
Timplarul singuratic 


Pe vastul continent al Americii de Nord se afla cîndva o 
tara înconjurată de un pustiu cît vedeai cu ochii si de un 
lant de munţi de-a dreptul de netrecut, purtînd numele 
de împărăția Fermecată. Și se numea așa ţara aceea, 
fiindcă trăiau în ea zine bune, babe cloante-cotoroante, 
păsările și fiarele vorbeau între ele, iară vara nu avea 
sfîrșit: sub razele fierbinţi ale unui soare care nu apunea 
niciodată creșteau în pomi roade cum nu se află nicăieri 
pe fața pămîntului. 


Trebuie spus că partea de miazăzi-apus a împărăției 
Fermecate era populată de Mestecusi — niște omuleti din 
cale-afară de sfiosi si de blinzi, cei mai înalți bărbaţi ai 
lor abia ajungînd la înălțimea unui băiețel de opt ani de 
prin tárile unde oamenii nu cunosc minunile. 


Atotputernica stápinitoare a Țării Albastre a 
Mestecușilor era Gingema, o vrăjitoare negrăit de rea, ce- 
și trăia veacul într-o peșteră adîncă și întunecoasă, de 
care Mestecușii nu se apropiau să-i fi picat cu ceară. 
Totuși, spre marea lor mirare, se găsi printre ei un 
localnic ce nu se sfii a-și zidi casa în vecinătatea 
faimoasei peșteri. Numele lui era Urfin Juce. 

Încă de mic copil, Urfin, spre deosebire de compatrioţii 
lui, vădea o fire artagoasa si rea. Rar se întîmpla să intre 
el în joaca celorlalți copii, iar atunci cînd intra, le cerea 
tuturor supunere și ascultare. De aceea, mai totdeauna, 
jocurile acelea se sfirseau cu paruieli în lege. 


Părinţii lui Urfin muriseră demult, pe vremea cînd el 
era mic, de copil îndurîndu-se un tîmplar bătrîn din satul 
Cosida, care-l luă ucenic. Însă pe măsură ce creștea, 
băiatul devenea tot mai nesociabil și mai morocănos, iar 
după ce invata meseria de tîmplar, îl părăsi fără 
remușcări pe meșterul său, negăsind de cuviință măcar 
să-i mulțumească pentru grija ce i-o arátase atitia ani de 
zile. Cu toate acestea, bunul meșter îi dădu la plecare 
sculele si tot ce îi era lui de trebuintá spre a putea începe 
să lucreze de sine stătător. 


Urfin deveni un meșteșugar priceput, lucrind în 
atelierul lui mese, scaune, unelte trebuincioase în 
gospodărie și la munca cîmpului. Dar, ciudat lucru, firea 
sa de om artágos și rău prinse a se transmite tuturor 
obiectelor meșterite de el. Astfel, furcile făcute de mîna 
lui tot chiteau să-i împungă în coaste pe stapinii lor, 
lopetile — să-i pălească în frunte, grebelele — sá le intre 
sub picioare și să-i dea de-a berbeleacul. Așa încît, în 
scurtă vreme, Urfin Juce rămase fără clientelă. 


Văzînd una că asta, Urfin se apucă să cioplească jucării. 
Numai că iepurii, urșii, cerbii și celelalte animale cioplite 
de el în lemn aveau o înfățișare atît de fioroasă, încît 
copiii, numai dînd cu ochii de ele, începeau să plingá și 
nu mai dormeau de frică toată noaptea. Jucăriile rămaseră 
să zacă si ele în colbul magaziei, neaflindu-si 
cumpărători. 


Urfin Juce se înfurie așa de tare, că se lăsă de meserie și 
nu se mai arătă multă vreme în sat. Trăia din ce putea 
scoate din grădina lui de legume aflată în preajma casei. 


Singuraticul tîmplar îi ura atît de mult pe compatrioţii 
săi, încât se straduia să nu le semene în nimic. Mestecusii 
locuiau în niște căsuțe rotunde, de culoare albastră, cu 
acoperișuri tuguiate, fiecare avînd în virf cîte un glob de 
cristal. Urfin Juce își construi o casă în formă de cub, o 
vopsi în culoare cafenie, iar pe acoperiș înfipse, drept 
sperietoare, un vultur împăiat. 


Mestecusii purtau haine si botfori de culoare albastră, 
în vreme ce haina și botforii lui Urfin erau de culoare 
verde. Pălăriile Mestecusilor, tuguiate, aveau boruri largi 
de careatirnau puzderie de zurgălăi. Cum Urfin Juce nu 
putea suferi zurgălăii, pălăria lui nu avea boruri, el 
purtînd doar calota ei. Mestecușii, blînzi cum erau din 
fire, plingeau din te miri ce, cîtă vreme în ochii intunecati 
ai lui Urfin nimeni nu văzuse vreodată măcar urmă de 
lacrimă. 


Astfel trecură cîțiva ani. Într-o zi, Urfin Juce se infatisa 
Gingemei și o rugă pe bătrîna vrăjitoare să-l tocmească 
slugă. Vrăjitoarea, auzind una ca asta, mai să sară în sus 
de bucurie: de sute de ani de cînd se știa pe lume nu 
venise un singur Mestecuș să o roage a-i sluji de 
bunăvoie, toate poruncile ei împlinindu-se numai sub 
amenințarea cu pedeapsă. În sfîrșit, avea si ea un ajutor 
de nădejde, care îndeplinea cu multă tragere de inimă 
orice poruncă. Si, cu cit erau mai împovărătoare si mai 
greu de împlinit poruncile Gingemei, cu atît arăta mai 
mare rîvnă Urfin de a le aduce la cunoștință oamenilor. 
Ursuzului tîmplar îi plăcea nespus de mult să colinde 


satele Tárii Albastre si să pună dări peste dări în spinarea 
localnicilor — atitia șerpi are de dat cutare, atitia șoareci 
cutare, atîtea broaște cutare, atîtea lipitori și atitia 
păianjeni cutare și cutare. 


Și trebuie spus că Mestecușilor le era o frică de moarte 
de șerpi, de păianjeni și de lipitori. Primind din partea lui 
Urfin porunca de a aduna aceste lighioane, omuletii cei 
sfiosi si blajini începeau sá plingá de ti se rupea inima, nu 
alta. Plingínd, ei își scoteau pălăriile si le puneau jos pe 
pămînt, alăturea, pentru ca sunetul zurgălăilor să nu-i 
împiedice a-și vărsa în voie amarul. Urfin, văzînd 
lacrimile compatriotilor săi, ridea plin de răutate. Apoi, în 
ziua sorocita, se înfățișa iar, cu niște coșuri mari, pe la 
casele lor, stringea în ele birurile si le transporta în 
peștera Gingemei. Aici, lighioanele adunate fie că luau 
calea cămării de alimente, fie că erau folosite pentru tot 
felul de farmece și vrăjitorii. 


Într-una din zile, tot turbînd de ură împotriva 
oamenilor, Gingema se hotărî să-i stirpeasca pe toți pina 
la unul. Pentru asta, făcînd ea anumite vrăji, iscă un 
uragan nimicitor și îl trimise peste lanțul de munți și 
peste pustiul înconjurător, ca să distrugă toate orașele și 
satele lumii, îngropîndu-i pe oameni sub ruinele lor. 


Dar nu se întîmplă așa. În partea de miazănoapte-apus 
a Tárii Fermecate trăia o zînă bună cu numele de Willina. 
Aflind ea despre planul perfid al Gingemei, izbuti să-l 
dejoace la vreme. Ea îngădui uraganului să ridice în slăvi 
din stepa Kansasului doar un mic furgon-vagonaș, scos 
de pe roti și așezat direct pe pămînt. Ascultind porunca 
Willinei, uraganul duse acel furgon în Tara Mestecusilor 
și-l aruncă drept în capul Gingemei, omorînd-o pe loc. 


Spre marea mirare a Willinei, care veni la fata locului 
să constate efectele vrăjitoriei ei, în furgonul-vagonaș era 
o fetiță cu numele de Elly. Fetița se afla în acel furgon 
împreună cu cățelul său Toto, taman cînd se stirni 
uraganul. 


Neputînd să o ducă pe fetiță acasă, Willina o sfătui să 
plece în Orașul de Smarald, capitala Împărăției 
Fermecate, după ajutor. Despre cîrmuitorul Orașului de 
Smarald, Goodwin cel Mare și Cumplit, circulau tot felul 
de zvonuri. Unele din ele afirmau cum că Goodwin e în 
stare să abată brusc o ploaie de foc asupra cîmpurilor ori 
să invadeze casele oamenilor cu broaște și șobolani. Din 
această cauză localnicii vorbeau în șoaptă și cu mare 
fereală despre stapinitorul lor, ca nu cumva să-i ajungă la 
urechi și să-l supere vreo vorbă necugetată a lor. Așadar, 
ascultind de sfatul zînei celei bune, Elly se duse la 
Goodwin, nădăjduind că vrăjitorul n-o fi chiar atît de 
cumplit cum vorbesc oamenii și că o va ajuta să se 
întoarcă în Kansasul ei. Trebuie spus că fetița, căzînd cu 
furgonul în capul Gingemei, nu se întîlni acolo cu ursuzul 
timplar Urfin Juce. 


În ziua în care se petrecuserá toate acestea, Urfin nu se 
afla în preajma vrăjitoarei, trimis fiind de ea să 
îndeplinească anume treburi într-o localitate mai 
îndepărtată. Știrea despre moartea Gingemei îl întristă, 
dar îl și bucură în aceeași măsură pe Urfin. Îl întristă 
faptul că nu va mai avea de-acum încolo o protectoare 
atît de puternică, dar se bucură de prilejul ivit de a pune 
mîna pe puterea și bogăţiile ei. 


Negásind tipenie de om în preajma peșterii, Elly și Toto 
purceseră, așadar, spre Orașul de Smarald. 


Întors din călătoria sa, Urfin Juce se gîndi numaidecit 
să se stabilească în peșteră și să se declare urmaș al 
Gingemei si stăpînitor al Țării Albastre, știind bine că 
Mestecusii cei timizi nu vor avea curajul să i se 
împotrivească. 


Intrînd însă în peștera aceea umedă, cu pereţii ca 
tăciunele, cu legături de șoareci afumati atirnind 
deasupra capului, cu crocodilul cel împăiat agăţat de 
tavan și cu toate celelalte unelte, atît de sinistre, ale 
vrăjitoriei, Urfin, cutremurat, bătu în retragere. 


— Brr!... exclamă el. Să trăiesc aici? Nu, nu se prinde! 


Și se apucă pe loc să caute pantofii de argint ai 
Gingemei, la care știa el că vrăjitoarea tinea mai mult ca 
la orice. Dar strădania îi fu zadarnică, pantofii erau de 
negăsit. 


— Uhu-uhu-uhu! se auzi deodată de sus, asemenea 
unui rîs batjocoritor. 


Speriat, Urfin ridică privirea. 


De pe stinghia agátatá sub tavan îl atinteau prin 
întuneric doi ochi galbeni, fosforescenti ai unei bufnite. 


— Tu ești, Huam? 


— Nu mă cheamă Huam, doar știi prea bine, ci 
Huamocolatokint — se burzului bufnița. 


— Da” unde sînt celelalte surate ale tale? 
— Și-au luat tálpásita. 
— Si tu de ce ai rămas? 


— D-apoi, ce să fac eu in pădure? Să vînez păsări ca 
bufnitele de rind si ca ciufii cei proști? Ptiu!... Sint prea 

bătrînă și prea inteleapta pentru o treabă ca asta. Îți dă 
prea multă bătaie de cap... 

Incoltindu-i numaidecit un gînd viclean, Urfin Juce fi 
spuse: 


— Ia ascultă-mă, Huam... 

Dar bufnița parcă luase apă în cioc. 
— Huamoco... 

De sus, nici pis. 

— Huamocolatokint! 

— Te-ascult — zise bufnița. 


— N-ai vrea să trăiești la mine? Am să te hrănesc cu 
șoareci si cu cei mai fragezi puisori. 

— Bineînțeles, nu pe degeaba, nu? se informa 
inteleapta zburătoare. 


— Vazindu-te în slujba mea, oamenii or sa mă 
socotească un vrăjitor temut. 


— Hm, ideea nu-i rea — zise bufnița. Mă prind. lar 
acuma, pentru început, fiind in slujba ta, trebuie să-ţi 
spun că degeaba cauţi pantofii de argint ai Gingemei. I-a 
dus de aici o jivină mică, fără măcar a băga eu de seamă 
din ce neam se trăgea ea. 


Apoi, peste cîteva clipe, cercetîndu-l cu luare-aminte 
pe Urfin, bufnița îl întrebă: 


— Da’ ia spune-mi, cînd ai de gînd sá maninci la masă 
broaște și lipitori? 


— Cum? întrebă Urfin, holbînd ochii. Să mănînc 
broaște și lipitori?! Pentru ce? 


— Pentru că aceste feluri de mîncare sînt hotarite prin 

lege tuturor vrăjitorilor. Nu-ţi amintesti cu cîtă 
conștiinciozitate înfuleca Gingema șoareci, iar ca desert 
lipitori? 


Amintindu-și de treaba asta, Urfin se cutremură: 
meniul bătrînei vrăjitoare îi provoca de fiecare dată o 
greață cumplită, așa încît, fie că Gingema își lua micul 
dejun, fie cina, Urfin găsea totdeauna prilejul să spele 
putina de acolo. 


— Da’ ia spune-mi, Huamoco... Huamocolatokint — 
zise el pe un ton lingusitor — oare nu s-ar putea sá fiu 
scutit ín vreun fel de un asemenea meniu? 


— Eu mi-am fácut datoria, prevenindu-te, iar mai 
departe te privește — i-o retezá scurt bufnița, încheind 
discuţia. 


Oftînd, Urfin adună ce brumă de calabalic îi rămăsese 
de pe urma vrăjitoarei, puse bufnița pe umăr si o porni 
iavas-iavas către casă. 


Mestecușii, ca totdeauna zărind în drum chipul 
mohorit ai timplarului, fereau numaidecit în lături. 

Instalîndu-se în casă cu bufnița, Urfin prinse a vietui si 
mai departe fără a da ochi cu oamenii, fără a-i iubi și fără 
a fi iubit de ei. 

PARTEA I: Praful miraculos 

O buruiană ciudată 


Într-o seară se dezlántui o furtună nemaipomenit de 
puternică. Crezînd că furtuna a fost stîrnită de răutăciosul 
Urfin Juce, Mestecușii se pitiră tremurînd prin casele lor, 
asteptind dintr-o clipă în alta ca acestea să se 
prăbușească și să-i îngroape sub ruine. 


Dar asta nu se întîmplă. În schimb, trezindu-se a doua 
zi dimineața și ieșind să-și vadă grădina de zarzavat, 
Urfin Juce constată cu mirare că alături de straturile de 
salată au apărut cîteva lăstare ciudate, de un verde crud 
ce-ţi lua ochii. Fără îndoială că semințele lor fuseseră 
aduse de furtuna din ajun, însă din care parte anume a 
țării fuseseră ele aduse raminea pentru el o taină. 


— Poftim, abia am plivit straturile și iar le năpădesc 
blestematele astea de bălării — bombani Urfin Juce. Las’ 
că le vin eu de hac deseară. 


Ducîndu-se în pădure, unde avea întinse laturile, Urfin 
petrecu acolo toată ziulica. Înarmat cu o tigaie și cu o 
sticlă de ulei, ascunse cu dibăcie de ochii iscodidtori ai lui 
Huam, el își prăji un iepure de toată frumusețea, pe care 
îl devoră cît ai bate din palme. 


La întoarcere, intrînd pe poarta casei sale, Urfin rămase 

cu gura căscată. Deasupra straturilor de salată se ridicau 
niște buruieni uriașe, cît ditamai omul, de un verde crud 
ce-ţi lua ochii, cu frunze lungi si cárnoase. 


— Hait, dracovenie și asta! exclamă el. Blestematele de 
buruieni nu și-au prăpădit vremea de pomană 
asteptindu-ma! 


Urfin se apropie de unul din straturi, insfaca o 
buruiana si dadu sa o smulga cu radacina cu tot. Ti-ai 
gasit! Buruiana nici macar nu se clinti din loc, iar palmele 
lui Urfin se umplura de spini marunti, ce acopereau 
frunzele si intreaga tulpina de jos pina sus. 


Minios nevoie mare, Urfin isi scoase spinii din palme 
apoi, imbracindu-si niște minusi de piele, încercă din nou 
sa-i vina de hac burienii. Geaba stradanie! Nemaistiind ce 
să facă, puse mina pe o barda si... da-i si da-i ceva mai 
sus de radacina! 


„Harş, hars, harș!“ făcea barda, retezind tulpinile ce 
musteau de seva si culcindu-le una dupa alta la pamint. 


— Asa, așa, pacatoaselor! se bucura Urfin Juce, 
parindu-i-se că luptă de-a adevăratelea cu niscai 
vrăjmași în carne și oase. 


Isprăvind răfuiala o dată cu venirea nopţii, Urfin, frint 
de oboseală, se duse la culcare. 


A doua zi dimineață, ieșind în prag și uitîndu-se înspre 
grădină, simți cum părul i se ridică măciucă în cap. 
Deasupra straturilor de salată, în care rămăseseră 
rădăcinile misterioaselor buruieni, cum și pe cărarea bine 
bătătorită, unde Urfin așezase tulpinile retezate, se 
inaltau acum, asemenea unui zid înalt si de netrecut, 
burieni proaspete, cu frunzele cărnoase, de un verde crud 

ce-ţi lua ochii. 


— Va să zică așa! urlă în culmea furiei Urfin Juce și, 
punînd iarăși mina pe bardă, se năpusti asupra 
vrăjmașului. 

Acum, atît tulpinile retezate cit și rădăcinile lor smulse 
din pămînt, Urfin le toca mărunt pe o buturugă pe care de 
obicei tăia lemnele. La celălalt capăt al grădinii sale, 
dincolo de copaci, se afla un loc lăsat în paragină. 


Într-acolo cără el întreaga tocătură de buruieni, 
imprastiind-o minios în toate părțile. 


Treaba asta îi luă toată ziulica. Vázindu-si în cele din 
urmă grădina curățată de invadatori, Urfin porni spre 
casă, abia trăgîndu-și sufletul de oboseală. Noaptea avu 
coşmaruri: visa că misterioasele buruieni îl impresoara 
din toate părțile, amenințîndu-l cu spinii lor cei ascuţiţi 
și tot repezindu-se care mai de care să-l intepe. 


Desteptindu-se in revărsatul zorilor, timplarul nostru 
se duse numaidecit spre locul lăsat in paragină, ca să 
vadă cum stau lucrurile. Dar în clipa cînd deschise portita, 
un geamăt surd îi cutremură pieptul. Se lăsă moale la 
pămînt, frecindu-se la ochi. Puterea de viata a ciudatelor 
buruieni depășea tot ce văzuse el pînă atunci. Pámintul 
sterp din fundul grădinii arăta ca o perie verde. Lăstarele 
buruienilor răsăriseră peste tot... 


Dar mai mult decît atît. Cînd în ajun Urfin împrăștiase 
mînios întreaga tocătură de buruieni, puzderii de stropi 
din seva lor săriseră pe parii gardului, pe tulpinile 
copacilor... Ei bine, stropii aceștia dăduseră rădăcini din 
care se iteau acum lăstarele verzi ale buruienii. 


Incoltindu-i pe loc o anume bănuială, Urfin își trase 
cizmele din picioare si, ce credeţi? Pe tălpile incaltarilor 
se ivise, micuță de tot, aceeași vegetație afurisită. Ea 
creștea din cusăturile hainelor sale, creștea pe buturuga 
de spart lemne... Fugind în cămară, Urfin văzu altă 

drăcovenie: pînă și coada bardei era invadată de lăstare. 


Cuprins de disperare, timplarul se așeză în pragul 
casei, gîndindu-se ce-i de făcut. Să plece de aici, să se 
mute în altă parte? Da’ oare nu-i păcat să lase o casă atît 
de încăpătoare, grădina? 


Urfin se duse să se sfătuiască cu bufnița. Huam ședea 
în leagănul ei de sub tavan, mijindu-și, din pricina 

luminii, ochii de culoare gălbuie. Timplarul îi povesti de- 
a fir-a-păr necazul ce căzuse pe capul său. Bufnița se 
dădu cîtăva vreme huta în leagăn, cumpănind în fel si 
chip cele auzite... 


— Încearcă să usuci la soare tocătura asta — îl sfătui 
ea într-un tîrziu. 


Urfin îi urmă sfatul. El luă cîteva lăstare, le tocă 
mărunt-mărunt, le puse pe o tablă de fier cu marginile 
îndoite în sus și le așeză în bătaia razelor fierbinţi ale 
soarelui. 


— la să vad, o să mai incoltiti și aici?! bombáni el. Daca 
veţi incolti, atunci chiar că-mi iau valea! 


Spre marea lui bucurie, tocătura de buruieni nu mai 
dădu colt, rădăcinile neavînd destulă putere sá razbeasca 
prin tablă. Peste cîteva ceasuri, dogoritorul soare al Ţării 
Fermecate prefăcu întreaga tocătură într-un morman de 
praf de culoare cafeniu-închis. 


— Se vede treaba că nu degeaba am hrănit-o eu pe 
Huam — zise Urfin, răsuflînd ușurat. Isteatá pasáre!... 


Inhámindu-se la o roabá, Urfin Juce pomi spre Cosida 
să adune de pe la gospodine tăvile de tablă în care acestea 
coceau plăcinte. Se întoarse cu roaba plină de tăvi. După 
ce lăsă roaba jos, Urfin amenință cu pumnul pe 
invadatorii grădinii sale, suierind printre dinți. 


— Numai un pic de răbdare, că vă vin eu de hac indată! 


Și, spunînd acestea, se puse pe treabă. Muncă de ocnaș, 
nu alta, că tinu din zori si pînă noaptea tîrziu cîteva zile 
în sir, neîngăduindu-i lui Urfin decît un scurt răgaz cam 
pe la crucea amiezii, ca să-și mai tragă sufletul. 


21 


Urfin lucra, vorba ceea, cum scrie la carte. își alegea o 
anume porțiune de teren și o curăța ca-n palmă, nelăsînd 
nici un lăstar sau rădăcină în urmă. Buruienile astfel 
scoase erau ciopirtite apoi într-un lighean mare de 
tinichea, iar după aceea puse la uscat în puzderia de tăvi, 
rinduite frumos în partea grădinii, unde bătea soarele mai 
tare. Praful cafeniu-închus astfel obținut, Urfin îl vărsa în 
niște găleți de tablă pe care le acoperea bine cu capace tot 
din tablă. Perseverenta și răbdarea lui începură a-și arăta 
roadele. Vrăjmașul bătea în retragere. 


Porțiunea de teren invadată de buruiana verde si 
tepoasa se micșora din ce in ce. Iată că sosi și clipa cînd 
ultimul lăstar se prefăcu în praful ușor, de culoare 
cafeniu-închis. 


Muncind astfel o săptămînă încheiată, Urfin Juce se 
simțea atît de obosit, încît abia de se mai tinea pe 
picioare. Cînd să treacă pragul casei, cu una din găleți, 
Urfin se împiedică si vărsă o parte din conţinutul galetii 
pe blana de urs asternutá acolo în loc de covor. Însă 
timplarul nu băgă de seamă. După ce aduse ultima găleată 
și o acoperi bine, ca de obicei, cu capacul, el se trînti pe 
pat și adormi buștean. 


Se deșteptă anevoie, simțind că cineva îl tot scutură de 
mîna ce-i atîrna în jos. Deschise ochii și înlemni de 
groază: în fata patului stătea o matahală de urs, tinind in 
dinți míneca haine sale. 


„Sînt pierdut — gîndi în sinea lui timplarul. Mă face 
bucati-bucatele cit ai bate din palme... Da’ de unde sa fi 
aparut ursul acesta? Doar la culcare am inchis usa...“ 


Clipele se scurgeau una dupa alta, insa, in ciuda 

așteptărilor sale, ursul nu dădea dovadă de intenții 
dușmănoase, multumindu-se doar să-l tragă de mîneca 
hainei. Pe neașteptate însă, Urfin auzi o voce groasă, de 
bas: 


— Stăpîne! E timpul sá te scoli, prea mult trindavesti 
în pat! 


Auzind asta, Urfin, de uimire, se rostogoli din asternut: 
blana ursului său domesticit, pusă de el în prag, se 
ridicase în patru labe și stătea linga patul lui, legănîndu- 
și capul dintr-o parte în alta. 


„Poftim, a înviat blana ursului — iși spuse Urfin. Poate 
umbla de colo-colo, poate vorbi... Dar cum de s-a 
întîmplat așa ceva? Nu cumva praful buruienilore“... 


Pentru a se încredința că nu greseste, Urfin se adresă 
bufniței: 

— Huam... Huamoco! 

Dar bufnița parcă luase apă în cioc. 


— Ascultă, tu, buhă neobrázatá ce ești! urlă timplarul, 
clocotind de mînie. Ajunge cît mi-am vătămat limba tot 
rostind pe de-a-ntregul blestematul tău nume! Dacă nu 
vrei să-mi răspunzi, cară-te de aici si-ti caută singură de 
mîncare prin hátisurile pădurii! 


Văzîndu-l atît de strașnic ieșit din fire, bulbucata 
zburătoare îi spuse cu glas împăciuitor: 


— Hai, lasă, nu te mai aprinde! Vrei Huamoco, 
Huamoco să fie, da' mai puţin nu primesc în ruptul 
capului. Ia zi, ce vroiai să mă-ntrebi? 


— Oare puterea de viata a acestei buruieni necunoscute 
este atît de mare, că pînă și praful obținut din ea a înviat 

blana ursului? 


— Este, nimic de zis. Despre această buruiană am auzit 
cîndva de la cea mai inteleapta bufnita din cîte s-au aflat 
pe lume, o străbunică de-a mea pe care o chema 
Caritofilaxi... 


— Ajunge! i-o retezá scurt Urfin. lará tu, blaná 
mitoasá, asazá-te la locul tău si nu má mai împiedica să 
cuget la ale mele! 


Auzind porunca, blana se trase numaidecit spre prag, 
tolanindu-se ascultătoare în locul ei dintotdeauna. 


— Grozavă întîmplare! bombáni Urfin Juce, instalîndu- 
se la masa sa de lucru si sprijinindu-si în miini capul 
ciufulit. întrebarea ce se pune acum nu poate fi decît una 
singură: la ce-mi poate fi de folos toată afacerea asta? 


După o adîncă cugetare, timplarul nostru ajunse la 
concluzia că afacerea asta îi poate fi de mare folos, 
deoarece îi oferă puteri nelimitate asupra lucrurilor. 


Raminea doar sá mai verifice încă o dată miraculoasa 
putere a prafului. 


Pe masa de lucru a tîmplarului se afla un papagal 
împăiat chiar de el pentru frumoasele lui pene albastre, 
verzi și roșii. Fără a sta mult pe gînduri, el luă între 
degete un pic din miraculosul praf și-l presără pe capul și 
pe spinarea papagalului. Minunea se produse numaidecit. 
Praful începu să fumege și se mistui cu un sfiriit abia 
auzit printre penele papagalului. Pasărea ridică îndată 
capul, iar apoi... zvicnind din aripi și dînd un strigăt de 
bucurie, tisni pe fereastra deschisă, făcîndu-se nevăzută 
în înaltul cerului. 

— Strasnica putere mai are! chiui în culmea bucuriei 
Urfin Juce. la să mai încerc încă o dată, da’ asupra cui? 


Ideea îi veni numaidecit. În perete, drept podoabă, 
Urfin avea o pereche de coarne de cerb, mari cît toate 
zilele. Hait! Și Urfin presără la repezeală peste coarne o 
portie bunicică din praful său miraculos. 


— Să vedem ce-o ieși si din asta — zimbi el, satisfăcut. 


Efectul nu se lăsă așteptat prea mult. Îndată ce fumul 
mistui firicelele de praf presărate peste coarne, cuiele în 
care erau ele bătute scrisnira scurt, smulse din perete, iar 
coarnele, căzînd pe dusumea, se inaltara numaidecit si se 
năpustiră cu o furie nemaipomenită asupra lui Urfin Juce. 


— Ajutor! urlă tîmplarul, îngrozit, rupînd-o la fugă din 
fata vrăjmașului. 

Dînd dovadă de o sprinteneală nemaipomenită, 
coarnele îl ajungeau din urmă peste tot: în pat, sub pat, 
pe masă, sub masă... Văzînd una ca asta, blana de urs se 
tupilă înfricoșată în dreptul ușii închise, rácnind: 


— Stapine! Deschide usa... 

Ferindu-se, numai el știe cum, de lovituri, Urfin trase 
zăvorul si tisni ca din pușcă afară în tindă. După el, val- 
vălătuc venea urlînd blana de urs, iar după ea, turbatele 
coarne, saltind de te cuprindeau fiorii. Apoi, 
amestecîndu-se toate acestea într-un tăvălug viu de 
urlete și mormăituri, se rostogoliră în josul treptelor, 
însoţite de hu-hu-urile rísului batjocoritor al bufniței. 
Vazindu-se scăpat din strimtoarea odăii, coarnele busirá 
de pămînt portita casei, apoi o porniră în salturi mari 
spre pădure și se mistuiră în hátisurile ei. Mai mult mort 
decît viu, 


Urfin se ridică de jos și gemu amar, pipăindu-și 
coastele: 


— La naiba, asta-i prea de tot!... Blana de urs spuse cu 
dojana: 

— Oare n-ai știut atîta lucru, stăpîne, că taman acum e 
vremea cînd cerbii sint al naibii de bătăioși? Bine că ai 
scăpat cu atîta... Să vezi ce-or sá pateasca bietii cerbi din 
pădure de la afurisitele astea de coarne! hohoti blana de 
urs. 


Din cele pătimite, Urfin trase o învățătură de minte: 
miraculosul praf trebuie folosit cu multă băgare de 
seamă, și nu la te miri ce, cum făcuse el din imprudentá. 
Locuinta lui arăta ca după un adevărat dezastru: mobila 
era harcea-parcea, răsturnată, farfuriile sparte, pernele 
spintecate, iar fulgii zburau prin odaie... 


Vazind toate acestea, Urfin se întoarse minios spre 
bufnitá, zicîndu-i: 


— la spune, de ce nu m-ai prevenit de primejdia ce mă 
paște înviind acele afurisite de coarne? 


Răzbunătoarea și vicleana buhă îi dădu răspunsul pe 
loc: 


— Huamocolatokint te-ar fi prevenit, cîtă vreme lui 
Huamoco îi lipsea jumătate din perspicacitate... 


Hotărînd în sinea lui să-i plătească mai tîrziu pentru 
perfidia ei, Urfin se apucă să deretice prin odaie. 
Dereticînd el așa, găsi într-un ungher un clovn de lemn 
mesterit de el mai demult. Clovnul avea însă un obraz ce 
te băga in sperieti, o gură cu dinții rînjind amenintator, 
fapt pentru care nu-l cumpărase nimeni. 


— Cred că n-ai să-mir faci bucata ca afurisitele celea 
de coarne — spuse Urfin, presárind pe capul jucáriei 
puţin praf. 


După care, puse clovnul pe masă, iar el se asezá pe un 

taburet alături, pradă celor mai nástrusnice vise. Îl trezi o 
durere cumplită la degetul arătător: înviată, jucăria îl 
inhatase cu dinţii de deget... 


— Ce, si tu, pacoste mică ce ești! urlă furios Urfin, 
zvirlind cit colo pe dușumea clovnul. 


Acesta se ridică numaidecit si o porni sonticaind spre 
cel mai îndepărtat ungher al odăii, unde se ascunse după 
o lacră și se apucă să facă, rînjind, fel de fel de tumbe și 
giumbușlucuri. 

Ambitioasele planuri ale lui Urfin Juce 


Într-una din zile, Urfin şedea în prag si trăgea cu 
urechea la cearta ce se iscase în casă între pielea de urs și 
bufnița Huamoco. 


— Tu, bufnitá — mormaia pielea de urs — nu-l iubesti 
cîtuși de puţin pe stăpînul nostru. Ai tăcut într-adins cînd 
l-ai văzut că învie coarnele de cerb, deși știai ce are să se 
întîmple... Ce pramatii îmi sinteti voi cu tot neamul 
vostru! Dacă nu v-as fi cunoscut, mai zic, da’ tot trăind în 
pădure, v-am aflat feleșagul ca nimeni altul! Las” că-mi 
pici tu în label... 


— Uhu-uhu-uhu! rîse batjocoritor bufnița, stînd în 
leagănul ei de sub tavan. Nu mai pot eu de frica ta, cap 
găunos ce ești! 


— Ca-i găunos pe dinăuntru, asta-i adevărat! ofta cu 
adîncă întristare blana de urs. Da’ las’ că am să-l rog eu 
pe stăpîn să mă umple cu niscai rumeguș, că-s prea 
ușoară și mă poate da grămadă orice vîntișor... 


„Ideea nu-i rea — își spuse in sinea lui Urfin Juce — 
chiar așa va trebui să fac.“ Dar cum glasurile celor din 
casă deveneau tot mai ascuţite si mai pline de hartag, 
Urfin răcni amenintátor: 


— Gura! Să nu vă mai aud! 
Gilcevitorii continuará cearta în surdina. 


În vremea asta, Urfin făcea planuri de viitor. 
Bineînțeles, își zicea el, acum va trebui să ocupe o situație 
mai acătării în Tara Albastră. El știa că, după moartea 

Gingemei, Mestecusii aleseseră în fruntea statului pe 
Preem Coocs, un bătrînel venerabil, sub ocîrmuirea căruia 
începură să trăiască mult mai bine și mai în voie. 


Intrînd in casă, Urfin prinse a se plimba de colo-colo. 
Bufnița și blana de urs amutirá pe loc. Tîmplarul începu 
a-și spune cu glas tare: 


— La drept vorbind, de ce Preem Coocs să fie 
maimarele Mestecusilor, și nu eu? Oare e mai înțelept 
decît mine? Oare e meșter mai iscusit decit mine? Oare-i 
mai aratos la chip de cum mi-s eu? Aici, Urfin se opri in 
fata oglinzii, înălță cu semetie capul, își umflă pieptul, 
apoi foalele obrajilor și zise: Nici vorbă de așa ceva! 
Preem Coocs nu face o para chioară pe lîngă mine! 


Atunci blana de urs sări cu slugărnicie, spunînd: 


— Ai dreptate, stápine! Nici că se află careva mai 
arătos și mai impunător decît domnia-ta! 


— Să taci, că nu te-a întrebat nimeni de vorbă! tună 
Urfin, după care urmă: Ce-i drept, e drept. Preem Coocs 
este mult mai bogat decît mine, are ogoare întinse pe care 
muncesc o mulțime de oameni. Însă acum, avînd acest 
praf minunat, îmi pot face si eu citi muncitori poftesc. I- 
oi pune să defrișeze pădurile și oi avea și eu ogoare... Ba 
nu! Oare n-ar fi mai bine ca în loc de muncitori să-mi fac 
niște soldați? Ura! Asta-i cea mai grozavă idee! Am să-mi 
fac niște soldați voinici, cu mutre fioroase, și să-i vad 
atunci pe Mestecusi dacă or avea curajul să nu mă 
recunoască de stapin si de cirmuitor al acestei tari! 


Si Urfin Juce, cuprins de emoție, începu să alerge ca un 
apucat de colo-colo prin odaie. 


„Dacă pînă si măscăriciul acesta de-o schioapa m-a 

mușcat atît de tare de deget, îneît mă doare și acum — își 
spunea el — d-apoi ce să zic de niște soldaţi de lemn de 
mărimea unui om adevărat, care, pe deasupra, să știe a 
minui și armele?... Păi atunci chiar că m-oi putea măsura 
pînă și cu Goodwin!“... 


Părîndu-i-se că a rostit aceste cuvinte cu glas tare, 
Urfin își astupă gura cu palma, cătînd temător în toate 
părțile. Dacă l-o fi auzit cumva marele și cumplitul 
Goodwin? Urfin își trase capul între umeri, așteptînd din 
clipă în clipă să fie facut farimite de atotputernica si 
nevăzuta mînă a stăpînului. Cum însă teama nu-i fu 
indreptátitá, Urfin răsuflă ușurat. 


„Totuși trebuie să fiu mai cu băgare de seamă — se 
gîndi el. Pentru început, îmi ajunge si Tara Albastră... 
După aceea... După aceea, vom mai vedea...“ 


Frică îi era pînă si în gînd sá se incumete a visa mai 
mult. 

...Urfin Juce cunoștea bogăţiile și frumusețea Orașului 
de Smarald. Încă în tinereţe avusese prilejul să-l viziteze, 
iar ademenitoarele amintiri legate de el nu-l părăsiseră 
nici pînă în ziua de azi. 


Văzuse acolo case de mai mare minunea: caturile de sus 
atîrnau parcă suspendate deasupra celora de jos, iar 
acoperișurile aproape că se uneau între ele pe deasupra 
străzilor. Neajungînd soarele pînă la caldarím, străzile 
erau cufundate întotdeauna în penumbră și răcoare, iar 
orășenii care se plimbau fără grabă purtau toţi pînă la 
unul ochelari verzi pe nas, pentru a nu le lua ochii 
fantastica strălucire a smaraldelor încrustate nu numai în 
zidurile caselor, dar și de-a dreptul în caldarím, între 
pavele... 


Ce de comori! Însă, ciudat lucru, pentru paza acestora, 
vrăjitorul nu folosea te miri ce armii puternice, întreaga 

lui armată fiind alcătuită dintr-un singur soldat pe care-l 
chema Dyn Gyor. Si-apoi, la drept vorbind, ce-i trebuia 
lui Goodwin armată, cînd cu o singură privire el putea 
preface în scrum regimente întregi de vrăjmași? 


Atita grijă avea Dyn Gyor: să-și îngrijească barba. Să fi 
văzut numai ce barbă era aceea! Ajungindu-i pînă la 
pămînt, soldatul abia de prididea să o pieptene, muncind 
din zori și pînă seara, cu ajutorul unui pieptene de cristal, 
iar uneori o împletea într-o coadă... 


În fiecare an, cu prilejul Marii Sărbători a Curţii, Dyn 
Gyor făcea demonstraţii ostásesti de mínuire a armelor 
chiar în piața palatului, spre marea bucurie a puzderiei de 
gură-cască adunată acolo. Cu atîta dibăcie își sucea el 
sulița, paloșul și scutul, că privitorii încremeneau locului 
de uimire. 


La sfîrșitul serbării din anul acesta, Urfin Juce s-a 
apropiat de Dyn, adresîndu-i următoarele cuvinte: 


— Onorabile oștean Dyn Gyor, permite-mi să-ţi 
exprim întreaga si netármurita mea admiraţie, precum și 
să te întreb: cînd si unde ai învățat acest grozav 
meșteșug? 


Măgulit de întrebare, soldatul îi răspunse: 


— Trebuie să știi că înainte vreme tara noastră ducea 
multe războaie. Lucrul acesta l-am aflat din letopisete. 
Răsfoind eu documentele rămase, am putut afla cum 
vechii comandanți își instruiau ostașii, cum se făcea 
mînuirea armelor, cum se dădeau comenzile. Invátind 
totul cu multă luare-aminte și tragere de inimă poftim... 
rezultatul! 


Pentru a pune în practică metodele de luptă folosite de 

soldat, Urfin se hotărî să-l instruiască deocamdată pe 
clovnul său de lemn. 


— Ei, măscăriciule! îl strigă el. Unde ești? 

— Aici, stapine — se auzi de dupa lacră vocea 
pitigáiatá a acestuia. Nu cumva iar vrei să dai în mine? 

— Haide, haide, nu-ţi fie frică. Mi-a trecut supărarea. 

Auzind asta, clovnul ieși cît ai bate din palme din 
ascunzătoarea sa. 

— Vreau să văd la ce te pricepi — îi spuse Urfin. Stii să 
mărșăluiești? 

— Da’ cum vine asta, stăpîne? 

— Nu mai îmi spune stăpîne, ci slăvite! Hei, piele de 


urs, ai auzit ce-am zis, că doar vorbele mele te privesc și 
pe tine! 


— Am înţeles, slăvite! strigară într-un glas clovnul și 
blana de urs. 


— A marsalui înseamnă a merge în cadență, a face 
întoarceri la stînga si la dreapta, sau la stinga-mprejur, 
după comandă. 


Clovnul se dovedi destul de istet, prinzind pe loc 
meșteșugul ostășesc, numai că, din păcate, nu putea lua 
în mînă sabia de lemn pe care i-o cioplise Urfin. Si asta, 
din pricină că míinile sale nu fuseseră prevăzute de 
meșter cu degete, ci numai cu doi pumni ca două ghioage 
mititele. 


<<Viitorilor mei soldați va trebui să le fac degete la 
míini» — hotărî Urfin în sinea lui. 


Instructia tinu pînă seara tîrziu. Urfin obosise sá tot 

comande, în vreme ce clovnul de lemn dădea dovadă de 
aceeași voiciune și sprinteneală ca la început. Era și de 
așteptat: cum poate obosi o jucărie de lemn? 


În timpul instrucției, blana de urs căta cu negrăită 
admiraţie la slăvitul său stápin, repetind in șoaptă 
comenzile acestuia. Numai Huamoco se uita la ei cu 
dispreț, mijindu-și ochii de culoare galbenă. 


Urfin Juce era incintat de rezultatele instrucției. Totuși, 
o neliniște îi incolti în adincul inimii: da’ dacă s-o găsi 
careva să-i fure praful miraculos? Paza bună trece 
primejdia rea: Urfin închise bine ușa, trase toate trei 
zăvoarele, apoi închise și mai bine cămara, unde se aflau 
galetile cu pretiosul praf, însă, în ciuda acestor măsuri de 
prevedere, dormi iepurește întreaga noapte, ciulind 
urechile la cel mai mic zgomot. 


A doua zi se gîndi că ar putea da înapoi Mestecușilor 
tăvile de copt, de care nu mai avea nevoie. Hotari să 
folosească prilejul pentru a-și face o intrare triumfală în 
Cosida, că doar acum avea tot temeiul s-o facă. Se apucă, 
așadar, să transforme roaba într-o cotigă la care să 
înhame blana de urs. 


Aici își aminti de discuţia dintre acesta din urmă si 
bufnitá, discuţie la care trăsese el cu urechea. 


— Ascultă, blană de urs — spuse Urfin — am băgat de 
seamă că ești prea ușoară și nu ai tărie destulă în 
picioare, de aceea m-am hotărît să te umplu cu rumeguș. 

— O, slăvite, cit de înțelept ești! scînci cu negraita 
bucurie nătînga blană de urs. 


În magazie, Urfin avea mormane de rumeguș, așa încât 
întreaga operație decurse cu repeziciune. Isprăvind și 


36 


treaba asta, Urfin căzu pe gînduri. 


— Ştii ceva, blană de urs — spuse el în cele din urmă 
— m-am gîndit să-ţi dau un nume. 


— O, slăvite, ce bucuroasă sînt! exclamă blana. Si, 
desigur, numele ce mi-l vei da va fi tot atit de lung ca și 
al bufniței, nu? 


— Dimpotrivă — i-o tăie Juce — va fi un nume mai 
scurt. Te vei chema Tropotilă, ursul Tropotilá. 


Numele îi plăcu peste măsură ursului. 


— Grozav nume! strigă el. Tro-po-ti-lă! Cel mai sonor 
și mai frumos nume din toată Tara Albastră. Să vedem 
dacă o să mai aibă curaj bufnița să-și ia nasul la purtare 
fata de mine! Și Tropotilă, ieșind din magazin, prinse a 
tropoti vesel, mormăind: Deh, acuma ce să mai zic, te 
simţi intr-adevăr ca un urs adevărat! 


Urfin Juce îl înhăma pe loc la cotigă, îi luă cu sine pe 
Huamoco și pe clovn și își făcu intrarea triumfală în 
Cosida. Cum tăvile de copt zdrăngăneau cumplit la orice 
hîrtop, Mestecușii se adunară in grabă de-a lungul 
străzii, holbînd ochii și șoptindu-și unul altuia: 


— Acesta-i Urfin Juce, marele vrăjitor. El a înviat ursul 
cel domesticit care murise acum un an... 


Auzind frînturi din vorbele lor, Urfin nu-și mai încăpea 
în piele de bucurie. El porunci gospodinelor să-și ia tăvile 
din cotigă, poruncă pe care ele o îndepliniră în mare 
grabă, cătînd cu spaimă la urs si la bufnița vrăjitorului. 


— Ei, acum v-aţi dumerit cine-i stăpîn atotputernic in 
Cosida? îi întrebă Urfin pe Mestecusi, privind la ei cu 
asprime. 

— Ne-am dumerit — oftară bietii omuleti și se puserá 
pe bocit. 


Ajungînd acasă, Urfin Juce se gîndi că va trebui să 
folosească cu multă chibzuială rezervele sale de praf 
miraculos, nefăcînd pic de risipă. De aceea el porunci unui 
tinichigiu să-i meșterească niște bidoane încăpătoare ale 
căror capace sa se închidă insurubindu-le, apoi deșertă in 
ele, cu multă grijă, praful și îngropă bidoanele la rădăcina 
unui pom din grădina sa. Cămara nu-i mai părea atît de 
sigură pentru păstrarea comorii. 


38 


Nașterea armatei de lemn 


Urfin Juce își făcu socoteala că, dacă va munci singur la 
crearea armatei plănuite, fie chiar a unei armate nu prea 
numeroase, treaba îi va lua prea mult timp. De aceea, 
într-una din zile, în Cosida își făcu apratia ursul lui Urfin, 
dînd cumplit răget ca sá se adune localnicii. Spaimintati, 
Mestecusii venirá cu sufletul la gură să vadă despre ce 
este vorba. 


—  Slăvitul nostru stapin — spuse Tropotilă — a dat 
poruncă să trimiteţi în fiece zi cîte șase bărbaţi voinici 
care să muncească în pădure la doborirea copacilor si 
strujirea buștenilor. Oamenii se vor înfățișa cu uneltele 
lor. 


Ce să facă bietii Mestecusi? Bociră ei cît bocirá, da’ pina 
la urmă se învoiră să vină... 


Urfin Juce însemnă în pădure copacii ce urmau să fie 
doboríti, apoi dădu instrucţiuni muncitorilor săi cum și în 
ce fel să curețe si să taie bustenii, pe care îi căra pina în 
ogradă Tropotilă, iar aici timplarul îi punea la uscat, însă 
nu în bătaia soarelui, ci colea mai la umbră, ca să nu 
crape. 


Peste cîteva săptămîni, după ce butucii se uscară bine, 
Urfin se apucă de treabă. Strujea mai întîi grosolan 
trupurile viitorilor soldați, apoi modela mîinile si 
picioarele acestora. Își făcu socoteala că pentru început îi 
vor fi de ajuns cinci plutoane a zece soldați fiecare, forță 
suficientă, după părerea lui, pentru ceea ce își pusese în 
gînd: sá ia în mîinile sale frînele Țării Albastre a 
Mestecușilor. 

În fruntea fiecărui pluton va fi un caporal, iar comanda 
întregii armate de lemn va fi trecută în seama unui 
general. 


Se mai gîndi Urfin Juce ca trupurile soldaţilor săi să fie 
făurite din lemn de pin, deoarece pinul se cioplește mult 
mai lesne, iar capetele din stejar, că-i lemn de esență mai 
tare, fiind mult mai rezistent în cazul cînd soldaţii ar fi 
nevoiți să se bată cu capetele. Și-apoi, la drept vobind, 
pentru niște soldați cărora nimeni nu le cere să 
gindeasca, tigvele de esenţă tare sînt cele mai potrivite. 


Pentru confecționarea caporalilor, Urfin pregăti lemn 
de mahon în cantități suficiente, iar pentru general, lemn 
de palisandru, pe care cu multă greutate îl află în 
hátisurile pădurii. Socoteala lui era simplă: soldaţii săi de 
pin cu capete de stejar îi vor respecta pe caporalii din 
lemn de mahon, iar aceștia, la rîndul lor, îl vor venera și- 
l vor urma orbește pe frumosul general din lemn de 
palisandru. 


Confectionarea unor siluete omenești în mărime 
naturală fiind o treabă cu totul nouă pentru meșter, el se 
gîndi să facă mai întîi una de probă. Bineînţeles, soldatul 
ieșit din mîinile lui avea un obraz înfiorător, la care se 
adăuga scăpărata sinistră a unor nasturi de sticlă ce 
țineau loc de ochi. Turnindu-i o portie de praf miraculos 
pe cap si pe piept pentru a-i da viata, nu se știe cum Urfin 
întoarse privirea în altă parte, dar într-aceeași clipă mîna 
de lemn a soldatului se ridică și-l lovi cu atîta putere în 
frunte, încît meșterul se duse de-a berbeleacul. Cuprins 
de minie, el sări numaidecit în picioare și puse mina pe 
topor să facă bucati-bucatele plămada sa de lemn, care 
zăcea la pămînt cît era de lungă, însă se stápini la vreme, 

zicîndu-și: 


— Na, că tot pe pielea mea o fac!... Drace, da’ ce putere 
are! Cu soldați ca ăștia, nimeni nu-mi va sta împotrivă 
cîtu-i lumea și pămîntul! 


Isprăvind și pe cel de-al doilea soldat, Urfin căzu pe 
gînduri. Nici vorbă că îi vor trebui multe luni pentru 
făurirea întregii oaste, iar el ardea de nerăbdare să se 
vadă odată pornit la marea bătălie. 


Și iată că-i veni ideea de a recurge la ajutorul celor doi 
soldaţi, făcîndu-i ucenici într-ale mestesugului. 


Treaba se dovedi însă a nu fi de loc ușoară. Soldaţii 
pricepeau tare anevoie tainele meseriei de tîmplar, 
scotíndu-1 din răbdări pe inimosul lor meșter, care 
numaidecit tăbăra cu gura pe ei, strigind: 


— Butuci nepriceputi ce sinteti! Capete de lemn! 


Și iată că într-una din zile, la întrebarea încruntatului 
lor instructor: „La urma urmei, știi cine esti tue“, unul 
dintre ucenici, făcînd „drepţi“ și trintindu-si un pumn de 
lemn în pieptul său dintr-același material, strigă: „Cap de 
Lemn mă cheamă!“ 


Urfin izbucni în hohote de rís și zise: 


— Bravo! Să știți că de acum încolo chiar așa o să vă 
numiți: Capete de Lemn. E cel mai potrivit nume pentru 
voi! 


Prinzind putin cite putin meșteșugul, Capetele de Lemn 
începură în curînd să-i fie într-adevăr de oarecare folos. 
Ei ciopleau trupurile viitorilor confrati, picioarele si 
mîinile acestora, strujeau degetele... 


Se întîmplară însă și cîteva incidente dintre cele mai 

nostime. Într-una din zile, fiind nevoit să lipsească câtva 
timp de acasă, Urfin Juce dădu calfelor sale fierăstraie și 
le porunci să taie în bucăți cîțiva bușteni groși. 
Întorcîndu-se el în scurtă vreme și băgînd de seamă 
pozna acestora, își puse mîinile în cap. Sfirsind cit ai bate 
din palme tăiatul în bucăţi al buștenilor, vrednicele calfe, 
văzînd că nu mai au altceva de făcut, se apucará să taie cu 
ferăstrăul tot ce le cădea sub mînă: caprele de lemn, 
gardul, poarta... În curte zăceau mormane de lemne, bune 
acum numai pentru foc. Dar nu se multumira doar cu atît 
istetele Capete de Lemn: míntuind toate de tăiat ei se 
apucară să-și taie unul altuia picioarele!... 


Într-altă zi, o altă calfă despica un butuc mare cu 
ajutorul unor pene. Bătînd penele cu muchia toporului, pe 
care îl tinea in mîna dreaptă, naivul meșter viri degetele 
miinii stîngi în despicatura butucului. Cum penele săriră 
de la locul lor, și el se pomeni cu degetele imobilizate în 
despicătură, începu să tragă de mînă, dar în zadar. Pînă la 
urmă, ca să scape din strînsoare, își reteză degetele cu 
toporul. De atunci, Urfin Juce se ferea să-și mai lase 
calfele fără supraveghere, de capul lor. 

Isprăvind cu parte din soldați, Urfin Juce se apucă de 
confecționarea caporalilor din lemn de mahon. Aceștia 
ieșiră niște caporali pe cinste: erau mai înalți decît 
soldaţii, cu braţe și picioare mai vînjoase, iar obrazurile, 
roșii și grozav de încruntate, băgau pe oricine în sperieti. 


Soldaţii, de bună seamă, nu trebuiau să știe că și 
comandanții lor sînt mesteriti din lemn, la fel ca ei, de 
aceea Urfin își lucra caporalii într-o altă încăpere. 


Toate ca toate, dar instruirea acestora din urmă îi 
pricinui multă bătaie de cap. Caporalii trebuiau să 
înțeleagă și să se pătrundă de gîndul că, în comparaţie cu 
slăvitul lor stăpîn, erau niște rîme neputincioase și că 
orice ordin al lui era lege pentru ei. Pentru soldați însă, 
ei, caporalii, erau puterea intruchipata, exigenta si 
asprimea care nu rabdă nici cea mai mică abatere, ci doar 
o ascultare oarbă și atît. Drept semn al puterii, Urfin Juce 
dădu caporalilor niște măciuci grozave, asigurindu-i ca 
nu-i va trage la răspundere dacă le vor rupe pe spinările 
subalternilor. 


Iar ca prestigiul lor sa fie si mai mare în fata acestora, 
Urfin Juce dădu fiecărui caporal un nume, după cum 
urmează: Arum, Befar, Watis, Hiton și Daruk. Cînd 
instruirea caporalilor luă sfîrșit, aceștia își făcură apariția 
în fata soldaților si îi spetiră pe loc în bătaie la cea mai 
mică abatere. De fapt, soldații nu simțeau durere cînd 
încasau loviturile, însă cătau cu amară părere de rău la 
urmele proaspete lăsate de măciuci pe trupurile lor abia 
geluite. 


Luîndu-și sculele și materialele de trebuintá, Urfin Juce 
se închise în casă și, dînd lui Tropotilă strașnică poruncă 

de a-i supraveghea armia de lemn, se apucă de 
confecționarea faimosului general de palisandru. Urfin 
munci cu mult sirg și măiestrie, fiind vorba de osteanul 
numărul unu, care-i va duce în bătălie pe bravii săi 
soldați. 


Două săptămîni de zile meșteri la desávirsirea 
generalului, cîtă vreme, pentru executarea unui simplu 
soldat, nu-i trebuia mai mult de trei zile! Într-adevăr, 
generalul ieși așa cum și-l dorise Urfin Juce: trupul, 
capul, mîinile, picioarele lui erau împodobite cu tot soiul 
de desene si incrustatii, iar trupul întreg în așa fel era 
șlefuit, ca-ti lua ochii, nu alta! Vázindu-1 atît de falnic, 
Urfin îl boteză Laan Pyrot. 

Aspectului feroce al lui Laan Pyrot i se potrivi de 
minune și caracterul său, care numaidecit ieși la iveală. 
Era atît de hain și atît de cîrcotaș, încît chiar din prima 
clipă voi să se grozăvească înaintea meșterului, arătînd că 
el este mai-marele acolo, însă Urfin Juce îl făcu să-i mai 
scadă trufia, demonstrindu-i pe loc care din ei e stapinul. 
De altfel, Laan Pyrot se consolă repede aflind că are în 
subordine cinci caporali și cincizeci de soldați, al căror 
număr se prevede a fi și mai mare. 


În vreme ce Laan Pyrot se iniţia, sub supravegherea 
directă a lui Urfin Juce, în tainele artei militare, invátind 
mínuirea armelor și manierele indispensabile unui 
adevărat general, treaba în atelier își urma cursul firesc 
datorită îndemînaticelor miini ale calfelor, care nu 
cunoșteau nicicînd oboseala. 


În cele din urmă, în curte își făcu apariţia Urfin Juce, 
însoţit de falnicul și impunătorul general Laan Pyrot. 
Văzîndu-l, Capetele de Lemn se pătrunseră pe dată de o 
adîncă venerație pentru asemenea mindrete de 
comandant. 


Fără pic de zăbavă, generalul trecu în revistă trupa și o 
admonestă cumplit pentru ţinută, parindu-i-se că 
aceasta cam lăsa de dorit. 


— Am să v-arăt eu ce înseamnă milităria! tună el cu 
glas răgușit de adevărat comandant. Scot eu untul din voi, 
fiți pe pace! 


Spunînd acestea, îi ameninţă cu o ghioagá de trei ori 
mai grea decît măciucile caporalilor, care ghioagă putea 
face tandari cel mai tare cap de lemn din cite se aflau 
acolo. 

Din ziua aceea, Laan Pyrot prinse a-și instrui zilnic 
armata, iar Urfin Juce îi completa cu multă osirdie 
rîndurile. 


Pentru rivna și abnegatia de care Urfin Juce dădea 
dovadă în crearea armatei Capetelor de Lemn, vicleana 
bufnitá Huamoco începu să-i poarte respect. Huamoco 
înțelese ca, la drept vorbind, serviciile ei nu erau chiar 
atît de importante, iar traiul fără de griji pe care îl ducea 
în casa noului vrăjitor nu era de lepădat. Intelegind asta, 
Huamoco încetă cu zeflemelile și cu batjocura la adresa 
lui Urfin, spunîndu-i tot mai des „slăvite stăpîn”. Lucrul 
acesta îi plăcu lui Urfin și între ei doi se stabiliră în curînd 
relaţii dintre cele mai bune. 


Cît despre Tropotilă, el se umfla în pene, văzînd 
minunile ce le sávirseste maimarele său. De aceea ursul 
cerea cu insistență tuturor Capetelor de Lemn să dea 
dovadă de cel mai mare respect față de stăpîn. 


Într-una din zile, întîmplîndu-se ca Laan Pyrot să nu 
se scoale chiar atît de repede în picioare la sosirea lui 
Urfin Juce și nici să se grăbească a-l saluta cum se cuvine, 
Tropotilă îi arse una sub falcă, de-l făcu grămadă jos. Din 
fericire, nici unul din soldaţi nu asistase la această scenă, 
așa încît autoritatea generalului rămase neștirbită, ceea 
ce nu se putea spune și despre coastele lui cele lustruite 
cu atîta migală. Nu încape îndoială însă că de atunci Laan 
Pyrot arătă un negrăit respect, nu numai slăvitului stăpîn, 
ci și vrednicului slujitor în patru labe al acestuia. 


Curînd, armata Capetelor de Lemn, în frunte cu un 
general și numărînd cinci caporali și cincizeci de soldați, 
își desavirsi instructia și pregătirea ei de luptă. Neavind 
de unde procura săbii, Urfin își înarmă soldaţii cu niște 

măciuci strasnice. Pentru început era de ajuns și acest 
armament dacă mai punem la socoteală și faptul că 
armata Capetelor de Lemn era invulnerabilă in fata 
sagetilor si a sulitelor inamicului. 

În marș 


Într-o nefastă dimineaţă, locuitorii Cosidei fură 
desteptati de un tropăit năprasnic, care cutremurá 
zidurile orașului. Pe ulița principală mărșăluia armata 
Capetelor de Lemn a lui Urfin Juce. În frunte mergea 
tantos generalul de palisandru, tinind în mînă o uriașă 
ghioagă, iar în urma lui se înșiruiau plutoanele, fiecare 
avînd în frunte un caporal de mahon. 


— Un’, doi! Un’, doi! strigau caporalii, acoperind cu 
glasurile lor tropăitul sacadat al trupei. 


În stînga coloanei, călare pe Tropotilă, înainta Urfin 
Juce, nemaiincapindu-si în piele de mindrie. 


— Ar-ma-tă, stai! tuna Laan Pyrot, în care clipă 
picioarele de lemn bufniră scurt, oprindu-se. 


Bietii locuitori ai Cosidei, ieșind din casele lor, se 
îngrămădiră ciotcă dinaintea porţilor și gardurilor. 


— Luaţi aminte, locuitori ai Cosidei, la cele ce vă spun! 
își inalta glasul Urfin Juce. De-acum încolo mă declar 
stăpînitor atotputernic al Ţării Albastre. Sute de ani, voi, 
Mestecusii, ati slujit-o pe vrăjitoarea Gingema. Gingema 
a murit, dar mestesugurile ei vrajitoresti trăiesc si azi. Ele 
trăiesc prin mine! Îi vedeţi cu toţii pe acești soldaţi de 
lemn, aci de fata. Eu i-am făcut și eu le-am dat viata. Ar 
fi destul să le spun un singur cuvînt și ei ar mătura de pe 
fața pămîntului toate casele voastre, dimpreună cu voi 
toți. Așadar, mă recunoasteti pe mine stápinitor 
atotputernic? 


— Te recunoaștem — gîngăviră Mestecusii, puníndu- 

se numaidecît pe bocit. 


De amarnic ce boceau, își clătinau atît de vîrtos 
capetele, încît clopoteii de sub borurile pălăriilor prinserá 
a clincheti vesel. Cum acest clinchet nu se potrivea citusi 
de puţin cu starea lor sufletească, Mestecușii își scoaseră 
numaidecit pălăriile si le puseră în niște tárusi bătuți 
anume în fata porţilor. 


Spunîndu-le să se împrăștie pe la casele lor, Urfin Juce 
îi opri numai pe fierari, poruncind acestora să-i 
meșterească niște săbii strasnice pentru caporali si una 
pentru general, care săbii să taie ca briciul. 


Pentru ca nici un locuitor al Cosidei să nu-l poată vesti 
pe Preem Coocs să se pregătească de apărare, Urfin Juce 
ordonă Capetelor de Lemn să se posteze în jurul satului și 
să nu lase pe nimeni să-l părăsească. Apoi, alungîndu-i 
din casă pe toți membrii familiei starostelui, Urfin își făcu 
acolo culcușul, punîndu-l de strajă la ușă pe Tropotilă. 


De cum își lăsă capul pe perriă, Urfin adormi buștean și 
se trezi abia seara, cînd se duse degrabă să inspecteze 
străjile din jurul satului. 


Rămase însă uluit de cele ce văzu acolo. Nu-i vorbă, 
generalul, caporalii și soldaţii săi se aflau la posturi, dar 
toţi ţineau în miini crengi și frunze mari cu care își 
acopereau trupurile. 

— Ce s-a-ntîmplat, ce-i cu voi? îi întrebă uimit Urfin 
Juce. 

— Ne e rușine... răspunse fisticit Laan Pyrot. Sîntem 
goi. 

— Asta-i buna! se înfurie Urfin Juce. Păi voi sinteti de 

lemn! 


— De lemn, de nelemn, slăvite stăpîne, da'avem chipul 
și asemănarea oamenilor. Doar singur ai spus asta — 
răspunse Laan Pyrot. lar oamenii poartă haine si isi rid de 
noi... 


— Asta sa va fie toata nenorocirea! Lasati, am sa va 
dau si haine! 


La auzul acestor cuvinte, bucuria ostenilor fu atit de 
mare, incit slobozira numaidecit, de trei ori la rind, un 
„ura“ în cinstea slăvitului. 


După ce le dădu pe loc repaus, Urfin căzu pe gînduri: 
ușor e, nici vorbă, să făgăduiești straie unui număr de 
cincizeci și șase de oșteni, da' de unde să le iei? Fără 
îndoială că în sat nu se va găsi stofă pentru uniforme, nici 
piele pentru cizme și centiroane, cum, de asemenea, nu 
se vor găsi meșteri destui care să execute o comandă atît 
de mare. 


Ce-i de făcut? Urfin își spuse păsul bufniței Huamoco. 
Aceasta, cătînd în toate părţile cu ochii ei mari și galbeni, 
nu se osteni să rostească decît un singur cuvînt: 


— Vopsea! 


Dar auzind cuvîntul, Urfin se dumeri îndată. Într- 
adevăr, de ce să îmbraci în straie de stofă niște trupuri de 
lemn care nu au nevoie să fie apărate împotriva frigului, 
cînd poți, pur și simplu, să le vopsesti? 


Așadar, Urfin Juce îl chemă pe staroste la el și îi 
porunci să-i aducă vopsele de toate culorile cîte se află în 
sat. 


Rînduind cutiile cu vopsele în jurul lui, cum și 

pensulele de care avea nevoie, Urfin se apucă de treabă. 
Hotari mai întîi să vopseasca de probă un singur soldat, 
ca să vadă cum va arăta acesta. Mundirul i-l făcu galben, 
nasturii și centironul de culoare albă, apoi pantaloni și 
cizme în picioare. 


Aratindu-si opera celorlalți soldaţi, aceștia fură 
incintati si îl rugará să le dea o înfățișare identică. 

Fiind vorba de treabă, nu glumă, Urfin chemă îndată la 
el toți vopsitorii satului. Munca merse strună. Peste două 
zile, întreaga armată era proaspăt vopsită, mirosind de la 
un kilometru a terebentină și a ulei de in. 


Primul pluton fu vopsit în galben, al doilea, în albastru, 
al treilea, verde, al patrulea, portocaliu și cel de al 
cincilea, violet. 


Caporalilor, spre deosebire de soldaţi, li se zugrăviră 
niște diagonale de culoare corespunzătoare, cu care 
aceștia se fuduleau nevoie mare. Se ivi însă și un neajuns. 
Neavind destulă minte ca să aștepte pînă s-o usca 
vopseaua, soldații, incintati peste măsură de noua lor 
ținută, începură să se inghionteasca cu degetele în burtă, 
în piept, în umăr, astfel că, în curînd, din pricina petelor 
rămase, arătau cam ca niște leoparzi. 

Cît despre generalul Laan Pyrot, Urfin reuși să-l 
convingă pînă la urmă că minunatele lui podoabe și 
incrustatii sînt mai frumoase decît orice vopsea. 


Entuziasmul armatei nu cunoaștea margini. Cu toate 
acestea se ivi și o mică încurcătură. Dacă mai înainte 
comandanții îi recunoșteau pe soldați după poziţia 
nodurilor în lemn, acum, nodurile dispărînd sub vopsea, 
dispăru și posibilitatea de a-i recunoaște. 


Dar Urfin Juce nu-și pierdu capul nici de data asta: el 
zugrăvi cîte un număr de ordine pe pieptul și pe spinarea 
fiecărui oștean. Astfel, numerele de ordine deveniră 
numele fiecăruia, rezolvînd problema. 


Înainte, vrind să cheme un soldat oarecare, 
comandantul spunea: 


— Ei, tu, ăla cu nod pe pintece, pas înainte, mars! Tu, 
celălalt, stai pe loc, doar nu tie iti ordon! Cum, ai si tu un 
nod pe pîntece? Nu, nu de tine am nevoie, ci de ăl din 
dreapta ta care mai are două noduri mici pe umărul 
stîng... 


Acum treaba era mult mai simplă: 
— Ostașul verde numărul unu, doi pași înainte, mars! 


De ce te tot sucesti în front, hai? Răspunde, n-auzi ce te 
întreb?! Taci? Na! Mai na, răcane, ca să te înveți minte! 


Și îndată se auzeau două bufnituri înfundate de 
măciucă, după care vinovatul se întoarcea în front, lecuit 
de păcate. 


În sfîrșit, armata putea porni în mars. Săbiile iesisera 
de sub barosul fierarilor și erau ascuţite ca briciul, 
vopseaua mundirelor, pantalonilor și cizmelor se uscase. 

Urfin își întocmise o șa grozavă, ca să poată sta mai 
comod pe spinarea ursului, de care șa prinsese niște 
coburi încăpători și ascunsese în ei cîteva bidonașe cu 
miraculosul praf, dînd totodată strașnică poruncă tuturor 
oștenilor, inclusiv generalului, cum că le este cu 
desavirsire interzis să se apropie de coburi. 


Unii soldaţi cărau în spinare o mulțime de scule luate 
din atelier: ferăstraie, topoare, dalti, burghie, precum și o 
rezervă îndestulătoare de capete, picioare și brațe de 
schimb. 


Urfin zăvori casa starostelui cu cîteva lacăte, uriașe, 
interzicind Mestecusilor să se apropie de dínsa. Pe clovn 
îl băgă în sîn, spunîndu-i ca nu care cumva să-l muște, 
că atîta îi trebuie! Pe bufnița Huamoco și-o instală pe 
umărul drept. Și așa... 


— Un’, doi, un’, doi! Sting, drept, stinguu!... 
8 8 

Oastea se porni la drum în zorii zilei spre localitatea în 
care sălășluia Preem Coocs. Soldaţii mărșăluiau sprinteni 
și plini de voie bună, iar Urfin Juce, în urma lor, pe 
Tropotilă, se bucura din cale-afară ca îi venise 
nastrusnica idee de a le zugrăvi numere de ordine nu 
numai pe piept, dar și pe spate. „Aha — își zicea el — 
cum de-oi vedea pe vreunul că a dat dosul de pe cîmpul 
de bătălie, nici că-mi mai scapă: surcele îl fac!...“ 

O privire aruncată în trecut 


Să lăsăm deocamdată oștea lui Urfin Juce să-și vadă de 
drum spre localitatea unde trăiește Preem Coocs, și noi să 
ne întoarcem la furgonul-vagon al Ellyei, care, căzînd în 
capul Gingemei, a omorít-o pe loc, iar fetița a pornit după 
ajutor în Orașul de Smarald. 


Prin cite patanii însă, unele hazlii, altele mai putin 
hazlii, și prin cîte spaime a trebuit să treacă Elly, în 
peregrinările ei prin Împărăţia Fermecată! Dar tot aici 
trebuie spus că Elly își găsi trei prieteni de nădejde. 


Primul dintre ei, întîlnit în drum, a fost Mogíldet, un 
om de paie așezat în chip de sperietoare de ciori în vîrful 
unui parc, la mijlocul unui lan mare de grîu. Aflase 
Mogíldet de la pălăvrăgioaica Kaggi-Carr, o cioară ca 
toate ciorile, însă ceva mai isteatá decît suratele ei, că 
pentru a putea deveni si el un om ca toţi oamenii îi 
trebuie un dram de minte, așa încît Mogíldet se bucură 
nespus cînd Elly îl scoase din par și îl pofti să meargă cu 
ea în Orașul de Smarald, unde spera ca Goodwin să-i 
împlinească această lipsă. 


Cel de-al doilea prieten fu Tăietorul de Lemne, un om 
de fier din cap pînă-n picioare. Elly îl salvase de la o 
pieire sigură, aflíndu-1 înglodat într-o pădure adîncă si 
ruginit ca vai de lume. Visul Tăietorului de Lemne era să 
capete o inimă, și el nădăjduia, la rîndu-i, că Goodwin îl 
va putea ajuta în această privință. Se alătură numaidecit 
Ellyei, lui Toto și lui Mogildet, pornind voios cu ei spre 
aceeași țintă. 


Mergind ei așa, îl întîlniră in drum pe Leu, un mare 

fricos din născare. Pentru a putea deveni cu adevărat rege 
al tuturor animalelor, adică rege cu fapta, îi trebuia și lui 
un dram de curaj. Leul li se alătură îndată, nădăjduind și 
el că va obţine de la Goodwin ceea ce îi trebuia lui mai 
mult decît orice. 


Numai că, înainte de a le împlini toate aceste dorințe, 
Goodwin le puse o anume condiţie: să-i elibereze pe 
Clipuși, locuitorii Ţării Violete, de sub asuprirea 
Bastindei, o vrăjitoare rea și vicleană din cale-afară. 
Lupta împotriva Bastindei n-a fost de loc ușoară, totuși 
pînă la urmă Elly i-a făcut de petrecanie cotoroantei: 
zvirlind asupra-i o găleată de apă, vrăjitoarea s-a topit cit 
ai zice peste. 


Elly și prietenii ei s-au întors victorioși în Orașul de 
Smarald, unde Goodwin — care de fapt nu era decît un 
mincinos ce-i ducea pe oameni de nas cu tot felul de 
minuni savirsite, chipurile, de el — a fost totuși în stare 
să împlinească dorința lui Mogildet, a Táietorului de 
Lemne și a Leului. 


În ajunul plecării sale cu balonul din Împărăţia 
Fermecatá, Goodwin îl numi pe Mogildet cîrmuitor al 
Orașului de Smarald, acordîndu-i în mod onorific titlul de 
Mogildet cel Intelept, deoarece mintea ce i-o dăduse se 
dovedi a fi din cale afară de isteata, în ciuda faptului că 
nu era decît un amestec de tarita, paie si ace cu gămălie. 


În pieptul de fier al Tăietorului de Lemne, Goodwin 
introduse o inimă de catifea roșie plină cu rumeguș, al 
cărei zvicnet necontenit îl umplea pe naivul cavaler de o 
bucurie copilărească fara de margini. El plecă numaidecit 
în Tara Violetă a Clipusilor, care-l aleserá cîrmuitor în 
locul Bastindei, hîda vrăjitoare ucisă de Elly. 

Leul, la rîndul său, dînd pe git o duscá zdravana de 
„curaj' (de fapt un amestec de sirop cu picături de 
valeriană), se întoarse în pădure, unde animalele îl 
recunoscură pe loc rege și stăpîn atotputernic al lor. 


Iar Elly și 'Toto se întoarseră în stepa Kansasului, unde 
își aveau casa. Îi duseră pînă acolo pantofii de argint ai 
Gingemei, a căror taină fu dezvăluită Ellyei de către 
Stella, stăpîna Tárii Trandafirii, o zina negrăit de buna, 
care cunoștea taina tinereţii fără bátrinete. 

O nouă urzeală 


Cucerirea Tárii Albastre se dovedi mai ușoară decît își 
închipuise Urfin Juce. Luaţi pe nepusă masă, Preem Coocs 
și colaboratorii săi nu opuseră nici o rezistenţă fioroaselor 
Capete de Lemn, plecînd pe loc grumazul în fata 
învingătorilor. 


Lovitura de stat reuși: Urfin Juce deveni cîrmuitorul 
oficial al întregii tari a Mestecusilor. 


Trebuie arătat că, în urmă cu vreo doi ani, în Împărăţia 
Fermecată avusese loc un puternic cutremur de pămînt. 
De atunci, drumul care ducea spre Orașul de Smarald era 
brăzdat de două crăpături adînci, fiind tăiată astfel orice 
legătură între capitală si Tara Mestecusilor. Este drept că 
în timpul călătoriei lor spre Orașul de Smarald, Elly și 
prietenii ei reușiseră să treacă peste aceste crăpături, însă 
cu prețul unor eforturi neînchipuit de mari. Cum 
Mestecușii cei timizi nu erau în stare de asemenea fapte, 
prefereau să stea pe la casele lor și să se mulțumească cu 
știrile aduse de păsările călătoare care zburau mereu de 
colo-colo. 


Astfel, tot trăgînd cu urechea la taifasul zburătoarelor 
(cele mai informate se dovedeau a fi întotdeauna 
cotofenele), Mestecusii aflará cum că Goodwin părăsise 
de cîteva luni Împărăţia Fermecatá, lăsînd drept succesor 
al său pe Mogíldet cel Íntelept. Mai aflară ei, de 
asemenea, că Zina Furgonașului Fatal, pe care o iubeau 
nespus pentru că îi izbăvise de haina Gingema, se 
întorsese pe meleagurile natale. 


Acest lucru îl află si Urfin. Ştirea i-o aduse bufnița 

Huamoco, informată, la rîndu-i, de ciufi și de alte surate 
zburătoare de prin pădure. 


Fiind aceste vești deosebit de importante pentru el, 
fostul timplar, actualmente cîrmuitor al Tárii Albastre a 
Mestecusilor, căzu pe gînduri. Cumpanind el bine 
lucrurile, ajunse la concluzia că a sosit clipa realizării 
visului său dintotdeauna de a pune stăpînire pe Orașul de 
Smarald. Pe vremuri, atît misterul care invaluia 
personalitatea lui Goodwin, cît și puterea acestuia de a lua 
chipul și înfățișarea unor păsări si fiare îl Inspáimintau pe 
Urfin, acum însă nu mai avea de ce să se teamă. E drept, îl 
cam punea pe gînduri porecla de Íntelept acordată de 
Goodwin noului cîrmuitor cu numele de Mogildet. 


Dar Urfin îi spuse bufniței Huamoco: 


— Să presupunem că, într-adevăr, Mogildet dispune de 
înțelepciune. În schimb, Urfin Juce dispune de forţă. Ei 
bine, vreau să văd la ce îi va folosi înțelepciunea in fata 
unei armate cum este a mea, cînd toată oastea lui o 
alcătuiește un singur soldat!... Nu-i vorbă, are el un aliat 
de nădejde în persoana Taietorului de Lemne, dar acesta 
nu se va grăbi să-i vină în ajutor... Așadar, m-am hotărît: 
pornesc la cucerirea Orașului de Smarald! 


Huamoco incuviinta pe loc planul slăvitului. 
Armata lui Urfin se puse în mișcare. 


Peste cîteva zile, coloana Capetelor de Lemn ajunse în 
fata primei crăpături adînci rămase de pe urma 
cutremurului, care brăzda drumul asternt cu pavele de 
cărămidă galbenă. Aici se petrecu primul accident. 
Obisnuiti să meargă pe drum neted ca-n palmă, soldații 
lui Urfin nu se sinchisiră de primejdie. Cînd primul rînd, 

în frunte cu caporalul Arum, ajunse în fata crăpăturii si 
ridică piciorul drept pentru a face pasul următor, simţi că 
pămîntul i-a fugit de sub picioare, se clătină și, cît ai 
clipi, se duse de-a berbeleacul în gol... Al doilea rînd, fără 
a lua aminte la bufnitura venită din afund, páti la fel, 
căci, vorba ceea, minte prea multă nu puteai cere de la 
niște capete de lemn... Numai Urfin, dîndu-și seama de 
catastrofa inevitabilă ce-i așteaptă, strigă ca ieșit din 
minți: 
— Generale, oprește armata! 


Laan Pyrot se conformă numaidecît ordinului, strigînd 
la rîndul său: 


— Armată, stai! 

Astfel, dezastrul fiind evitat, nu le ráminea decît să-i 
scoată din crăpătură pe cei căzuţi și să-i supună unor 
reparaţii capitale. Operația ca atare, precum și construirea 
unui pod de trecere de pe un mal pe celălalt le pricinuiră o 
întîrziere bunicică de aproape cinci zile. 


În sfîrșit, după ce trecură de primul obstacol, intrară 
incolonati într-o pădure adinca. Trebuie spus că acestei 
păduri îi mersese vestea în întreaga tara, deoarece in 
sînul ei hălăduiau niște tigri uriași și sîngeroși cum nu s- 
au mai văzut. Aveau acești tigri ditamai colții cît toate 
zilele, iesiti în afară, din care pricină și fuseseră porecliti 
tigri cu colti-baionetá. Printre Mestecuși circulau tot felul 
de zvonuri, devenite legende, privitor la cruzimea acestor 
fiare, stăpîne atotputernice ale Pădurii Tigrilor. 


Urfin Juce se uita în jurul său, simtindu-si inima cît un 
purice. O priveliște măreaţă, și totodată înspăimîntătoare. 
Copaci uriași, acoperiţi de sus pînă jos cu ghirlande de 
mușchi albicios, își împleteau deasupra coroanele, 
alcătuind bolți fără sfîrşit, sub care întunericul si 
umezeala dăinuiau veșnic. Drumul așternut cu pavele de 
cărămidă galbenă era acoperit aici cu un strat gros de 
frunze scuturate, așa încît pașii grei ai Capetelor de Lemn 
sunau înfundat, ca pe un covor moale. 


La început, totul merse bine, numai că deodată Laan 
Pyrot se întoarse inspaimintat spre Urfin Juce, strigind: 


— Slăvite stapine! Din desisuri ne pîndesc niște fiare 
uriașe. Au ochii galbeni, iar colții le ies în afară și sînt 
ascuțiți... 

— Trebuie sa fie faimosii tigri cu colti-baioneta — 
răspunse Urfin, cuprins de spaimă. Apoi, cătînd cu luare- 

aminte spre desișurile din jur si zărind, într-adevăr, 
scaparind in ele zeci de luminite galbene, ordonă: 
Generale, armata să fie gata de luptă! 


— Am înțeles, slăvite! făcu generalul. 


Intr-aceeasi clipă, Urfin Juce fu înconjurat din toate 
părțile de un lant de ostași cu măciuci și săbii în mina, 
gata de a face faţă oricărui vrájmas. 


Deși tigrii se tot foiau prin desiș, pufnind pe nări, nu se 
încumetau să-i atace încă pe nepoftitii vizitatori, intrigati 
pesemne de ţinuta ciudată a acestora. Și-apoi nici un 
miros specific nu gidila nárile tigrilor, miros care să-i 
incredinteze că soldaţii sînt oameni, căci mincarea 
preferată a acestor fiare era carnea de om. Pe neașteptate 
însă, o boare de vînt le aduse la nas mirosul lui Urfin Juce. 
Atunci, doi dintre cei mai hámesiti si mai nerăbdători 
patrupezi se hotárirá să atace. Tisnind din desis, ei se 
năpustiră în salturi năprasnice spre drum, chitind să cadă 
de-a dreptul în capul prăzii. 


Numai că tot în aceeași clipă, la comanda scurtă a lui 
Laan Pyrot, săbiile caporalilor zvicniră în sus primind în 
tăișurile lor pe hámesitii vrájmasi. Nici măciucile 
soldaților nu stătură locului, ci se pornirá care mai de 
care a sfárima capetele si coastele jivinelor. 


Isprăvind cit ai bate din palme cu cei doi tigri, soldaţii 
azvirlirá cît colo, la marginea drumului, trupurile 
însîngerate. Jubilînd cu adevărat în urma acestei victorii 
fulgerătoare, Urfin Juce felicită pe loc întreaga armată 
pentru vitejeasca ei faptă de arme. 


Primind lecţia bine meritată, tabăra adversă nu se mai 
încumetă să-și măsoare puterile cu un vrăjmaș atît de 

primejdios. Miriind si cu ochii scînteietori, tigrii se mai 
foiră o vreme grozăvindu-se — deh, pentru a nu se face 
de tot de rușine — apoi o tuliră cu coada-ntre picioare în 
desișul pădurii. 


La început, lui Urfin Juce îi trecu prin minte să învie 
pieile celor doi tigri căzuţi în luptă, ca să aibă si el, colea, 
sub ordine, două slugi mai tari în virtute decît toate 
fiarele Împărăției Fermecate. Si dăduse poruncă ostașilor 
săi să jupoaie dihăniile, dar, chibzuind mai cu temei, 
revocă numaidecit ordinul. Si pe bună dreptate: da’ daca 
viclenele jivine se vor răzvrăti împotriva lui, pe unde va 
scoate cămașa? 


Dobîndind destulă minte dupa prima lor pátanie pe 
drum, cînd ajunseră la cea de a doua crăpătură rămasă de 
pe urma cutremurului, Capetele de Lemn se opriră 
singure. 


Zăboviră însă multă vreme și aici, deoarece construirea 
unui pod nu era o treabă chiar atît de ușoară. Isprăvind-o, 
oastea se puse iar în mișcare și ieși într-o cîmpie largă cît 
vedeai cu ochii. Dar și aici, pe Urfin Juce îl aștepta o 
istorie dintre cele mai neplăcute. 


În scurta lor viata, Capetele de Lemn văzuseră prea 
puţine lucruri, așa încît orice piedică neprevăzută le 
deruta numaidecit. 


Dacă în calea lui Urfin Juce s-ar fi nimerit, să zicem, o 
a treia crăpătură de-a curmezișul drumului, ostașii săi ar 
fi știut ce au de făcut. Însă, din nenorocire, în locul ei 
apăru un rîu mare, pe care n-aveai cum să-l ocolești dacă 
tineai cu tot dinadinsul să ajungi în Orașul de Smarald. 
Cum nici unul dintre oșteni, în frunte cu generalul, nu 

văzuse pînă atunci decît piraie cu apă puţină, peste care 
puteai trece cu ușurință fără măcar a-ți uda picioarele, 
ajungînd la malul acelui rîu, generalul Laan Pyrot își 
spuse numaidecit că ceea ce vede el în fata este un drum 
negrait de neted si de frumos, taman bun pentru 
mărșăluit, așa încît nici n-apucă Urfin Juce să se frece 
bine la ochi, că îl și auzi pe general tunînd către ostași: 


— După mine, bravii mei soldaţi! 


Zicînd acestea, se și năpusti în apă, urmat de grosul 
trupei. 


Ríul fiind adînc si din cale-afară de repede în locul 
acela îi cuprinse numaidecit, învălmășind caporali, 
soldați, general, si îi duse la vale, tot inaltindu-i pe unde 
și izbindu-i unul de altul. Geaba alerga Urfin Juce, 
disperat, în lungul malului, strigînd din răsputeri: 


— Opriti-vá, Capete de Lemn, opriti-vá! 


Soldaţii, care ascultau doar de porunca generalului, nici 
că se sinchiseau de el și se năpusteau în apă, pluton după 
pluton. Așa că nu trecură nici două minute, vorba aceea, 
și ia-ti oaste de unde nu-i, slăvite cuceritor! 


Furios nevoie mare, Urfin prinse a-și smulge părul din 
cap. Atunci bufnița Huamoco se îndură de el, liniștindu-l: 


— Nu te pierde într-atât cu firea, slăvite! În tineretile 
mele m-am vînturat eu si prin aste meleaguri, iar după 
cît mi-aduc aminte, la cîteva mile de locul acesta, în josul 
apei se află niscai stufărișuri dese ca peria: ele vor opri 
întreaga noastră oaste... 


Cuvintele bufniței îl liniștiră întrucîtva pe Urfin, asa 
încît, punînd în spinarea lui Tropotilă cele scule de 
timplárie scăpate ca prin minune de dezastru, el porni cu 
mare grabă în josul apei. Cam după o oră și jumătate de 
mers, Urfin băgă de seamă că rîul începe să se lărgească 
și apa să scadă, pe suprafaţa lui ivindu-se o seamă de 
ostroave acoperite cu stuf, în dreptul cărora se tot foiau 
puzderii de pete multicolore. Vázindu-le, Urfin oftă cu 
negrăită usurare: oastea era ca si salvată. 


Zărindu-l pe general în mijlocul unui pílc de ostași, 
Urfin Juce îi strigă: 


— Hei, generale, dă poruncă soldaţilor să pornească 
înot spre mal! 


— Da' cum vine asta, să pornească înot? căscă a 
nedumerire gura Laan Pyrot. 


— Atunci să meargă prin vad, dacă apa nu-i prea 
adîncă! 


— Da’ ce-nseamná a merge prin vad? căscă a doua 
oară gura generalul. 


Văzînd cîtă istetime poate încăpea într-o capatina de 
lemn, Urfin scuipă scîrbit și se apucă să construiască o 
plută. Operația de salvare a întregii oaste dură o zi și o 
noapte, la sfîrșitul căreia Capetele de Lemn aveau o 
înfățișare jalnică: vopseaua, pe alocuri, se cojise, mîinile 
și picioarele oștenilor se umflaseră de apă, și aceștia abia 

puteau să le mai miște. 


Drept rezultat, Urfin Juce se văzu nevoit să facă un 
popas de lungă durată. În zilele ce urmară, vitezele 
plutoane, în frunte cu caporalii, nu făcură alta decît să 
stea tolănite la soare și să se usuce, iar Urfin se apucă să 
construiască niște plute mari, cu ajutorul cărora să-și 
treacă armata peste rîu. 


Faimosul drum așternut cu pavele de cărămidă galbenă 
care se îndrepta spre miazănoapte se afla în paragină. Il 
năpădiseră bălăriile, doar la mijloc rămînînd o cărare. 


Oastea se puse în mișcare în flanc cite unul. În frunte 
mergea caporalul Befar, iar cel ce încheia șirul era 
generalul Laan Pyrot. La urmă venea, călare pe Tropotilă, 
Urfin Juce, singura plămadă omenească, din toată această 
armie de lemn, care putea simți foamea și oboseala 
drumului. 


Sosi ora prinzului. Urfin, cu matele ghiorăind, simțea 
nevoia unui popas, dar Befar mărșăluia de zor înainte, 
urmat de ai săi, fără a se sinchisi de nimic. Într-un tîrziu, 
răzbit, Urfin Juce se adresă lui Laan Pyrot: 


— Generale, transmite capului coloanei să se oprească. 
Vom face un popas. 


Auzind acestea, Laan Pyrot îl atinse ușurel cu ghioaga 
în spate pe ultimul soldat, cu gîndul de a transmite 
ordinul, zicînd: 


— Transmite... 


Dar Capul de Lemn culoare galbená numárul zece, 
simțind ghioaga în spinare, nu mai ascultă cuvintele ce 
urmară, tocmai din pricina osîrdiei de care vru să dea 

dovadă în transmiterea ordinului, ci îl pocni ceva mai 
tărișor cu măciuca în spinare pe Capul de Lemn culoare 
galbenă numărul noua, zicîndu-i doar atît: „Transmite!“ 


— Transmite! strigă la rîndu-i numărul nouă culoare 
galbenă, altoindu-l pe cel din față, mai să-l dea grămadă 
la pămînt. 


— Transmite! Transmite! Transmite! tunară, unul 
după altul, bravii oșteni, detuníndu-si totodată si 
maciucile. 


Ostenii se pornira sa se plesneasca, de nu-i mai puteai 
opri. Maciucile loveau trupurile vopsite, iar citiva din 
fruntea coloanei muscará tarina... 


Numai cu multa greutate reusi Urfin sa restabileasca 
ordinea, oprind ciomageala, si armata lui de lemn, bine 
scărmănată, intră într-o poiană, printre tufe, unde făcu 
un popas. 


Putin după aceea, oastea se afla iar în mars. De o parte 
și de alta a drumului începură să apară fermele arătoase 
ale locuitorilor Orașului de Smarald. Cît puteai cuprinde 
cu ochii, numai verde pretutindeni. Verzi erau casele, 
verzi erau portitele și zăplazurile, verzi erau straiele si 
pălăriile tuguiate, cu boruri largi ale oamenilor, de sub 
care lipseau numai zurgălăii de argint. 


Văzînd coloana Capetelor de Lemn și auzind tropotul 
asurzitor pe pavelele de cărămidă ale drumului, locuitorii 
părăseau în grabă ogoarele și, pitulindu-se cu spaima în 
inimi pe după ziduri și zăplazuri, se uitau cu ochi mari la 
nepoftitii musafiri cu căutătură cruntă, neîndrăznind să-i 
întrebe cine sînt și ce anume doresc. 

Povestea ciorii Kaggi-Carr 


După cum am mai spus, ideea de a dobîndi minte 
omenească îi fu sugerată lui Mogíldet de o oarecare cioará 
cu numele de Kaggi-Carr, o pălăvrăgioaică cum rar 
întîlnești, însă, de fapt, o pasăre tare de treabă. Aici este 
cazul să arătăm întîmplările prin care a trecut Kaggi-Carr 
după ce Elly îl scoase din par pe Mogildet si pornirá 
împreună spre Orașul de Smarald. 


Cioara nu-i urmă pe cei doi, ci, gindindu-se că, la drept 
vorbind, după plecarea lui Mogíldet, lanul de grîu trebuie 
să-i aparțină ei, rămase să hălăduiască acolo, în bună 
pace și îndestulare, alături de multe alte surate ale sale — 
stáncute, cotofene și cîte s-or mai fi aflind pe lumea asta. 
A gospodărit atît de strașnic lanul acela, încît fermierul, 
venind să-și încarce recolta, nu a mai găsit decît paiele. 


— Poftim, că nici sperietoarea nu m-a ajutat! oftă cu 
năduf omul și, fără să se sinchisească de dispariția lui 
Mogíldet, porni spre casă. 


Și iată că peste cîteva zile, întraripata poștă a 
zburătoarelor veni să o vestească pe Kaggi-Carr cum că 
fosta sperietoare de păsări a devenit, după plecarea pe 
alte meleaguri a vrăjitorului Goodwin, cîrmuitor al 
Orașului de Smarald. Zicindu-si ca, fără îndoială, 
Mogíldet a căpătat ceea ce l-a sfătuit ea să caute, Kaggi- 
Carr se hotărî pe loc s-o pornească spre Orașul de 
Smarald. Nu de alta, da’ pentru un asemenea sfat nu 
strică și o răsplată pe măsură... 


Numai că a obține o audienţă aici nu era o treabă chiar 
atît de ușoară, mai cu seamă pentru o cioară de rînd, cum 

îi spuse de la obraz Dyn Gyor, bărbosul oștean al 
cirmuitorului. 


Auzind o necuviinta ca asta, Kaggi-Carr isi ieși 
numaidecit din pepeni si îi croncani in nas cele ce 
urmeaza: 


— Eu, cioara de rind!!! Afla tu, Barbalunga si 
nerusinata ce esti, ca eu, Kaggi-Carr, sint poate cea mai 
buna prietena, da’ ce zic prietena — educatoare si 
sfatuitoare a cirmuitorului, fara de care n-ar fi ajuns el 
citu-i lumea la rangul pe care il are azi! Si daca tu n-ai 
să-l vestesti numaidecit pe Mogildet cel Íntelept de 
sosirea mea, apoi să știi că ai s-o patesti. 


Spre marea mirarea a lui Dyn Gyor, cîrmuitorul, auzind 
de numele vizitatoarei, îi porunci deîndată să o primească 
la curte, da” nu ca pe oricare muritor de rînd, ci cu toate 
onorurile cuvenite unei persoane de vază. 


Nu, Mogíldet n-o uitase pe cioară, cum nu uitase nici 
ceea ce îi datora el. O primi, așadar, pe Kaggi-Carr cu 
mare bucurie, de fata cu toţi curtenii. Cirmuitorul se sculá 
de pe tron și făcu trei pași pe picioarele sale cam șubrede, 
ieșind în întîmpinarea musafirei, fapt care fu trecut în 
letopisetul curţii, căci de o cinste ca asta nu se bucurase 
încă nimeni pînă atunci. 


Apoi, din porunca lui Mogildet cel Intelept, Kaggi-Carr 
fu înscrisă pe lista curtenilor cu rangul de prima 
degustătoare a bucatelor ieșite din bucătăriile palatului. 
Desi cîrmuitorul, după cum stim, nu obișnuia să manince, 
mesele de la palat erau totdeauna întinse, fiind la 
dispoziția curtenilor săi. Cum pe vremea lui Goodwin un 
asemenea obicei nu existase la palat, curtenii se întreceau 

în a lăuda cu glas tare dărnicia și bunătatea noului lor 
stapin. 

În afară de cele arătate mai sus, tot din porunca 
cîrmuitorului, Kaggi-Carr fu împroprietărită prin act 
domnesc cu un lan de grîu de toată frumuseţea care se 
afla în imediata apropiere a zidurilor orașului. 

Asediul Orașului de Smarald 


Tocmai în ziua invaziei armatei Capetelor de Lemn a lui 
Urfin Juce, Kaggi-Carr își ospăta suratele și nenumăratele 
rubedenii în lanul de grîu aflat în exclusiva ei proprietate. 
Zărind de departe oastea pestriță, cu obrazuri fioroase, 
tropotind asurzitor pe pavelele de cărămidă galbenă ale 
drumului, isteata Kaggi-Carr pricepu deîndată că aceștia 
nu pot fi decît dușmani. Dădu poruncă suratelor și 
rubedeniilor sale să intirzie pe cît posibil înaintarea 
vrăjmașului, iar ea își luă numaidecît zborul spre poarta 
Orașului de Smarald. 


Aici, funcţia de Paznic al Porții o îndeplinea un 
oarecare Faramant. Sarcina lui de căpetenie era să 
păzească un mare număr de ochelari cu lentile verzi, de 
toate mărimile. Încă de pe vremea lui Goodwin rămăsese 
în vigoare dispoziţia că oricine intră în oraș trebuie să-și 
pună o pereche de ochelari cu lentile verzi, iar pentru ca 
respectivul să nu poată scoate cumva ochelarii, aceștia 
erau prevăzuţi cu un mic lacăt ce se închidea la ceafă. Din 
respect pentru fostul cirmuitor, Mogildet cel Înţelept nu 
se atinse de această dispoziţie. 


Instiintíndu-1 din zbor pe Faramant de primejdia ce se 
apropia, Kaggi-Carr își urmă drumul spre curte. 


Între timp, un cârd uriaș de stáncute, cotofene și vrăbii 
se năpusti asupra armatei de lemn a lui Urfin Juce. 
Păsările treceau în zbor razant pe sub nasurile soldaților, 
le zgiriau spinările sau li se așezau pe cap, stráduindu-se 
să-i lase fără ochii cei de sticlă. lar una din cotofene, mai 
neînfricată si mai hoatá pesemne decît celelalte, izbuti 

chiar să-i smulgă generalului Laan Pyrot podoaba de 
pălărie din cap și s-o ia la sănătoasa, cu pălărie cu tot, 
peste cîmpuri. 


Geaba se străduiau Capetele de Lemn să chitească 
păsările cu săbiile și cu măciucile lor, fiindcă, tot ferindu- 
se ele cu negrăită sprinteneală, armele se abăteau asupra 
altor ţinte, mai lesne de lovit... Astfel, un soldat de 
culoare albastră îl lovi la mînă pe un tovarăș ai său de 
culoare verde, pentru care lovitură, acesta, bineînțeles, 
nu-i rămase dator. Caporalul Hiton se viri între ei ca să-i 
despartă, iar un alt Cap de Lemn de culoare galbenă, 
chitind si el o stancuta, îl lăsă pe caporal fără o ureche. 


Se încinse o păruială în toată legea. În zadar tropăia din 
picioare și striga cât îl ținea gura Urfin Juce. Nehotárit se 
arătă a fi și generalul Laan Pyrot: să fugă după pălărie? Sá 
încerce a-și liniști oastea? Totuși, pînă la urmă, disciplina 
militară ieși biruitoare. Luîndu-și rămas bun de la pălărie 
(strașnic cuib isi mai făcu din ea cotofana!), generalul 
înșfăcă mai cu nădejde ghioaga, și capetele de lemn ale 
soldaților prinseră să trosnească. 

Ordinea fiind restabilită, iar dușmanul alungat, armata, 
cam betegită e drept, putu să-și urmeze în sfîrșit drumul 
spre poarta orașului. Întîrziind-o însă în drum cu 
tărăboiul iscat, Kaggi-Carr avu tot timpul să-i vestească 
pe apărători de primejdia ce se apropia. 


Dyn Gyor sări numaidecit să-și facă datoria de oștean. 
Zvirlindu-si barba peste umăr, o porni în goană pe străzi, 
strigînd în gura mare: 

— Sariti, cetățeni! O oaste vrajmasa dă năvală asupra 
orașului! 

Dar locuitorii Orașului de Smarald chibzuiră că-i treabă 


mai inteleapta sá se ascundă prin casele lor și să aștepte 
cele ce vor urma. 


Dyn Gyor se întoarse la poarta cetăţii, pe care Faramant 
o și închisese, trăgînd cele zăvoare trainice nevoie mare. 
Socotind că totuși e prea puţin, apărătorii se apucară să 

smulgă pietrele și cristalele cele mari din caldarím si să le 
îngrămădească în spatele porţii. 


Cînd poarta fu astupată pînă la jumătate, se auziră în 
ea lovituri năprasnice. 

— Deschideţi! Deschideţi! strigă un glas de afară. 

— Da’ cine ești? întrebă Faramant. 


— Eu sînt Urfin Juce, atotputernicul cîrmuitor al Ţării 
Albastre a Mestecușilor! 


— Si ce poftesti? 


— Poftesc ca Orașul de Smarald sá mi se supună si sá 
mă recunoască de stăpîn! 


— Asta n-o să se întîmple! răspunse bravul Dyn Gyor. 
— Atunci vom lua orașul cu asalt! 
— Incercati daca vá dá mina! se sumeti Barbálungá. 


Apoi, înșfăcînd cîțiva bolovani si bucăţi de cristale din 
cele mari, Dyn Gyor și Faramant se urcară pe zidul cetăţii 
și se pitiră după creneluri. 


Tot izbind în poartă cu pumnii, cu picioarele și chiar cu 
capetele lor cele tari și dumerindu-se că treaba e mai 
încurcată decît se așteptau ei, soldaţii lui Urfin Juce se 
duseră în pădurea din apropiere, unde tăiară din rădăcină 
un copac înalt și gros, taman cum le trebuia. După aceea 
se așezară pe două rînduri, cu caporalii în frunte, și, 
folosind trunchiul de copac în chip de berbece, își făcură 
vînt si izbiră în poartă cu toată puterea. Poarta pirii. 

Dar intr-aceeasi clipă, Dyn Gyor slobozi de sus un 
cristal din cele mari care îl nimeri pe Urfin drept în umăr, 
dindu-1 grămadă. Un alt bolovan îl pocni pe general in 
creștetul capului, lásindu-i o urmă adîncă, în jurul căreia 
se întinse numaidecit o rețea de plesnituri mărunte ce 
porneau în toate părțile. 


Urfin Juce sări în picioare și o luă la sănătoasa, urmat 
îndeaproape de viteazul său general de palisandru. Asta fu 
de ajuns pentru ceilalți. Văzîndu-i pe mai-marii lor că-și 
pun nădejdea în picioare, Capetele de Lemn le urmară 
pilda. 

Caporali și ostași de-a valma, năpustindu-se unii peste 
alții, trîntindu-i la pămînt pe cei ajunși din urmă si 
poticnindu-se de cei căzuţi, o rupsera la fuga, azvirlind 
măciucile si săbiile, urmaţi de ragetele pline de spaimă 
ale lui Tropotilá si de hohotele de ris ale soldatului 
Barbălungă. 


Goana conteni la o depărtare bunicică de zidurile 
cetății. Blestemînd, Urfin Juce prinse a-și freca umărul 
smintit de bolovan, bodogánindu-1 pe general pentru 
lașitatea de care dăduse dovadă, iar acesta cătă a se izbăvi 
de întreaga vină, arătîndu-i creștetul capului. 


— Apoi, după cum văd, și dumneata ai bătut în 
retragere, slăvite stăpîne? mai zise Laan Pyrot. 


— Cap de Lemn! se otari Urfin Juce. Cum de nu pricepi 
atîta lucru: eu teasta dumitale o pot repara oricînd, 
lustruind-o si făcînd-o nou-noutá, cîtă vreme, dacă o 
spărgeau pe a mea, mort eram pe loc, generale! 


— Da’ ce-nseamna a fi mort, slávite? 
— Ptiu, lasa-ma ca-mi ies din pepeni! 


Urfin nu mai lungi vorba, dindu-si seama ca ar fi 
zadarnic. Pina la urma, bineinteles, aruncara intreaga 
vina asupra soldatilor, si tot asupra lor se abatura 
loviturile ghioagelor. 


In concluzie, al doilea atac asupra cetatii nu mai avu 
loc, iar oastea isi aseza tabara ceva mai departisor de 
zidurile acesteia. 


Începu asediul. În două-trei rînduri, Capetele de Lemn 
se apropiată de poartă, dar de fiecare dată fură puși pe 
fugă de bolovanii apărătorilor. 

Se părea că asediul va dura la nesfîrșit, dar iată că și în 
tabăra asediatilor se iviră cîteva neajunsuri. În primul 
rînd, întrerupîndu-se aprovizionarea orașului, cetăţenii 
mai puteau rezista doar vreo două-trei zile, folosind 
rezervele proprii, după care, fără îndoială, se vor răzvrăti, 
cerînd predarea cetăţii. În al doilea rînd, răzbindu-i 
oboseala pe Dyn Gyor și pe Faramant, singurii apărători 
ai porţii, aceștia vor cădea din picioare, fapt care va 
îngădui numaidecit vrájmasului să pună stăpînire pe oras. 


Toate aceste lucruri le cumpăni temeinic mintea isteatá 
a lui Mogíldet, determinîndu-l să ia măsurile cuvenite. 
Astfel, văzînd că printre curtenii săi și printre cetățenii 
orașului cu greu s-ar putea găsi oameni de nădejde, 
Mogildet se hotărî să se instaleze chiar el în ghereta lui 
Faramant, fapt care, trebuie spus, avu urmări dintre cele 
mai bune, încă în prima noapte. 


Iată cum se petrecură lucrurile. Trimitindu-i la culcare 
pe Faramant si pe Dyn Gyor, Mogíldet rămase singur de 
strajă pe zidul cetăţii, scrutînd cîmpia cu ochii săi 
zugrăviți ce nu cunoșteau oboseala. Stînd el așa și 
cugetînd, numai ce băgă de seamă o anume mișcare în 
tabăra lui Urfin Juce. Lucrul acesta îi dete de bănuit. Da, 
vrăjmașul pregătea ceva. 


Într-adevăr, neauzind nici o mișcare dincolo de ziduri, 
Capetele de Lemn prinseră a se strecura spre poartă, 
ducînd în miini rangi și topoare, rechizitionate de pe la 
fermele din apropiere. Mogíldet nu stătu pe gînduri. El îi 
trezi îndată pe Dyn Gyor și pe Faramant, iar cotropitorii 
patira si de data asta ceea ce patisera înainte: o ploaie de 
pietre se prăvăli asupra capetelor lor și-i puse pe fugă. 

Imbratisindu-i cu brațele sale mari, de cîrpă, pe 
neinfricatii oșteni, Mogíldet trase următoarea concluzie 
logică: 

— Dacă aș fi în locul lui Urfin Juce, le-aș porunci 
soldaţilor mei să-și apere capetele cu scuturi de lemn. 
Sînt încredințat că și el va face același lucru. Apărîndu-se 
astfel împotriva pietrelor, ei vor putea darima 
nestingheriti poarta. 


— În cazul acesta ce vom face noi, stăpîne? întrebă Dyn 
Gyor. 


— Acești oameni de lemn se tem fără îndoială de ceea 
ce má tem si eu — răspunse Mogildet. Ati ghicit că má 
gîndesc la foc... Ei bine, pentru asta trebuie să avem sus, 
pe ziduri, destule paie uscate și cîteva cutii de chibrituri la 
indemina. 


Judecata lui Mogildet cel Intelept se dovedi a fi fara 
cusur. Peste citva timp, cam dupa miezul nopții, 
vrajmasul dezlantui un nou atac. Strecurindu-se spre 
zidul cetatii, soldatii lui Urfin Juce tineau deasupra 

capetelor tablii de lemn smulse din porțile acelorași 
ferme. Si iată că, ajungînd ei în dreptul zidului, de pe zid 
se abătură asupra lor șomoioage aprinse de paie. Aici se 
repetă oarecum patania cu apa. Soldaţii nu cunoșteau 
primejdia focului, cum n-o cunoscuseră nici pe aceea a 
apei, deoarece pe vremea cînd își meșterea oastea de 
lemn, Urfin, temîndu-se din cale-afară de un incendiu, 
renuntase pînă si la focul din sobă. Acum, această măsură 
de prevedere se întoarse împotriva lui. 


Somoioagele de paie aprinse cădeau cu nemiluita fie pe 
pămînt, fie pe scuturile soldaţilor, care, plini de uimire, 
căscau ochii la ele, părîndu-li-se niște flori negrăit de 
frumoase ce creșteau cu o iuteala uluitoare si de care nici 
prin cap nu le trecea să se ferească. Dimpotrivă, unii din 
ei prinseră chiar a viri mîinile în flăcări si, nesimtind vreo 
durere, se uitau cu o bucurie prostească la minunatele 
flori de culoare roșie înflorite în vîrful degetelor... Ba unii 
dintre soldaţi începură să ardă de-a binelea, împrăștiind 
în jur un puternic miros de vopsea scorojită. 


Văzînd că armata sa este amenințată de o primejdie și 
mai mare decît cea ivită cu prilejul trecerii peste rîu, Urfin 
alerga îngrozit de colo-colo, neștiind ce să facă. Apă nu se 
găsea în apropiere... 


Ideea salvatoare veni tot din partea bufniței Huamoco. 
— Stinge-i cu nisip! îi strigă ea. 


Ursul Tropotilă fu primul care sări să pună în aplicare 
sfatul. Trîntindu-l la pămînt pe un caporal a cărui teastá 
de lemn ardea cu vilvatai, Tropotila se apucă să scurme 
nisipul, aruncîndu-l apoi în mare grabă peste oștean. 
Capetele de Lemn îi urmară pilda, sărind într-ajutorul 

tovarășilor lor. Intelegind, în sfîrșit, primejdia ce-i paste 
dinspre partea focului, nici un oștean nu se mai încumetă 
să se apropie de acele flori din cale-afară de frumoase... 


Curînd oastea se trase îndărăt, cu mari pierderi în 
rîndurile sale. Unii soldați aveau capetele arse pe 
jumătate, altora le lipseau urechile, ochii, degetele de la 
mâini... 

— Of, Capete de Lemn, Capete de Lemn! ofta 
cuceritorul. Aţi fi voi oșteni pe cinste dinspre partea 
puterii, curajului, rezistenței. Cît dinspre partea minții... 
of! 


Dar dacă nu e, nu e! 

Urfin Juce ajunse, așadar, la concluzia că Orașul de 
Smarald poate fi cucerit numai prin înfometare. Tot astfel 
cumpáni si Mogíldet cel Íntelept. El convocá numaidecit 
consiliul militar, la care luá parte, bineínteles, si Kaggi- 
Carr. 


Multi si-au spus párerea. Dyn Gyor si Faramant au 
propus, de pildă, să se adreseze un nou apel către 
locuitorii orașului, ca aceștia să se ridice întru apărarea 
libertăţii lor. Kaggi-Carr socoti că un asemenea apel n-ar 
folosi la nimic, dar nu fu în stare să facă o altă propunere 
care să înlesnească ieșirea din această situație. 


Cît despre Mogildet cel Intelept, el isi concentra intr- 
atîta mintea, încît acele cu gamalie îi iesira toate din cap, 
făcîndu-l să semene cu un arici. În cele din urmă spuse 
următoarele: 


— Urfin Juce, dupa cum știți cu toţii, a adus multi 
soldați cu el, dar acești soldați sînt de lemn. Bunul meu 
prieten Táietorul de Lemne, cîrmuitorul Tárii Clipusilor, 
deși este singur, are trupul de fier din crestet piná-n 
tălpi. Și iarăși, după cum știm cu toţii, lemnul nu taie 
fierul, în schimb acesta din urmă taie lemnul, ceea ce 
înseamnă că fierul este mai tare decît lemnul. Și dacă el 
ne va veni la vreme într-ajutor, surcele se va alege din 
toată oastea lui Urfin Juce. 


— Adevărrrat! cirii Kaggi-Carr. 


Fiind Kaggi-Carr singura în stare să iasă din cetate și 
să străbată la repezeală drumul pînă în Tara Violetă, ea fu 
trimisă pe dată după ajutor. Pornind la drum, Kaggi-Carr 
făgădui solemn că nu va zăbovi pe nicăieri și că se va 
întoarce cît mai curînd cu faimosul prieten al lui Mogíldet 

cel Intelept. 

Trădarea 


Trecu o zi, după care mai trecu încă una. 


Apărătorii porții dădeau dovadă de multă vigilentá, fapt 
ce-l făcu pe Urfin Juce să-și piardă răbdarea. Atunci îi 
veni în minte un vicleșug pe care nu-l putu prevedea nici 
măcar Mogildet cel Íntelept. 

Într-una din nopţi, la oarecare depărtare de poarta 
orașului, Urfin Juce îl aruncă peste zid pe clovn, prietenul 
său de nădejde cel cu dinții ascuţiţi, dindu-i înainte de 
asta următoarele îndrumări: 


— Faci ce-i face, da’ nu te lași pînă nu-mi găsești 
printre localnici un trădător care să ne deschidă poarta 
cetății. Făgăduiește-i drept răsplată că am să-l fac mare 
dregător, că am să-i dau aur cît îi poftește inima, că am 
să... În sfîrşit, fágáduieste-i tot ce-ţi trece prin cap, că 
pînă la urmă om vedea noi. 


Clovnul de lemn zbură peste zid, nimerind, din fericire 
pentru el, într-un strat de flori... Aici se ridică în picioare 
și o zbughi asemenea unui șobolan pe străzile învăluite în 
întuneric ale orașului. 


În prima casă în care intră prin ușa lăsată întredeschisă 
găsi doi bătrîni, un moșneag și o babă. Zicîndu-și că acolo 
nu-i de el, clovnul o rupse la fugă mai departe. 


Ajungînd în fața unei alte case, se tupilă sub fereastra 
deschisă, căci auzi dinăuntru pe cineva vorbind: 


— Ruşine pentru noi... Ar fi trebuit să sărim toți ca 
unul... Ah, dacă am avea arme!... 


Deslusind tílcul cuvintelor, clovnul o luă și de-aici la 
sănătoasa. 


Pe lîngă multe case mai trecu el, și iată că în cele din 
urmă văzu ieșind în pragul unei case mai arătoase ca 
altele doi bărbați care discutau între ei. Trase cu urechea. 


— Si așa, prietene Ruff Bilan, zici că tot mai esti 
supărat pe cîrmuitorul nostru Mogildet? spuse unul 
dintre ei. 


94 


Celălalt, un grăsan mic de stat, cu obrazul roșu ca 
pătlăgica, pufni supărat: 


— Apoi cum crezi, amice, că aș putea eu să mă împac 
cu o momiie de paie, un uzurpator al tronului, venit la 
putere fără nici un drept. Treacă-meargă dacă acest 
impostor mi-ar fi oferit măcar o slujbă pe măsura minții 
și meritelor ce le am, dar așa... Să mă ţină el pe mine, 
Ruff Bilan, în mizerabilul cin de supraveghetor al camerei 
de baie de la palat?! Rușine! 


După ce amicul grăsanului plecă, iar acesta dădu să 
închidă ușa, numai ce auzi de jos o voce pițigăiată: 


— Stai nitelus, stimabile Ruff Bilan! Vreau să-ți spun 
cîteva cuvinte. 


Uluit de neașteptata apariţie, grăsanul îl lăsă pe clovn 
să intre în casă. Cît ai bate din palme, acesta se cocotá pe 
masă și aruncînd o privire fugară în jur, îi șopti stăpînului 
la ureche cele ce urmează: 

— Vin din partea vestitului vrăjitor Urfin Juce. 
Maiestria și puterea lui le poţi judeca privindu-mă mai cu 
luare-aminte pe mine. După cum vezi, nu sînt altceva 
decît o păpușă de lemn căreia el i-a dat viaţă, treabă pe 
care n-ar fi putut-o înfăptui nici măcar faimoasele 
vrăjitoare surori Gingema și Bastinda. 


— Si ce vrei de la mine? bolborosi Ruff Bilan. 


— Iată ce vreau, stimabile. Dumneata trebuie să intri 
neintirziat în slujba stapinului meu. El iti va da putere si 
bogatie, cum si tot ce-ti pofteste inima... 


Ruff Bilan nu statu mult pe ginduri, prinzindu-se pe 
loc sa indeplineasca orice porunca a vestitului vrajitor. 


În aceeași noapte, el îl azvirli pe clovn înapoi peste zid, 
iar acesta raportă lui Urfin Juce că misiunea a fost 
îndeplinită. 


A doua zi dimineaţă, Ruff Bilan se infatisa înaintea lui 
Mogildet cel Íntelept, spunîndu-i că vrea sá ia parte la 
apărarea orașului natal. Toată ziua aceea Ruff și-o 
petrecu pe zidul cetăţii, prăvălind bolovani asupra 
vrăjmașilor și chiar doborîndu-l la pămînt pe unul din ei, 
fapt pentru care fu citat pe ordin de zi, însuși cîrmuitorul 
aducîndu-i mulțumiri. 


Seara tîrziu, Ruff Bilan fu vizitat de un slujitor de-al 
său, care-i aduse un cosulet cu merinde si un butoias cu 
vin. Bineînţeles, Ruff își pofti numaidecit la masă 
tovarășii de arme. Dyn Gyor și Faramant se ospătară cu 
poftă, cinstind și cîteva pahare cu vin, fără a băga de 
seamă gustul ciudat al băuturii. Fiind vinul acela dres cu 
un anume praf somnifer, cei doi căzură din picioare și 
adormiră buștean. 

Scăpînd de cei doi oșteni, Ruff Bilan și slujitorul său îl 
legară fedeles pe Mogíldet cel Intelept, înlăturară 
baricada din fata porţii și, deschizind poarta, îi poftirá pe 
cuceritori în cetate. 


A doua zi dimineaţa locuitorii orașului fură treziti din 
somn de glasul unei trompete. Deschizînd ferestrele, ei îl 
zăriră și pe crainic: spre marea lor mirare acesta nu era 
altul decît slujitorul lui Ruff Bilan, care-i vesti că de- 
acum încolo Orașul de Smarald va fi cîrmuit de 
atotputernicul Urfin Juce, căruia toți locuitorii trebuie să- 
i arate supunere oarbă, că de nu... 


În vremea asta, Mogildet cel Íntelept zăcea în temnita 
palatului, cu zăvoare strașnice la ușă. Pe fostul cîrmuitor 
îl încercau nu atît părerile de rău pentru cele întîmplate 
lui, cît teama pentru soarta Tăietorului de Lemne, carele, 
venindu-i într-ajutor, ar putea cădea în capcană. Și 
mihnirea lui sporea, la gîndul că nu avea cum să-l 
prevină pe bunul său prieten despre primejdia care îl 
paste, iar strădaniile lui Dyn Gyor și ale lui Faramant, 
închiși laolaltă cu el, de a-i liniști cit de cît ramineau 
zadarnice. 


97 


Taietorul de Lemne nimereste în captivitate 


În dimineaţa zilei următoare, pe străzile orașului apăru 
iar crainicul, vestindu-i pe cetățeni că toți acei care 
binevoiesc să-l slujească pe atotputernicul Urfin Juce vor 
fi primiți de el cu toată înțelegerea și bunăvoința, 
acordindu-li-se cinuri la curte după meritele si 
priceperea fiecăruia. 


Doritori se găsiră însă puţini. În afară de Ruff Bilan se 
prezentară doar cîțiva indivizi de aceeași teapa cu el, din 
rîndurile celor mai dispretuiti cetățeni ai orașului. 


Ruff Bilan obtinu funcția de prim-administrator al 
statului. Cînd însă noul administrator încercă să-i 
amintească noului cîrmuitor de promisiunea făcută în 
legătură cu recompensa în aur sunător, acesta din urmă 
ridică din umeri cu negrăită mirare, zicînd că prostănacul 
de clovn pesemne o fi încurcat itele, deoarece el, Urfin 
Juce, nu-i dăduse dezlegarea de a făgădui asemenea 
lucruri... 


Cît despre ceilalți cetățeni care trecură de partea lui 
Urfin Juce, căpătară și ei, nu-i vorbă, diferite slujbe în 
administrația și cîrmuirea statului, însă numărul lor era 
din cale-afară de mic, pentru ca Urfin să-și poată alcătui 
acea curte pompoasă pe care visase să o aibă. Degeaba 
încercă el să trimită soli pe la casele foștilor curteni ai lui 
Mogildet cel Înţelept. Aceștia din urmă, deși obișnuiți să 
stea zile întregi la curte, multumindu-se doar să se 
preumble de colo-colo, să trăncănească verzi și uscate și 
sa chicoteasca, incredintati fiind că se preocupă de marile 
probleme ale statului, refuzau cu abilitate toate 

promisiunile lui Urfin Juce. 


Noii curteni erau dispretuiti de toți locuitorii, dar cel 
mai disprețuit ráminea tot Ruff Bilan, deoarece trădarea 
lui ajunsese la urechile tuturor. 


El nu se mai încumeta să apară pe străzile orașului 
decît însoţit de o gardă personală, alcătuită din două 
Capete de Lemn. Împrejurările impuseră gărzi 
asemănătoare și pentru ceilalți demnitari. 


Tot de la Ruff Bilan află noul cîrmuitor despre 
trimiterea ciorii Kaggi-Carr dupa Taietorul de Lemne. 
Facindu-si el socoteala cam cînd ar putea să sosească 
acest prieten al lui Mogíldet la poarta orașului, Urfin Juce 
îi pregăti din vreme o capcană strașnică. 


Astfel, în ghereta de lîngă poartă ocupată înainte vreme 
de Faramant fu instalat Ruff Bilan, acesta schimbindu-si 
numaidecît arătoasele straie de curtean cu o haină 
ponosită de străjer de rînd. În afară de asta, sub arcada 
porţii fu ascuns un pluton de soldaţi de-ai lui Urfin Juce, 
sub comanda caporalului Arum, înarmați cu arcane... 


Cît despre Kaggi-Carr, acesta ajunse cu bine și destul 
de repede în Tara Clipusilor. Pe cîrmuitor, cioara îl găsi în 
mijlocul unui drum, cu un baros în mînă. 


Aici trebuie arătat că, cu vreo două luni înainte de a-i fi 
adresat Taietorului de Lemne rugămintea de a deveni 
cirmuitorul țării lor, Clipusii îi spuseseră printre altele: 


— Un cîrmuitor ca dumneata ne-ar conveni de 
minune: dumneata nu mánínci, nu bei, ceea ce înseamnă 
că nu va fi nevoie să ne împovărezi cu tot felul de biruri... 


Devenind însă Tăietorul de Lemne cîrmuitor cu 

adevărat, Clipușii obtinurá avantaje la care nici nu 
visaseră. Omul acesta de fier din cap pînă-n picioare nu 
numai că nu lua biruri de la supușii săi, ci, dimpotrivă, 
muncea pentru ei din zori și pînă-n seară. Ducîndu-i 
dorul Ellyei, lui Mogíldet și Leului Curajos și nefiind 
obișnuit sá trindaveasca, Taietorul de Lemne pleca în 
cîmpie cu noaptea-n cap, aduna pietre, le farima si 
pietruia cu ele drumurile. Cîștigul Clipușilor era astfel 
dublu: cîmpurile lor se curátau de pietre, iar tara se 
imbogátea cu o reţea vastă de drumuri dintre cele mai 
buhe. 


Aflînd de la Kaggi-Carr că prietenul său Mogíldet se 
află în primejdie, Tăietorul de Lemne nu stătu o clipă pe 
gînduri. Aruncă cît colo barosul, dădu fuga la palat, luă un 
topor și se așternu îndată la drum. Kaggi-Carr i se instală 
pe umăr și prinse a-i povesti cu de-amănuntul cele 
întîmplări, de loc  îmbucurătoare, petrecute pe 
meleagurile de unde venea ea... 


Văzîndu-l pe cîrmuitorul lor că pleacă, Clipusii se 
insiruirá în lungul drumului, oftînd amarnic si frecîndu- 
și deznadajduiti ochii inlacrimati. 


..Curind Taietorul de Lemne se apropie de Orașul de 
Smarald. În jur domnea liniștea, tabăra lui Urfin Juce 
dispăruse, iar poarta cetăţii era închisă ca de obicei. 


Tăietorul de Lemne bătu cu pumnii în ea. Numaidecit, 
în ferestruica tăiată într-unul din canaturi se ivi obrazul 
roscovan al lui Ruff Bilan. 


— Da’ Faramant unde-i? se miră Tăietorul de Lemne. 
— E bolnav. Îl înlocuiesc eu. 


— Ce se întîmplă pe-aici? 

— Nimic deosebit. Am fost atacați de niște vrăjmași, 
dar i-am pus pe fugă, pricinuindu-le mari pierderi. 


— Ce face prietenul meu Mogíldet? 


— E sănătos și plin de voie bună. Abia așteaptă să te 
vadă, stimabile Tăietor de Lemne. Poftim înăuntru! 


Spunînd aceste vorbe, Ruff Bilan deschise porțile. 
Tăietorul de Lemne păși în întunericul de sub boltă, dar 
în aceeași clipă toporul îi fu smuls din mînă, iar cîteva 
arcane groase i se încolăciră în jurul trupului. Lupta fu 
crincena și scurtă. Vázindu-1 pe Táietorul de Lemne 
doborit la pămînt și legat fedeles, Kaggi-Carr tisni in sus 
printre măciucile Capetelor de Lemn, strigînd în culmea 
disperării: „Trrrădare!“ 


De pe zidul cetăţii unde se așezase, cioara văzu apoi 
cum soldații lui Urfin Juce, împresurîndu-l din toate 
părțile pe prizonierul lor, îl pornesc spre palat. Prin 
ferestrele întredeschise ale caselor, locuitorii Orașului de 
Smarald se uitau cu milă și plini de îngrijorare la 
Tăietorul de Lemne. 


Kaggi-Carr urmă de departe tristul convoi, apoi, cînd 
acesta intră în palat, cioara se așeză pe o cornișă, în 
dreptul unei ferestre deschise ce dădea în sala tronului, 
de unde putea să vadă și să audă tot ce se petrece acolo. 

Impopotonat într-o mantie strălucitoare, Urfin sedea 
pe un tron negrăit de frumos, încrustat cu aur și bătut în 
smaralde. Ochii lui intunecati, sub  sprîncenele 
împreunate, vădeau o bucurie drăcească. Ceva mai încolo 
stătea o mina de curteni, iar de-a lungul pereţilor 
încremeniseră, asemenea unor statui, cîțiva soldați de-ai 
săi de culoare galbenă și verde, cu trupurile proaspăt 
peticite. 


Curînd în sală fu introdus Tăietorul de Lemne; el 
mergea fără grabă, făcînd să se cutremure parchetul sub 
paşii săi grei de fier. În urmă, doi soldaţi de-ai lui Urfin 
Juce duceau tare anevoie un topor uriaș, cu muchia 
scăpărătoare. 


Urfin se înfiora la gîndul celor ce s-ar fi putut întîmpla 
cu întreaga lui armată dacă acest viteaz n-ar fi fost prins 
la vreme prin vicleșug. Táietorul de Lemne înfruntă fără 
pic de sfială privirea cercetătoare a dictatorului. Acesta îi 
făcu un semn anume lui Ruff Bilan, care ieși numaidecit 
fugulita din sala tronului. 


Peste cîteva clipe fu introdus Mogíldet cel Íntelept, cu 
smocuri de paie atîrnînd în tot locul, cu braţele 
neputincioase atîrnînd de-a lungul trupului. Tăietorul de 
Lemne simți o dureroasă stringere de inimă pentru 
prietenul său, pînă atunci cîrmuitor înțelept al Orașului 
de Smarald. Bietul Mogíldet, cît se bucurase el pentru 
darul primit din partea lui Goodwin... 


Din ochii Taietorului de Lemne se rostogoliră cîteva 
lacrimi. 


— Păzea, nu plînge, prietene, ca doar n-ai la tine 
cánita cu ulei! strigă speriat Mogildet. Ai să ruginesti 

numaidecit! 


— larta-ma, dragul meu prieten! suspina Taietorul de 
Lemne. Am căzut într-o mîrșavă capcană, fără a-ţi putea 
fi de vreun folos. 


— Ba tu să mă ierti, prietene, că te-am atras în ea fără 
să-mi dau seama ce fac — se căină Mogíldet. 


— Lăsaţi sclifoselile si amabilitátile! strigă Urfin. Acum 
nu-i vorba să stabilim cine-i vinovat și cine nu, ci cu 
totul altceva. Vreau să știu daca sinteti sau nu dispuși sa 
infrati în slujba mea. Am sá vă dau cinuri înalte, am să vă 
fac guvernatorii mei și veți cîrmui ca și mai înainte 
statele voastre, însă sub sceptrul puterii mele. Primiti? 


Mogildet și Taietorul de Lemne se uitară unul la altul, 
după care răspunseră într-un singur glas: 


— Nu primim! 


— Eu va-nteleg. Încă nu v-aţi venit în fire de pe urma 
înfrîngerilor suferite, de aceea nu vă dati seama ce 
înseamnă acest refuz — rosti Urfin și se încruntă. 
Ginditi-vá că viețile voastre se află în mîinile mele și că vi 
le pot lua în orice clipă. Ei? 


— Nu primim! răspunseră iarăși cei doi. 


— Bine, am sá vá las sá va mai gínditi. Miine, la 
aceeași oră, veți fi aduși din nou înaintea mea. Străjeri, 
bagati-i în temniţă! 

Soldaţii, comandati de un caporal cu obrazul stacojiu, îi 
scoaseră pe prizonieri din sala tronului, iar Kaggi-Carr, 
nemaiavind ce face pe cornișă, își luă zborul spre lanul ei 
de grîu, ca să mai prindă puteri... Dar vai! Frumosul lan 
de grîu nu mai era al ei. Vreo două duzini de bărbați si 
femei culegeau de pe el întreaga recoltă, sub 
supravegherea cîtorva Capete de Lemn de culoare violetă. 


Supărată ca vai de ea, Kaggi-Carr zbură spre pădure, 
unde cu mare greutate izbuti să-și potolească foamea. A 
doua zi dimineața, cioara se instală iar pe cornișă, 
asteptind să fie aduși prizonierii. 


Răspunsul Taietorului de Lemne si al lui Mogildet fu 
același ca și în ajun. 


A treia zi, prizonierii apărură iar în faţa dictatorului 
turbat de minie. 

— Nu primim! strigară ei într-un glas. 


— Brrravo! Urrrfin e un nemerrrnic! se bucură cioara, 
asezindu-se pe pervazul ferestrei. 


Pe Kaggi-Carr n-o mai răbda inima să tacă. Din ordinul 
lui Urfin, curtenii se repeziră să o prindă, dar strădania 
lor rămase zadarnică. Cioara se instală pe cornișa de 
deasupra ferestrei, ciriind batjocoritor. 


— Ascultati hotărîrea ce o iau în privința voastră! se 
adresă Urfin Juce prizonierilor săi, și în sală se făcu 
liniște. Pe dumneata, Mogíldet, aș putea să te-arunc în 
foc, iar pe dumneata, Tăietorule de Lemne, să te prefac în 
cuie... Cu toate acestea, vă dăruiesc viata... 


Curtenii prinserá a lármui, inaltind în slăvi bunătatea și 
mărinimia stăpînului. 
Acesta urmă: 


— Da, îndărătnicilor, vă dăruiesc viaţa, însă numai 
pentru o jumătate de an. Dacă după scurgerea acestor 
șase luni de zile vă veţi incapatina a nu-mi primi 
propunerea, mînia mea se va abate asupra capetelor 
voastre! Veţi sta întemnițați în toată această vreme, însă 
nu în temnita unde v-am ţinut pînă acum. 


Vă voi închide într-un turn înalt, ca fiecare locuitor al 
orașului sá vă poată vedea și, vazindu-va, să-și dea 
seama de puterea si neînfricarea lui Urfin Juce. Luati-i de 
aici! încheie el, întorcîndu-se către străjeri. 

Aceștia iesira cu prizonierii, tropotind năprasnic pe 
parchet cu picioarele lor de lemn. 


..In apropierea Orașului de Smarald se afla un turn 
străvechi, construit nu se știe de cine. Unii susțineau că l- 

ar fi înălțat un rege, alţii că ar fi fost durat de un vrăjitor 
oarecare. Pe vremea cînd construia Orașul de Smarald, 
Goodwin asezase acolo un post de observaţie. Zi si 
noapte, străjeri de-ai săi cercetau cu luare-aminte 
împrejurimile, să vadă dacă nu se apropie cumva de oraș 
vreo vrăjitoare rea. Dar după ce Elly stîrpise vrăjitoarele 
cele rele, iar Goodwin își părăsise tara, turnul își pierdu 
rostul său dintru început, rămînînd să vegheze, singuratic 
și posac, împrejurimile și păstrîndu-se într-o stare destul 
de bună. 


Jos, la temelia turnului, se afla ușa de intrare. O scară 
îngustă, în spirală, prăfuită ca vai de lume, ducea pînă la 
platforma superioară, care, în urma ordinului dat de 
cîrmuitor, fusese acoperită cu o cupolă de cărămidă. Urfin 
Juce nu avea nici un interes ca Tăietorul de Lemne să fie 
mîncat de rugină, iar obrazul lui Mogíldet să iasă la soare, 
căci n-ar mai fi buni de nimic în cazul cînd vor trece în 
slujba sa, la palat. 


Citiva soldaţi de-ai lui Urfin Juce îi duseră pe cei doi 
prizonieri în turn și-i închiseră acolo. Tăietorul de Lemne 
avea mîinile legate si acum, deoarece temnicerii săi, 
știindu-i puterea, se temeau de el, și așa neînarmat cum 
era. 


Rămînînd singuri pe platforma superioară a turnului, 
cei doi prieteni prinseră a scruta depărtările. 


Spre miazăzi se zăreau cásutele verzi ale fermierilor, 
pierzîndu-se printre grădini și holde, prin care șerpuia, 
pînă la poarta orașului, faimosul drum din pavele de 
cărămidă galbenă, martor al atîtor întîmplări și peripeții. 


Spre miazănoapte se înălța Orașul de Smarald. Dat fiind 


109 


că zidul său împrejmuitor nu atingea nici pe departe 
înălțimea turnului în care se aflau, cei doi prieteni puteau 
desluși casele orașului, cu acoperișurile aproape unite 
deasupra străzilor înguste, piaţa principală, înainte vreme 
împodobită cu numeroase fîntîni arteziene, apoi turnurile 
palatului ornamentate cu smaralde uriașe. 


Mogildet si Táietorul de Lemne bagara de seamă ca 
fintinile arteziene nu mai funcționează si că spre 
smaraldele din turnuri se catara niște siluete. 


— Admirati priveliștea? se auzi un glas răgușit în 
spatele celor doi. 


Prietenii se întoarseră. În fata lor sedea Kaggi-Carr. 
— Ce se petrece acolo, Kaggi-Carr? o întrebă Mogíldet. 


— Nimic deosebit — cirii pe un ton batjocoritor cioara. 
Din ordinul noului cîrmuitor, toate smaraldele din turnuri 
și din ziduri urmează a fi scoase și depuse în vistieria sa 
personală, astfel încît Orașul de Smarald va rămîne numai 
cu numele, ca atare... 


— Asta-i tilharie curată! strigă în culmea miniei 
Tăietorul de Lemne. O, ce n-as da să mă aflu fatá-n fata 
cu blestematul ăsta de Urfin și cu toată șleahta Capetelor 
sale de Lemn, avînd în mînă un topor. Zău că aș uita 
pentru cîteva clipe că am o inimă moale în coșul pieptului 
și le-as arăta eu ce pot! 


— Ca să le-aráti, trebuie sá actionezi, amice — cirii iar 
a batjocură cioara — si nu să stai cu miinile legate si sa 
admiri priveliștea din jur! 

— Am încercat să-l dezleg — căută să se 
dezvinovateasca, oarecum rusinat, Mogildet — dar nu m- 

ajută puterile. 


— Halal de voi! zise cioara. Uitaţi-vă cum se face 
treaba asta. 


Și, năpustindu-și clontul ascuţit asupra funiilor, 
Kaggi-Carr le arătă întra-devăr ce poate: peste cîteva 
minute, legăturile cazura ferfenitá de pe mîinile 
Tăietorului de Lemne. 


— Vai ce bine mă simt! exclamă acesta, făcînd cîteva 
mișcări ca să-și dezmorteascá mădularele. Parcă eram 
ruginit. Acum, ce-i de făcut? Aș vrea sá coborím din turn. 
Cît despre ușa de jos, cred că am să-i pot veni de hac. 


— Degeaba ai încerca — spuse Kaggi-Carr. În fata ușii 
stau de pază cîteva Capete de Lemn cu măciuci în mînă. 
Trebuie să ne gîndim la altceva. 


— Să se gindeasca Mogildet, că el e cu soluţiile — 
propuse Taietorul de Lemne. 


— Care va să zică am avut dreptate cînd ţi-am spus ca 
mintea este mai de pret decît inima! exclamă, măgulit, 
Mogildet. 

— Dar si inima are meritele ei — ripostă Tăietorul de 
Lemne. Fără inimă aș fi rămas o ființă de nimic și n-aș fi 
fost în stare niciodată să-mi iubesc logodnica pe care am 
lăsat-o în Tara Albastră. 

— Totusi mintea... începu Mogíldet. 


— Mintea, inima, inima, mintea, la naiba! se supără 
cioara. Numai asta aude omul de la voi! Vă arde de 
pălăvrăgeală acum cînd nu e vreme de așa ceva, în loc să 
căutaţi o soluţie. 


Deși pasăre de treabă și tovarăș de nădejde, ciorii îi 

sărea ușor tandára. Dindu-si seama că de astă dată 
Kaggi-Carr are dreptate, prietenii nu se supărară. 
Mogíldet căzu numaidecit pe gînduri în vederea găsirii 
unei soluţii. 


Cugetă mult, cam vreo trei ceasuri în șir, pînă cînd 
acele cu gămălie prinserá a ieși iar din scáfirlia sa, 
alarmîndu-l pe bunul Tăietor de Lemne, care pentru 
nimic in lume n-ar fi vrut ca prietenul său sá páteascá 
ceva. 


— Am găsit! strigă în cele din urmă Mogíldet, 
plesnindu-se atît de vîrtos cu palma peste frunte, încît 
vreo zece ace rămaseră înfipte în mînă. 


Kaggi-Carr, care atipise între timp, se scuturá speriată, 
spunind: 

— Dă-i drrrumul! 

— Trebuie sá trimitem o scrisoare Ellyei, ín Kansas. 
Elly e o fată isteatá și, fără îndoială, va găsi pe loc o 
soluţie. 


— Strrrasnica idee! cirii în batjocură cioara. As vrea sa 
știu însă cine o să ducă scrisoarea la destinaţie? 


— Apoi cine s-o ducă, dacă nu tu! zise Mogildet. 


— Eu!? se burzului Kaggi-Carr. Care va să zică să 
străbat pustiuri, să trec peste munţi, să ajung într-o tara 
necunoscută, unde păsările nu cunosc graiul... Grozav, ce 
să spun! 


— Dacă nu primești, noi nu vom insista — răspunse 
Mogíldet. Vom trimite în locul tău o altă cioará, mai 
tînără. 

Kaggi-Carr își ieși din pepeni de-a binelea: 

— O altă cioară zici? Mai tînără?! Ce, credeți că dacă am 
împlinit o sută și doi ani sînt bătrînă? Aflaţi că pentru 
noi, ciorile, asta e cea mai frumoasă vîrstă. Si-apoi, va 
întreb, ce ispravă o să facă altă cioară? În primul rînd, se 
va rătăci pe drum și nu va ajunge în Kansas. În al doilea 
rînd, chiar dacă ar ajunge în Kansas, n-ar putea s-o 
găsească pe Elly, pentru simplul motiv că n-a văzut-o 
niciodată. În al treilea rînd... Da' ce mai tura-vura, 
scrisoarea am s-o duc eu! 


— Pentru scrisoare — spuse Tăietorul de Lemne — 
ne-ar trebui o frunză moale, dar rezistentă, pe care s-o 
înfășurăm în jurul piciorului tău. În afară de frunză, ne- 
ar mai trebui și un ac. 


— Ace am destule — zise Mogíldet. Îmi voi smulge 
unul din teastá si gata! 

Kaggi-Carr își luă zborul și se întoarse curînd cu o 
frunză de toată frumusețea. Mogildet luă frunza și i-o 
întinse Taietorului de Lemne: 


— Haide, scrie scrisoarea! 
Acesta rămase oarecum nedumerit: 


— Păi bine, eram încredințat că ai s-o scrii tu. Doar a 
ta a fost ideea cu scrisoarea. 


— Cînd mi-a venit ideea, m-am gîndit numaidecit la 
tine, fiindcă, din păcate, n-am învățat încă meșteșugul 
scrisului — răspunse Mogildet. 


— Nici eu nu l-am învățat, împiedicat fiind de treburile 
statului — recunoscu la rîndu-i Tăietorul de Lemne. 
Așadar, ce ne facem? 


— lata ce-o să facem: în loc să scriem, vom desena — 
propuse Mogildet. 


— Asta n-am mai pomenit — zise Tăietorul de Lemne, 
ridicînd din umeri. Cum poți desena o scrisoare? 


— Simplu: vom zugrăvi chipurile noastre după niște 
gratii. Elly e o fată isteatá si va ghici numaidecit ca 
sîntem în primejdie și că îi cerem ajutor. 


— Strasnica idee! se bucură Tăietorul de Lemne. 
Apucă-te de treabă! 


Dar Mogíldet nu făcu nici o ispravă, deoarece degetele 
îi erau prea moi ca să poată ţine un ac, așa încît acul îi 
cădea mereu din mînă fără a trage măcar o singură linie. 
Treaba o făcu Tăietorul de Lemne. Și trebuie spus, o făcu 
mai bine decît se aștepta el. Fără îndoială că avea talent 
din născare pentru artele frumoase... 

Apoi Mogildet smulse din poala hainei sale un fir lung 
de ata, înfășură frunza pe piciorul ciorii, o legă, iar 
Kaggi-Carr, luîndu-și rămas bun de la prietenii ei, se 
strecură printre gratii și tisni în zbor, pierzindu-se peste 
cîteva clipe în albastrul fără de sfîrșit al cerului. 

Noul cîrmuitor al Orașului de Smarald 


Punînd stăpînire pe Orașul de Smarald, Urfin Juce se 
căzni multă vreme să-și găsească un titlu potrivit 
rangului și, în cele din urmă, se opri asupra următorului 
titlu: Urfin Întîilea, atotputernic Rege al Orașului de 
Smarald și al ţărilor limitrofe, Stăpîn de necontestat, la 
picioarele căruia se ploconește o lume. 


Primii care auziră chiar din gura stăpînului acest titlu 
fură, bineînţeles, ursul Tropotilă și bufnița Huamoco. Mai 
naiv, Tropotilă rămase încîntat de pompoasele cuvinte cu 
care se intitula împăratul său, însă Huamoco miji cu 
viclenie ochii săi de culoare galbenă, spunînd: 


— Se cade ca înaintea tuturor, slăvite, să înveţe 
curtenii a rosti acest titlu. 


Urfin Juce găsi cît se poate de bun sfatul bufniței si îl 
urmă numaidecit. El chema în sala tronului o mina de 
curteni avînd ranguri mai mari, în frunte cu Ruff Bilan și, 
după ce rosti de două ori, cu negraita făloșenie, noul sau 
titlu, îi spuse acestuia din urmă: 


— Repeta cele ce-am spus, stimate prim- 
administrator al statului! 

Grásanul, făcîndu-se stacojiu la obraz si dirdiind sub 
privirea incruntata a slávitului stápin, slobozi pe 
nerăsuflate: 


— Urfin Primul, preaputernicul Rege al Orașului de 
Smarald și al limitelor sale, Stăpîn de neconceput, 
ploconit la picioarele lumii. 


— Esti un prost! rácni Urfin, cuprins de mínie. Apoi se 
adresă următorului: la repetă dumneata, stimabile 
supraveghetor al bácanilor și tarabelor din piață? 


Stimabilul supraveghetor gingavi la rindu-i: 


— Care va să zică... vă numiţi Urfin Dintiilea, a toate si 

puternic Rege al Orașului de Smarald si al ţărilor 
limitrofe, Stăpîn de neconsolat, la picioarele căruia se 
perpelește o lume... 


Se auzi o tuse seacă, înăbușită. Bufnița Huamoco se 
străduia din răsputeri să-și stapineasca hohotele de ris 
ce-i tot navaleau în gitlej... 


Roșu de minie, Urfin îi zvirli pe ușă afară pe netrebnicii 
săi curteni, după care treabă rămase iar cîteva ceasuri 
cufundat în adîncă cugetare. În cele din urmă, ajungînd și 
el la concluzia că titlul e cam lung, îl reduse după cum 
urmează: 


„Urfin Intiiul, atotputernic Rege al Orașului de Smarald 
și al întregii Impárátii Fermecate.” 


Curtenii fură convocați din nou si, de data asta, reusirá 
cu toţii la examen. Noul titlu al stapinitorului fu adus la 
cunoștința întregului popor, cum și faptul că orice 
denaturare a lui va fi considerată pe loc drept înaltă 
trădare a intereselor statului. 


Totodată, cu prilejul acordării titlului regal, se hotárí 
organizarea unei mari festivități populare. Știind dinainte 
că nici unul dintre locuitorii orașului și din împrejurimi 
nu va veni de bunăvoie, primul administrator al statului 
împreună cu generalul Laan Pyrot luară de comun acord 
anumite măsuri de prevedere. Astfel, în ajunul zilei 
hotarite, la ceasurile cînd toată lumea dormea, Capetele 
de Lemn ale lui Urfin Juce dădură o raită prin casele 
oamenilor, sculîndu-i din somn și pornindu-i sub escortă 
spre piața palatului. Acolo, cei aduși puteau fie să-și 
continue somnul întrerupt, fie sa adaste zorile, 
preumblindu-se de colo-colo, însă nimeni nu avea 

dreptul să părăsească piața. 


lată cum se explică faptul că a doua zi dimineaţă, 
ieșind Urfin Juce în balconul palatului, înveșmîntat într-o 
mantie regească ce-ţi lua ochii, nu alta, el văzu în piața 
palatului o mare de capete omenești. Se auziră ici-colo 
cîteva strigăte răzlețe de „ura, trăiască!” slobozite, 
bineînțeles, de cîțiva oameni de-ai săi, precum și de 
soldaţii aflaţi în piaţă. 


Răsună fanfara. Dar aceasta nu era faimoasa fanfară 
căreia îi mersese vestea în întreaga împărăție. În ciuda 
amenințărilor, muzicantii refuzară sá cînte, lăsînd 
instrumentele în seama curtenilor și a Capetelor de Lemn 
ale lui Urfin Juce. Aceștia din urmă  căpătară 
instrumentele de percuție: tobele, cimbalele, timpanele, 
iar curtenii, instrumentele de suflat: trompetele, flautele, 
clarinetele. 


Dar să fi auzit numai cum cintau ei! 


Trompetele hiriiau, clarinetele schelălăiau, flautele 
urlau sinistru, ca niște motani furioși, tobele și timpanele 
duruiau care mai de care, de ti se făcea părul măciucă în 
cap! Capetele de Lemn puseră atîta rivna în noua lor 
îndeletnicire, încît pielea tobelor, cum și cimbalele, 
crăpară numaidecît... Auzind aceasta hărmălaie, oamenii 
adunați în piață fură cuprinși într-adevăr de o veselie de 
nedescris. Cascade de rís se rostogoleau din toate părțile. 
Unii își astupau gura ca să nu fie văzuţi cum rid, alţii, 
neputîndu-se stăpîni, prinseră a se tăvăli pe jos. 


Cronicarul curții notează, bineînțeles, în letopiset, ca 
această veselie era semn al bucuriei fără de margini care 
puse stapinire pe întregul popor, cu prilejul încoronării 

atotputernicului rege Urfin Întâiul. 


Ceremonia luă sfîrșit cu un mare ospăț, la care fură 
poftiti toți cei ce dorira să ia parte. 


După cum știm, Gingema inghitea pe vremuri cu 
nespusă plăcere șoareci și lipitori, aceste bucate alese ale 
tuturor vrájitorilor din lume. Însă Urfin, cu toate 
insistențele bufniței Huamoco, nu se putea hotărî să 
înghită măcar un șoarece, să se desfete măcar cu o 
singură lipitoare. De aceea el recurse la un siretlic cu totul 
și cu totul ieșit din comun. 


În ajun, bucătarul Ballwol fu chemat în fata lui Urfin si 
cei doi stătură îndelung de vorbă, între patru ochi. Plecînd 
de la cîrmuitor, grăsunul Ballwol se schimonosea în fel și 
chip, abia stăpînindu-și rísul. O, ce n-ar fi dat el să poată 
destăinui cuiva taina care îl lega de cîrmuitor! Dar lucrul 
acesta îi fusese interzis sub amenințarea cu pedeapsa 
capitală... Așa încît, alungînd din bucătărie toate 
ajutoarele sale, Ballwol își suflecă mînecile și se apucă de 
treabă. 


Ospatul se apropia de sfîrșit. Curtenii golisera 
nenumărate pocale în cinstea noului rege. 


Urfin ședea în capul mesei, pe tronul lui Goodwin, adus 
anume aici din sala tronului ca să dea mai multă 
strălucire persoanei cuceritorului. Scoase de peste tot, 
smaraldele fuseseră păstrate numai ca podoabe ale 
tronului, iar strălucirea lor, reflectîndu-se pe chipul lui 
Urfin, scotea în relief mai mult ca oricînd trăsăturile 
aspre si negrait de respingátoare ale acestuia. 


Pe speteaza tronului şedea bufnița Huamoco, picotind 
de somn, cu ochii ei galbeni pe jumătate închiși. La 


121 


dreapta slávitului stătea de strajă ursul Tropotila, 
cercetîndu-i cu luare-aminte pe meseni, gata oricînd să-l 
pună cu botul pe labe pe cel care ar fi îndrăznit să nu-i 
dea stăpînului său respectul de cuviință. 


Dar iată că usa se deschise si apăru grásunul Ballwol, 
aducînd pe o tavă de aur două blide cu mîncare. 


— Bucatele preferate ale maiestatii voastre sînt gata! 
vesti bucătarul, asezind cele două blide pe masă, în fata 
cîrmuitorului. 


Aruncîndu-și ochii asupra acelor feluri de bucate, 
curtenii isi duseră mîinile la gură: într-unul din blide era 
rinduita o piramidă de șoareci afumati, cu coditele 
răsucite în sus, pe celălalt — un morman de lipitori 
negre, cu trupuri lunecoase... 


Urfin inalta capul, spunînd: 

— Noi, vrăjitorii, avem gusturile noastre, care vor 
părea oarecum ciudate muritorilor de rînd... 

Aici se auzi numaidecit miriitul amenintátor al lui 
Tropotilă: 

— Aș vrea să-l văd pe cel căruia îi pare ciudat gustul 
maiestatii sale! 

In tacerea mormintala care urma dupa aceste cuvinte, 
Urfin inghiti cu multa pofta citiva soareci afumati, apoi 
duse la gura o lipitoare, care prinse a se incovriga in jurul 
degetelor sale. 

Curtenii lăsară privirile în pămînt. Numai primul 
administrator al statului căta cu negrăită evlavie în gura 
maiestatii sale... 

O, ce ochi ar fi făcut însă toţi cei de fata daca ar fi aflat 
taina știută numai de rege și de bucătarul său! Căci acele 
bucate vrăjitorești de pomină nu erau altceva decît o 
iscusită imitație a originalelor: șoarecii erau pregătiți din 
cea mai fragedă carne de iepure de casă, iar lipitorile — 
dintr-un aluat dulce de ciocolată. Le încovrigau în fel și 
chip agilitatea și măiestria degetelor lui Urfin... 


Prin acest truc, Urfin urmărea să împuște doi iepuri 

dintr-o dată: să-i arate bufniței Huamoco cum că 
stăpînul ei a devenit un vrăjitor în toată puterea 
cuvîntului, iar in al doilea rînd, să-i minuneze și să-i 
înspăimînte pe supușii săi. 


Primul scop fusese atins. Huamoco, fiind cam mioapă 
la lumina luminarilor, nu descoperi înșelătoria si 
incuviintá dînd din cap. Cel de al doilea scop, de 
asemenea. Întorcîndu-se pe la casele lor, administratorul 
și consilierii de stat povestiră familiilor cele văzute la 
palat, fără a uita, bineînțeles, să mai adauge cîte ceva și 
de la ei. 


Astfel că în curînd întreaga tara află cum vrăjitorul 
Urfin Juce inghitise la ospăț sopírle și șerpi cu nemiluita... 
Infricosati, oamenii se cutremurau de scirba. 


La trei zile după ospăț, cronicarul palatului întocmi un 
vast raport în care arăta clar și concis cum că Urfin se 
trage dintr-o străveche familie regală care domnise 
cîndva peste întreaga Impárátie Fermecatá. 


În baza acestui raport, cronicarul trăgea două concluzii 
deosebit de importante. În primul rînd, că Urfin se urcase 
pe tron în temeiul unor drepturi legitime ca urmaș al 
unor străvechi și atotputernici regi. În al doilea rînd, că 
vrăjitoarele Stella și Willina au acaparat cu forța 
paminturi apartinind cîndva familiei lui Urfin si ca, prin 
urmare, trebuie pornit un război sacru împotriva 
perfidelor acaparatoare, pentru  redobîndirea acelor 
pământuri. 

Drept răsplată pentru osîrdia depusă, cronicarul primi 
un zarf de argint, rechizitionat de la un negutátor si 
netrecut încă, din greșeală, în inventarul vistieriei 

palatului. 


...Pentru a-i spiona pe oameni și a-i prinde pe cirtitori 
și pe nemulțumiți, Urfin Juce hotărî să înființeze o poliţie, 
deoarece soldaţii săi erau prea greoi și prea 
neindeminatici la treaba asta. 


Astfel, Urfin concepu și făuri el însuși un model de 
politai, după care incredinta întreaga muncă ajutoarelor 
sale. În scurtă vreme, polițiștii săi invadară orașul și toate 
împrejurimile lui. 


Politaii erau mai subtirei la trup decit soldaţii, iar 
picioarele lor lungi îi făceau deosebit de sprinteni, în timp 
ce urechile, cit ditai pilniile, le permiteau să prindă si sá 
înregistreze pe loc orice conversație sau șoaptă. Pentru ca 
lucrurile să meargă mai repede, ajutoarele lui Urfin 
confectionau mîinile politailor din ramificații de rădăcină, 
retezind virfurile în chip de degete cînd ele erau prea 
lungi. Deși în felul acesta unii politai se pomeneau avînd 
la fiecare mînă șapte ori chiar zece degete, Urfin socotea 
că e cu atît mai bine, deoarece numai așa vor putea fi mai 
iuți de mina... Cirmuitorul își înarmă poliția cu niște 
praștii strasnice, pe care, după un temeinic antrenament, 
aceasta prinse a le mînui cu negrăită abilitate. 


Politaiul-sef avea cele mai lungi picioare, cele mai mari 
urechi, cele mai multe degete la fiecare mînă, precum și 
dreptul, ca și primul administrator al statului, să intre la 
orice oră în cabinetul de lucru al lui Urfin Juce pentru a-i 
da raportul. 

... In subsolul palatului munceau zi și noapte doi foști 
soldați de-ai lui Urfin, unul de culoare verde, iar celălalt 
de culoare albastră, avansați în prezent la gradul de 
fruntași, deoarece invatasera ca nimeni altul arta 
timpláriei. De sub mîinile lor ieșeau trupurile viitorilor 
soldați de lemn, stivuite cu grijă intr-un colț al 
subsolului, alături de un morman întreg de capete 
semanind cu niște bile de popice. Pentru fiecare pluton se 
confectiona un caporal de mahon. 


În fiecare seară, Urfin Juce se închidea într-o anume 
odaie, unde mesterea obrazurile, aplicîndu-le, drept ochi, 
nasturi de sticlă multicolorá. El fixa capetele de trupuri si 
presăra asupra lor praful miraculos. Capatind viata, noile 
rezerve ale armatei Capetelor de Lemn erau vopsite în 
diferite culori, apoi expediate în curtea din dos a 

palatului, unde făceau instrucție sub comanda caporalilor 
și a generalului Laan Pyrot, a cărui rană de la cap Urfin o 
reparase și o lustruise cu multă dibăcie. 


Zilnic, pe poarta palatului ieșeau plutoane întregi, într- 
o aliniere si o cadență perfectă, sub comanda caporalilor... 


Acum armata lui Urfin Juce număra o sută douăzeci de 
soldați. Prin oras si prin împrejurimi mișunau necontenit 
patrule. Cîteva plutoane fuseseră trimise in Tara 
Mestecusilor și în Tara Violetă a Clipușilor, pentru ca 
guvernatorii numiţi acolo să poată tine sub obroc 
populaţia acestor tari. 


127 


PARTEA A II-A: În ajutorul prietenilor 

O scrisoare ciudată 


Trecuse aproape un an de cînd Elly se întorsese în 
Kansasul ei, venind din Împărăţia Fermecată, despărțită 
de restul lumii de un lant imens de munți și de un pustiu 
cît vedeai cu ochii. Găsise în Kansas toate la locul lor: și 
vasta cîmpie, și bogatele lanuri de grîu, și drumurile lui 
prăfuite care-l străbateau în toate părțile. Nu găsise doar 
vagonașul-furgon, în care faimosul uragan o purtase 
împreună cu Toto în împărăţia lui Goodwin. În locul 
acestui vagonaș-furgon, fermierul John construise o 
căsuţă, în care locuia acum împreună cu familia — Anna, 
nevasta-sa, și micuța lor Elly. 


Intr-o seara de vara, de ferma lui John se apropie un 
drumet obosit, cu un rucsac in spinare. Drumetul era un 
barbat de virsta mijlocie, lat in umeri, cu brate lungi si 
musculoase, numai ca, in locul piciorului sting, avea o 
proteza de lemn care lasa urme adinci in colbul drumului. 


Barbatul mergea leganindu-se, ca un marinar care 
umbla pe puntea unui vas saltat de valuri. Ochii lui 
caprui, departati unul de celalalt, pe obrazul ars de soare 
si batut de vinturi, pareau ca scruteaza zarile unui ocean 
fara de margini. 

Zărindu-l pe drumet, Toto se repezi lătrînd ta el si 
străduindu-se să-l inhate de piciorul de lemn. Atma, care 
tocmai hrănea în curte orataniile, se întoarse numaidecit 
și, recunoscîndu-l pe musafir, se repezi spre el cu brațele 
deschise și cu obrazul scăldat în lacrimi. 


— Charly, frátioare! strigă ea printre suspine, 
cuibărindu-se la pieptul lui. Esti în viață? 


— După cum vezi, dragă surioară — răspunse liniștit 
Charly Black, imbratisindu-si sora. 


— Pai de ce atunci căpitanul tău ne-a înștiințat acu’ 
cinci ani că ai căzut în mîinile canibalilor de pe insula 
Cura-Cusu? 


Elly, care stătea în pragul casei, tresări la auzul acestor 
cuvinte: doar știa ea ce înseamnă să cazi în mîinile unor 
canibali... Dar de ce oare mama nu i-a povestit niciodată 
nimic despre acest unchi Charly, marinar căzut în mîinile 
fiorosilor canibali? 

Curînd fata avea să afle răspunsul și la această 
întrebare. 

— Elly — strigă Anna — vino și urează-i bun venit 
unchiului Charly! 

Elly făcu cîțiva pași spre marinar și îi întinse mîna, iar 
acesta o ridică pe fată în braţe, sárutind-o pe amindoi 
obrajii. 

— Iti mai aduci aminte de mine, pustoaico? o întrebă 
el, zimbind. Adică n-aș prea crede: aveai de-abia trei 
anisori cînd am fost ultima dată la voi. Ti-o fi povestit 
însă mama despre mine, nu-i așa? 


Elly cata fisticită în ochii Annei, neștiind ce să 
răspundă. 


Anna se fistici si ea, apoi spuse: 


—  Iartă-mă, frátioare. Cînd am primit funesta 
scrisoare din partea căpitanului tău, Elly abia împlinise 
cinci ani. Ne-am sfătuit cu John că ar fi mai bine pentru 
copil să nu-i spunem îngrozitoarea veste. Anii treceau și 
Elly își amintea tot mai rar că are un unchi cu numele 
Charly, pînă cînd a uitat cu totul de el... 


Simtindu-se vinovată, Anna lăsă ochii în pămînt. 
Dar Charly nu se supără. 


— Foarte bine ati făcut că nu i-ati spus nimic fetei — 
zise el. Îi spuneati un neadevăr, deoarece eram mai viu 
decît toți viii!... Ei, și acum, Elly, cred ca vom deveni 
prieteni, ce zici? 


— O, cum să nu, unchiule Charly! exclamă încîntată 
fetița. Da’ ia spune-mi si mie cum de nu te-au mîncat 
canibalii? Te-ai bătut cu ei și i-ai învins? 


— Nu, draga mea — zîmbi marinarul. De învins nu-i 
puteam învinge pe canibali căci erau mii, iar eu, unul 
singur. Canibalii mei s-au dovedit însă a fi niște băieți de 
ispravă. Cînd le-am demonstrat practic că, lăsîndu-mă în 
viata, au mai mult de cîștigat decît dacă m-ar viri în 
ceaun, s-au hotărît pe loc să-mi dăruiască zilele, 
devenindu-mi prieteni. 

— Ai învăţat cumva limba canibalilor? se miră Elly. 


— Ehe, draga mea, numai să vrei, c-apoi cu un om te 
poți înţelege oricînd. Primindu-má ei in tribul lor Cura- 
Cusu, i-am învăţat să prepare cinci feluri noi de bucate 
din pește; totodată am descoperit pe insulă nouă soiuri de 
plante comestibile și le-am arătat cum să le cultive... Așa 
încît, după patru ani de ședere la ei, localnicii mi-au pus 
la dispoziție o barcă încărcată cu alimente și cîteva 
butoiașe cu apă potabilă, m-au scos în larg și mi-au urat 
drum bun, invocînd asupra capului meu ocrotirea tuturor 
zeilor lor. Pesemne că numărul acestora, cît și puterea lor 
au fost destul de mari, căci după patruzeci și două de zile 
mi-a ieșit înainte o corabie... Și iată-mă-s acum alături 
de voi! Dar, ce văd, nu cumva e John calaretul acela care 
vine în galop întins încoace? 


Într-adevăr, cáláretul era John. Aflînd de pe la vecini că 
spre ferma sa se îndreaptă un drumet necunoscut, 
fermierul sări în sa numaidecit, ca sá vada cine este 
călătorul și de unde vine. Mare îi fu bucuria cînd 
recunoscu în el pe cumnatul său Charly Black. 


Bărbaţii isi strînseră mîinile cu multă căldură. 


— Am venit pentru o anume treabă la tine, frate John 
— îi spuse zimbind Charly. 


— Care va sá zicá, numai din dragoste pentru noi nu 
puteai sá vii? 11 rusiná John. 


— Apoi noi, ástia, vagabonzii lumii, tot de treburi ne 
împiedicăm, că la altele nu ne taie capul! încercă sá se 
scuze Charly. Iată, mi-a venit ideea năstrușnică de a-mi 
cumpăra o ambarcatie pentru a-mi vizita prietenii de pe 
Cura-Cusu. Un miar îmi lipsește pentru asta, că restul îl 


133 


am... 


Fermierul îl cunoștea pe Charly, asa încît această 
nastrusnica idee nu-l mirá citusi de putin. 


— Bine, bine — spuse el — sa lasam treburile pe 
mîine, iar acum să mergem să luăm o gustare. 


Gazdele si musafirul se asezará la masă. Întrebările 
primilor privitor la peripetiile lui Charly au curs cu 
nemiluita pînă după miezul nopţii, cînd Elly, doborítá de 
somn, dormea dusă. 


— După cum vad, v-aţi mai căpătuit si voi — spuse 
Charly — cînd Anna se apucă să-i facă patul. Frumoasă 
căsuță v-aţi durat, că pe vremea cînd am dat ultima dată 
pe la voi tráiati într-un furgonas-vagon scos de pe roate 
și pus de-a dreptul pe pămînt. 


Abia acum fermierul și nevastă-sa își amintiră de 
peripetiile Ellyei si se grăbiră să i le povestească 
marinarului, însă îndată ce Anna aduse vorba despre 
năprasnicul uragan care ridicase în slăvi furgonul-vagon 
cu Elly si cu Toto, Charly bătu cu pumnul în masă, zicînd: 


— Stop! Aruncati ancora! Nu vă fie cu supărare, dragă 
surioară și dragă cumnate, dar prefer să aflu chiar din 
prima sursă, adică din gura nepotelei mele aceste 
minunate peripeții ale ei. Desi ard de nerăbdare, tin totuși 
ca Elly să-mi dea raportul amănunțit... 


A doua zi dimineața, asezindu-se cei doi pe banca din 
fata casei, Elly începu a-i povesti marinarului de-a fir-a- 
păr toate pataniile prin care trecuse. 


— Ah, unchiule Charly — spuse Elly — dacă ai ști 
numai ce spaimă am tras împreună cu Toto, cînd 

uraganul a smuls de pe pămînt vagonasul nostru și l-a 
înălțat în slăvi! Dar frica mi-ar fi fost și mai mare dacă aș 
fi știut că uraganul acela nu era un uragan obișnuit, ci 
unul vrăjitoresc... 


— Cum vine asta... vrăjitoresc?! se miră unchiul Charly. 


— Foarte simplu — îl lămuri Elly. Era un uragan dintr- 
acelea pe care le abat vrajitoarele cele rele asupra 
oamenilor. 


— Păi cu ce-ai putut gresi tu fata de vrăjitoarea aceea, 
ca să abată asupra ta un adevărat uragan? E ca și cum s- 
ar apuca cineva să tragă cu tunul într-o vrabie! 


— Nu m-ai înțeles, unchiule Charly, e vorba de cu totul 
altceva — încercă să-l lămurească Elly. Vrăjitoarea 
Gingema a stîrnit acest uragan, nazuind să distrugă 
întregul neam omenesc, dar a fost împiedicată de buna 
zina Willina... 


Și fata îi istorisi marinarului, care o asculta uluit, cum 
furgonașul-vagon al lor fu dus de uragan pînă în 
Împărăţia Fermecată, unde ea, Elly, şi-a găsit trei 
prieteni de nădejde, împreună cu care a ajuns la Goodwin, 
savirsind apoi o călătorie si mai de necrezut, pînă în tara 
cumplitei Bastinda. 


Cînd Elly își încheie istorisirea, arătînd cum pantofii de 
argint ai Gingemei au adus-o pe ea împreună cu Toto 
înapoi în Kansas, marinarul rămase atît de uluit, încît cu 
greu își putu veni în fire. 


— Mda, fetito — spuse el în cele din urmă — iti jur pe 
toate broaștele țestoase din Cura-Cusu că jurnalul tău de 
bord nu are seamăn pe lumea asta! 

— Dar ce este un jurnal de bord, unchiule Charly? 
întreabă fata. 


— E un registru mare în care căpitanul unei nave 
notează zilnic tot ce se întîmplă atît la bordul navei cit si 
pe mare, în jurul vasului. Să mă scufunde primul uragan 
în largul oceanului, dacă voi mai da crezare de azi înainte 
desteptilor care susțin că pe lume nu există vrăjitori si 
vrăjitoare! exclamă în culmea entuziasmului unchiul 
Charly. Zău, Elly, as da zece ani din viata să pot nimeri in 
această împărăție a minunilor! 


Curajosul marinar regretă amarnic pierderea 
minunatilor pantofi de argint. Cu ajutorul lor ar fi putut 
ajunge lesne în Împărăţia Fermecată, unde pe crengile 
pomilor veșnic verzi cresc în orice anotimp fructe avînd 
un gust și o forma nemaiintilnite, unde animalele si 
păsările știu să vorbească, unde trăiesc semintii ciudate 
de oameni ca Mestecușii, Clipusii și Flecarii, la care cel 
mai înalt bărbat depășește cu foarte-foarte putin 
înălțimea Ellyei. 


Istorisirile despre Împărăţia Fermecată o întristară pe 
Elly. Ea îi mărturisi unchiului Charly că de multă vreme o 
încearcă dorul după bunii ei prieteni Mogíldet, Tăietorul 
de Lemne și Leul și că nu se poate împăca cu gîndul că 
niciodată n-are să-i mai vadă. 


Între marinarul Charly și nepotica lui se statornici în 
curínd o prietenie dintre cele mai strínse. Seri de-a ríndul 
sedeau amindoi pînă tîrziu, povestindu-si unul altuia tot 
felul de întîmplări. 


Unchiul Charly avea și el destule de povestit. Străbătuse 
mările și oceanele de la frageda vîrstă de zece ani, cînd se 

angajase mus pe puntea unui vas cu pînze. Dar, cu toate 
că Charly se războise cu urșii albi printre gheturile polare 
și vînase hipopotami în junglele de nepătruns ale insulei 
Cura-Cusu, el îi mărturisi Ellyei că n-a auzit niciodată 
despre fiorosii tigri cu colti-baionetá, din ghearele cărora 
o salvaseră pe fată devotamentul și prezența de spirit a 
bunilor ei prieteni. De asemenea, Charly nu știa că există 
pe lume maimuțe zburătoare, acele fiare cumplite cu aripi 
negrăit de puternice... 


Unchiul Charly era un om deosebit de interesant și 
mare meșter la toate. Elly nu-și putu ascunde 
entuziasmul, aflînd ce conţin buzunarele acestuia. Ce nu 
găseai în ele! Se părea că nu există sculă pe lumea asta 
care să nu-și fi găsit locul în buzunarele largi ale tunicii 
sau ale șalvarilor bravului marinar. Numai uriașul său 
briceag scotea ca la comandă tot ce-ţi poftea inima: lame 

de toate formele, cu tot soiul de întrebuințări, burghie, 
sulă, surubelnitá, foarfecă... 


La nevoie, mai puteau fi scoase din buzunarele 
unchiului Charly mosoare de ata subțire, mosoare de 
sfoară groasă, şuruburi si piulite, dalti, pile, patente... 
Uneori Elly își zicea că și unchiul Charly seamănă 
oarecum cu un vrăjitor, deoarece face să apară ca la 
comandă din buzunar obiectul și scula de care avea el 
nevoie. Apoi cîte lucrusoare nu-i mesterea el nepoticái 
sale în orele de răgaz! Ginditi-va numai: dintr-o bucată 
de scîndură sau de placaj si din cîteva bucățele de tabla el 
construia la repezeală o moară de vînt sau una de apă, o 
căsuță de mai mare dragul, un cárut automat, pus in 
mișcare de un arc... De pildă, pentru a face o surpriză 
plăcută surorii sale Anna, el instală în grădina lor de 
zarzavat, ca s-o ocrotească împotriva zburătoarelor, o 
momiie mecanică ce-și agita necontenit mîinile si 
picioarele, iar pe vreme de vînt scotea niște urlete 
sinistre... 


Numai că peste două zile Anna îl rugă pe marinar sa 
„demonteze” glasul momiii, spunindu-i: 


— Prefer sá am mai puțini castraveți, dar mai multă 
liniște. 


Căci, într-adevăr, urletele sinistre ale momiii nu-i 
lăsau pe locatarii fermei să se odihnească de fel. 
Contenind momiia cu urletele, răsuflară toți usurati. 


Spre seară, cînd vinzoleala se mai domolea la fermă, iar 
Elly își termina de făcut lecţiile, unchiul Charly o lua pe 
nepoticá la plimbare prin cîmpie. 


Colbul stîrnit în timpul zilei de furnicarul cárutelor se 

așternea la pămînt, depărtările se mai limpezeau, iar 
soarele, coborind spre orizont, alungea pînă departe 
umbrele trecătorilor. 


Elly și unchiul Charly, însoţiţi de Toto, străbăteau agale 
pajiștea de la marginea drumului, discutînd cîte-n lună 
și-n stele. 


Și iată că în timpul unei plimbări ca aceasta se petrecu 
un eveniment straniu, care dezlántui șirul minunatelor 
peripeții de mai tîrziu ale prietenilor noștri. 


Soarele coboríse dincolo de orizont, lumina lui mai 
stăruind încă peste lume, cînd Elly zări deodată o cioară 
mare, cu penele zbirlite, ba saltindu-se în văzduh, ba 
căzînd iarăși în iarbă și tot grăbind din răsputeri să 
ajungă pînă la ea. Cioara croncănea ascuţit și plină de 
furie. 


În urma păsării betege alerga cu năduh Jimmy, un 
puști roșcovan și pistruiat de la ferma vecină, vrăjmaș 
neîmpăcat al vrăbiilor, stáncutelor și puilor de iepure. 
Alergînd după cioară, Jimmy arunca în ea cu bolovani, 
chitind s-o dea gata, dar proiectilele lui își cam greșeau 

tinta. 


Toto se năpusti să apuce pasărea, dar aceasta, făcînd 
pesemne o ultimă sfortare, se ridică de la pămînt și căzu 
neputincioasă în brațele Ellyei. Fata strînse cioara la piept 
și se întoarse supărată spre Jimmy: 


— Pleacă de aici, obrăznicătură! 


— Dă-mi cioara, că-i a mea! scînci pustiul. Nu vezi că 
i-am frínt aripa? Tintas ca mine... 


— Să pleci de aici, că maninci o scármáneala!... 


Pustiul bătu în retragere. Neîndrăznind să se ia la 
bătaie cu Elly în fata unchiului ei, Jimmy îi întoarse, 
bosumflat, spatele și porni bombanind, varsindu-si 
necazul asupra tuturor bolovanilor din cale. 


— Saracuta de tine — îi spuse Elly ciorii, mingiindu-i 
penele zbírlite. Te doare, nu-i asa? 


— Kaggi-Carr! făcu aceasta, părînd acum ceva mai 
liniștită. 

— Nu te teme, draga mea, că doar n-am să te dau 
zgripturoiului ăstuia. Am să-ţi doftoricesc aripa si peste 
cîteva zile ai să-ţi poți lua iarăși zborul încotro poftesti. 

Dar tot pipăind pasărea, Elly simţi că unul din 
picioarele ei este înfășurat cu ceva moale. Uitîndu-se mai 


cu luare-aminte, văzu o frunză de copac legată strîns cu o 
ata. 


Fata desfácu numaidecit ata, scoase frunza si, 
desfasurind-o, fu cuprinsa de o presimtire stranie. 


— Unchiule Charly, sa stii ca frunza asta trebuie sa 
contina ceva! exclama ea. 

Marinarul si nepotica se apucară pe loc să cerceteze 
frunza și, în lumina slabă a amurgului, deslușiră în 
curînd pe ea un desen straniu. Desenul reprezenta două 
capete omenești: primul, răsărind de sub o pălărie 
tuguiatá, cu boruri mari, arăta un obraz rotund, doi ochi 
ca bumbii si un nas pătrat, celălalt — un obraz uscátiv, 
un nas din cale-afară de lung, iar pe creștet avînd o șapcă 
în formă de pilnie. Deși executat doar din cîteva trăsături, 
desenul era deosebit de expresiv. 


Văzînd cele două capete, Elly mai să leșine de uimire. 


— Unchiule Charly — exclamă ea — ăștia-s... astia-s... 
Mogildet si Tăietorul de Lemne! 


Cercetînd mai de aproape desenul, cei doi băgară de 
seamă că suprafaţa lui este brăzdată de niște linii drepte 
care se întretăiau, formînd pătrăţele egale. 


— Ce-o fi insemnind asta, unchiule Charly? întrebă 
fata. 


Încercatul marinar se dumeri numaidecât despre ce este 
vorba. 


— Mii de pipe! exclamă el, bătîndu-se cu palma peste 
frunte. Prietenii tăi, Elly, se află după gratii. A dat vreo 
năpastă peste ei și acum te roagă să le vii in ajutori 


— Kaggi-Carr, Kaggi-Carr! strigă cioara, iar Charly ar 
fi jurat în clipa aceea chiar in fața celei mai înalte 
instanțe judecătorești că, traduse în grai omenesc, aceste 
cuvinte înseamnă: Da! Da! Da! Așa este! 


— La naiba! urlă el. Dacă această cioară ar ști să 
vorbească, fără îndoială că ne-ar povesti niște lucruri de 
ne-am cruci amîndoi! 

Dar, din păcate, păsările nu puteau vorbi în Kansas, așa 
încît trebui să mai treacă destul timp pînă cînd Elly să 
afle cum și în ce fel au nimerit amicii ei, Mogíldet si 
Tăietorul de Lemne, într-o încurcătură atît de mare. 

Prin pustiu 


În noaptea care urmă, aproape nimeni din casa 
fermierului John nu închise ochii. Elly își implora părinţii 
să o lase să plece în Împărăţia Fermecată. Charly Black se 
oferi să o însoțească. Acestui încercat lup de mare îi 
plăceau din cale-afară aventurile și feluritele primejdii 
legate de ele, iar aici era vorba despre o călătorie, în 
comparaţie cu care proiectata lui întoarcere în insula 
tribului Cura-Cusu părea o simplă și nevinovată plimbare. 
Marinarul vroia cu tot dinadinsul să vadă cu propriii săi 
ochi minunátiile Împărăției Fermecate pe omuletii din 
neamul Mestecusilor si Clipusilor, pe Mogíldet, omul de 
paie, care primise ín dar de la Goodwin faimoasa minte de 
tarita si ace cu gămălie, pe Táietorul de Lemne cu trupul 
lui de fier din crestet piná-n tálpi si cu inima lui moale de 
plus, sá vadă fiare și păsări care știu sá vorbească, orașul 
acela ca de basme, împodobit cu smaralde... 


Încercarea de a-i convinge pe fermier și pe soţia sa 
Anna nu era defel ușoară, deoarece amîndoi părinţii nu 
vroiau în ruptul capului să se despartă de Elly. Dar, în cele 
din urmă, lacrimile acesteia, ca si elocinta lui Charly 
Black ieșiră victorioase. 


Pregătirile pentru plecare cerură și ele destulă vreme, 
după care Elly și unchiul Charly se repeziră pînă în 
orășelul învecinat, unde James Goodwin tinea o băcănie 
de toată frumusețea. 

Fostul vrăjitor o întîmpină cu negrăită bucurie și-l 
salută călduros și pe marinarul Charly cînd află că acesta 
este unchiul fetiţei. 


Elly îi povesti lui Goodwin cum și în ce fel primise 
ciudatul rávas, arătîndu-i totodată și desenul. 


Goowdin, care se îngrășase mult de cînd practica 
meseria de băcan, deoarece ducea o viaţă tihnită, cercetă 
cu luare-aminte desenul, după care treabă spuse cu 
vădită mîndrie: 

— Sînt convins că ideea de a trimite acest rávas se 
datorește numai și numai inteleptei minți a lui Mogildet. 
Dar, te întreb, Elly, cine l-a înzestrat cu ea? Recunoști, 
așadar, si tu că n-am fost, colea, un pirlit de vrăjitor ca 
atítia alții... 


— Nici vorbă, mister Goodwin — sări fetița — 
recunosc cu dragă inimă... Apoi îl întrebă: N-ai vrea să vii 
cu noi în Împărăția Fermecată pentru a da o mînă de 
ajutor la eliberarea lui Mogíldet si a Taietorului de 
Lemne? 


Întrebarea il găsi pe Goodwin cu totul și cu totul 
nepregătit. El căzu cîtva timp pe gînduri, apoi rosti cu 
hotarire: 


— Nu, nu pot pleca! M-am saturat pina-n git de 
vrajitori, de vrajitoare si de toate matrapazlicurile astea 
vrajitoresti! 


Charly Black îi șopti la ureche nepotelei sale ca, decît 
un tovarăș cu inimă de iepure în această primejdioasă 
călătorie a lor, mai bine lipsă. Elly fu de acord și nu mai 
insistă. 

Așadar, într-o dimineață însorită, Charly Black, Elly, 
Toto și cioara porniră spre nord-est, în direcția în care 
faimosul uragan dusese acum un an vagonașul-furgon 
împreună cu Elly și cu Toto. Călătoreau pe jos și poposeau 
pe cîmpie, dormind într-un cort meșterit de Charly 
dintr-o bucată de mătase cu desavirsire impermeabilă. De 
fapt, cortul avea pereţii dubli, putînd fi umflat la 
repezeală și folosit în chip de plută. El înlesni nespus 
călătorilor noștri trecerea peste numeroasele rîuri 
intilnite în drum. 


După cîteva zile de mers, simtira cu toţii prezența 
nemijlocită a Marelui Pustiu. Un vînt fierbinte le încingea 
obrajii. Fintínile și izvoarele se arătau din ce în ce mai rar, 
așa încît Charly se vedea nevoit să ia rezerve de apă după 
fiecare popas. Ici-colo începură să apară dune de nisip, 
acoperite de firicele de iarbă plăpînde și lipsite de vlagă, 
în care se ascundeau sopirle uriașe. Ele își arătau din 
pămînt capatinile lor mari și erau atît de hidoase, încît 
pînă si neînfricatul Toto nu mai cuteza să se repeadă la 
ele. Dogoarea de peste zi era de-a dreptul de nesuportat, 
iar frigul nopţilor te pătrundea pînă la os. 


În cele din urmă, călătorii noștri intrară în ultima 
pădure din drumul lor spre Împărăţia Fermecată. Dincolo 
de ea începea Marele Pustiu, un ocean de nisip cît vedeai 
cu ochii. A te încumeta să-l strábati cu piciorul nu era 
chip. 


Aici, în pădure, Charly Black găsi materialul de 
trebuintá pentru construirea unei nave de uscat în toată 
regula. Cît despre sculele necesare pentru treaba asta, nu 
ducea el grijă... 


Cînd nava, avînd un catarg înalt, o punte încăpătoare 

cu borduri joase, așezată pe niște roți masive, foarte late, 
fu gata, marinarul și Elly o împinseră la marginea 
pădurii. De aici se deschidea pustiul fără de margini, 
măreț si amenintator în neclintirea lui, cu nisipurile-i 
ridicate în vălurele, deasupra cărora foșnea necontenit o 
pulbere galben-străvezie, mînată de vînt. 


Marinarul se descoperi. 
— Parcă ar fi oceanul... — șopti el abia auzit. 


Elly căta cu ochii larg deschiși la Marele Pustiu. Ce-i 
drept, îl mai străbătuse ea acum un an, zburind pe sub 
nori în vagonașul-furgon, dar călătoria aceea o făcuse 
împotriva vrerii ei, mai mult în somn, și se trezise abia în 
clipa cînd căsuţa zburătoare aterizase in Tara 
Mestecușilor. Oare cum o va întîmpina pustiul de data 
asta? 


— Dacă-i pustiu, pustiu sa fie! exclamă plin de veselie 
Charly. Eh, am înfruntat eu oceanul, am să te înfrunt și 
pe tine, că tot frați de-o mumă sinteti amîndoi! 


Acum nu le mai raminea altceva de făcut decît sa 
aștepte un vînt din pupa. Un astfel de vînt le era absolut 
necesar, deoarece telega lor de lemn, cu catarg și pînză, 
nu putea să execute întreaga gamă de manevre accesibile 
unei corăbii pe mare. Charley Black instală într-un loc 
deschis o giruetă, iar Elly, trezindu-se în fiecare 
dimineaţă, trăgea o fugă pînă acolo ca să vadă din ce 
parte suflă vîntul. Răbdarea călătorilor nu fu pusă la grea 
încercare. Peste trei zile, un vînt destul de tăricel, 
crescînd mereu în intensitate, prinse a bate dinspre nord- 
est. 


În fiecare seară, marinarul si nepotica așezau pe 

puntea navei toate buclucurile lor, în afară de cele 
trebuincioase odihnei peste noapte. Așa se întîmplă și 
acum. Butoiașul cu apă proaspătă, umplut la un izvor din 
apropiere, merindele și celelalte lucrușoare fiind 
încărcate, marinarul nu avu alta de făcut decît să înalțe 
pînza pe catarg, confecționată din aceeași bucată de 
mătase a lui. 


— Unchiule Charly — exclamă Elly, urcîndu-se pe 
punte — după cum văd, mătasea asta a dumitale este un 
soi de fd-te-orice-mi-se-ndzare... 


— Cum ai spus? întrebă mirat unchiul Charly. 


—  Fă-te-orice-mi-se-năzare am spus, fiindcă se 
transformă cît ai bate din palme în tot ce vrei dumneata. 


— Chiar așa este! rise marinarul. Asa îi vom spune de 
acum încolo: mătasea fă-te-orice-mi-se-năzare.. 


Vîntul umflă numaidecit pinza si nava se puse în 
mișcare, alunecînd lin peste vălurita față a pustiului, cu 
pavilionul — o batistă în pătrăţele a Ellyei — fluturînd la 
catarg. Viteza ei sporind de la o clipă la alta, un nor de 
pulbere măruntă prinse a se roti curînd în jurul 
călătorilor noștri. Charly prevăzuse din vreme acest 
neajuns: scotocind cu mîna într-unul din numeroasele 
sale buzunare, el scoase de acolo două perechi de 
ochelari, dintre care una o întinse Ellyei. Ochelarii aveau 
apărătoare de sîrmă subţire în jurul lentilelor, lipite de 
obraz, care împiedicau nisipul să pătrundă în ochi, așa 
încît nimic nu le mai stînjenea privirea. Rămînea un 
singur neajuns: de îndată ce deschideau gura, aceasta se 
umplea cu nisip, dar unchiul Charly găsi și aici cea mai 
potrivită soluție, spunînd nepotelei sale: 

— N-ai decît să nu deschizi gura și totul va fi în regulă. 


După care sfat, își îndreptă atenţia asupra manevrelor 
ce le avea de executat. 

Nava alerga cu mare viteză, înlesnindu-i iureșul roțile 
late de lemn, anume concepute ca să nu se scufunde în 
nisip. Răsucind pînza cînd la dreapta, cînd la stînga, 
căpitanul ocolea cu negrăită măiestrie unele dune mai 
înalte și unele văgăuni care le-ar fi putut primejdui 
înaintarea. 


Trecuse de crucea amiezii, cînd la orizont prinse a 
scăpăra ceva asemănător cu un șir de nori argintii. Dar 
ochiul ager al marinarului nu se înșelă nici de data asta. 


— Munţii, Elly! strigă el, în culmea bucuriei. 
Elly bătu din palme fericită. 


Cu fiece clipă, munţii se arătau tot mai aproape. Acum 
puteau deslusi cu ușurință crestele plesuve si negre, iar 
pe povirnisurile lor, zăpada albă, strălucind de-ti lua 
ochii. 

— Peste o ora-doua vom fi la poalele acestui lant 
muntos — spuse unchiul Charly — dacă, bineînţeles, nu 
va conteni vîntul... 


Dar víntul sufla cu aceeași tărie. Nava alerga cu 
repeziciune, umplînd de bucurie sufletul marinarului. 


Peste un răstimp însă, bucuriei îi luă locul o neliniște 
adîncă: vajnicul căpitan băgă de seamă că nava sa începe 
să se abată de pe direcţie, răsucindu-și prova mereu spre 
nord. 


„Ce s-o fi întîmplat?“ se întreba el, nedumerit. 
Judecînd după indicaţiile compasului, vîntul nu-și 
schimbase direcția, sistemul de manevrare a pinzei 
funcţiona ireproșabil, dar, cu toate acestea, Charly Black 
nu putea menţine nava pe direcţia stabilită. Neștiind ce 

poate să însemne asta, căpitanul își atinti îngrijorat ochii 
înainte. 


Pe neașteptate, de după una din dune apăru o stîncă 
uriașă de mărimea unei case. Aflindu-se de-a curmezisul 
drumului pe care goneau ei, Charly Black se năpusti cu 
toată greutatea trupului asupra cîrmei, încercînd totodată 
să răsucească pînza, dar strădania lui se dovedi zadarnică. 
Văzînd asta, el smulse pînza de pe catarg, însă rezultatul 
fu același: telega, ca un cal pălit de streche, gonea din ce 
în ce mai aprig drept către obstacol. Catastrofa era 
inevitabilă. 

Abia de apucă marinarul să strige: „Elly, tin-te de 
catarg!” că se și auzi un piriit îngrozitor... Izbindu-se 
nava de stîncă, călătorii și lucrurile, amestecați de-a 
valma, zburară cit colo. 


Din pricina izbiturii puternice, Elly fu smulsa de linga 
catarg și trîntită pe punte, drept care se alese cu un cucui 
în frunte de toată frumuseţea. Charly Black căzu pe spate, 
însă, din fericire, nu páti nimic. Toto, prins de butoias, 
scheuna ca vai de el, dar, după cum constată Elly, 
scotindu-1 de acolo și cercetindu-i mădularele, scăpase 
teafăr și nevătămat. Tot teafără și nevătămată, datorită 
coliviei solide în care fusese închisă, scăpă și cioara, deși 
croncănea de mai mare mila. 


Ridicîndu-se în picioare, Charly Black aruncă o privire 
în jur. Nava, aplecată într-o parte, arăta întocmai ca o 
corabie naufragiată între stînci. Cátind peste bord, 
căpitanul constată că osia roţilor din fata se rupsese în 
două... 


— Ptiu, stridie nemernicá ce sînt! se dojeni el singur. 

Auzi, sá nu fiu eu în stare să pun nava pe directie!... Da” 
ce naiba s-o fi întîmplat la urma urmei? Pot să jur că 
piatra asta blestemată ne-a tras ca un magnet spre ea... 


Blestemînd totul pe lume — navă, stîncă, pînă și 
propria sa persoană — căpitanul se apucă să-și caute 
sculele ca să repare osia. Elly, după ce făcu oarecare 
ordine pe punte, sări în nisip și trecu în spatele stîncii 
pentru a se adăposti de vînt. 


Aici, tot cercetînd cu ochii uriașul bolovan brăzdat de 
crăpături, fata băgă de seamă că toate aceste crăpături 
sînt, de fapt, conturul unor litere... Neputîndu-le desluși 
de aproape, ea se trase cîțiva pași înapoi și, spre marea ei 
mirare, descifră în acele linii următoarele litere: G... I... 
N... 


— Gingema! strigă Elly. 


— Ce te-a apucat să strigi, fato? întrebă nedumerit 
unchiul Charly. 


— Unchiule Charly, vino-ncoace repede! Ia te uită ce 
scrie aici? 


Marinarul se apropie, privind cu luare-aminte stînca: 


— S-ar părea, într-adevăr, că sînt niște litere... Ba nu, 
cred că e o iluzie... 


— Ba nici vorbă de așa ceva! se supără Elly. Literele se 
văd clar: Gingema! Le vezi?! 


Charly se apucă cu mîinile de cap: 


— Tii, ai dreptate!... Acum totul se lámureste! Piatra 
aceasta nu-i ca oricare alta. E o piatră vrăjitorească și a 
atras spre ea corabia noastră. Fir-ai să fii de cotoroantá, 
nici după morte nu lași oamenii în pace?! strigă el, 

amenintind cu pumnul depărtările. 


Apoi Charly Black se catara pînă în vîrful acelei stinci si 
prinse a scruta zările, în dreapta, la cîteva mile de locul 
unde se aflau ei, marinarul zări printre nisipurile galbene 
ale pustiului o pată neagră. Scotind din buzunar un 
ochean și ducîndu-l la ochi, el se apucă să cerceteze pata. 
Curînd, mîna începu să-i tremure. 


Da, pata pe care o vedea nu era altceva decît o stîncă 
asemănătoare cu cea de aici. Acum toate i se lămureau de 
la sine: Gingema așezase pietre identice, la o anumită 
distanță una de alta, inzestrindu-le cu o mare putere de 
atracţie și ridicînd astfel un soi de barieră peste care nu 
puteai trece în vecii-vecilor... 


— Lasă, lasă, cotoroanto, ne-om măsura noi puterile 
numaidecît! spuse Charly și, coborind de pe piatră, se 
puse numaidecît pe treabă, fără a-i sufla o vorbă Ellyei 
despre cele constatate. El întinse mai întîi cortul în locul 
unde Elly, Toto si cioara se adăpostiseră de arsita si de 
rafalele vîntului încărcat cu nisip, apoi se apucă să repare 
stricăciunile aduse navei. 

Prizonierii stîncii negre 


Cînd Charly Black isprăvi de meșterit, se făcuse 
întuneric. Puzderii de stele strălucitoare se aprinseseră pe 
bolta cerului. În noaptea aceasta marinarul nu reuși să 
adoarmă atît de lesne, ca de obicei. Multă vreme se tot 
răsuci el de pe o parte pe alta, gîndindu-se în fel și chip 
cum ar putea să dej pace ultima viclenie a batrinei 
vrăjitoare. 


Nevenindu-i însă nici o idee, Charly Black adormi abia 
spre ziua și se sculă îndată ce Elly veni să-l cheme la 
micul dejun. 


Ridicindu-se de la masă, marinarul îi spuse fetiţei: 


— Dacă navei noastre i-a plăcut atît de mult acest chei, 
n-avem încotro. Ne vom urma drumul pe jos. 


— Cum, vom părăsi nava? se alarmă Elly. 


— Altă soluție nu există. Dar să nu-ţi fie frică. Pînă la 
lanţul de munți se ce zărește la orizont mai sînt vreo 
douăzeci de mile. Într-o zi și jumătate, cel mult două, 
sîntem acolo. 


Spunind asta, Charly Black adună în rucsac rezervele de 
alimente și apă, strînse cortul si viri prin buzunare 
sculele trebuincioase, celelalte lucruri lásindu-le pe 
puntea navei. După ce aruncară o ultimă privire spre 
corabie, călătorii noștri se asternurá la drum. Prima sută 
de metri o străbătură ușor, dar îndată după aceea o forță 
necunoscută prinse a le frîna pașii. Ciudat lucru! Numai 
cu mare greutate izbuteau să facă un pas, ca și cum un fir 
elastic, nevăzut, legat de ei, s-ar fi întins pînă la refuz și 

tindea să-i tragă mereu înapoi. în cele din urmă căzură 
istoviti în nisip. 


— N-avem încotro, trebuie să ne întoarcem — oftă 
Charly Black. 


Și.... minune! îndată ce se întoarseră cu fata spre 
stîncă, picioarele singure începură să-i ducă îndărăt, pașii 
iutindu-li-se intr-atit, că abia-abia de se putură opri 
locului. 


— Pare-se că pietroiul ăsta n-are de gînd să ne lase să 
plecăm de-aici — spuse marinarul, descumpănit. 


Elly tresări. 


— Dar să nu ne pierdem nădejdea— urmă el. Trebuie 
să ne gîndim bine la cele ce avem de făcut și se prea poate 
ca pînă la urmă să scăpăm de farmecele Gingemei... 


Toată ziua și-o petrecură trudindu-se să se smulgă din 
captivitatea blestematei stînci. Încercară să meargă tîrîș, 
de-a-ndăratelea... Geaba strădanie! Forța de atracţie a 
pietrei părea de neînfrînt și, de fiecare dată, marinarul și 
fata, epuizați de această luptă inegală, se înapoiau la locul 
de unde plecaseră. La prînz, rațiile de alimente si apă fură 
reduse la jumătate. 


— Cu cît vom rezista mai mult — spuse Charly — cu 
atît vom avea mai multe șanse ca vreo întîmplare fericită 
să ne scape de aici. De aceea trebuie să strîngem cureaua. 


Dimineața următoare nu aduse nimic nou. Toate 
încercările lor de a păcăli piatra se sfirsirá cu aceleași 
infringeri, cu aceleași retrageri jalnice... La un moment 
dat, atenţia Ellyei fu atrasă de purtarea ciorii. Aceasta se 
zbătea amarnic in colivia ei, croncănind asurzitor de 

parcă ar fi vrut să spună: ,Dati-mi drumul! Dati-mi 
drumul!“ 


Fata se întoarse spre marinar: 


— Unchiule Charly, hai să-i dăm drumul, de ce să se 
chinuiască, sárácuta, alături de noi! 


— Saracuta! bombáni marinarul. Sárácuta asta ne-a 
virit în belea si acum vrea să spele putina! 


— Unchiule Charly, nu te mai preface atît de hain, că 
doar te cunosc eu! 


Charly Black deschise colivia, scoase cioara afară și, 
aruncînd-o în sus, îi spuse: 


— Sterge-o, făptură vicleană ce ești! Să vedem numai 
daca te-o lăsa piatra să-ţi iei talpasita de-aici! 


Pasărea se așeză din zbor pe umărul Ellyei, și numai 
după ce croncăni ceva la urechea ei, își desfăcu aripile și 
se inalta în văzduh. Marinarul făcu ochii mari: 


— lan te uită ce ușor s-a plasat pe direcţie! Da’ cum se 
face că stînca n-a împiedicat-o? exclamă el. 


— Nici n-ar putea să o împiedice, că doar de baștină-i 
din Imparatia Fermecată. 


Charly Black zimbi, ridicînd din umeri. Elly adauga: 


— După cum mi s-a părut mie, cioara ne-a sfătuit să 
nu ne pierdem nădejdea. 


— Vom trăi și vom vedea — rosti marinarul cu 
oarecare tristeţe în glas. 

Proviziile, dar mai ales rezerva de apă scădeau văzînd 
cu ochii. Sub nemiloasa arsitá, setea îi chinuia cumplit pe 
cei trei. Charly încercă sa mai reducă rațiile de peste zi, 
dar Elly se tinguia de sete cu atîta jale in glas, încît, 
nemairăbdîndu-l inima, Charly îngădui fetei sá mai 
soarbă cîteva inghitituri de apă. Mila-i era și de Toto cînd 
îl vedea că face sluj înaintea lui, abia mișcînd din coadă. 


Așa încît, sporind rațiile Ellyei si lui Toto, marinarul le 
reduse pe ale sale. Pielea obrazului i se zbirci, slăbi mult, 
se uscă... 

Ajutor nesperat 


În cea de a șaptea zi a șederii lor lîngă stîncă, butoiasul 
se goli cu desávirsire, către prînz nemaifiind nici o 
picătură de apa pe fund. Elly zăcea aproape în nesimţire, 
cîtă vreme marinarul, cálit cum era, se mai tinea pe 
picioare. 


Si cum sedea el așa, luptindu-se cu amorteala ce-i 
intepenea trupul, deodată se ridică într-un cot si se frecá 
la ochi. I se páru că zărește la orizont o pată neagră, 
minusculă... Oare ce să fie? Că doar în pustietatea asta 
cuprinsă de încremenire nu se încumeta să pătrundă nici 
pasărea în zbor... Și totuși, pata creștea, apropiindu-se de 
la o clipă la alta. 


— E cioara! Jur pe toate recifele insulei Cura-Cusu că 
asta-i cioara noastră, care se înapoiază! urlă Charly Black, 
mirîndu-se singur de unde i-a venit dintr-o dată atîta 
putere. 


Marinarul nu-și putea da seama ce folos vor putea 
trage ei de pe urma întoarcerii ciorii, dar îi spunea lui 
inima că pasărea nu se întoarce degeaba. Iat-o, e 
aproape... Marinarul băgă de seamă că cioara zboară tare 
anevoie, bătînd disperată din aripi ca să se menţină in 
văzduh. Ceva o trăgea spre pămînt. Dar ce anume? 
Curînd, ochiul ager al marinarului deslusi în ciocul păsării 
un strugure uriaș. 


— Ne-aduce un strugure! strigă el, ca ieșit din minți. 
Elly, fetița mea, tre-zește-te! Sîntem salvați! 


Dar Elly nu-l auzea, nu-i înțelegea vobele. 

Cioara se lăsă pe nisip, lingă fată, Charly inhata 
numaidecit strugurele, rupse cîteva boabe, le viri între 
buzele întredeschise ale copilei, apoi îi închise gura. 
Licoarea se prelinse pe gitlej. Elly deschise ochii. 


— Ce-i asta, unchiule Charly... Apă? 


— E ceva mai bun decît apa! E un strugure! Știi cine ni 
l-a adus? Cioara noastră!... 


— Kaggi-Carr! răspunse aceasta, auzind ca se vorbește 
despre ea. 


După ce mai înghiți cîteva boabe, Elly se ridică într-un 
cot. Pivirile îi căzură asupra lui Toto, care zăcea nemișcat 
alături de ea. 


— Toto, saracutul de tine! Te prapadesti și tu de sete... 


Trei bobite de strugure îl înviară îndată pe cátel. Toto 
deschise ochii și dădu din coadă... 


Văzîndu-și echipajul în afara primejdiei, căpitanul își 
îngădui să se răcorească și el cu cîteva boabe de strugure. 
Roșcate și galbene, acestea i se topiră în gură, potolindu-i 
pe loc setea și foamea. 


— Strugure ca ăsta mai zic și eu! mormăi căpitanul. 
Ceva asemănător n-am întîlnit nici pe Cura-Cusu! 


Luind în brațe cioara, Charly Black prinse a o mingiia, 
netezindu-i penele zbírlite: 


— Bravo, frumoaso! lartá-má că-s o stridie nemernică 
și nimic mai mult! Auzi, te mai și ocăram la plecare.... 
Acum, dacă ne-ai mai învăța si cum să ieşim din 
captivitatea blestematei de stînci, zău că as spune că esti 
cea mai isteatá pasăre de pe lumea asta! 

Drept răspuns, cioara ciuguli o bobitá de strugure și îl 
privi siret, cam dintr-o parte, cu ochiul ei negru si 
scăpărător. 


„Să ştii că-mi face aluzie la strugure — își spuse 
marinarul. Da’ ce ajutor ne-ar mai putea da strugurele, 
decît să ne mai prelungească chinul lîngă afurisita asta de 
stîncă?“ 


În timp ce Charly cugeta astfel, cioara porni topáind 
prin nisip și, tot întorcînd capul îndărăt, părea că-l îmbie 
s-o urmeze. 


Charly Black nu státu pe gînduri. El se ridică repede în 
picioare și porni în direcția munţilor. Ciudat lucru! 
Inghitise numai cîteva bobite de strugure, dar trupul lui 
vădea o sprinteneală și o ușurință de necrezut, ca și cum 
n-ar fi răbdat de foame o săptămînă încheiată și n-ar fi 
zăcut pînă acum cîteva clipe în nisip, între viata si 
moarte, 


— Trásnete și uragane! bombăni marinarul. Asta-i 
chiar minunátia minunátiilor. Așa ceva n-am mai 
pomenit... la să vedem, acu-e-acu’... 

Iată și locul unde el împreună cu Elly cădeau istoviti în 
nisip. O, cerule! Picioarele îl duceau mai departe, tot mai 
departe... 


— Ura, ura! zbieră marinarul. Elly, la mine fuga-mars! 
Sîntem salvați! 


Elly se repezi buimacă pînă la el, și îndată ce sosi la 
fața locului pricepu adevăratul tílc al cuvintelor lui 
Charly. 


— Unchiule Charly, unchiule Charly — striga fata — să 
fugim cît mai repede de-aici! 


— Da, ai dreptate! Cine știe cîtă vreme poate dăinui 
miraculosul efect al bobitelor inghitite! Să ne grabim! 


Aruncînd cîteva lucrușoare în rucsac, luînd cu ei cortul 
și lăsînd baltă restul calabalícului, cei doi părăsiră în 
grabă locul unde fuseseră cît pe-aci să-și piardă viața. 
Toto alerga vesel alături de ei, iar cioara topáia în frunte, 
arătîndu-le drumul. 


După ce merseră vreo trei mile și băgară de seamă că 
pietroiul Gingemei a rămas dincolo de orizont, călătorii 
noștri făcură un scurt popas, ca să mai prindă puteri cu 
cîteva boabe de strugure, apoi își urmară cu voioșie 
drumul, străbătînd în acea zi aproape jumătate din calea 
ce o aveau de parcurs prin pustiu. 


A doua zi dimineaţa constatară că cioara a dispărut. Dar 
nu avură vreme să-și bată prea mult capul cu faptul 
acesta, deoarece pasărea se întoarse în scurt timp, 
aducindu-le un alt strugure în clont... 


— La naiba! exclamă zimbind căpitanul și împărțind 
echipajului minunatele boabe dătătoare de viață. Nici prin 

cap nu mi-ar fi trecut că o să am vreodată un furnizor 
întraripat atît de vrednic! 

Valea strugurilor miraculoși 


Valea cuprinsă între două greabáne de munți ieșite în 
afara lanţului principal era deosebit de frumoasă. Prin 
mijlocul ei, trăgîndu-și izvoarele de sus, din regiunea 
inghetului veșnic, alerga un pîrîu înspumat, destul de 
măricel, de altfel, pe ale cărui maluri creșteau puzderii de 
pomi fructiferi. Zărind piriul, călătorii noștri se repeziră 
numaidecit să-și cufunde obrazul in apa lui rece si 
limpede ca clestarul. Înviorîndu-se și potolindu-și setea, 
ei intrară într-un cring smaltat cu tot felul de flori 
necunoscute lor, care de care mai frumoase. Aici, de fapt, 
începu șirul adevăratelor minunatii. 


Aplecîndu-și capul într-o parte, cioara rosti cu un glas 
din cale-afară de ceremonios și de clar totodată: 


— Kaggi-Carr! 
— Am mai auzit noi asta! se răsti Toto. 


— Aţi auzit, e drept, dar n-aţi priceput nimic — 
răspunse supărată cioara. Acesta este numele meu. 
Așadar, ingaduiti-mi sá mă prezint: Kaggi-Carr, prima 
degustătoare a bucatelor de la bucătăriile curții 
cîrmuitorului Orașului de Smarald, Mogíldet cel Intelept. 


— Vai, scuză-mă! îmi pare bine de cunoștință! 
răspunse cățelul, închinîndu-se respectuos. Pe mine mă 
cheamă Toto. 


Auzind discuţia, marinarul Charly Black, care ședea în 
iarbă, rămase încremenit de uimire. Văzîndu-l în halul 
acesta, Elly pufni în ris și prinse a-l scutura de mineca, 
zicînd: 

— Unchiule Charly, vino-ti în fire! Doar ţi-am spus de 
o mie de ori pina acum că în Împărăţia Fermecata 
animalele și păsările știu să vorbească! 


— Una este să auzi treaba asta povestită de alții si alta- 
i să auzi cu propriile tale urechi — îngăimă marinarul. 
După cum văd, am nimerit de-a adevăratelea în împărăția 
Fermecată. Totuși, nu-mi vine să cred... Charly nu putea 
de loc să-și vină în fire. Se uita cu ochii holbati cînd la 
cioară, cînd la cátelus. 


— De ce te miri atîta?! E foarte simplu — spuse cioara. 
Se vede cît de colo că vii din ţări unde oamenii habar n-au 
de vrăjitorii. 

— Chiar asa-i — incuviinta marinarul. Și acum, că tot 
ai început să vorbesti, povestește-ne, Kaggi-Carr, ce 
înseamnă scrisoarea asta misterioasă din pricina căreia 
ne-am pomenit azvirliti într-o aventură atît de 
extraordinară. 


— Într-adevăr, Kaggi-Carr — sări si Elly numaidecit 
— dezvăluie-ne taina scrisorii aduse de tine! 


— Povestea mea va fi din cale-afară de lungă — 
răspunse cioara — de aceea zic că-i mai bine să o 
aminam pe mîine. Dar ca să vá linistesc, am să vă spun că 
atît Mogildet cit și Tăietorul de Lemne erau teferi și 
sănătoși în ziua cînd mi-am luat rămas bun de la ei și am 
purces spre Kansas. Doar atîta că stau închiși în virful 
unui turn înalt... 


— Doar atíta?!... Păi ce-ai vrea mai mult? suspină Elly, 
cu lacrimi în ochi. Se vede cit de colo ca nu ţi-e milă de ei, 
dacă poți vorbi astfel... 


Kaggi-Carr se simţi jignitá. O bucată de vreme ea 

rămase tăcută, apoi rosti cu amărăciune în glas: 


— Ai dreptate, Elly, nu mi-e milă de ei nici cît negru 
sub unghie! De aceea i-am lăsat fără să-mi pese în 
nenorocirea în care se află, de aceea n-am vrut să iau 
scrisoarea, de aceea n-am plecat peste munți si pustiuri, 
primejduindu-mi de mii de ori viata. 


Elly se rusina: 


— Iartă-mă, Kaggi-Carr, buna noastră prietenă! Am 
spus o prostie, recunosc. 


Cioara se îmbună. 


— Bine, Elly — zise ea — altă dată să te gindesti la 
vorbele ce-ţi ies din gură. Așadar, vă spuneam ca cei doi 
prieteni stau închiși în turn, dar nu v-am spus esentialul: 
vrăjmașul care i-a închis acolo i-a ameninţat că o să le ia 
viata dacă ei vor refuza sá se supună voinţei lui. 


Elly sări ca arsa: 


— Păi atunci de ce mai zăbovim pe aici?! Să pornim 
numaidecit... 


— Iar mi-ai luat vorba din gură — o dojeni cioara. 
Prietenilor noștri li s-a dat un soroc de o jumătate de an 
ca să se gindeasca și să ia o hotarire, din care soroc s-au 
scurs abia trei luni. Prin urmare, avem înaintea noastră 
timp berechet pentru a putea acționa. 


— 'Totuși nu strică să ne grăbim — interveni Charly 
Black. Miine în zori ne vom urma drumul, iar ziua de azi 
o vom dedica odihnei. Mă gîndesc că nu ne-ar strica 
tuturor o masă mai de sat. Nu știi, Kaggi-Carr, piriul 
acesta o avea pește? 


— Cum să nu, unchiule Charly, și încă ce pește! se 

entuziasmă cioara. În ce mă privește, îmi place peştele 
crud. 


— Mie prăjit! exclamă Elly. 
— Fiert îl vreau! sări si Toto de colo. 


Charly Black se apucă pe loc să-și pregătească uneltele. 
De sub căptușeala bonetei sale, marinarul scoase o sfoară 
și un cîrlig, tăie cu briceagul o nuia lungă, taman buna 
pentru unditá, meșteri o plută dintr-o tulpinitá de stuf, 
după care spuse: 


— Ne mai lipsește nada! 


Printre tufe și pomi zburau tot felul de insecte care de 
care mai frumoase, cu trupul de culoare verde-sidefiu, 
presărat cu puzderie de picátele aurii și roșii, dar gizele 
astea erau atît de sprintene, încît marinarul nu reuși să 
prindă nici una. Zadarnice au fost și strădaniile Ellyei. In 
ajutor le veni Kaggi-Carr. Din cîteva salturi, ea lovi cu 
clontul din zbor insectele, una după alta, așa încît Elly 
nici nu prididea să le adune. 


Aproape de locul unde poposiseră ei, piriul forma un 
soi de iezatura adinca, napadita de nuferi. Aici se instala 
Charly cu undita lui, incredintind Ellyei sarcina de a 
aduna vreascuri uscate pentru foc. 


Recolta nu se lăsă prea mult așteptată. Abia de apucă 
Charly să arunce undita, că pluta o si luă razna pe fata 
apei. Marinarul simţi o zbatere puternică la capătul firului 
și prinse încetișor a trage undita spre mal, mirîndu-se de 
rezistența ce o opunea prada. Curînd, pe iarba de pe mal 
scăpărară în soare solzii vinetii ai unui peste mare, 
asemănător cu linul. 

— Acest pește se cheamă la noi crocs — îi lămuri 
Kaggi-Carr, care urmărea cu multă atenţie desfășurarea 
pescuitului. 


Într-o jumătate de oră, Charly pescui vreo zece crocși 
de toată frumusețea. Dinspre locul unde ședea Elly se și 
vedea fumul: fata aprinsese focul. 


Puși la frigare, crocșii se dovediră deosebit de gustoși, 
bineînțeles, pofta de mîncare nelipsindu-i nici unuia 
dintre meseni. La desert fură serviţi faimosii struguri, 
precum și niște nuci mari, cu coajă subțire și cu un miez 
moale și aromat. 


Isprávind de prînzit, călătorii nostri se întinseră fericiți 
în iarba deasă și înmiresmată a crîngului. 


— Kaggi-Carr — zise marinarul, întoreîndu-se spre 
cioară — ia povestește-ne de unde și cum ai aflat despre 
strugurii aceștia miraculoși care ne-au salvat de la pieire? 


Cioara inalta cu demnitate pliscul si zise: 


— Voi, oamenii, după cum am băgat de seamă, de cele 
mai multe ori sinteti lipsiți de perspicacitate. Pe cînd va 
aflați încă în captivitatea afurisitei ăleia de pietre a 
Gingemei, eu muream de necaz că nu vă dă prin cap să- 
mi deschideţi usita coliviei. Numai Elly a priceput că 
piatra nu are nici o putere asupra mea, fiindcă eu mi-s de 
baștină din Împărăţia Fermecatá... 


Auzind această laudă nemeritată, Elly roși pînă peste 
urechi și zise: 


— Mi-am dat seama de acest lucru mult mai tîrziu, 
însă am fost de părere să-ți deschidem usa coliviei tocmai 
ca să nu te prăpădești împreună cu noi. 

— Asta iti face si mai mare cinste, Elly, deoarece este 
încă o dovadă a bunatatii tale. Asa ca, vazindu-ma liberă, 
am pornit în direcția munţilor, tot gindindu-ma cum să 
vă ajut. La urma urmei, ce puteam face eu, o amarita de 
cioară, împotriva farmecelor unei vrăjitoare atît de 
puternice? Deodată însă mi-a venit ideea salvatoare de a 
mă adresa Willinei. Mi-am zis: „Willina e mai puternică 
decît Gingema. Doar ea și nimeni altul a făcut inofensiv 
uraganul Gingemei și a aruncat furgonașul-vagon în 
capul acesteia. Fără îndoială că zîna va ști să afle leacul și 
împotriva farmecelor acestei pietre...“ Cugetînd eu astfel 
am si pornit-o în zbor spre Tara Galbenă. Șase zile și șase 
nopți în șir am zburat pînă am ajuns acolo. Ciorile din 
partea locului m-au călăuzit pînă la Palatul Galben al 
Willinei, iar slugile bunei zine m-au dus numaidecit 
înaintea ei. Ascultindu-mi neliniștită istorisirea, Willina 
m-a întrebat: „Care va să zică e vorba de Elly, de fetița 
aceea care s-a dus anul trecut la Goodwin pentru a 
interveni în favoarea prietenilor ei?” „Întocmai, am 
răspuns eu. Acum Elly vrea să-i salveze de la pieire pe cei 
doi prieteni ai nostri — pe Mogildet si pe Taietorul de 
Lemne.” „Da, trebuie neapărat să-i dăm o mînă de 
ajutor, hotărî zîna, deoarece Elly este o fată bună și 
curajoasă.“ Spunind asta Willina a scos din cutele mantiei 
sale o cártulie mica-mititica, a suflat asupra ei si... 


— Si cártulia s-a prefăcut într-o cogeamite carte! 
incheie Elly. 


— Chiar asa — incuviinta cioara. Apoi zîna s-a apucat 
să răsfoiască acea carte uriașă, tot bolborosind ca pentru 
sine: „A... ananași, argos, armată... B... balon, banane, 
botfori... C... camilafcă, caldare, căpută... Iată, am găsit: 
strugure! Ascultă, Kaggi-Carr: bambara, ciufara, turabo, 

furabo, lorica, erica... La marginea Marelui Pustiu, în 
valea Munţilor Creste-n-Azur, cresc niște struguri cu 
putere miraculoasă. Numai strugurii aceștia pot risipi 
vraja pietrelor așezate de Gingema de-a lungul 
fruntariilor împărăției sale.” Intr-aceeasi clipă, cartea din 
mina zînei și-a redobindit forma de la început și s-a 
mistuit în cutele mantiei. Willina m-a întrebat: „Cîtă apă 
mai aveau prietenii tăi în clipa cînd ţi-ai luat zborul?“ 
„Cam un sfert de butoias”, i-am răspuns eu. „Atunci, la 
capătul acestei zile, prietenii tăi vor muri, spuse ea. 
Pustiul îi va ucide.” „M-a cuprins spaima. Am gîngăvit: 
«Oare nu există nici un mijloc de a-i salva?>>” 


„Nu te pierde cu firea. Un asemenea mijloc există, într- 
adevăr“, răspunse ea liniștită. 


După asta, zîna s-a urcat pe acoperișul palatului său, 
m-a ascuns sub mantie și a rostit cu glas tare un 
descîntec, de care nu-mi mai aduc aminte. Cînd m-a scos 
de sub mantie, ne și aflam în această vale pe care o 
vedeți, în fata unui butuc de vita cu niște ciorchini cit 
toate zilele. 


Willina m-a poftit să gust din strugurii acela, ca să 
prind putere. Am ciugulit vreo zece bobite, după care 
îndată mi-am simţit trupul mai ușor decît un fulg. 
Rupind un strugure mare, zina mi l-a întins, spunînd: „Și 
acum, nu zăbovi o clipă!“ „Buna mea zînă, i-am spus, o 
dată ce-ai început o faptă bună, oare n-ar fi nimerit să o 
duci pînă la capăt? De ce să nu străbatem cît ai bate din 
palme și restul drumului, pînă la prietenii mei aflați în 
primejdie de moarte?!“ „Eşti o pasăre fără minte, mi-a 
răspuns zîna. Orice-as face, descîntecele mele nu mă pot 
ajuta dincolo de fruntariile Împărăției Fermecate. lar dacă 

as merge pe jos, as ajunge mult mai tîrziu decît tine.“ 


Intelegind cum vine toată socoteala, i-am mulţumit 
din inimă bunei zîne pentru ajutorul acordat, după care 
mi-am luat numaidecît zborul încoace. Restul îl 
cunoasteti își încheie cu modestie istorisirea Kaggi-Carr. 


Uluiti de tot ce auziseră, călătorii noștri stătură multă 
vreme fără a scoate o vorbă. în cele din urmă, Charly 
Black rosti: 


— Într-adevăr, Kaggi-Carr, ne esti o prietenă de 
nădejde si iti cer iertare pentru josnicele bănuieli ce le- 
am nutrit, precum si pentru vorbele urite ce ţi-am 
adresat la plecare. Iti jur pe timona viitoarei mele nave că, 
dacă ai fi în slujba mea pe bord, te-as face numaidecit 
șeful meu de echipaj! 


Trebuie spus că asemenea vorbe în gura unui marinar 
sună ca cea mai înaltă apreciere. 

Pe drumuri de munte 


Kaggi-Carr povesti călătorilor noștri pátaniile lui 
Mogíldet si ale Táietorului de Lemne. Necunoscînd 
aproape nimic din cele întîmplate lui Urfin Juce, ea nu-și 
putea explica în ruptul capului cum de a reușit el să dea 
viata soldaţilor de lemn. 


Din cele istorisite de cioará reiesea că Urfin este un 
vrăjitor foarte puternic și că lupta împotriva lui nu se 
arată a fi de loc ușoară, dar spusele zburătoarei fură de 
ajuns pentru ca ascultătorii ei să înceapă a-l uri de 
moarte pe invidiosul și crudul dictator. 


Mirsava trădare a lui Ruff Bilan îi indignă si îi scîrbi pe 
toți în aceeași măsură, în schimb, atitudinea dirza si 
curajul lui Mogildet si al Táietorului de Lemne stirnira 
lacrimi de admiraţie în ochii Ellyei, iar marinarul Charly 
Black declară solemn că n-ar sta o clipă pe gînduri să ia 
oricind cu el asemenea oameni chiar și în cea mai 
primejdioasă călătorie pe mare. Devotamentul și curajul 
lui Dyn Gyor și al prietenului său Faramant întruniră, de 
asemenea, toate elogiile ascultătorilor. 


— Așa s-au întîmplat lucrurile — își încheie istorisirea 
Kaggi-Carr. 


Elly o întrebă: 


— Da’ ia spune-mi, ce soartă au avut totuși soldatul 
Barbălungă și prietenul sau Străjerul Porții? 


— Nu i-am mai văzut din ziua în care au fost luaţi 
prizonieri — răspunse cioara. M-a informat însă o vrabie 
care isi are cuibul în oraș că amindoi sînt ţinuţi în 

temnita de sub palat și că hrana ce o primesc este destul 
de bună. Se vede treaba că Urfin și-a pus în gînd să-i 
atragă de partea lui. 


— Asta n-o să se întîmple niciodată! exclamă cu toată 
convingerea Elly. 


— Si eu sînt de aceeași părere se învoi cioara. 


— Mda, o s-avem de furcă cu acest Urfin Juce și cu 
soldaţii săi de lemn — rosti marinarul, dus pe gînduri. 


— Ce zici, unchiule Charly, o să reusim să-i venim de 
hac? întrebă Elly. 


— Asta, numai văzînd și făcînd, cum ne spune o 
inteleaptá vorbă rămasă din bătrîni — zîmbi marinarul. 
Să ne vedem mai întîi de partea cealaltă a munților, iar 
după aceea ne vom gîndi și la lupta ce o vom da împotriva 
lui Urfin Juce. 


— Ia spune, Kaggi-Carr, cum de ai reușit totuși să mă 
găsești? o întrebă Elly pe cioară. 


— Hm, a fost o treabă citusi de putin ușoară, te rog sa 
mă crezi — răspunse aceasta, umflindu-se nitelus în 
pene. Pustiul l-am străbătut fără prea multă bătaie de 
cap, avînd din spate un vînt prielnic, dar greutăţile mari 
le-am întîmpinat abia după aceea. Cum bine știți, 
neputînd întreba pe primul om ieșit în cale: „Care-i 
drumul spre Kansas?”, am fost nevoită să trag cu urechea 
la vorbele oamenilor, să aflu numele localităţilor, pierzînd 
astfel vreo cîteva săptămîni tot umblind de colo-colo... 
Ginditi-vá, așadar, cît de mare mi-a fost bucuria cînd am 
auzit, în sfîrșit, rostindu-se cuvîntul Kansas. Mă 
apropiam vertiginos de ţintă. Într-una din seri te-am 
zărit pe tine, Elly, și te-am recunoscut numaidecit, deși 

te văzusem o singură dată în viata: în clipa cînd îl scoteau 
pe Mogíldet din par. M-a cuprins o bucurie atît de mare, 
încît mi-am pierdut prudenta dintotdeauna, lăsînd-o pe 
obrăznicătura aceea nesuferită să se apropie de mine și să 
mă lovească cu piatra... 


— Ai sávirsit intr-adevár o faptă vitejeascá, Kaggi- 
Garr! exclamá Elly, cuprinsá de admiratie. Nu Intimplátor 
s-au gîndit Mogildet si Táietorul de Lemne sá te trimită 
pe tine in această misiune atît de grea. 


— Se prea poate — spuse cu prefăcută modestie 
Kaggi-Carr. Apoi, după cîteva clipe, adăugă: Pînă una, 
alta voi mai odihniti-va, iar între timp eu voi încerca să 
găsesc o trecătoare printre piscurile de colo. 


Zicînd acestea, cioara își luă zborul. Charly Black îi 
porunci Ellyei să tragă un pui de somn, iar el se apucă să 
pregătească lucrurile pentru viitoarea ascensiune. 


După ce pescui vreo două duzini de crocși, Charly Black 
îi curăţă și îi puse să se usuce la soare; pe o altă sfoară 
agata ciorchini de struguri, pentru ca boabele lor sá se 
stafidească bine sub arsita de foc a acelei zile. Apoi 
marinarul își scoase sculele de cizmărie, bătu ţinte 
ascuţite în talpa ciubotei sale, precum și pe tălpile 
pantofilor Ellyei, prevăzînd cu un cui zdravăn și piciorul 
său de lemn, ca să nu-i alunece in timpul urcușului. Lui 
Toto, Charly îi fáuri un soi de sandalute dintr-o coajă de 
copac flexibilă, ca nu cumva să-i degere labele cînd vor 
traversa ghețarii. 


Aceste preparative tinurá pînă seara tîrziu, cînd Kaggi- 
Carr se întoarse din recunoaștere. Cioara era fríntá de 
oboseală. 

— Fir-ar să fie de munți! spuse ea, abia tragindu-si 
sufletul. Nu degeaba se zice că picior de om n-a trecut 
peste ei! Dar cu mine n-o să le meargă! Azi am cercetat 
partea de apus, iar mîine voi cerceta greabănele dinspre 
răsărit. 

Călătorii noștri adormiră legánati de vuietul monoton 
al unei cascade ce cădea din munți. 


Elly visă toată noaptea pe soldaţii lui Urfin bocănind 
asurzitor cu picioarele lor de lemn pe faimosul drum 
asternut cu pavele de cărămidă galbenă. 


A doua zi cioara se făcu iar nevăzută în direcția 
munţilor. 


Rătăcind prin acea minunată vale, Charly Black 
descoperi niște dovleci mari, sălbatici, în formă de pară. 
Descoperirea îl bucură peste măsură. El alese cîțiva, îi tăie 


175 


la unul din capete, îi scobi pe dinăuntru, curatindu-i de 
miez și de semințe, după care, punîndu-i la uscat, obtinu 
niște bidoane pentru apă de toată frumusețea. Ca să le 
poată duce în rucsacuri, el meșteri dopuri din coaja unui 
arbore de plută aflat prin apropiere. 


Kaggi-Carr se întoarse tocmai cînd soarele se afla la 
crucea amiezii. Cioara nu mai putea de bucurie. 


— Am găsit! Am găsit! strigă ea încă de departe, 
zărindu-și prietenii. 


În timpul mesei, după ce înfulecă cu lăcomie cîteva 
bucăţi dintr-un crocs prăjit, ea se apucă să le povestească 
următoarele: 


— Cărarea, ce-i drept, nu-i dintre cele mai grozave, 
dar totuși ne va înlesni escaladarea lanțului muntos, 
deoarece șerpuiește printr-un defileu adînc, aflat la 
înălțime nu prea mare. Departe de mine gîndul de a mă 
lăuda, unchiule Charly, dar nu cred că vreo altă pasăre ar 
fi putut să descopere acest defileu în haosul de piscuri și 
de munţi de-acolo... 


— Iti jur pe capul tuturor ciorilor din lume că încă din 
prima clipă cînd te-am văzut mi-am zis că tu, Kaggi- 
Carr, nu ai asemănare cu nici o pasăre de pe lumea asta! 
spuse marinarul. 


Iar Elly, de colo: 


— Păi care altă pasăre de pe lumea asta, dacă nu ea, l- 
ar fi putut sfătui pe Mogíldet să-și caute o minte, 
unchiule Charly? 


Încîntată de laude, Kaggi-Carr încheie: 


— Așadar, mîine putem pleca. Însă trebuie să pornim 


176 


cu noaptea-n cap, deoarece drumul se arată din cale- 
afară de lung și de anevoios. 


Charly Black nu avea la el cele necesare îndeobște 
alpiniștilor, cum ar fi, de pildă, piroanele de bătut în 
stîncă, scările de frînghie și altele, însă nici nu le trebuia 
asa ceva. Calauziti de ghidul lor înaripat, ei ocoleau fara 
bătaie de cap pantele abrupte, grohotișurile, prăpăstiile 
pe fundul cărora vuiau torente înspumate. 


La unele escaladări mai periculoase, Charly Black și 
Elly se legau cu o funie, iar fata îl lua în brațe pe Toto. 


Străbătuseră o bună bucată din drum cînd, pe 
neașteptate, se poticniră de un obstacol serios: o 
crăpătură adîncă se căsca în masivul stîncos pe care îl 
traversau. Cîntărind din ochi situaţia, Elly se incredinta ca 
nu va fi în stare să sară peste hău, fără a mai vorbi de 
Charly, care avea un picior de lemn. 


Descumpănit, grupul se opri, cea mai supărată dintre 
toţi fiind Kaggi-Carr, în calitatea ei de ghid. Cioara nu-și 
putea ierta că nu băgase de seamă acest obstacol, deși, de 
la înălțimea la care zburase ea, crăpătura arăta, pesemne, 
cel mult cit un fir de ata... Ce era de facut? 


— Ia să dau o raită, sa vad dacă n-o putem ocoli cumva 
— zise Kaggi-Carr, luîndu-și îndată zborul. 


Peste o jumătate de oră, cioara se întoarse plouată. 


— Jur împrejur, cît vezi cu ochii, numai stînci și 
prăpăstii de netrecut! raportă ea. 


Un zîmbet trist se ivi pe chipul Ellyei. 


— Prietenul meu Mogildet — spuse fata — cred că ar fi 
judecat lucrurile în felul următor: „Ceea ce vedem noi în 

fata este o groapă adinca peste care nu se poate trece cu 
piciorul. După cum știm cu toții, în asemenea 
împrejurări, oamenii folosesc podurile. Așadar, urmîndu- 
le exemplul, se cade să construim un pod“. 


Charly Black se lovi cu palma peste frunte, strigind: 


— Elly, ești o fată genială! Sigur că da, să construim un 
pod! 


— Unchiule Charly — spuse din nou fata — dumneata 
uiţi că în jurul nostru nu există nici un copac! Doar daca 
ne-am întoarce în faimoasa Vale a Strugurilor... 


— Ai uitat și tu un amănunt, Elly — zîmbi marinarul. 
Și anume, ai uitat de fă-te-orice-mi-se-năzare din rucsac, 
care va lua astăzi forma unui pod în toată legea! 


Spunind asta, Charly Black scoase din rucsac o funie 
subțire, dar foarte trainică, o desfășură, apoi o puse în 
două și aruncă celălalt capăt pe malul opus al prăpastiei, 
agátindu-1 de ieșitura unei stînci. Izbutindu-i manevra, 
el întinse bine funia, fixînd-o solid și de partea astălaltă, 
după care repetă de dteva ori operaţia, astfel că, în scurt 
timp, între cele două maluri se întinse un minunat pod de 
funii. 

Elly se uită nedumerită la el: 


— Unchiule Charly, dupa mine, pe o fringhiuta ca asta 
se poate preumbla doar o vrabie. 


— Nu te grăbi, fata mea — răspunse surizind 
marinarul. Ceea ce vezi tu acum nu-i decît temelia 
viitorului pod. Adevăratul pod este colea... 


Zicind acestea, marinarul scoase din rucsac 
miraculoasa bucată de mătase si o umflă bine, obţinînd o 

pernă uriașă, pe care o fixă apoi între funiile întinse ca 
niște strune. Elly sări în sus de bucurie. 


Marinarul fu primul care încercă rezistența podului, 
trecînd de-a bușilea pe partea cealaltă. Operația decurse 
cum nu se poate mai bine. Elly și Toto îi urmară 
exemplul. Văzîndu-se toți pe celălalt mal al prăpastiei, 
Charly Black dezumflă mătasea, o ascunse în rucsac, apoi 
desfăcu nodurile funiei și... cît ai bate din palme, ia podul 
de unde nu-i. 


Așadar, porniră mai departe. 


După cîteva ore de mers, defileul rămase în urmă, 
schimbîndu-se totodată și peisajul din jur. Gheturile 
dispăruseră, iar stîncile nu mai erau atît de golașe, căci pe 
alocuri începură să se ivească și copaci. Într-unul din 
aceste locuri, călătorii noștri făcură popasul de noapte. 


A doua zi dimineață, grupul ajunse la poalele munților. 
In fata călătorilor se afla Tara Albastră. Dintr-o ochire, 
Elly recunoscu minunatul meleag al Mestecușilor. 


Nimic nu se schimbase aici. Aceleași poienite cu iarbă 
moale și fragedă, aceiași pomi cu fel și fel de fructe, care 
de care mai fistichii și mai plăcute la gust, aceleași flori 
albe, albastre, viorii răspîndind miresme îmbătătoare. De 
pe crengile pomilor o salutau pe Elly, cu glasuri ciudate, 
papagali avînd toate culorile pămîntului. Prin torentele 
repezi, cu ape ca de cleștar, puzderii de pești argintii își 
scaparau solzii în soare, fugarindu-se într-o hirjoana fara 
istov. 


Elly și Toto cunoșteau această priveliște de o 
neasemuită frumusețe, cîtă vreme Charly Black, 
întîlnind-o pentru prima oară, rămase uluit. Toate cite le 

văzuse el în lungile sale călătorii de-a lungul și de-a latul 
pămîntului păleau în fata celor de acum. 


Și, așa cum i se întîmplase Ellyei cînd sosise pentru 
prima dată aici, de după copaci se arătară curînd cele mai 
încîntătoare și mai plăcute făpturi omenești din cîte se 
află pe lumea asta: Mestecușii. Fata îi recunoscu 
numaidecît. Purtau aceleași haine albastre de catifea, 
aceiași pantaloni strimti, aceiași botfori în picioare si 
aceleași pălării tuguiate, cu bile mici de cristal în vîrf, cu 
zurgălăii clinchetind necontenit sub borurile largi... 


Zîmbindu-i prietenos Ellyei, Mestecusii își scoasera 
pălăriile si le așezară pe iarbă, pentru ca zvonul 
zurgălăilor să nu le stînjenească vorba, iar cel mai în 
vîrstă dintre ei se adresă Ellyei cu următoarele cuvinte: 


— Bun venit tie și insotitorului tau pe meleagurile 
noastre, Zînă a Furgo-nașului Fatal! Sîntem din cale- 
afară de bucuroși a te vedea iar printre noi. Da’ ia spune- 
ne, Zina bună, de data asta cu ce anume ai binevoit să vii 
pînă aici, că doar furgonașul nu-l vedem nicăieri? 


— Am venit pe jos, strabatind munţii, și sînt nespus de 
fericită că vă pot vedea iar, bunii mei prieteni! 

Unul dintre Mestecuși ridică nedumerit din umeri, 
după care întrebă: 


— Oare șinele știu să meargă și pe jos? 
Elly rîse cu poftă. 


— Doar v-am mai spus si data trecută că nu sînt zina, 
ci o fată obișnuită, o fată ca oricare alta. 


Mestecușul cel mai în vîrstă clătină din cap cu 
neîncredere, spunînd: 


— După cîte știm, fetele obișnuite nu zboară în 
Furgonașe Fatale și nu se așază pe capul vrăjitoarelor 
rele. Fetele obișnuite nu zboară în Kansasul cel îndepărtat 
și necunoscut nouă, încălțate cu pantofi fermecati! 


— După cum văd, cunosti toate peripetiile prin care am 
trecut! se minuna Elly. Ei bine, spuneti-mi zina dacă 
vreți, că degeaba m-aș strădui să vă conving că nu-i așa. 
Acesta este unchiul meu Charly. E drept, îi lipsește un 

picior, dar asta nu-l împiedică să fie cel mai bun și cel 
mai drăguţ unchi din lume! 


Mestecușii, care apucaseră să-și pună pălăriile în cap, 
se înclinară adînc înaintea marinarului, zurgălăii lor 
prinzînd glas numaidecit. 


Mititei cum erau, ei cátau la marinar cu oarecare 
spaimă: deși de statură potrivită, unchiul Charly părea 
printre dînșii un adevărat uriaș. 


Abia acum Charly Black înţelese de ce omuletii din fata 
lui poartă ciudatul nume de Mestecuși: falca de jos li se 
mișca necontenit, ca și cum ei ar fi mestecat ceva, și la fel 
li se mișcau buzele și obrajii. Curînd însă marinarul se 
obișnui cu această particularitate a amabilelor și 
simpaticelor gazde, nemaibăgînd-o în seamă. 


— Da? ia spuneti-mi, prieteni — îi întrebă Elly — cum 
o duceti? 


— Greu o ducem! oftară Mestecușii și începură pe loc 
să bocească amarnic. 


lar pentru ca zurgălăii cu clinchetul lor să nu-i 
împiedice a plînge în voie, își scoaseră din nou pălăriile, 
punîndu-le în iarbă, alături. 


— Tu ne-ai eliberat de sub jugul perfidei Gingema, dar 
în locul ei a venit Urfin Juce, un vrăjitor tot atît de rău — 
spuse Mestecușul cel mai vírstnic. El a dat viata blănii de 
urs și unor soldați de lemn tare fioroși. Urfin ăsta l-a 
înlăturat de la putere pe Preem Cocs, cîrmuitorul ales de 
noi, punind stăpînire pe Orașul de Smarald. 


— Bine, dar el se află departe de voi. Atunci cum de vă 
poate cășuna atîtea neajunsuri? întrebă Elly. 

— Ne casuneaza prin loctiitorul său, unul cu numele de 
Cabro Gwin, pe care l-a trimis încoace cu un pluton de 
Capete de Lemn. Acest Cabro Gwin e un ciine de om și un 
jecmănitor cum nu se află altul. Numai ce-l vezi dînd 
năvală în casele noastre, în fruntea afurisitilor săi de 
soldați, și cărînd tot ce-i pofteste inima. 


— L-am cunoscut pe acest Cabro Gwin — spuse 
Kaggi-Carr. El este unul dintre trădătorii care au trecut de 
partea lui Urfin Juce. 


— Să te feresti, stimată Zînă, de acest individ — grăi 
Mestecusul cel vírstnic. Dacă află el de sosirea voastră 
aici, numai bine n-are să vă fie. 


— Jur pe capetele tuturor piraţilor mării că el trebuie 
să se ferească de noi! strigă mînios Charly Black. Cu noi o 
să i se înfunde! 


Infátisarea fioroasă a uriașului din fata lor îi 
înspăimîntă atît de rau pe Mestecuși, încît bietii omuleti 
începură să tremure ca scuturati de friguri. 


— Trebuie să știți un lucru — încercă să-i linisteascá 
Elly. Noi am venit aici, în împărăţia Fermecată, ca să o 
eliberăm de sub jugul lui Urfin Juce. 


Auzind acestea, Mestecusii fură cuprinși de o bucurie 
fără margini. Ei prinseră a rîde, insotindu-si veselia cu 
clinchetul zglobiu al zurgălăilor de la pălării, pe care între 
timp le ridicaseră de jos și le ţineau în mînă. 


Aici, la poalele munților, neaflindu-se aşezări 
omenești, Cabro Gwin nu venea niciodată cu Capetele sale 
de Lemn, de aceea Charly Black hotărî să așeze 
deocamdată tabăra chiar pe locul unde poposiseră ei. El 
inalta cortul sub crengile încărcate cu roade ale unui pom. 

Mestecusii nu vazusera în viata lor cum arată un cort, 
așa încît rămaseră cu gura căscată cînd sub ochii lor 
răsări cit ai bate din palme coscogeamite casă de toată 
frumusețea. Apoi, lăsîndu-și prietenii să se odihnească, 
omuletii plecará. 


A doua zi dimineaţa se infatisara iar, aducind cu ei 
atîtea merinde, încît Charly Black fu nevoit să-i roage să 
ia o bună parte înapoi. Mestecusul cel mai virstnic le 
spuse că vestea sosirii Zinei Furgonasului Fatal s-a 
împrăștiat cu iuteala fulgerului în toată tara, stirnind 
negrăită bucurie în inimile locuitorilor si asigurindu-i 
totodată că nu se va afla nicicînd în rîndurile lor vreun 
nemernic care să-i dea de știre lui Cabro Gwin. 


După ce omuletii plecară, Charly, Elly, Kaggi-Carr si 
Toto tinurá numaidecit un consiliu militar. Cumpanind 
lucrurile, ei ajunseră la concluzia ca, cel putin 
deocamdată, forțele de care dispun sînt neîndestulătoare 
pentru a întreprinde un marș asupra Orașului de Smarald, 
drumul pînă acolo fiind foarte-foarte lung și legat de 
nenumărate primejdii. Pentru a se încumeta la atare 
faptă, aveau nevoie de întăriri, care nu puteau veni decît 
din partea prietenului și aliatului lor Leul Curajos. 


Traind izolat de restul lumii în afundurile codrului, fără 
îndoială că Leul habar nu avea de năpasta ce se abătuse 
asupra bunilor săi prieteni, Mogildet si Taietorul de 
Lemne. 


Hotarira, așadar, ca cioara Kaggi-Carr să plece 
numaidecit în căutarea Leului și să-l aducă in Tara 
Mestecusilor. Ocrotiti de el, călătoria lor va fi mai ușoară 
și mai lipsită de primejdii. 

Kaggi-Carr fu prevenită cu strășnicie ca nimănui, în 
afară de Leu, să nu dezvăluie taina sosirii Ellyei și 
prietenilor ei în Imparatia Fermecata. 


Făgăduind că va păstra cu sfințenie această taină, 
Kaggi-Carr își luă zborul. 

Cînd un juramint este călcat în picioare 


În pădurea unde hălăduia Leul Curajos, cioara ajunse 
fără a întîmpina vreun neajuns. Aflind ca Mogildet si 
Tăietorul de Lemne au fost întemnițați, Leul se întristă 
atît de tare, încît ochii i se umplură de lacrimi, pe care fu 
nevoit să și le șteargă cu pămătuful cozii. În schimb, îl 
bucură nespus vestea sosirii Ellyei. Lăsîndu-l pe Tigru 
drept locţiitor al său la cîrma regatului, Leul Curajos o 
porni la drum. Cum viteza de deplasare a ciorii era mult 
mai mare, ea hotărî să facă un popas de cîteva zile în 
Orașul de Smarald. 


Prima vizită fu, bineînţeles, în turnul unde se aflau 
închiși Mogildet și Taietorul de Lemne. Cioara fu primită 
cu negrăită bucurie de către cei doi prieteni, deoarece 
aceștia, văzînd că Kaggi-Carr nu se mai întoarce atîta 
amar de vreme și zicîndu-și că pesemne i s-o fi întîmplat 
cine știe ce nenorocire pe drum, se pregăteau cu 
resemnare să primească osînda făgăduită de dictator. 


Si aici, Kaggi-Carr savirsi o greșeală de neiertat. Din 
pricina bucuriei ce-o încercă la vederea vechilor prieteni, 
ea uită cu desavirsire de promisiunea făcută și dădu friu 
slobod clontului... 


La drept vorbind, cum putea oare trece sub tăcere 
faptul că și-a îndeplinit în modul cel mai strălucit 
misiunea, aducînd-o într-ajutor nu numai pe Elly, dar și 
pe unchiul acesteia, pe Charly Black, navigator faimos și 
meșter neîntrecut în cîte si mai cîte minunátii si 
scorneli?! 


Auzind una ca asta, cei doi prieteni mai s-o înăbușe cu 


186 


imbratisarile pe biata cioará. Cînd Kaggi-Carr își dădu 
seama de ce a făcut, era prea tîrziu. Ca să-și repare cit de 
cît greșeala, ea le ceru prietenilor săi să jure că nu vor 
dezvălui nimănui această taină. 


Plin de demnitate, Mogildet îi răspunse: 


— Rogu-te să ai toată încrederea în mintea mea cea 
inteleaptá, deoarece ea știe ce înseamnă o taină si cum 
trebuie păstrată. Apoi, Kaggi-Carr, am si eu a-ţi spune o 
noutate, poate tot atît de importantă: în vreme ce tu ai 
lipsit, Tăietorul de Lemne m-a învățat să rezolv în minte 
toate operaţiile aritmetice cu numere pînă la o mie. 
Îndeletnicirea asta ne-a mai alungat plictisul, iar mie 
personal îmi va fi de negrăit folos cînd mă voi întoarce 
din nou la cîrma Orașului de Smarald. 


Cu gîndul cam într-aiurea, cioara îl felicită pe Mogíldet 
pentru acest rezultat strălucit, după care își luă zborul 
spre Capitală, cu inima grea ca niciodată. 


Ce trist arăta acum orașul! Nu mai scînteia scăldat în 
luminile verzi ale minunatelor sale smaralde. 
Nestematele fuseseră scoase de pe canaturile porţilor, 
unde încîntau din prima clipă privirile vizitatorilor, de 
asemenea din ziduri și de pe turnurile palatului. Dar nu 
numai smaraldele avuseseră această soartă. Pînă și 
cristalele cele simple fuseseră jefuite. Orașul arăta 
mohorit, abătut, fără fintinile-i tisnitoare ce zugráveau 
curcubeie sub bolta albastra a cerului, fara rondurile 
nesfirsite de flori in toate culorile, fara verdele crud si 
fermecator al parcurilor. 


Pe zidul palatului, unde altadata il puteai vedea pe Dyn 
Gyor in stralucitoarea-i armura, cu barba pina la pamint, 

podoabă cu care se mîndrea nu numai vrednicul oștean, 
dar și întreaga cetate, stătea acum de strajă o namilă hîdă 
de soldat cu trup de lemn vopsit în culoare portocalie, 
ieșită la soare și scorojită, cu ditai ciomag în mînă. 

După atîta drum si osteneală, simțind o foame 
cumplită, Kaggi-Carr zbură spre palat, în nădejdea de a-l 
găsi acolo pe bucătarul Ballwol, vechiul ei prieten, care îl 
slujise și pe Goodwin și care, pe vremea domniei lui 
Mogildet cel Íntelept a ospătase pe Kaggi-Carr cu toate 
bunatatile pămîntului. Cioara nu se înșelase: bucătarul 
Ballwol nu găsise în el destulă tărie de a se despărți de 
minunatele bucătării ale palatului și de belșugul acestora, 
rămînînd, cu sufletul înveninat, să-l slujească mai 
departe pe tiran. 


Grăsunul Ballwol o întîmpină bucuros pe vechea lui 
prietenă, punîndu-i dinaintea clontului tot ce-i poftea 
inima. În timp ce Kaggi-Carr își potolea foamea, 
bucătarul, plictisit de îndelungata singurătate, prinse a-i 
turui pe nerăsuflate toate cele noutăți cite se adunaseră in 
ultima vreme. 


Treburile orașului mergeau negrăit de prost din ziua în 
care Urfin pusese mîna pe putere. Odinioară, locuitorii 
Orașului de Smarald fuseseră oamenii cei mai veseli și 
mai nepăsători din lume, dar acum se mustrau amarnic 
pentru ticăloșia de care dăduseră dovadă, neluînd parte la 
apărarea cetăţii. Bucuria le pierise din inimi, azi 
înveninate cumplit de fărădelegile si de furtisagurile 
savirsite de cirmuitor. 


Dar, din cele spuse de Ballwol, reiesea ca insusi Urfin 
nu prea avea parte de te miri ce bucurie din ziua in care 
pusese mina pe Orașul de Smarald. Servindu-l la masa, 
bucatarul bagase de seama ca tiranul sta vesnic posac si 
ascultă in sila minciunile si lingusitoarele urări ale 
curtenilor sai, simtindu-se fara indoiala la fel de singur 


190 


ca pe vremea cînd era un simplu tîmplar în Tara 
Mestecușilor. Pesemne că mai lesne i-ar fi fost atunci să 
cîştige cit de cît inimile oamenilor, decît acum, cînd toți îl 
urau de moarte, dar îi făceau hatirul și i se ploconeau fie 
de teamă, fie din interes. Îndestulîndu-și pipota, cioara îi 
mulțumi lui Ballwol pentru îmbelșugatele bucate, luîndu- 
și apoi bun rămas pînă a doua zi. De astă dată izbuti să-și 
tina limba si nu suflă o vorbulitá despre scopul venirii ei 
în Orașul de Smarald. 


După ce părăsi palatul, Kaggi-Carr prinse a se vîntura 
de colo-colo, asezindu-se pe pervazul ferestrelor sau în 
pragul ușilor deschise si trăgînd cu urechea la 
pălăvrăgeala oamenilor. Astfel se incredinta ca, într- 
adevăr, locuitorii Orașului de Smarald regretau amarnic 
faptul că rămăseseră surzi la chemările deznădăjduite ale 
lui Mogildet în zilele cînd vrăjmașii asediau cetatea. 
Dragă le-a fost libertatea pe care au pierdut-o, și acum ar 
fi fost bucuroși să jertfească orice pentru redobîndirea ei. 

De asemenea, Kaggi-Carr înţelese ca, inchizindu-1 pe 
Mogíldet și pe al său prieten Táietorul de Lemne în turn 
spre a putea fi văzuţi de toată lumea, Urfin Juce greșise 
socoteala. El nădăjduia că oamenii, văzîndu-i acolo, vor 
înălța în slăvi puterea și mărinimia lui, dar lucrurile se 
petrecură tocmai pe dos. Locuitorii orașului îl blestemau 
mai cu foc pe vicleanul tiran, cei doi întemnițați devenind 
pentru ei eroi în toată puterea cuvîntului. 


Povestind toate aceste lucruri lui Mogíldet, Kaggi-Carr 
savirsi cea de a doua mare greșeală. 


Înfumurîndu-se peste măsură și simțind dintr-o dată o 
inimă de leu bătînd în pieptul său de paie, Mogildet 
scoase capul printre gratiile celulei, iar cum jos, în piaţă, 
se nimeri sa fie un pílc de oameni, el îi rugă să mai cheme 
și pe alţii, deoarece are de gînd să le tina o cuvintare. 


Ştirea se ráspindi cu iuteala fulgerului atît în oraș cit si 
în împrejurimi, așa încît în scurtă vreme la poalele 
turnului se adună o mare mulțime de oameni, fapt care ar 
fi trebuit să pună pe gînduri străjile lui Urfin, dacă, 
bineînțeles, capetele lor de lemn ar fi putut să gîndească. 


Așadar, Mogildet tinu o cuvintare înflăcărată. Amintind 
locuitorilor orașului de rușinoasa lor comportare din 
zilele asediului, el le ceru să dea dovadă măcar acum de 
barbatie si să se împotrivească din răsputeri cotropitorilor 
prin toate mijloacele ce le stau la indemina. În afară de 
asta, uitind de făgăduiala făcută ciorii, Mogíldet îi 
instiintá pe locuitori că în scurtă vreme atît el cît si 
amicul său Taietorul de Lemne vor fi eliberați din 
captivitate de Elly, care a și sosit în Tara Mestecusilor... 

Geaba se străduiau Tăietorul de Lemne si Kaggi-Carr 
să-i înfrîneze elanul. Mogildet continua să zbiere cu 
înverșunare, blestemind și amenintíndu-1 pe Urfin, 
dușmanul său de moarte. 


Bineînțeles, Capetele de Lemn aflate acolo nu pricepură 
mare lucru din belicoasele lui strigăte, dar, din nefericire, 
tocmai atunci își făcu apariţia în mijlocul mulțimii Ruff 
Bilan. Auzindu-l cum se laudă, primul administrator al 
statului își dădu imediat seama de însemnătatea veștii pe 
care o va duce dictatorului. Deci după ce porunci 
Capetelor de Lemn să împrăștie mulțimea adunată, Ruff 
Bilan o porni la trap spre oraș. 

Ajuns la palat, el îi raportă amănunțit lui Urfin Juce 
cele întîmplate, arătînd ca în atitatoarea sa cuvintare 


Mogildet a pomenit si despre sosirea fetiţei Elly în 
Împărăția Fermecată, a aceleiași Elly care, cu un an în 

urmă, a adus pieirea vrăjitoarelor Gingema și Bastinda. 


Deși la auzul acestei vești Urfin păli la obraz, el izbuti 
totuși să se arate nepăsător, dînd pe loc următoarea 
poruncă: 


— Neobrazatul răzvrătit Mogildet sa fie închis în 
carcera subterană, unde va fi ținut trei zile, iar fetiscana 
Elly să fie prinsă și adusă în Orașul de Smarald. Aici mă 
voi răfui cu ea! 


După ce soldaţii de lemn ai lui Urfin împrăștiară cu 
măciucile mulțimea adunată în jurul turnului, Kaggi-Carr 
îl mustră astfel pe Mogíldet: 


— Ce să zic, grozav ai mai păstrat taina încredințată, 
cu mintea ta de paie!... 

Mogildet tăcea amarit. De altfel, cioara nu-și mai bátu 
gura cu el, deoarece se știa mai vinovată decît Mogildet. 
Acum trebuia să se gîndească la ce mai putea să. repare. 
Dar chiar în clipa cînd cei trei prieteni se așezară la sfat, 
pe scară se auzi un tropot greu de picioare: erau Capetele 
de Lemn care veneau să-l ridice pe fostul cîrmuitor... 


Primii doi soldaţi ce se iviră în capul scării zburară de- 
a berbeleacul de pe platformă, náuciti de pumnii de fier ai 

Tăietorului de Lemn. Neputîndu-l răzbi, Capetele de 
Lemn strigară după ajutor. Abia cînd trupurile lor 
alcătuiră un soi de dop în capul scării, astfel ca nici unul 
dintre ei să nu mai poată cădea, Tăietorul de Lemne fu 
înghesuit din toate părțile și legat burduf. 


Dus în carcera subterană și agăţat într-un cui bătut in 
perete, Mogíldet aruncă tartorilor săi o privire plină de 
dispreț și se apucă îndată să facă înainte niște calcule 
aritmetice. 


Întorcîndu-se pe platformă, Kaggi-Carr îl slobozi din 
legături pe Taietorul de Lemne, povățuindu-l totodată sa 
stea cuminte pînă la întoarcerea ei împreună cu Elly și cu 
ceilalți. 


— Altminteri, ai să rámii legat fedeles pînă în ziua 
sosirii noastre — îi spuse ea. Și-acum trebuie să plec. Ce 
prostie, zău... 


Luîndu-și zborul, ea nu mai apucă să-și termine fraza, 
dar Táietorul de Lemne pricepu ce anume voise să spună 
cioara. Biata de ea, regreta amarnic prostia pe care o 
făcuse dezváluindu-i lui Mogildet taina si vîrîndu-l 
nevinovat în bucluc. 

Întâlnirea cu Leul Curajos 


Peste vreo trei săptămîni de încordată așteptare, din 
afundurile desișului aflat în preajma taberei se auzi un 
răget cumplit: Leul Curajos îi vestea Ellyei sosirea lui... 


Fata fugi numaidecit în întîmpinarea prietenului său. 
Bucuroasă de a-l revedea, ea îi cuprinse cu braţele 
grumazul împodobit cu zgarda frumoasă de aur primită 
în dar de la Mestecusi si îi răvăși uriașa coamă, 
sarutindu-i mustátile aspre și ochii mari și galbeni. lar 
Leul, rasfatat de mingiieri, se întinse moale în iarbă si, 
scurmînd pămîntul cu ghearele, prinse a toarce de 
fericire, asemenea unui motan uriaș. 


— Ah, Elly, Elly — spuse Leul — dacă ai ști ce fericit 
sînt că te văd iar! Parcă mi-a mai trecut și durerea din 
labele mele tocite pînă la sînge de atîta drum cît am 
străbătut pînă aici... 


Elly se uită la labele Leului și inima i se strînse de milă: 
într-adevăr, labele prietenului ei erau într-un hal fără de 
hal. 


— Lasă că le doftoricim noi, dragă Leule, și te facem 
bine. Unchiul Charly a pregătit o alifie strașnică din miez 
de nucă si nu se poate ca ea să nu-ţi fie de folos... 


Marinarul îl salută pe Leu cu toată căldura, iar acesta îl 
trecu numaidecit pe lista prietenilor săi. 


În aceeași clipă veni fuga din pădure Toto, care își tot 
cata de treabă pe-acolo virind spaima în papagali. 


Întîlnirea dintre Leu si Toto fu dintre cele mai cordiale. 

Ei își întinseră labele, apoi Leul căscă o gură cît o șură, 
prefacindu-se că vrea să înghită cățelul, glumă pe care o 
mai făcuse și cînd se cunoscuseră prima oară. Toto se 
prefăcu a fi speriat de moarte, după care se apucă să 
vineze pămătuful din vîrful cozii leului. De astă data, fu 
rîndul Leului sá se arate inspaimintat: virindu-si coada 
între picioare, el începu să se invirteasca pe loc ca un 
titirez... 


Privind la sotiile celor doi, Elly rídea cu lacrimi. 


— Vă jur pe piciorul meu de lemn că ăsta ar fi cel mai 
grozav număr de atracţie pe arena oricărui circ din lume! 
spuse rizind în hohote marinarul. 


— Dar unde-i Kaggi-Carr, Leule? întrebă deodată Elly, 
amintindu-si de cioară. N-a venit cu tine? 


— Nu, am călătorit singur pînă aici — răspunse Leul. 
După ce mi-a transmis rugămintea ta, cioara mi-a spus 
că are de gînd să se abată prin Orașul de Smarald unde 
are niște treburi urgente. 


Charly Black clătină neliniștit din cap: 


— Ce naiba i-o fi venit să se ducă într-acolo? Tare mi- 
e frică sá nu ne facă vreun pocinog... 


— Ei, asta-i, unchiule Charly! sări Elly în apărarea 
ciorii. Kaggi-Carr e o pasăre cu destulă minte. 


— Nu zic ba — bombăni marinarul — dar nu-i lipsește 
nici lăudăroșenia... 


Apoi se apucă să-l doftoricească pe Leu. După ce-i unse 
bine labele însîngerate cu alifie de nucă, i le înfășură în 
fisii moi de scoarță jupuită anume de pe tulpina unui 
arbust. Simtindu-se dintr-o dată mai ușurat, Leul se 

tolăni în iarbă, iar Elly se așeză alături și se apucă să se 
joace cu pămătuful cozii lui. 


— Si cum ai ajuns pînă la noi, prietene? îl întrebă fata. 
Ai avut cumva neplăceri pe drum? 


— Trei nepláceri am avut suspină Leul — dintre care 
două mai mici și una mai mare. Neplăcerile mai mici mi 
le-a pricinuit trecerea înot de două ori a Riului Mare. L- 
am trecut o dată în locul unde, dacá-ti mai amintesti, ne- 
a prins revărsarea apelor lui, iar a doua oară, unde era cît 
pe-aci să-l pierdem pe Mogíldet. Am ieșit cu bine din 
ambele încercări. Cît despre cel de al treilea necaz... ah, 
dacă ai stil... 


Aici Leul se scutura ca de un cosmar, miriind infundat. 
— Ei, haide, povesteste odata! spuse nerabdatoare fata. 


— De unde crezi ca putea sa-mi vina necazul asta, daca 
nu din partea afurisitilor ălora de tigri cu colti-baioneta! 
Din ziua cînd Goodwin mi-a dat să beau curaj din blidul 
cel de aur, nu mi-a mai fost frică de dihăniile astea 
hidoase, dar trebuia totuși să trec prin pădurea lor. Spune 
și tu, ce rost ar fi avut să-mi dau viaţa vitejește, omorînd 
vrăjmașii, iar tu, Elly, să mă aștepți apoi zadarnic 
săptămîni și luni în șir? Ei bine, m-am hotărît pînă la 
urmă să má strecor pe furiș prin Pădurea Tigrilor. 
Lunecam aproape neauzit pe marginea drumului cu 
pavele de cărămidă galbenă, muncit de un singur gînd: să 
trec cu bine prin dreptul cotloanelor pe care le știi și tu, 
cînd, deodată, aud în stînga un pufăit înfundat. Întorcînd 
capul într-acolo, numai ce oblicesc în desiș doi ochi 
arzind ca nişte torte... În aceeași clipă, din dreapta alt 
„puf-puf” îmi ajunge la ureche! Un alt dușman! Uitînd de 

labele mele însîngerate, am făcut un salt, pe care n-ar fi 
fost în stare să-l facă nici un leu în lumea asta. O dată cu 
mine au sărit și tigrii, chitind să pice asupră-mi, dar se 
loviră unul de altul cu piepturile lor vînjoase. Ei, să fi 
văzut ce-a fost după aceea! Otarindu-se vîrtos că prada 
ia-o de unde nu-i și că vina, de bună seamă, a celuilalt 
este, numai ce prind să se învălmășească tigrii mei, 
urlînd de se cutremura pădurea, în vreme ce smocuri de 
blană zburau tocmai în vîrful copacilor... Si, zău, as fi 
rămas să văd pînă la capăt comedia, dacă nu mi-ar fi fost 
drumul cu atîta grabă. Și uite așa, punîndu-mi nădejdea 
în picioare, m-am tot dus, lăsînd în urmă priveliștea și 
ajungînd, teafăr și nevătămat, dacă nu punem la 
socoteală labele, în locul unde mă vezi. Asta a fost cea de 
a treia neplăcere, cea mai mare dintre toate — își încheie 
Leul istorisirea. 


În zorii zilei următoare apăru, în sfîrșit, si Kaggi-Carr. 
Cioara era atît de fisticitá, încît Charly Black înțelese pe 
loc că teama ce-i încercase era indreptátitá. 


— Haide, vorbește! o îndemnă el cu asprime. 


Nefiind mincinoasă din fire, Kaggi-Carr istorisi totul 
de-a fir-a-pár. O mihnire adinca îi cuprinse pe toţi cînd 
aflară de la ea că Urfin știe de sosirea Ellyei în Tara 
Mestecusilor. Văzînd chipul trist al fetei, Kaggi-Carr se 
căină amarnic, spunînd: 


— Recunosc, a mea este vina, prieteni, și vă rog să mă 
iertatil Am sá vá călăuzesc pînă în Orașul de Smarald în 
așa fel, încît nici un spion de-al lui Urfin să nu vă 
dibuiască urmele... 


Aici, Charly Black și Elly, amintindu-și peripetiile lor 

din Marele Pustiu, precum și felul în care Kaggi-Carr 
izbutise să-i salveze de la o moarte sigură, o iertară pe 
flecara și ușuratica lor prietenă. 


Cioara se inveseli numaidecit si se apucă să le 
povestească tot ce văzuse și auzise în timpul vizitei sale 
în Orașul de Smarald. 

Eliberarea Mestecusilor 


Leul zăcea pe spate, cu labele în sus, iar Elly, stînd 
alături de el, îl doftoricea iar, schimbindu-i 
pansamentele. Charly Black făcea ordine în rucsac și prin 
buzunare, așezînd la locul lor sculele, cuiele, ghemele de 
sfoară... 


Îndeletnicindu-se el cu treaba asta, la un moment dat 
îi scăpă din mînă o cutioară, care căzu în iarbă lîngă Elly 
tocmai în clipa cînd fata se apleca să ia borcănașul cu 
alifie de nucă. Cum Elly, fără să vrea, călcă cu piciorul pe 
cutie, apăsă pesemne un anume resort, și dinăuntru... 
zvirrr! tisni o panglică lungă și strălucitoare de oţel si 
căzu drept în capul Leului. 


Sprinten, ca de altfel toate fiarele pădurii, Leul se feri 
de primejdie, ajungînd dintr-un salt în desișul de la 
marginea poienii, de unde peste două secunde își arătă 
doar coama zbirlita. 


— Ce te-a apucat?! strigă Elly. 


— E un sarpe!... E un șarpe! bolborosi Leul, catind cu 
spaimă la panglica de otel care zăcea nemișcată în iarbă. 


Fata pufni în rís: 


— Asta-i ruleta unchiului Charly, dragă Leule. Știi ce 
înseamnă o ruletă? E o panglică de oțel gradată, pe care 
oamenii o folosesc la măsurători. 


— Și nu... nu mușcă? 
— Cum să muște?! 
Spunînd asta, Elly luă ruleta și o apropie de botul 

Leului. Acesta își adună tot curajul ca să n-o ia din nou la 
sănătoasa. 


— Atunci de ce a biziit? 


Elly făcu iar ca ruletă sá tisneasca din cutioara ei. Leul 
tremura tot, dar, viteaz cum era, rămase locului. Deh, 
leacul lui Goodwin se dovedi și de data aceasta a fi la 
înălțime! 


Cum peste cîteva zile, labele Leului se vindecară, 
călătorii noștri puteau să-și vadă de drum. Dar nici unul 
dintre ei, și mai cu osebire unchiul Charly, nu se îndura 
să plece, la gîndul că-i lase pe Mestecuși în puterea 
jefuitorului Cabro Gwin și a soldaţilor sai de lemn. 


— Furtuni și uragane! tună bravul marinar. Noi nu 
avem dreptul să-i lăsăm pe bunii noștri prieteni pradă 
acestor zbiri! Trebuie să-i eliberăm pe Mestecusi! Si-apoi 
— urmă el ceva mai domolit — o veche strategie militară 
te învață sa nu lași niciodată inamicul în spatele 
frontului, deoarece poţi fi oricînd atacat. 


Principala dificultate era aceea că marinarul Charly 
Black nu-i putea înfrunta dintr-o dată pe toţi soldaţii de 
lemn ai lui Cabro Gwin, ci se putea răfui cu ei, unul cîte 
unul. 


Dar ce te faci dacă aceștia nu umblă decît în pluton 
compact și niciodată rázletiti unul de altul, avîndu-l 
întotdeauna în frunte pe caporalul lor, o namilă de lemn 
cu obrazul stacojiu? 


Analizînd în fel și chip situaţia, Charly Black, după ce 
se sfătui și cu Mestecusii, întocmi un plan de luptă 


grozav, mai cu seamă că își aduse aminte de tineretile 
sale, cînd mînuia lassoul ca un adevărat cow-boy. 

Așadar, într-o seară, cînd soarele scapata dupa 
spinările munților, la reședința lui Preem Coocs, unde 
locuia acum Cabro Gwin, guvernatorul numit de Urfin 
Juce, apăru un Mestecuș. Abia trăgîndu-și sufletul, acesta 
ceru să fie dus numai decît la guvernator. 


— Prealuminate Cabro Gwin — bolborosi grăbit, in 
șoaptă, Mestecușul — aș vrea să fiu încredințat că nimeni 
nu va trage cu urechea la cele ce-ţi voi spune acum... 
Vreau să-ți dezvălui o taină! 

— Dă-i drumul! 

— Iată, am aflat că în casa unui negutátor bogat se află 
ascuns un sac cu aur... 

Ochii lui Cabro Gwin scăpărară lacomi: 

— Unde locuiește acest negutátor? 


— Prealuminate Cabro Gwin, după cîte știu, cel care 
divulgă are dreptul la a zecea parte din... 


— Ai să primesti — i-o reteză scurt guvernatorul. 
Miine dimineaţă ne duci la casa acelui negutátor. 


— Miine dimineaţă va fi prea tîrziu — spuse grăbit 
Mestecusul — deoarece chiar în noaptea asta vicleanul 


negutátor vrea să-și îngroape aurul în pădure. Dacă apucă 
să facă una ca asta, nu mai avem la ce ne duce mîine... 


— Atunci, să mergem numaidecit! 


Cortegiul se rîndui astfel: în frunte mergea caporalul, 
tinindu-1 strîns de mina pe denuntátor, devenit acum 
călăuză și urmat de plutonul Capetelor de Lemn, iar în 
urma tuturor mărșăluia guvernatorul în persoană. 


Cam după o jumătate de oră de mers, cortegiul părăsi 

drumul principal și o apucă pe o cărare, înșiruindu-se 
unul cîte unul. Curînd, cărarea îi scoase la marginea unui 
pîrîu peste care era așezat, în chip de punte, un trunchi 
gros de copac. 


Caporalul lăsă călăuza să o ia înainte. La capătul 
podului, cărarea o cotea brusc spre dreapta, coborînd în 
pantă abruptă către o poiană mărginită de copaci înalți. 


Trunchiul de copac aruncat de-a curmezișul apei era 
lunecos, așa încît caporalul trebui să înainteze cu multă 
băgare de seamă, cîtă vreme, călăuza, mai sprintenă de 
picior, o și luase înainte, pierind pe după copaci. Ajungînd 
în dreptul poienii, caporalul deschise gura pentru a-l 
striga pe Mestecușul dispărut, dar în aceeași clipă se auzi 
un șuierat ascuțit și din desis tisni un lasso care, cazind 
pe grumazul soldatului, îl smuci în jos pe povirnis. 

Caporalul se duse de-a berbeleacul, scapind sabia din 

mina, dar cit ai clipi de după copaci tabarira asupra lui 
cîțiva Mestecusi care il traseră la iuteala în desisul 
pădurii. Pornind la această treabă cît se poate de 
primejdioasă, Mestecușii își scoaseră pălăriile, ca nu care 
cumva clinchetul zurgălăilor să le trădeze prezența. Totul 
se petrecu atît de fulgerător, încît caporalul nici nu apucă 
măcar să deschidă gura. 


Între timp, marinarul Charly pusese din nou mîna pe 
lasso... Soarta caporalului o împărtăși întocmai și primul 
soldat de lemn care-și făcu apariția la marginea poienii, 
apoi următorul și așa mai departe, numărul prizonierilor 
sporind de la o clipă la alta. 

În zece minute totul fu gata. Cînd Cabro Gwin, fără a 
bănui ceva, ajunse în capătul celălalt al punţii, din desiș 
veni spre el, schiopátind ușor, marinarul Charly și, 
privindu-l de la respectabila sa înălțime, îi spuse cu un 
zîmbet batjocoritor pe buze: 


— Domnule ex-guvernator, te poftesc să-ţi predai 
pumnalul și să te declari învins. Orice rezistență din 
partea dumitale este de prisos! 


Făcînd ochii cit cepele, Cabro Gwin strigă: 
— Ajutor, Capete de Lemn! 


— Geaba iti strici gura zbierind, stimabile. Soldaţii 
dumitale sînt prizonieri și nu-ţi pot fi de nici un folos. 


Dumerindu-se în cele din urmă cum stau lucrurile și 
nevăzînd nici o altă ieșire din acea situație, Cabro Gwin se 
predă. 


În dimineaţa zilei următoare, la reședința lui Preem 
Coocs, repus în drepturile sale, avu loc judecata fostului 
guvernator. În fata clădirii se adunară sute de Mestecusi, 
femei și bărbați. 


Cei mai inversunati dintre ei cereau să i se aplice 
vinovatului pedeapsa capitală, alţii sa fie osindit la 
închisoare pe viaţă, alții să fie trimis la muncă în munți, 
la minele de fier... 


Marinarul Charly Black luă cuvîntul. 


— Părerea mea este — spuse el, liniștit — ca 
trădătorul să fie lăsat liber, cu condiţia să se ducă în 
Orașul de Smarald, la stapinul sau Urfin Juce... 
Bineînţeles, va merge fără gardă personală și fără vreun 
alt însoțitor pe drumul asternut cu pavele de cărămidă 

galbenă... 


Auzind una ca asta, Cabro Gwin se făcu alb ca varul și 
prinse a tipa ca din gură de șarpe: 


— Să străbat singur Pădurea Tigrilor? Nu, pentru nimic 
în lume! Mai bine trimiteti-má la minele de fier... Am să 
mă străduiesc din răsputeri să muncesc cinstit, vă jur! 


Inveseliti, unii Mestecusi îi strigară: 
— Păi bine, omule, noi iti dăm drumul! 


— Ca să mă sfisie tigrii cu colti-baioneta? Mulţumesc... 
Prefer mina! 


Dezarmati și legaţi fedeleș, soldaţii de lemn ai lui Cabro 
Gwin fură așezați în chip de stivă în curtea reședinței lui 
Preem Coocs, urmînd să stea acolo pînă în ziua cînd se va 
lua o hotarire în privința intrebuintarii lor. 


Elly și însoțitorii ei se așternură la drum. Și din nou, ca 
acum un an, pantofiorii fetei, de data asta niște pantofi 
simpli, nu de argint, cu căpute din piele de căprioară și 
tălpi trainice, prinseră a bocăni vesel pe pavelele de 
cărămidă galbenă ale drumului. 


Și din nou mărșăluia alături de fată Leul și se zbenguia 
neastimpáratul Toto. Lipseau din grup numai Mogíldet si 
Tăietorul de Lemne, înlocuiți de marinarul Charly Black si 
de cioara Kaggi-Carr, instalată la largul ei pe umărul 
acestuia, îi însoțeau și cîțiva Mestecusi tineri și voinici, 
care cărau merindele și bagajele călătorilor. 

Cum au fost alungați tigrii cu colti-baionetá 


Mestecușii îi petrecură pe călătorii noștri pînă la 
hotarul ţării lor. Cînd trecurá de ultimele ferme, iar de o 
parte și de cealaltă a drumului prinse a se desfășura, 
tăcută și sumbră, faimoasa pădure, Mestecușii puseră jos 
boccelele si se înclinară adînc în fata Ellyei, zicînd: 


— Ramii cu bine, milostivă Zina a Furgonasului Fatal! 
Nu te supara pe noi ca nu ne incumetam a te insoti mai 
departe, dar tare ni-i frica de aceasta padure pustie si 
singuratica. 


Spunind acestea, Mestecusii se pornira sa jeleasca, 
după ce mai întîi își scosesera pălăriile si le asezasera in 
mijlocul drumului, pentru ca clinchetul zurgalailor sa nu- 
i impiedice la plins. 


— La revedere, dragi prieteni — raspunse Elly. Va rog 
insa, conteniti cu bocetele, deoarece acum sinteti oameni 
liberi si, sper, pentru totdeauna. 


— Asta-i adevarat, asta-i adevarat! strigara in cor 
Mestecusii. Am si uitat ca de azi incolo trebuie sa fim 
veseli si sa ne bucuram! 


Si stergindu-si lacrimile, Mestecusii risera cu voiosie. 
Mai mare mirarea cum acesti omuleti de-o schioapa 
treceau de la o stare sufletească la alta cu atîta 
repeziciune! 


După ce Mestecusii se făcură nevázuti la o cotitură a 
drumului, stingîndu-se treptat și clinchetul zurgălăilor 
lor, călătorii noștri porniră mai departe. 

Peste cîtva timp, într-un mic luminiș din dreapta 
drumului, apăru un bordei. Elly îl recunoscu numaidecit. 


— Asta-i bordeiul Tăietorului de Lemne! strigă ea, 
veselă. Aici am rămas noi peste noapte împreună cu 
Mogíldet, iar a doua zi dimineața am dat ochii chiar cu 
Tăietorul de Lemne. Bietul de el, zăcea ceva mai încolo, 
într-o mlaștină, ruginit din cap pînă-n picioare și 
gemind de moarte. Iti mai aduci aminte, Toto? 


— Cum sa nu—ráspunse cam fisticit cățelul. Neștiind 
ce-i cu el, mi-am rupt doi colti în piciorul lui de fier. 
Recunosc, vina a fost a mea, deoarece Tăietorul de Lemne 
s-a dovedit după aceea a fi un om tare de treabă. Sărisem 
și eu, deh, s-o apăr pe Elly... 


Cum tocmai atunci cobora înserarea, drumeţii noștri 
hotárirá să înnopteze în bordeiul cu pricina, fără a mai 
ridica cortul. Se odihniră destul de bine, numai că, 
bordeiul fiind cam mic, marinarului Charly Black nu i-au 
încăput picioarele înăuntru, așa că peste noapte dormi cu 
ele afară... 


În seara următoare, Leul spuse: 


— În curînd vom ajunge în pădurea mea natală, unde 
m-am întîlnit pentru prima oară cu tine, Elly. Vom 
înnopta acolo, tolániti pe covor de mușchi neasemuit de 
moale și de pufos, sub niște copaci neasemuit de frumoși, 
pe malul unui helesteu neasemuit de adînc și de limpede, 
în care trăiesc broaște cu un glas neasemuit de sonor, 
cum nu s-au mai văzut în toată împărăţia asta Fermecată. 


— Mă miră un singur lucru — îl cam luă peste picior 
Toto — cum de te-ai putut hotărî sá părăsești acest loc 
atît de neasemuit din toate punctele de vedere și să te 

stabilești într-o pădure străină? 


— Ce să-i faci, hotărîrea mi-a fost dictată numai și 
numai de interese politice — oftă Leul, ducînd laba la 
zgarda de aur. Dacă m-au ales acolo rege... 


După două zile de mers, drumul așternut cu pavele de 
cărămidă galbenă ajunse în dreptul pădurii în care locuiau 
tigrii cu colti-baionetá. Încă de departe se auzeau rágete 
înfundate, asemenea tunetelor ce se rostogolesc în 
văzduh, la auzul cărora, prietenii noștri nu se simtirá 
tocmai în apele lor... 


Marinarul Charly Black porunci ca grupul să se 
oprească. 


— Aici vom face toate pregătirile pentru a trece prin 
Pădurea Tigrilor — spuse el. 


— Şi ce planuri ai, unchiule Charly? Te-ai gîndit la 
vreo soluţie? întrebă curioasă Elly. 


— După cum văd, iar ai uitat de fă-te-orice-mi-se- 
năzare a noastră! 


— Nu pricep cum ar putea ea să ne servească de data 
asta. 


— Oho, e în stare de tot felul de minuni! 


Spunînd acestea, marinarul scoase din rucsac mătasea, 
o întinse pe iarbă și se apucă să o umfle. După ce o umflă 
nu prea tare însă, trase dintr-unul din nenumăratele 
buzunare ale rucsacului său un flaconaș cu vopsea, o 
pensulă și se puse pe treabă. 


În scurtă vreme, pe bucata de mătase apăru un cap 
imens de fiară, cu o coamă zbirlita, cu ochii bulbucati, cu 
botul rînjit si cu niște colti de te treceau fiori. 

După ce culoarea se uscá, Charly Black întoarse 
mătasea pe partea cealaltă și repetă desenul, numai că de 
data asta imaginaţia îl duse si mai departe: 
spăimîntătorul chip al fiarei se alese cu o pereche de 
coarne cît toate zilele, încovoiate înainte. Cînd isprăvi, 
Charly Black tăie doi copăcei subțiri, îi curăță de crengi, 
apoi legă de trunchiul lor bucata de mătase, în așa fel 
încît să poată fi purtată tinind numai de cei doi pari. 


Capetele de jos ale parilor fiind bine ascuţite, marinarul 
le înfipse la marginea drumului și atunci dihania 
zugrăvită pe mătase apăru în toată spăimîntătoarea ei 
frumuseţe. În adierea lină a víntului, s-ar fi zis că fiara 
rinjeste, mijindu-și ochii, așa încît prietenii lui Charly se 
fisticiră de-a binelea. Curajosul Leu își vîri coada între 
picioare, însoţit de  schelălăiturile lui Toto, care, 
inspaimintat de moarte, se ascunsese sub burta amicului 
său cu coamă. Cît despre Kaggi-Carr, aceasta închise 
ochii. 

— Stati, stati putin, să vedeţi acum altă trásnaie si mai 
și! exclamă enigmatic unchiul Charly. 


Noaptea cobora repede. Deodată, chipul dihaniei începu 
să se lumineze. Pe măsură ce se întuneca, jivina devenea 
tot mai luminoasă. Aveai impresia că ochii fiarei 
improasca scîntei, că torente de foc tisnesc din gura ei 
căscată, că bogata-i coama zbirlita este o mare de 
flăcări... 

— Vai, unchiule Charly!... îngăimă Elly, ascunzindu-se 
în spatele marinarului. Ce-i asta? 


— Nu te speria, fetito! Explicaţia e simplă: vopseaua 
folosită de mine conţine fosfor, iar fosforul, cum bine știi, 
luminează în întuneric. 


Elly se linişti, într-adevăr, dar Leul, Toto si Kaggi- 
Carr, nepricepînd mare lucru din lămurirea marinarului, 
nu-și veneau de loc în fire, drept care nu se încumetau să 
dea ochii cu pocitania din fata lor. 


— Cred ca tabloul asta ne va apara de amicii nostri cu 
colti-baionetá — zise unchiul Charly. Și acum, la drum, 
prieteni! 


Cu aceste vorbe, marinarul scoase din rucsac doua 
tiuitori facute din coaja moale de copac, din care una o 
intinse Ellyei. 


— Cind vom intra in Padurea Tigrilor, sa sufli in ea cit 

poţi de tare — o povatui el pe fată. 


Charly Black mergea în frunte, urmat de Elly, și 
amîndoi ţineau în mîna dreaptă parul, iar în stînga 
tiuitoarea. Astfel, unul din capetele zugrăvite căta spre o 
parte a pădurii, celălalt — spre cealaltă parte. Cît despre 
tiuitori, vacarmul pe care-l stîrneau aminteau cînd de 
urletul lugubru al șacalului, cînd de hohotele de rís ale 
hienei, cînd de mugetul rinocerului înfuriat... La toate 
acestea se adăuga răgetul pornit de-a adevăratelea din 
pieptul Leului Curajos, ham-ham-ul fioros al lui Toto și 
cîrîiturile stridente ale ciorii... 


Într-un cuvînt, larma stîrnită de micul grup era atît de 
cumplită, iar flăcările ce tisneau din ochii si din botul 
căscat al dihaniei atît de spăimîntătoare, încît tigrii cu 
colti-baionetá care stăteau  tupilati pe marginea 
drumului, în așteptarea prăzii, o șterseră cît mai departe 
în desiș, tremurînd de groază și cu coada între picioare. 


Așadar, marșul nocturn al prietenilor noștri se încheie 
cu bine. O dată cu revărsatul zorilor, ei ajunseră la malul 
unui rîu mare și negrăit de repede, tocmai în locul unde 
Mogíldet stătuse înfipt în vîrful unui par. Aici, frinti de 
oboseală cum erau, îmbucară în pripă cîte ceva și, fără a 
mai ridica cortul, se trîntiră în iarbă și adormira 
numaidecít. 

Alte griji 


Dormiră mult, trezindu-se abia în după-amiaza acelei 
zile. Trebuiau să treacă rîul. Cum Leul era cu mult mai 
greu decît unchiul Charly, Elly și Toto luaţi împreună, 
marinarul mări simțitor stabilitatea plutei sale 
pneumatice, fixînd pe marginile ei patru bulumaci groși 
și uscați, astfel încît puturá traversa rîul în deplină 
siguranţă. 


În timp ce unchiul Charly desfăcea pluta și punea la 
uscat miraculoasa bucată de mătase, Elly cerceta cu 
luare-aminte împrejurimile. 


Ce bine cunoștea ea aceste locuri! 


Colo, în partea de jos a malului, se întindea cît vedeai 
cu ochii încîntătoarea, dar tot pe atît de vicleana pajiște a 
macilor roșii, care fusese cît pe-aci să-i adoarmă pentru 
totdeauna pe ea, Elly, pe Leu si pe Toto. Elly și cățelul 
fuseseră deîndată duși de-acolo. Leul însă, fiind prea 
greu, a fost urcat într-o telegutá trasă de mii de șoareci, 
îndemnați să savirseasca astă ispravă de către imparatita 
lor Ramina, pe care Tăietorul de Lemne o salvase din 
ghearele Motanului Sălbatic. 


Elly zîmbi fără să vrea, amintindu-și de truda bietilor 
șoareci, și pipăi fluierașul de argint ce-l purta la gât. 
Fluierașul i-l dăruise, chiar în locul acela, însăși 
imparátita, spunîndu-i că, de îndată ce va sufla în el, ea, 
Ramina, se va arăta numaidecit înaintea Ellyei și-i va 
îndeplini orice rugăminte. Fata îl folosise într-un rînd, 
cînd rătăcise drumul spre Orașul de Smarald, la 
întoarcerea ei din lupta victorioasă împotriva Bastindei. 

Ramina, ea însăși făcînd parte din neamul zînelor bune, 
venise într-adevăr numaidecit și o scosese pe Elly din 
încurcătură. În Kansas, zadarnic încercase Elly de cîteva 
ori să se folosească de fluierașul său, căci Kansasul este o 
tara unde nu se petrec minuni. 


„Tare sînt curioasă să știu dacă fluierașul și-a mai 
păstrat puterea — își zise Elly în sinea ei — și dacă va 
mai fi în stare să o cheme pe Ramina.“ 


Așa cum am mai arătat, trecerea peste rîu a avut loc în 
după-amiaza acelei zile, așa încît călătorii noștri se 
sfătuiră îndelung dacă e cazul să pornească mai departe 
sau să zăbovească pe mal pînă la căderea întunericului. În 
cele din urmă aleseră această ultimă soluţie, zicîndu-și 
că, deși soldaţii de lemn ai lui Urfin Juce văd la fel de bine 
atît noaptea cît și ziua, este mai cuminte totuși să te 
strecori noaptea, ocolind drumurile mari. 


În timp ce prietenii ei se odihneau într-un desiș, pe 
malul rîului, Kaggi-Carr întreprinse un zbor de 
recunoaștere. Se întoarse obosită, însă din cale-afară de 
bucuroasă. Pe tot parcursul celor zece mile străbătute de 
ea, nici în lungul drumului, nici pe la fermele din preajma 
lui nu descoperise un singur soldat de lemn, ceea ce 
însemna că peste noapte vor putea înainta liniștiți, feriti 
de primejdie. 


Marinarul Charly, bun cunoscător al siretlicurilor 
militare, socotea că Urfin, viclean cum este el, lăsa 
dinadins nesupravegheate drumurile țării în cursul zilei 
tocmai pentru a le supraveghea mai bine noaptea, 
trimitind patrule pretutindeni. De aceea, pornind cu ai săi 
la drum, Charly îl expedie înainte pe Leu, bizuindu-se pe 
ochii ageri ai acestuia, căci, fiară de codru fiind, Leul vede 

cum nu se poate mai bine chiar și noaptea. 


Leul prinse a se strecura aproape neauzit, cu ghearele 
trase între pernitele labelor, cercetînd cu luare-aminte 
atît drumul din fata sa cit și împrejurimile. 


În urma Leului venea, trepădînd máruntel și 
adulmecînd văzduhul, bravul Toto. 


Kaggi-Carr călătorea pe umărul lui Charly Black. 
Văzînd-o că pică de somn răzbită de oboseală, Elly luă 
cioara de pe umărul marinarului, făcîndu-i culcus pe unul 
din braţele sale. Curînd, somnul o răzbi și pe Elly, dar fata 
se strădui din răsputeri sá nu se dea bătută, mergind in 
același pas cu unchiul Charly, pe care îl tinea de rnina. 


Străbătură astfel cîteva mile cînd, pe neașteptate, Leul 
se opri în loc, iar Toto se lipi cu burta de pămînt și 
întoarse capul. 


— Simt în nări miros de lemn și de vopsea! șopti el 
celor care veneau in urmă. 


Ellyei îi pieri somnul ca prin farmec. Fata se lipi 
speriată de unchiul Charly. 


Trebuiau să afle numaidecit numărul soldaţilor de lemn 
aflați în fata. Dacă erau doi-trei, se puteau încumeta să-i 
înfrunte, dacă însă era vorba de un pluton, trebuiau să 
bată în retragere. 

Bravul Toto nu stătu o clipă pe gînduri. Cu burta 
aproape lipită de pămînt, ocrotit de blana lui neagră, 
care-l făcea una cu noaptea, el se strecură nevăzut 
înainte, în direcţia inamicului. Se întoarse peste cîteva 
minute. 


— Sînt numai doi soldați — raportă el. Dar în afară de 

ei mai este unul, care nu prea le seamănă, deși are trupul 
tot de lemn. Picioarele lui sînt mult mai subțiri, mai 
cracanate si mai lungi, iar mîinile parcă-s niște labe de 
păianjen... 


— Pfui!... făcu Elly, scirbita. 
Toto continuă să raporteze: 


— Are ochii verzi și niște urechi cit ditai pilniile. Cred 
că aude cu ele mai bine decît o pisică. Ati văzut cu cîtă 
fereală m-am tirit spre ei, și totuși urecheatul s-a întors 
îndată către partea din care veneam... Văzîndu-l că m-a 
simțit, am dat dosul usor-usurel, pînă am ajuns aici... 


Auzind asta, Kaggi-Carr își dădu cu părerea că 
urecheatul nu poate fi decît un politai de-al lui Urfin Juce. 


Charly Black se încruntă. 


— Hm, situația se complică — spuse el. Cu tontălăii 
ăștia de soldaţi am încheia socotelile cît ai bate din palme, 
dar cu politaiul nu te poți pune. Are să spele putina 
numaidecit și o sa dea alarma in tot ţinutul. Atunci s-a 
isprăvit cu noi. 


Din fericire, tocmai linga locul unde se aflau ei începea 
un mărăciniș nu prea înalt, dar des și destul de întins. 
Acolo intrará călătorii nostri, lăsînd în ghimpii 
mărăcinilor bucăți de postav și smocuri de blană, pina 
cînd dădură de un locșor mai potrivit, pe care unchiul 
Charly îl curăță și apoi întinse cortul. Pe urmă, atît el cit 
și Elly gustará o binemeritatá odihnă, sub strasnica pază 
a Leului și a lui Toto. 

Nemaipomenita aventură din peșteră 


În dimineaţa zilei următoare, Kaggi-Carr plecă în 
recunoaștere. Se întoarse abia pe la ceasul prînzului, 
zicînd dezamăgită. 


— Nici o nădejde, prieteni. Politaii lui Urfin au impinzit 
toate drumurile! 


— Vai! exclamă Elly. Ce ne facem? Oare nu vom fi în 
stare să ajungem la prietenii noștri pentru a le da ajutorul 
de care au nevoie? 


Atunci Kaggi-Carr spuse: 


— Încă din copilărie am auzit de la un bunic al meu, un 
corb tare bătrîn, că spre turnul unde sînt închiși Mogildet 
și Taietorul de Lemne duce o galerie subterană. Si mai 
spunea bunicul că galeria a fost părăsită de multă vreme, 
deoarece acolo și-ar fi făcut sălașul niște monștri. 


— Mie nu mi-e frică decît de politai! exclamă Elly. 
Dacă am reuși noi să le venim de hac fioroșilor tigri cu 
colti-baionetá, om reuși să-i punem cu botul pe labe si pe 
monștri. 


— Dar cum putem afla unde se găsește intrarea în acea 
galerie? întrebă Charly Black. 


— Cred că a sosit momentul ca Elly să folosească 
fluierasul de argint, primit în dar de la imparatita Ramina 
— interveni cioara. Nu se poate ca șoarecii să nu știe de 
existența acestei galerii, că doar nu se află coltisor pe 
lume în care să nu-și vire ei nasul. 


— Si dacă fluierașul și-a pierdut miraculoasa putere? 

zise Elly cu îndoială. 
— O încercare nu strică — se amestecă și Toto. 
Emotionata, Elly duse fluierasul la gură. 


În iarbă se auzi un fosnet ușor și în fata Ellyei, cuprinsă 
de o negrăită bucurie, apáru imparatita Ramina, purtînd o 
coroană mică de aur pe creștetul capului. 


Care va să zică, ajungînd in Împărăţia Fermecată, 
fluierașul își redobîndise puterea! 


Dar și de data asta, zbantuitul de Toto se napusti 
lătrînd asupra imparatitei, numai că Elly îl înșfăcă de 
ceafă, luîndu-l în braţe. 


Fără a băga în seamă neplăcutul incident, Ramina 
spuse: 


— Bun venit, frumoasă zînă! După cum văd, uriciosul 
acesta de căţel tot nu ne are la inimă pe noi, soarecii. 


— Nu-ţi fie cu supărare că te-am chemat, dar sîntem 
în mare încurcătură. lată despre ce este vorba: pe undeva 
prin apropiere se află intrarea într-o mare galerie 
subterană care duce spre turnul-închisoare din preajma 
Orașului de Smarald. Ajută-ne s-o găsim! 


— Asta-i mai ușor de înfăptuit decît să scoţi un Leu 
dintr-o pajiște cu maci — spuse Ramina. 


După care, imparatita neamului soricáresc bătu din 
lábute. In aceeași clipă, în fata ei se iviră cîteva doamne 
de onoare. 


— Dati de veste să se adune toți supușii mei care 
locuiesc pe acest meleag! porunci imparatita. 


— Am înțeles, măria ta! 

Doamnele de onoare se făcură nevăzute. În scurt timp, 
dinaintea imparatitei Ramina prinseră a se imbulzi 
puzderii de șoareci de toate virstele, de la gigilici de 
sorecuti pina la mosi sfátosi. Veni chiar si o batrinica, 
întinsă pe o frunză de brusture pe care o purtau trei 
stranepoti de-ai ei. Bábuta abia de-si mai mișca labele de 
bătrînă ce era... 


Auzind porunca imparátitei lor, soarecii se împrăștiară 
in toate părțile. Ramina o opri numai pe băbuţă, 
spunîndu-i cu duiosie: 


— Dumneata, bunicuto, stai aici si te odihnește, ca 
destul ai trudit o viata întreagă. 


— Am trudit, ce-i drept, maiculita, mult am trudit... 
Cît șoric am ros eu prin cele cămări, cîte roți de cașcaval 
n-am bortelit, cîte pisici viclene n-am dus eu de nas, cíti 
pui voinici n-am zămislit pe lumea asta... 


Obosită pesemne de atîta sfortare, bábuta lăsă capul în 
piept, copleșită de dulcea toropeală a somnului. 


— Dragă surioară — îi zise fetei împărătița, găsesc 
destul de bună ideea voastră de a folosi galeria subterană, 
numai bágati de seamă că și acolo vă poate paste o mare 
primejdie. 

— Te gîndești la monștrii pripásiti pe-acolo? întrebă 
Elly. 


— De monștri, drept să-ţi spun, n-am auzit nimic. În 
schimb, am auzit de Impárátia Minerilor, care s-ar 
întinde în subsolul Împărăției Fermecate. 

— Împărăţia Minerilor? repetă Elly, fădnd ochii mari. E 
cu putință oare? 


223 


— În Împărăţia Fermecată totul e cu putinţă. 


— Or fi răi minerii aceștia, măria ta? întrebă Elly, cu 
glas tremurător. 


— Cum să-ţi spun... Minerii nu se ating de nimeni, dar 
ei nu rabdă ca cineva să-și vire nasul în treburile lor. Cică 
s-ar purta cu toată asprimea pînă și cu acei curioși care ar 
dori să le cunoască îndeaproape felul de viata. Prin 
urmare, vă sfătuiesc ca atunci cînd veţi da ochii cu ei, sá 
fiți cu multă bágare de seamă si sá vă stráduiti a nu-i 
scoate din sărite. 


— Dar de ce s-or fi numind ei mineri? 


— Fiindcă se îndeletnicesc cu mineritul, scotind din 
adîncuri felurite minereuri, pe care le topesc după aceea, 
obţinînd metale. Trebuie să-ți mai spun că, în afară de 
minereuri, mulțimea de smaralde este o altă bogăţie 
naturală a țării lor. 


— Au și ei un Oraș al lor de Smarald? 


— Nu, ei nu au așa ceva. Metalele și smaraldele ei le 
preschimbă în gríne, fructe si alte alimente, pe care le 
aduc locuitorii ţării. De la ei și-a procurat Goodwin 
smaraldele trebuincioase cînd și-a construit orașul de 
reședință, plătind pentru ele un pret destul de pipárat. 
Însă el nu s-a prea sinchisit de asta. 


— Va să zică Minerii obișnuiesc să iasă la suprafață? 


— Nu. Ochii lor nu rabdă lumina zilei, de aceea 
schimbul îl fac numai noaptea, in fata intrării în 
împărăţia lor. 

Elly ar mai fi vrut s-o întrebe pe Ramina și alte 
amănunte legate de viata Minerilor, dar tocmai atunci 
începură să sosească grupurile de șoareci plecaţi în 
recunoaștere. Soarecii veneau tare plouati, iar cînd se 
adunara cu toții, Ramina și prietenii săi aflară că nici unul 
nu izbutise să găsească intrarea în galerie. 


— Rusine, dragii mei supuși, rușine! rosti cu asprime 
Ramina. Oare vreți ca regina voastră să plece singură in 
căutarea acestei intrări? 


— O, nu, maria ta! chitaira soarecii in cor. Ne vom duce 
iarási, si nu se poate ca piná la urma... 


— Stati putin, copiii mei — spuse babuta, trezitá din 
toropeala somnului, îmi amintesc că pe vremea cînd eram 
tînără, am descoperit în partea de răsărit, cam la vreo 
cincisprezece mii de pași de locul acesta, în peretele unei 
ripe adinci, un ditai găuroi, un fel de intrare în pămînt... 
Oare nu această intrare o căutaţi voi acum? 


— Ba da, ba da, aceasta trebuie să fie! strigă Elly, 
sărind într-un picior de bucurie. Iti mulțumim, bunicuto, 
pentru îndrumare! 


Redobîndindu-și oarecum parte din demnitatea 
stirbitá, imparatita Ramina se adresă Ellyei, spunînd: 


— Urmează drumul indicat de bătrînă, dragă surioară. 
Iar dacă intrarea n-o fi aceea pe care o căutați voi, să mă 
chemi iarăși. 

Zicînd acestea, Ramina și toți supușii ei se făcură 
nevázuti, spre marea părere de rău a lui Toto, care tot 
pîndea clipa prielnică să dea iama prin soricárime... Toto 
porni din nou în recunoaștere, iar după ce se convinse că 

nici un dușman nu se află prin preajmă, micul grup se 
asternu la drum, urmînd direcţia indicată de veterana 
chitaitoarelor. 


Strabatind, dupa socoteala lor, cei cincisprezece mii de 
pasi soricesti, prietenii nostri dadura intr-adevar de o 
ripa adinca, în peretele căreia se căsca o gaură mare, pe 
jumătate surpată, răspîndind un miros puternic de 
umezeală și mucegai. 


— Asta-i intrarea, nici vorbă! exclamă Elly. 


Adulmecînd aerul, Toto spuse cu oarecare neliniște în 
glas: 


— Nu-mi plac cîtuși de puţin mirosurile ce năvălesc 
dinăuntru! 


Între timp, Leul se și apucă să rînească pămîntul cu 
labele sale puternice, eliberînd intrarea, iar marinarul 
Charly doborí un pui de pin rășinos, din care tăie vreo 
două duzini de făclii. 


Intrară cu multă băgare de seamă în galeria subterană. 
În frunte mergea Leul, cu Kaggi-Carr instalată comod pe 
creștetul său, urmat de Elly, cu Toto în brațe, încheietor 
de pluton fiind marinarul, care ţinea deasupra capului o 
făclie aprinsă. 


Se vede treaba că nimeni nu mai intrase de ani și ani în 
această galerie, lăsată în paragină. Stilpii groși de 
susținere care sprijineau bolta și pereţii erau umezi, 
acoperiţi de sus pînă jos cu un strat gros de mușchi. În 
gropile pline cu apă stătută, intilnite la tot pasul, 
misunau tot soiul de gîngănii si vietati scirboase cu trupul 
gelatinos. Elly trecea peste gropi, cocotindu-se în 
spinarea Leului. 

Cum galeria cobora necontenit, aerul devenea din ce în 
ce mai stătut, mai greu de respirat. Din loc în loc, unde 
înclinarea galeriei era mai mare, în pămînt se aflau 
săpate trepte. 


Deodată, în fața călătorilor noștri apăru o peșteră 
uriașă, cu tavanul și pereţii de piatră. Peștera era atît de 
mare, încît peretele opus se pierdea în bezna adîncă. 
Cuprinsă de spaimă, Elly se lipi de spinarea Leului, 
șoptind: 


— Vai, ce pustietate infricosatoare! 
Cioara zbură în recunoaștere. 


Charly Black mai aprinse o făclie și o întinse Ellyei. 
Apoi, instalindu-se el în fruntea coloanei, înaintă cu 
multă băgare de seamă, pipăind drumul cu bastonul său 
de drumeţie. 

Străbătuseră vreo mie de pași, lăsînd în urmă cîteva 
intrări laterale în grote, cînd deodată sosi Kaggi-Carr, 
strigind inspaimintata: 

— Am vazut un monstru infiorator! 


La lumina facliilor, zăriră ieșind dintr-o vagauna 
adíncá săpată într-unul din pereţi o fiară uriașă, 
nemaiintilnita. Trupul gros si rotund al monstrului era 
acoperit cu o blană albă și deasă și se sprijinea pe trei 
perechi de labe scurte și butucănoase, cu gheare lungi la 
degete. Capul dihaniei, rotund și turtit, se răsucea 
necontenit pe un git scurt, iar din botul căscat ieșeau la 
iveală două șiraguri de dinți ascuțiți. 


— Vai, are șase labe! ţipă Elly, dindu-se înapoi. 


Mai ciudati decît toate erau ochii fiarei, niște ochi cit 
farfuriile, de culoare albă, în care se răsfrîngea lumina 
roșcată a tortelor. Se vedea cît de colo că ochii aceștia, 
obișnuiți cu întunericul, erau orbiti de lumina ivită brusc 
înaintea lor, așa încît fiara încerca să se orienteze cu 
ajutorul simțurilor. Stătea sprijinită pe labele ei masive, 
adulmecînd văzduhul cu nările larg deschise. Amirosind 
niște fiinţe vii în preajma-i si zadarita pesemne de acest 
miros, ea slobozi un miriit înfundat, la care Leul Curajos 
răspunse cu un răget infricosator, al cărui ecou se 
rostogoli pînă departe sub bolțile pesterei. 


— Păzea! strigă Leul. Dati-mi voie să-l las sontorog de 
picioarele care-i prisosesc! 


Și, fără a sta o clipă pe gînduri, Leul făcu un salt 
îndrăzneț înainte, izbind dihania cu pieptul în coaste. 
Chitise să o răstoarne prin această lovitură și să-i sfisie 

apoi beregata cu colții si cu ghearele, dar vrájmasul, 
proptit bine pe cele trei perechi de labe bondoace, rămase 
neclintit ca o stîncă, în vreme ce Leul nostru se rostogoli 
cît colo. 


Monstrul nu se mulțumi numai cu atît: vădind o 
sprinteneală nebanuita, el repezi capatina înainte si îl 
înșfăcă pe Leu de ceafă... 


Leul își dădu seama că are de-a face cu un vrăjmaș 
periculos. Drept care se gîndi îndată să schimbe tactica de 
luptă. Așa că prinse a se roti în jurul dihaniei, tot năzuind 
a-i cădea în spate, dar aceasta, călăuzită fie de miros, fie 
de un auz din cale-afară de ascuţit, sta tot timpul cu fata 
spre Leu. 


În vremea asta, Charly Black, tot chibzuind cu 
înverșunare cum i-ar putea veni într-ajutor Leului, își 
aminti de lassoul său, agăţat de rucsac. El îi întinse Ellyei 
făclia, spunindu-i: 


— Luminează cît mai bine, fetito! 


Ciudat lucru! Pînă adineauri, fata tremura de frică, dar 
îndată ce primi această sarcină de mare răspundere, frica 
îi pieri ca prin farmec, în locul ei rămînînd numai grija ca 
nu care cumva cele două făclii să se stingă. Căci dacă s-ar 
fi întîmpla una ca asta, nu încape îndoială că sorții 
izbînzii ar fi trecut îndată de partea dihaniei, întunericul 
fiind elementul său cel mai propice. 


Făcîndu-și vînt, Charly Black azvirli lassoul, care se 
incolaci numaidecit în jurul grumazului fiarei, dar în clipa 
următoare marinarul aruncă cît colo capătul funiei, 
blestemînd de mama focului: încercarea lui de a clinti 
monstrul semăna cu strădania nesăbuită de a urni din loc 

O casă... 


Cele zugrăvite mai sus se desfășurau cu o iuteala 
ameţitoare. Leul se mai rotea încă în jurul dihaniei, tot 
încercînd să-i pice în spate, cînd în luptă interveni 
Kaggi-Carr. Cioara se lăsă fulgerător pe capul fiarei și 
începu a-i ciocăni scáfirlia cu toată puterea clontului ei 
lung și ascuţit. Ametitá de durere, dihania uită de orice 
precauție și prinse a scutura din cap, încercînd să se 
elibereze de micul, dar inversunatul vrajmas. 


Atíta îi trebui Leului. Dintr-un salt fu în spatele ei si 
începu s-o sfisie cu ghearele. Dar, în ciuda negrăitei sale 
rívne, Leul nostru nu izbuti să smulgă decît smocuri de 
blană albă, care înălbiră văzduhul, alegîndu-se pe 
deasupra si cu ochii orbiti de ele. 


Simtindu-si vrăjmajul în circá, afurisita pocitanie se 
răsturnă pe spate, cu gîndul de a-l strivi sub ea. Și fără 
îndoială că așa s-ar fi întîmplat, dacă Leul n-ar fi dovedit 
și mai multă sprinteneală, sărind jos cît colo. 


La rîndul său, monstrul alb se dădu peste cap și, 
punîndu-se iar pe picioare, rămase la pinda, respirînd 
șuierător. Lupta trebuia luată de la capăt. Dar cum? Fiara 
părea de nebiruit. Să încerce să ocolească monstrul și să- 
și vadă de drum mai departe era din cale-afară de 
primejdios, fiindcă dihania va porni numaidecit pe 
urmele micului grup. 


Deodată însă se întîmplă ceva cu totul neprevăzut. 
Profitînd de faptul ca vrájmasul din fata lor își tinea intr- 
una capul întors spre Leul Curajos, Elly se repezi 
fulgerător în spatele lui și-i viri cele două făclii aprinse in 
blană. O data cu piriitul flacarilor se auzi un răget 

înfiorător, iar dihania, cuprinsă de vilvatai, o rupse la 
fugă înnebunită, răsturnîndu-l pe Leu din drumul său. 
Micul grup o luă numaidecit la sănătoasa în direcţie 
opusă. Deși se grăbeau nevoie mare, unchiul Charly nu 
uită să-și culeagă de jos lassoul căzut de pe grumazul 
fiarei, zicîndu-și că va mai avea trebuintá de el. 

Împărăţia Minerilor 


Prietenii noștri se grăbeau din răsputeri să ajungă cît 
mai departe de locul bătăliei. Curînd, peștera începu să se 
îngusteze, transformîndu-se într-un coridor stîncos ce 
urca în pantă. 


Charly Black se temea de un singur lucru: ca nu cumva 
să le iasă înainte altă dihanie, căci aici orice luptă putea 
să le fie fatală. Văzînd însă că Kaggi-Carr zboară liniștită 
înainte și că Toto nu dă nici un semn de neliniște, 
marinarului îi pieri teama. 


Peste cîtva timp coridorul se lărgi, căpătînd forma unei 
platforme largi și destul de netede. 


— Unchiule Charly, mă simt cam obosită — spuse Elly 
— hai să facem un popas. 


Leul se tolăni pe pămînt, iar Elly, cuibărindu-se lingă 
grumazul lui moale și cald, dădu să închidă ochii, 
molesitá de somn, cînd, pe neașteptate, Toto, care alerga 
neastimpárat de colo-colo, mirii supărat... 


Trebuie spus că de cînd se aflau ei în împărăția 
Fermecata Toto nu prea obișnuia să miriie, preferind ca la 
necaz să se explice în viu grai, ceea ce însemna că de data 
asta se întîmplase ceva cu totul neobișnuit... 

Auzindu-i miriitul, Elly sari numaidecit în picioare. 

— Toto, ce te-a apucat? il intreba ea, speriata. 

Stind lîngă un perete, cățelul se uita într-o 


deschizătură mare și rotundă, asemenea unei ferestre, 
miriind cumplit, cu blánita zbirlita pînă în creștetul 

capului. Elly nu-l mai văzuse de multă vreme atît de 
furios, asa îneît bănui îndată că Toto simtise o 
primejdie... 


Fata fugi spre fereastră și rămase uluită de cele ce-i 
văzură ochii: în fata ei se întindea o adevărată împărăție... 
Avea impresia că se află în vîrful unui munte negrăit de 
înalt, de unde se deschidea o panoramă unică în felul său. 
Începînd de la poalele muntelui, la o adîncime 
ameţitoare, se întindeau grădini și cîmpii, jur-împrejurul 
unui oraș ca de basm ce se înălța pe malul unui lac 
nemărginit. Dincolo de oraș se insiruiau coline și dealuri 
împădurite, care se pierdeau treptat într-o ceață aurie, 
jucînd în mii de reflexe... 


Simtind că-i vine ameteala, că-i gata-gata sa se 
prăvale în acel hau fără sfîrşit, Elly dete un țipăt si se 
trase cîțiva pași înapoi. 


— Unchiule Charly, dincolo de zidul acesta se întinde 
împărăția Minerilor! 


— Cum? întrebă uluit marinarul, ridieîndu-se de la 
locul sau si apropiindu-se sontic-sontic de fată. 
Aruncîndu-și însă ochii pe fereastră, scoase un șuierat a 
mai mare mirarea și zise: Hm. Careva să zică, imparatita 
neamului șoricăresc nu ne-a turnat gogoși! 


Într-o clipă, prietenii noștrii uitară de toate: și de 
oboseală, și de înfruntarea de acum cîteva minute cu 
jivina, și de Mogíldet cu al său amic Táietorul de Lemne, 
care-i așteptau cu atîta nerăbdare, zavoriti în turn... 
Charly Black își scoase numaidecit ocheanul, potrivi 
ocularul: 


— Jur pe toate aisbergurile mărilor polare — exclamă 

el — că ceea ce văd acum e nemaipomenit! 


Ocheanul manevrat în toate direcţiile cînd de marinar, 
cînd de Elly, dădea la iveală noi și noi amănunte din acest 
manunchi de frumuseți nemaiintilnite. 


Uriasa peșteră se întindea pe o distanță de zeci de mile 
în adîncime, părînd a fi pe cît de lungă, pe atît de 
necuprinsă în lățime. Ameteai privindu-i fundul, dar 
ameteai și căutînd spre bolta ei, învăluită în straturi de 
nori aurii ce se mișcai necontenit. Pesemne că de acolo 
purcedea lumina aceea blinda, plăcută ochiului, 
amănătoare cu lumina ce o iscă soarele după asfintit. 


Deși frumoasă, priveliștea părea străbătută de tristețe, 
acea tristeţe adinca pe care ţi-o sadeste în suflet toamna, 

cu natura ei vestedá. Culoarea verde lipsea cu desávirsire; 
prin dumbrăvi și pe cîmpie nu vedeai decît un galben 
șters și un trandafiriu mergînd pînă la roșu aprins. 


Atenţia prietenilor noștri se îndreptă mai cu seamă 
spre orașul ridicat pe malul lacului, care era înconjurat de 
un zid înalt ca de cetate, cu turnuri atît la colțuri cit si 
deasupra porţii. În centrul orașului se înălța un palat 
impunător, rotund, cu acoperișul vopsit în toate culorile 
curcubeului. 


— Ce acoperiș ciudat! exclamă marinarul. Da’ ia te 
uită, Elly, colo lîngă zid, lipită de el, se zărește o întreagă 
uzină! lar ceva mai departe, vezi roata aceea mare 
plescăind în lac? Fără îndoială că este o instalație care 
alimentează cu apă uzina... Cu ajutorul apei, meșterii or fi 
punînd în mișcare mașinile-unelte ce le au acolo. Dar 
cine o fi învîrtind roata? Afurisit să fiu, dacă pricep!.... la 
te uită tu mai cu luare-aminte, Elly, că ai ochi mai buni 
ca ai mei. 


Fata duse ocheanul la ochi și, peste cîteva clipe, izbucni 
într-un hohot de rîs nestăvilit. 


— Vai, unchiule Charly!... Au închis în roată fiara aceea 
cu șase picioare. Ea se invirteste acolo întocmai ca 
veveritele în roțile de lemn făcute pentru distracţia 
copiilor! 


Marinarul luă ocheanul din mîna Ellyei și, ducîndu-l la 
ochi, izbucni într-un hohot sonor de rís, alăturîndu-se 
risului cristalin al fetei: 


— Asta-i buna! la te uită ce se mai catara jivina pe 
treptele roții, căutînd să fugă de apă, iar apa tot pe 
urmele ei se tine!... Nici c-am pomenit asemenea 

drăcovenie! 


Ingeniozitatea de care dădeau dovadă Minerii folosind 
greutatea monstrului la o treabă atît de utilă îl inveseli 
într-așa măsură pe marinar, încît multă vreme el nu se 
îndură să-și ia ochii de la roată. 


— Sînt tare curios să știu — spuse Charly în cele din 
urmă — cu ce l-or fi hrănind ei pe mamutul ăsta! 


— Mai ştii, poate cu pește! răspunse Elly, ridicînd din 
umeri. 


Fata și marinarul încercară să ghicească cum și în ce fel 
or fi reușit Minerii să imblinzeasca o fiară atît de 
cumplită; între timp ei îndreptau pe rînd ocheanul ba spre 
pășunile așternute cu iarbă roșcată și galbenă, ba spre 
dealurile și movilele împădurite ce se pierdeau la 
orizont... 


Ceilalți membri ai grupului, dînd semne de 
nemulțumire, cei doi se văzură nevoiţi să-i lase si pe ei în 
dreptul ferestrei. La drept vorbind, pe Leu priveliștea nu-l 
impresionă din cale-afară, iar Toto prinse a mirii 
cumplit, rînjindu-și colții către inamicul din adîncuri... 
Cît despre Kaggi-Carr, aceasta își exprimă dorința de a 
întreprinde un zbor de recunoaștere deasupra ciudatei 
imparatii, nu de alta, da’ pentru a avea cu ce se fali mai 
tîrziu în fata suratelor sale, însă, zárind pe sub nori o 
pată neagră de o anume formă care îi dădu de bănuit și 
care pată părea că se apropie, renunţă la această intenţie. 
Și bine făcu. 


Căci, venindu-i numaidecit rîndul să se uite pe 
fereastră, Elly scoase un țipăt de groază. Fără a mai apuca 
să ducă ocheanul la ochi, fata zări venind prin văzduh 

drept spre ei un monstru înaripat, asemănător sopirlelor, 
numai că de mii de ori mai mare ca acestea. 


Uriasa sopirlá zburătoare se apropia fulgerător, bătînd 
din niște aripi cit toate zilele. Avea un bot hidos, căscat 
amenintátor, cu colti lungi și ascuţiţi printre care se 
bălăbănea o limbă roșie. Ochii sopirlei, de mărimea unor 
farfurii, erau galbeni, pe jumătate acoperiți de o pielitá 
subțire, aproape transparentă. Într-un cuvînt toate 
acestea, la care se mai adăuga o spinare neagră, un 
pîntece galben, solzos, sub care se încovrigau niște 
gheare cumplite, te cutremurau de scîrbă și spaimă în 
aceeași măsură. 


Dar faptul cel mai uluitor era că pe spinarea acestui 
monstru zburător ședea un om. 


— Mii de trăsnete! șopti marinarul, urmărind alături 
de Elly zborul dragonului. Minerii ăștia sînt băieți grozav 
de năzdrăvani! Auzi dumneata, să imblinzesti asemenea 
dihănii, ca fiara cu șase picioare, și-apoi păsăruica asta 
micuță]... 


Temerarul aviator, îmbrăcat în straie cafenii, cu o 
tichiutá în creștetul capului, avea o mutră războinică: 
obraz prelung, palid, nas acvilin, buze subțiri, crispate, si 
doi ochi negri, scăpărători, cu căutătură piezișă... Și acești 
ochi cu căutătură piezișă erau atintiti asupra Ellyei! 


Fata își aminti numaidecit vorbele imparatitei Ramina, 
care le spusese că Minerilor nu le place ca cineva să 
încerce a cunoaște îndeaproape felul lor de viaţă. 


Străjerul zburător apucă arcul ce-l ţinea în spate. 
— Unchiule, păzea! strigă fata, trîntindu-se în aceeași 
clipă pe pardoseala de piatră și trăgîndu-l după ea pe 

Charly Black. 


Prezenţa de spirit a Ellyei fu într-adevăr binevenită, 
deoarece în clipa următoare se auzi șuieratul unei săgeți, 
care, zburînd pe deasupra capetelor lor, se făcu tandari in 
peretele de piatră din cealaltă parte a coridorului. Toto 
dădu fuga și aduse în dinţi virful sagetii. Acesta era 
mesterit dintr-un fier atît de bine cálit, încît náprasnica 
lovitură în peretele de cremene nu reușise să-l turtească 
citusi de putin. 


— Furtuni si recife! striga marinarul. Cu afurisitii astia 
de mineri, zau ca nu-i de saga! Numai moale n-o sa le fie 
Mestecusilor si Clipusilor daca astor diavoli ai adincurilor 
le-o trasni cumva prin cap sa iasa la suprafata! Dar, vorba 
lunga saracia omului. Sa mergem, ca am zabovit destul pe 
aici! 

— Unchiule Charly, nici n-am apucat sa vedem cum 
trebuie toate cite sint de vazut in aceasta imparatie 
subpaminteana! Si-apoi, arcasul zburator a plecat... 


— Crezi? Hm.... Vom vedea numaidecit. 


Luindu-si boneta de marinar, Charly Black o puse in 
vîrful bastonului său și o scoase pe fereastră. Deodată... 
sfirr, și boneta zbura cît colo, străpunsă de o săgeată 
tintitá fără gres. 


— Te-ai lámurit? zise marinarul. Teamá mi-e ca nu 
cumva să-i vină în cap arcasului sá dea buzna pe 
fereastra asta... 

Fără a mai sufla o vorbă, cu inimile ticăind iute-iute, 
călătorii noștri părăsiră în grabă platforma. Numai după 
ce se îndepărtară de-a binelea, își veniră în fire și 
prinseră a-și împărtăși impresiile și a se întrece în 
comentarii. 


— Așa Imparatie a Minunilor mai zic si eu! exclamă 
marinarul. Si cite alte minuni or mai fi! 


Charly Black șonticăia în fruntea tuturor, deschizind 
calea. 


Peste alte cîteva sute de pași, grupul călătorilor noștri 
se pomeni în fata unei uși masive, zavorita de cealaltă 
parte a ei. 

Întâlnirea călătorilor nostri cu Mogildet si 
cu Taietorul de Lemne 


— Nu degeaba am trecut noi prin cîte-am trecut și am 
înfruntat atîtea primejdii spuse Charly Black. Afurisita 
galerie ne-a adus chiar în faţa turnului-închisoare. 


— Păi sa sfarimam ușa — spuse Elly. 


— Nu se poate — se împotrivi marinarul. Or să ne- 
audă cei de afară. 


Într-adevăr, de afară se auzeau vocea de bas a 
caporalului de lemn și cîteva voci mai pitigáiate, pesemne 
ale politailor. 


Trebuia să taie o bucată de ușă, însă cu cît mai puţin 
zgomot posibil. Avînd sculele trebuincioase la indemina, 
Charly Black făcu la iuteala cîteva găuri în tăblie, lărgi 
una cu lama ascuţită a briceagului său, introduse pinza 
ferăstrăului și se puse pe treabă. Peste o jumătate de oră 
în tăblie apăru o gaură pătrată, îndeajuns de mare ca să se 
poată strecura prin ea un om. 


— Elly — spuse marinarul — urcă-te binișor, ca să nu 
te simtă nimeni, sus pe platformă, și vestește-i pe 
Mogíldet și pe Táietorul de Lemne că îi așteptăm aici. 
Însă atrage-le atenţia să nu-i vadă nimeni. 


— Dar cum rămîne cu Dyn Gyor și cu Faramant? 
întrebă fata. În clipa cînd se va afla de dispariţia lui 
Mogildet si a Táietorului de Lemne, întreaga minie a lui 
Urfin Juce se va abate asupra lor. 


Charly Black se scărpină fisticit în creștetul capului: 

— Ai dreptate, Elly, la asta nu m-am gîndit. Tu ce crezi 
că ar fi mai nimerit să facem? 


— După părerea mea, Mogildet și Tăietorul de Lemne 
vor trebui să mai rabde cîtva timp, pînă vom găsi un 
mijloc de a-i elibera din închisoare pe ceilalți doi prieteni 
ai noștri. Dar cum am putea face asta, nu mă taie capul. 
Poate i-o veni lui Mogildet vreo idee inteleapta. 


— Că bine zici, Elly. Si, cu toate că nu mi-e la indemina 
să má catár pe trepte, va trebui s-o fac si pe-asta. Un sfat 
la fata locului ne va fi, fără îndoială, de mare folos. 

Elly urca cu luare-aminte treptele turnului, urmată de 
Charly Black, care se străduia să bocăne cît mai puţin cu 
piciorul său de lemn. Pe Leu se văzură nevoiți să-l lase 
jos, deoarece deschizătura din ușă se dovedi mult prea 
mică pentru uriașul patruped. 


Iată, în sfîrșit, si chepengul care dădea pe platformă. 
Fata scoase cu multă fereală capul afară, ducînd un deget 
la gură: se temea ca cei doi prieteni, dînd cu ochii de ea, 
să nu-și manifeste prea zgomotos bucuria. 


Dar acest lucru nu se întîmplă, deoarece, în primul 
rind, Tăietorul de Lemne știa sá se stapineasca, iar în al 
doilea rînd, fiindcă Mogíldet, din pricina șederii lui în 
carcera subterană, avusese de îndurat tare multe 
neajunsuri: datorită umezelii, vopselele trăsăturilor sale 
păliseră, văzul și auzul slăbindu-i peste măsură. Cît 
despre glas, abia de putea să vorbească. Bineînțeles, în 
cazul de fata, aceste infirmitati erau, oarecum, 
binevenite. 


Vazind-o pe Elly, Mogildet și Tăietorul de Lemne 
dădură să se repeadă spre ea, dar, zărindu-l pe marinar 
în spatele fetei, se oprirá stingheriti. Nu-i vorbă, îl 
cunoșteau ei pe Charly Black din povestirile ciorii Kaggi- 
Carr, totuși, vázindu-1, se cam fisticira. 


Charly Black își salută prietenos noile sale cunoștințe. 
Drept răspuns, Mogildet făcu o reverență, iar Taietorul de 
Lemne duse pînă la pămînt, în semn de salut, pílnia din 
creștetul capului său de fier... 

Ochii negri ai ciorii scăpărară de o negraita mindrie: 
doar ea, Kaggi-Carr, reușise să ducă la bun sfirsit o 
sarcină pe care nimeni altul nu s-ar fi încumetat să o ia 

asupră-și! 


După schimbul de amabilitáti care însoţi călduroasele 
stringeri de mina, Elly ridică spinoasa problemă a 
eliberării lui Dyn Gyor și a lui Faramant. 


— De fapt — le spuse ea celor doi prieteni — puteţi 
părăsi împreună cu noi acest turn, plecînd prin galeria 
subterană. Dar nenorocirea stă în faptul că, dacă Urfin va 
afla de evadarea voastră, va fi vai și amar de pielea lor... 


— O, dacă s-ar întîmpla așa ceva — strigă Tăietorul de 
Lemne — inima mea s-ar face ferfenitá de durere!... 


Aici, lacrimile prinseră a-i șiroi pe obraji, prelingîndu- 
i-se spre fălci, iar acestea, ruginind cît ai bate din palme, 
se intepenira si Táietorul de Lemne nu mai putu articula o 
singură vorbă. Din fericire, cánita cu ulei o avea agátatá la 
cingătoare. Mogíldet o luă numaidecít, însă cum, nu 
vedea bine, în loc să-i ungă fălcile, îl tot mînjea pe la 
urechi; în cele din urmă izbuti, destul de anevoie, să facă 
ceea ce trebuia făcut. 


Recăpătîndu-și graiul, Tăietorul de Lemne spuse: 


— Hai, prietene Mogíldet, pune-ti la contribuţie 
inteleapta ta minte. Poate vei reuși să găsești o soluție. 


— Cu inteleapta mea minte s-a întîmplat o nenorocire: 
a prins mucegai în zilele cît am stat închis în carceră... 
rosti Mogildet. 


Kaggi-Carr se amestecă în vorbă: 


— Faramant si Dyn Gyor sînt închiși în subsolul aflat 
în curtea din spatele palatului. La fereastra acestui subsol 
duce un drum care pleacă din cămara bucătarului- șef. 


— Strașnic! exclamă cu glas tare Charly Black, dar 

numaidecit își astupă speriat gura, urmînd în soapta: in 
arsenalul meu există o anumită sculă care le poate aduce 
libertatea prietenilor noștri. Întrebarea este cum să 
ajungă ea în mîinile lor... 


Spunînd asta, marinarul scoase din rucsacul său o pilă 
nu prea mare și o arătă celor de fata. 


— Cu pila asta poţi tăia la repezeală orice zăbrea. 


— Da, dar cine s-o ducă pînă acolo? întrebă în șoaptă 
Mogíldet. Ehei, dacă inteleapta mea minte n-ar fi prins 
mucegai... Așa, parca-mi fluieră vintul prin capatina si 
mă simt tare nating! 


Vázindu-1 atît de amarit, Elly se duse îndată lîngă el, 
încercînd să-l liniștească. 


— Nu fi mîhnit, dragul meu prieten, pentru tine am să 
mă gîndesc eu! spuse fata, mingiindu-i obrazul cu 
trăsături spălăcite. 

Se așternu o liniște adîncă, fiecare chibzuind la ceea ce 
le ráminea de făcut. Pentru a ajunge la palat și a-i putea 
vedea pe cei doi prieteni întemnițați, fie numai pe 
fereastră, trebuia, în primul rînd, să iasă din turn. Or, 
știut era că ușa da afară și se afla sub paza strașnică a 
Capetelor de Lemn, iar cealaltă ieșire trecea prin 
labirintul unde bîntuia fiorosul monstru... 


Cine s-ar fi încumetat să-l străbată de unul singur? 


Situaţia părea deznădăjduită. Așadar, să-i lase pe cei 
doi prieteni în mîinile răzbunătorului Urfin? 


Kaggi-Carr se urni de la locul ei, spunînd: 
— Am să duc eu pila. Pe mine nu mă pot opri nici 
zidurile, nici zăbrelele. 

Propunerea fu primită cu bucurie, dar în clipa 
următoare se întristară cu toţii: scula era prea grea pentru 
Kaggi-Carr și cioara o scăpa mereu din cioc. Căzură iar pe 
gînduri. 


Deodată, Elly ridică un deget, cerînd să fie ascultată. 


— Mi-a venit o idee — spuse fata, la care vorbe toți 
tresăriră, plini de o nouă speranţă. Iată despre ce este 
vorba: dumneata, unchiule Charly, ai să mă cobori de aici 
cu ajutorul unei funii... 


— Oare ești în minţile tale, Elly? mormăi marinarul. 
Ce, vrei să cazi pe loc în labele străjilor? 


— Ba nicidecum, unchiule —ráspunse fata. Capetele de 
Lemn fac de strajă numai în acea parte a turnului unde se 
află ușa, fără a se sinchisi de partea cealaltă a lui. Uite-tă 
și ai să te convingi singur! 


— Bine, bine, dar nu-nteleg de ce trebuie să te duci tu? 
Ce, nu poate face treaba asta oricare altul dintre noi? 


— Cine s-o facă? Tu? Mogíldet? Tăietorul-de Lemne? 
Pai uitati-va la voi! Cine altul în afară de mine s-ar putea 
strecura printre gratiile acestea? încheie triumfătoare 
Elly. 


În rucsacul ei, fata păstra o rochie primită în dar de la 
buna soţie a lui Preem Coocs. Cum Elly era la fel de înaltă 
ca femeile din Împărăţia Fermecată, rochia îi venea de 
minune. Această rochie era de culoare verde, deoarece 
soția lui Preem Coocs se născuse în Orașul de Smarald, și 
verdele rămăsese culoarea ei preferată, ca de altfel pentru 
toţi locuitorii. 


Elly își puse rochia. Charly Black scoase din rucsacul 

său universal o sticlutá de tus si o pensulă și zugrávi 
cîteva riduri abia vizibile pe fruntea, pe obrajii si pe 
bărbia fetei, astfel că peste cinci minute în fata lor stătea 
o nevastă de fermier de prin partea locului, cam între 
două vîrste, cu nimic deosebită de acestea. 


— Jur pe palmierii din Cura-Cusu că nici un spion de 
pe fata pămîntului nu te-ar mai recunoaste!... exclamă 
satisfăcut marinarul. Dar ia stai puţin... 


Ai nevoie de un pretext pentru a merge la oraș. 


— Am și găsit unul — zîmbi Elly. Nu-ţi fă griji din 
pricina asta! 


Charly Black o legă pe fată de subsuori eu o curea lată, 
de care înnodă bine funia. Luînd cosuletul în mînă, Elly se 
strecură printre gratii. 


Tăietorul de Lemne tinea sub observație cealaltă parte a 
turnului, să vadă dacă străjile nu se clintesc cumva de la 
postul lor. 


Marinarul o cobora încetișor pe fată: din cînd în cînd, 
ca să nu se legene, ea se sprijinea cu mîinile și cu 
picioarele de zidul măcinat de vreme al turnului, în cele 
din urmă, Elly simţi sub picioare pămîntul. 


Hopul cel mare fusese trecut. Fata se descotorosi de 
curea si de funie, pe care Charly Black le trase numaidecit 
sus, îi trimise acestuia o sărutare din vîrful degetelor si o 
porni fără grabă în direcția drumului. 


Cu răsuflarea oprită, marinarul o urmărea din ochi și 
nu se liniști decît în clipa cînd Elly, ajungînd la drum, 
porni cu pas sprinten pe pavelele de cărămidă galbenă, 
făcîndu-i cu mîna semne de bun rămas. 

Dar Elly nu se duse de-a dreptul în oraș. Ochind o 
poiană mai acătării, fata se abătu într-acolo, culese un 
cosulet plin cu cele mai frumoase poame, după ce mai 
întîi pusese pretioasa pilá pe fundul coșului, si abia pe 
urmă porni mai departe. Cosuletul cu poame, pe care le 
ducea, chipurile, plocon lui Urfin Juce, îi deschise 
numaidecit poarta cetăţii. 


Ce triste și ce pustii erau străzile orașului, cîndva 
intesate de o mulțime veselă, cu caldarîmul și zidurile 
scăpărînd în puzderia de smaralde și cristale! 


Slugile palatului îi arătară drumul spre bucătărie. La 
început, grăsanul Ballwol n-o recunoscu pe fată, dar după 
ce se dumeri cine este, se bucură grozav de tare. 


Elly rămase în camaruta lui pînă la căderea nopții, cînd 
bucătarul o călăuzi sub fereastra ce dădea în celula 
prizonierilor. Din fericire, fereastra nu avea geamuri, așa 
încît Elly se porni să-i strige încetișor pe cei doi prieteni. 
Strădania ei de a-i trezi fu o treabă destul de anevoioasă, 
deoarece, după cum știm, oamenii cu conștiința împăcată 
dorm somn adînc chiar și atunci cînd se află după gratii. 
Primul se trezi Faramant, care prinse numaidecit a-l 
zgiltíi pe Dyn Gyor... 


Mare fu bucuria amindurora cînd se dumerirá ca mult 
rivnita libertate li se înfățișează sub chipul Ellyei și al 
pilei de oţel! Temnicerii lor se aflau pe coridor, dincolo de 
ușă, așa încît, nestinjeniti de nimeni, ei se apucará, 
catarindu-se pe rînd unul în spinarea celuilalt, să taie 
gratiile. Peste zece minute treaba era făcută. 


Primul care ieși din celulă pe fereastră, folosind, 
bineînțeles, drept scară, umerii amicului său, fu Dyn 

Gyor. 


Veni rîndul Străjerului Porții. Hait, cearca să ieși din 
celulă, cînd n-ai nici tu masă, nici tu scaun, nici tu 
cearsaf sau plapumă, ci un singur pat cu picioarele 
înșurubate în podea. 


— Ce-i de făcut? șopti descumpănit Dyn Gyor, cătînd la 
prietenul său rămas în celulă. De-am avea măcar o 
funie... 


— Funie, auzi, funie îi trebuie dumnealui! rosti 
batjocoritor celălalt. Să ai asemenea barbă și să te mai 
gindesti la funie! 


— Zău că ai dreptate, am și uitat de ea! se bucură 
oșteanul. 


Spunînd asta, Dyn Gyor își cobori frumusețea lui de 
barbă, iar Străjerul Porții, înșfăcînd-o bine și sprijinindu- 
și picioarele în zid, începu să se catáre. Pe Dyn Gyor îl 
cam trecură sudorile, nu-i vorba, dar, încleștînd fălcile, 
rezistă pina la sfîrşit acestei încercări. Prietenii se 
repeziră să-i mulțumească salvatoarei lor, imbratisind-o 
plini de recunoștință. 

Ballwol îi scoase pe tustrei în stradă, printr-o portita 
dosnică, știută numai de el. Dat fiind că porţile orașului 
erau păzite cu strășnicie de Capetele de Lemn și de 
politaii lui Urfin hotarira, spre mai multă siguranță, să 
sară zidul. Și izbutiră de minune. 


Îndată ce intrară într-una din fermele din apropiere, 
Faramant șopti cîteva vorbe la urechea stăpînului casei, 
după care omul trimise în mare grabă pe cei doi feciori ai 
săi, niște flăcăi din cale-afară de sprinteni, cu o anume 
poruncă în direcția nord-vest, iar el se duse la un vecin 
de-al său... 


Întîlnirea întregului grup fusese fixată in rîpa unde 
începea galeria subterană, într-acolo îi duse Elly pe cei 
doi prieteni eliberați. 


În drum, trecînd prin faţa turnului, Faramant strigă de 
trei ori, imitind tipatul bufniței, iar Elly flutură cosuletul 
deasupra capului: acesta era semnalul că misiunea a fost 
îndeplinită și că cei de pe platforma turnului pot să o 
părăsească. Răspunsul — un strigăt gutural de cuc care 
însemna: „Semnalul a fost recepționat și descifrat!“ — 
veni îndată. 


Elly, Dyn Gyor și Faramant sosiră primii la locul stabilit 
fără a fi văzuţi de cineva. 


A doua zi în zori, Ruff Bilan primi năprasnica veste a 
evadării celor patru prizonieri. Din ordinul său, o droaie 
de politai prinse a misuna în toate părţile în căutarea 
fugarilor. Ei dădură buzna prin fermele din împrejurimi, 
luîndu-i din scurt pe oameni. Împotriva așteptărilor lor, 
aceștia se dovediră deosebit de limbuti, spunîndu-le că 
fugarii au fost văzuți într-adevăr tinind drumul spre 

nord-vest, cu scopul vădit de a ajunge în Tara Galbenă. 


Așadar, două plutoane de Capete de Lemn și vreo trei 
duzini de politai plecară fără zăbavă în direcția indicată. 
Soldaţii porniră într-un iureș de-a lungul drumului cu 
pavele de cărămidă galbenă, tropăind asurzitor, 
înghiontindu-se și căzînd adesea grămadă unii peste alții, 
în vreme ce politaii, cu praștiile în mînă, slobozeau 
grindini de pietre în orice tufă din marginea drumului 
care li se părea mai suspectă... 


Din cînd în cînd, șeful poliţiei, care dirija personal 
întreaga acțiune, intra în fugă prin casele din apropiere și 
îi lua pe oameni la întrebări. Instruiti de prietenii lui 
Faramat, aceștia răspundeau la iuteala, fără a sta o clipă 
pe gînduri: 

— I-am văzut acum trei ore trecînd pe aici.... i-am 
văzut acum două ore... i-am văzut acum o oră... 


Zeul urmăritorilor sporea de la o clipă la alta, părîndu- 
li-se că acus-acus vor pune mina pe fugari. Dar milele se 
perindau și ele una după alta, in timp ce drumul din fata 
lor rămînea mereu pustiu. 

Politaii își ieșiseră cu totul din pepeni, zvirlind nori de 
pietre asupra drumului și pe marginile lui. 


La un moment dat, șeful poliției se desprinse de grup și 
o porni de unul singur înainte. Subalternii săi, zărind o 
făptură oamenească fugind, îl și fulgerară pe loc cu o 
grindină de pietre, incredintati ca nu poate fi decît unul 
dintre fugari. Cu miinile și picioarele zdrobite, cu capul 
spart, șeful poliției se prăbuși la pămînt. Politaii și 
Capetele de Lemn se repeziră asupra prăzii, dar înlemniră 
pe loc văzîndu-și isprava... Ce-i de făcut acuma? Cine să 
le mai comande? 


Negăsind altă ieșire din situație, detașamentul ridică 
rămășițele comandantului său și se întoarse în Capitală. 
Cînd află Ruff Bilan de cele întîmplate, păli de groază. 
Pînă atunci mai trăsese nădejde că oamenii săi îi vor 
prinde pe fugari și astfel va putea ascunde drmuitorului 
evadarea lor. Acum însă va trebui să-i mărturisească 
totul, să-i raporteze că prizonierii săi, pe care dorea atît 
de mult să-i știe în temniţă, au spălat putina... și, colac 
peste pupaza, mai căzuse la datorie și șeful poliției, atît 
de prețuit de cirmuitor pentru osirdia și devotamentul de 
care dăduse dovadă... 


Ascultindu-i raportul, Urfin mormăi nemulțumit: 

— Nu mă îndoiesc că totul a fost pus la cale de 
fetișcana aceea blestemată cu numele de Elly. Și zici că 
fugarii au dispărut?... 


— Fara urmă, preaputernice rege al Orașului de 
Smarald... 


— Mai scurt! strigă furios cîrmuitorul. 


— Am înțeles! Și asta s-a putut întîmpla, fiindcă 
urmăritorii au fost induși în eroare. E un întreg complot 
la mijloc, după cum se vede. 


Urfin nu se mai apucă să-l dreagă pe șeful poliţiei. 
Rămășițele lui fură aruncate în soba din bucătărie. 
Ballwol se minună văzînd flăcările ce tisnirá din focoasa 
slugă a cîrmuitorului... 


Incredintindu-se că Elly i-a eliberat pe Dyn Gyor si pe 
Faramant, marinarul Charly Black lua comanda 
detasamentului și cobori scările. Toti se stráduiau să facă 
cit mai putin zgomot. Táietorul de Lemne se strecurá cu 
multă greutate prin borta din tăblia ușii, în vreme ce pe 
Mogildet, slab si prăpădit cum era, il trecură dintr-o data, 
ferfenitindu-i cu totul straiele. Cum nu-și văzuse 
prietenii de un car de vreme, Leul îi întîmpină cu negrăită 
bucurie, iar jalnica înfățișare a lui Mogíldet îi stoarse 
lacrimi de milă. 


Deoarece timpul nu le îngăduia să-și manifeste prea 
îndelung simtámintele, hotárirá sá se grăbească. Pentru 
orice eventualitate, Táietorul de Lemne se înarmă cu o 
rangă zdravănă de fier, pe care o smulse din balustrada 
scării. 

Pe cînd se apropiau de faimoasa fereastră ce dădea spre 
împărăția Minerilor, Charly Black își preveni prietenii de 

primejdie, căci n-ar fi fost de mirare ca vajnicul strájer al 
înălțimilor, călare pe dragonul său, să-i pindeasca 
îndeaproape pe nepoftitii oaspeți și să-i intimpine cu 
cîteva săgeți bine tintite. Ajungind însă pe platforma de 
pe care admiraseră în ajun meleagurile de baștină ale 
acestor ciudati locuitori ai adîncurilor, marinarul scoase 
un strigăt de uimire: fereastra era astupată... Bravii 
meșteșugari potriviseră acolo cu multă dibăcie o bucată 
rotundă de stîncă, așa încît nu mai rămăsese nici măcar o 
singură crăpătură... 


Nici năprasnica fiară din ajun nu se mai afla în peșteră. 
Fie că zăcea în vreun loc mai ferit, după lupta din ajun, fie 
că fusese prinsă între timp de Mineri. 


Dar dacă or mai fi hălăduind prin galerii și alte dihănii 
asemănătoare? Numai că Charly Black nu se mai temea 
acum de o eventuală întîlnire cu un atare vrăjmași. 


Cu Táietorul de Lemne, oricui i s-ar fi înfundat 
numaidecít... Alta era teama lui și anume: ca nu cumva 
Minerii să le fi pregătit vreo capcană. De aceea răsuflă 
ușurat numai în clipa cînd, ieșind din galerie, dădu cu 
ochii de Elly, de Faramant și de Dyn Gyor... 


Acum, înainte de toate, trebuiau să facă ceva cu bietul 
Mogíldet, care se afla într-un hal fără de hal. Straiele 
fostului cîrmuitor, detronat de uzurpatorul Urfin Juce, 
erau ferfenitá, paiele mucede curgeau de pretutindeni 
prin găuri, trăsăturile obrazului său se șterseseră, cît 
despre minte, ce să mai vorbim: umezeala carcerei 
subterane o scosese cu totul din funcțiune. 


Așadar, Elly se apucă de treabă. Fata demontá mai întîi 
capul și îl agátá de o creangă, ca sá se usuce bine în bătaia 

soarelui si a víntului, apoi cîrpi si spălă in piriu straiele, 
pe urmă le puse la uscat. 


Cînd totul fu gata, Elly umplu cămașa, pantalonii și 
cizmele lui Mogíldet cu paie proaspete, pe care Faramant 
le aduse de pe un ogor din apropiere, cusu la loc capul, 
acum cu mintea bine zvîntată, după care treabă scoase 
pensula și vopselele și se apucă să-i deseneze ochii. De 
îndată ce fură gata, ochii prinseră a clipi vesel... 


— Stai cuminte! strigă Elly, supărată. 
— N. . ic — sopti Mogildet — fă. . .ma. . .re. . .ura! 
Asta însemna: „Nu-i nimic, fă-mi mai repede gura!“ 


Cînd, în sfîrșit, fu gata și gura, Mogildet, pierzindu-si 
capul de bucurie, prinse a tropoti pe loc de mai mare 
dragul, strigínd: 


— Ura, ura! Elly-mi dete ochi și gura, si-mi cîrpi din 
nou faptural... 


Băgînd însă de seamă că se cam face de rîs în calitatea 
lui de cîrmuitor, dantuind ca un apucat in fata supușilor 
săi, Mogildet se opri locului, cátind rusinat spre Dyn Gyor 
și spre Faramant. Dar aceștia, delicati din fire, se 
prefácurá a nu-l vedea, continuînd, chipurile, o discuţie 
începută... Așa încît Mogildet răsuflă ușurat. 


Veselia tuturor spori și mai mult în clipa cînd Charyl 
Black îi oferi în dar lui Mogildet un minunat sceptru din 
lemn de mahon, pe care îl cioplise în vreme ce Elly îl 
„lecuia“ pe ex-cîrmuitorul statului. 


Primind sceptrul, Mogildet inalta fruntea, își scoase 
pieptul înainte și rosti cele ce urmează: 


— Dragi prieteni! Mogíldet al vostru și-a recăpătat 

înțelepciunea pierdută. Dovadă sînt minunatele idei care 
i-au năpădit mintea! Ascultati, așadar, ce vă spun: Pentru 
a lupta împotriva lui Urfin Juce avem nevoie de arme. 
Aceste arme ni le pot meșteri numai Clipușii. Dar cum 
Clipușii nu locuiesc în Tara Smaraldelor, ci în Tara 
Violetă, iar cum noi ne aflăm în Tara Smaraldelor, si nu 
în Tara Violeta, deoarece, din păcate, nu poți trăi deodată 
în două tari, nu ne rămîne decît o singură cale de urmat si 
anume: calea ce duce spre Tara Violetă a Clipusilor! 


Furtunoasele aplauze care urmară întăriră întru totul 
temeinicia acestui raționament. Ele fură însoţite si de 
răgetul afirmativ al Leului, și de ham-ham-ul lui Toto. 

PARTEA A III-A: Victoria 

Spre răsărit 


Enkin Fleed, guvernatorul Țării Clipusilor, era un 
bărbat máruntel, îndesat cu o chicá de păr roșcat si 
zbirlit. Venise în tara în fruntea unui pluton de Capete de 
Lemn de culoare violetă, comandat de caporalul Elwed, și 
o supusese cu ușurință, deoarece Clipusii, desi le mersese 
faima de fierari si lacatusi neintrecuti, erau mai pașnici 
chiar decît Mestecușii, vecinii lor. 


Punînd stăpînire pe Palatul Violet, Enkin Fleed alungă 
toți slujitorii rămași încă de pe vremea Bastindei, lăsînd- 
o doar pe bucătăreasa Fregosa, mare specialistă în 
prepararea feluritelor bucate, fiindcă noul guvernator era 
și un mincau de mina intii. 


Totodată, Enkin Fleed descoperi în el și o mare pasiune 
pentru arme, neputind trece indiferent pe lîngă un 
pumnal sau pe lîngă o spadă. Instalîndu-se, așadar, in 
Palatul Violet, guvernatorul porunci locuitorilor să predea 
toate săbiile, pumnalele și cutitele, inclusiv cele de 
bucătărie, pe care le aveau asupra lor. Dăduse această 
poruncă atît de dragul noii sale pasiuni, cit si de teamă ca 
nu cumva poporul să se răzvrătească împotriva sa și să 
pună mîna pe arme. 

Săbii, la drept vorbind, nu se prea găsiră, în schimb, în 
mormanul de fiare adunate la palat, guvernatorul 
descoperi două pumnale vechi, de o lucráturá 
nemaiintilnita. Scînteierea oţelului, cum și meșteșugul cu 
care fusese gravat îl încîntară pe Enkin Fleed, așa încît el 
porunci numaidecit să fie aduși înainte-i meșterii fierari. 


— Cine a făurit aceste pumnale? îi întrebă el, arătîndu- 
le armele. 


— Sînt arme vechi, de pe vremea cînd tara noastră mai 
purta războaie — răspunse starostele fierarilor. 


— Aţi putea face și voi asemenea pumnale? 


— Am făurit noi lucruri mai grele—zise starostele. De 
pildă, l-am reparat pe luminátia sa Táietorul de Lemne, 
fostul nostru cîrmuitor, care avea un mecanism deosebit 
de complicat. Dar la ce vă trebuie asemenea pumnale, că 
doar carnea se taie mult mai lesne cu un simplu cuţit de 
bucătărie? 


Enkin Fleed nu suferea să i se pună întrebări. 


— Să-ţi tii gura! ţipă el, furios, bătînd din picior, la 
care țipăt Clipușii prinserá a clipi mai dihai ca de obicei. 
Să-mi faceţi cinci... ba nu, zece pumnale ca acestea, dar 
fiecare să fie altfel gravat. Vă dau o săptămînă. Dacă într- 
o săptămînă armele nu vor fi gata, atunci veţi afla ce 
poate mínia lui Enkin Fleed! 


Lăsînd baltă totul, meșterii se apucară să îndeplinească 
porunca și, în ziua sorocită, aduseră guvernatorului cele 
zece pumnale. Enkin Fleed le așeză pe o panoplie, în sala 
mare a palatului. Îi plăcu nespus de mult cum arată, dar 
se gîndi că panoplia va fi cu mult mai frumoasă dacă va 
cuprinde arme de tot felul. 

De atunci, bietii meșteri nu mai avură tihnă. 
Guvernatorul îi puse să făurească tot soiul de pumnale, de 
săbii, de paloșe și iatagane, iar el stătea cu zilele în sala 
de arme, orînduindu-și în fel și chip colecţia. Uneori, 
inarmindu-se pînă în dinţi, bondocul guvernator invirtea 
cu strășnicie o spadă sau un iatagan, închipuindu-și că se 
bate cu te miri ce monstru înspăimîntător sau cu un alt 
vrăjmaș de nebiruit, cînd, în realitate, de viteaz ce era, ar 
fi dat dosul si din fata unei oi. Căci, la drept vorbind, 
Enkin Fleed se simţea în siguranță numai sub strașnica 
pază a fioroaselor Capete de Lemn. 


Așadar, Elly și prietenii săi porniră spre răsărit. Era 
același drum pe care fata îl mai străbătuse cu un an în 
urmă, cînd pornise împotriva Bastindei. De data asta avea 
de-a face cu un nou vrăjmaș, în persoana lui Enkin Fleed 
și a Capetelor sale de Lemn. 


Deocamdată, armata lor vitează număra în rîndurile ei 
doi luptători de elită: Tăietorul de Lemne și Leul Curajos, 
despre care nimeni n-ar fi avut curajul să spună că ar 
pretui mai puţin decît multi soldați ai guvernatorului 
Ţării Violete. 


Această armată înainta cu avint și barbatie spre răsărit, 
luînd în piept podișul stîncos ce despártea Tara 
Smaraldelor de cea a Clipușilor. 

Marsaluind, Taietorul de Lemne asculta cu negrăită 
încîntare tic-tac-ul inimii sale, care-i zvicnea în cadenta 
pașilor, iar Mogíldet rezolva in mintea-i primenită fel si 
fel de probleme de aritmetică, pe care, le cerea lui, Elly i 
le servea una după alta. 


Într-un tîrziu ajunseră la drumul început de Tăietorul 

de Lemne, cu intenția de a-l construi pînă la Orașul de 
Smarald. Aici, cu cîteva luni în urmă, îl găsise Kaggi-Carr, 
venind cu un răvaș din partea lui Mogíldet, si tot aici 
zăcea barosul pe care Tăietorul de Lemne îl aruncase în 
mare grabă pentru a se duce val-vălătuc în ajutorul 
bunului său prieten. Barosul nu-l ridicase nimeni, căci 
nimeni, în afară de Tăietorul de Lemne, nu-l putea ridica. 


Acesta înșfăcă numaidecît unealta și începu s-o 
rotească deasupra capului, spintecînd văzduhul. 


Elly dete un țipăt si se asezá pe vine. 


— Tot mi-a mai rămas niticá putere, nu-i așa? spuse 
blajin Táietorul de Lemne, privindu-și prietenii. 


— Acum să se ferească din calea noastră Capetele de 
Lemn! zise încruntat Mogildet. 

Ultimatumul 


Aici, unde începea minunatul drum care ducea pînă la 
poarta Palatului Violet, armata vitejilor făcu un popas 
pentru a stabili tactica de luptă. 


Kaggi-Carr vru să trimită în recunoaștere o amarita de 
vrabie care ciugulea prin apropiere saminta de iarbă, dar 
se razgindi la vreme, zicindu-si că o sarcină ca asta nu 
poate fi încredințată oricui. 


— Am să plec eu însămi în recunoaștere — declară ea 
— pentru a vedea cu ochii mei efectivul trupelor trimise 
încoace de Urfin. 


Dar tocmai cînd se pregătea să-și ia zborul, Dyn Gyor, 
înaintat între timp de Mogildet la rangul de mareșal, îi 
făcu semn să mai aștepte. 


— Trebuie să-l provocám pe vrájmas la luptă — spuse 
el — pieptănîn-du-și cu grijă frumuseţea de barbă. 


— Prefer atacul prin surprindere — ripostă Kaggi- 
Carr. Această tactică hotărăște de cele mai multe ori 
soarta bătăliei. 


— După mine, mareșalul are dreptate — interveni 
Mogildet. Dacă nu-l scoţi pe vrájmas pe cîmpul de bătaie, 
el se poate baricada în palat, și atunci, poftim de-l 
asediază... Cît despre asediu, asta nu-i o treabă ușoară, c- 
am mai trecut eu prin așa ceva! 


— Și dacă Enkin Fleed nu va binevoi să iasă pe cîmpul 
de luptă, atunci? întrebă șeful statului-major, care nu era 
altul decît Charly Black. 

— O să-i scriem o scrisoare care o să-l scoată din 
bîrlog — îi asigură mareșalul. Îl cunosc eu pe Fleed ăsta 
și îi știu buba. Ambitios ca el, nici că se află altul pe 
lumea asta. 


Așadar, mareșalul împreună cu ajutoarele sale se 
apucară să întocmească scrisoarea. Discutară mult în 
contradictoriu, în cele din urmă însă căzură de acord, și 
asternu pe un petic de hîrtie descoperit în buzunarele 
marinarului rîndurile misivei; iar Kaggi-Carr, luînd-o în 
cioc, porni deîndată spre tabăra vrăjmașă. 

Pentru a suta oară Enkin Fleed își tot aranja faimoasa 
panoplie, mutînd de colo-colo armele, cînd în sală intră 
bucătăreasa Fregosa. 


— Domnule guvernator — spuse ea — a sosit un par.... 
parmilitar îm... împipernicit și vrea să vă vadă! 


— Cine? urlă Fleed, tulburat din ale sale îndeletniciri. 


— Un par... par... se bilbii bucătăreasa, tragindu-se 
speriată spre ușă — în sfîrșit, cineva care vrea să vă vadă 
negreșit... 


— Sá intre! porunci guvernatorul, înarmîndu-se 
pentru orice eventualitate cu un pumnal strașnic. 


Usa se deschise, și în sală intră, cálcind semet, o cioará. 
Vázind pocitania, Ekin Fleed pufni în rís: 


— Tu... tu esti îm... împipernicitul? 


— Rog să-mi fie cu iertare — răspunse cu demnitate 
cioara, după ce sări pe masă și depuse scrisoarea. Vin la 
dumneata, în calitate de parlamentar împuternicit din 
partea mareșalului Dyn Gyor. 


Auzind aceste cuvinte rostite atît de răspicat și cu atîta 
falosenie de ciudatul parlamentar, Enkin Fleed înlemni. 
El rămase atît de uluit, încît începu să se bilbiie si să i se 
adreseze ciorii cu „dumneavoastră“. 


— Vedeţi... vedeţi dumneavoastră, eu, personal, nu 
pricep nimic! Cine este acest mareșal Dyn Gyor? Eu nu 
cunosc decît o singură armată, și anume a... armata 
stăpînului meu, atotputernicul rege Urfin Íntíiilea, 
comandată de generalul Laan Pyrot! 


— Fă bine și citește acest ultimatum și te vei lămuri 

numaidecît — răspunse cu răceală Kaggi-Carr și, pentru 
orice eventualitate, se așeză pe dulap, cît mai departe de 
guvernator. 


Enkin Fleed, despături scrisoarea si se apucă sa 
citească. Dar pe măsură ce citea, obrazul i se împurpura 
tot mai mult, căci iată ce glăsuia acea scrisoare: 


„Ultimatum 


Noi, Mogíldet cel Íntelept, clrmuitor al Orașului de 
Smarald, si maresal Dyn Gyor, comandant suprem al 
armatei de viteji, te poftim, stimabile Enkin Fleed, așa- 
numit guvernator al așa-numitului rege Urfin Intiilea, 
să binevoiești a-ţi dezarma oștirea si a ne preda fară 
împotrivire Palatul Violet. În acest caz, singura pedeapsă 
ce o vei primi pentru trădarea patriei dumitale va fi 
aceea că, timp de zece ani, vei sfárima pietre și vei pava 
cu ele drumurile Ţării Clipusilor. 


Dacă nu te învoiești a primi condiţiile de mai sus, din 
cale-afară de avantajoase, după părerea noastră, te 
poftim să ieși pe cîmpul de bătaie pentru a ne înfrunta pe 

noi. 

Deși nu-ţi vom putea pune împotrivă decît un singur 
oștean, sîntem incredintati de izbîndă, deoarece ne-am 
ridicat întru apărarea libertăţii și împotriva așa- 
numitului rege Urfin Intíilea. 


În numele lui Mogîldeţ cel Íntelept și al mareșalului 
Djn Gyor, semnează acest ultimatum 


Charly Black” 


Isprăvind de citit scrisoarea, Enkin Fleed izbucni în 
hohote de ris, zicînd: 


— Auzi dumneata, armată cu un singur oștean și o 
droaie de comandanți! Cu această armată poftească 
dumnealor să mă înfrunte pe mine, guvernatorul 
atotputernicului rege Urfin Întîilea, avînd totodată 
neobrăzarea de a-mi propune să mă predau și să mă duc 
la pietruitul drumurilor! Ha, ha, ha! Hei, tu, 
împipernicitule, du-te și spune-le celor care te-au trimis 
că am să ies îndată pe cîmpul de bătaie, că am să fac una 
cu pămîntul oștirea lor, iar pe dumnealor am să-i pun să 
sfarme pietre și să paveze drumurile! 


Altceva nici că voia să audă Kaggi-Carr. După ce ea își 
luă zborul, Enkin Fleed îl chemă îndată pe caporalul 
Elwed și-i porunci să-și pună plutonul pe picior de 
război. 

Între timp, Tăietorul de Lemne aștepta vrăjmașul pe un 
tapsan ceva mai întins, cam la o milă depărtare de Palatul 
Violet. Stătea de unul singur, la largul lui, cu dreapta 
sprijinită pe coada barosului, de departe părînd a nu fi un 
potrivnic din cale-afară de primejdios. Ceva mai încolo, 
Elly, Toto, Mogíldet, Charly Black, Dyn Gyor și Faramant 

alcătuiau un grup pașnic, neînarmat. Numai Charly Black 
tinea la indemina lassoul. 


Leul Curajos ședea tupilat în spatele unui bolovan, fiind 
ascuns cu desavirsire ochilor, deoarece blana lui avea 
culoarea nisipului din jur. Se asezase la pinda acolo, 
pentru cazul cînd Enkin Fleed s-ar fi gîndit la vreun 
vicleșug. 


Se auzi tropot de pași. „Rap-rap-rap!“ tropoteau pe 
drum picioarele Capetelor de Lemn. 


Zărindu-și vrăjmașul stînd singur-singurel, soldaţii 
rinjira, și ochii lor de sticlă purpurie scînteiară singeros. 
În fruntea plutonului mărșăluia caporalul Elwed, ditai 
matahala cu obraz stacojiu, iar ca încheietor de pluton 
venea guvernatorul Enkin Fleed, tinínd într-o mînă un 
paloș, iar în cealaltă un pumnal. 

Unul contra unsprezece 


Cum bucátáreasa Fregosa trăsese cu urechea la 
discuţiile care avuseseră loc între guvernator și cioară, 
vestea că soldaţii de lemn ai lui Urfin vor ieși să se bată cu 
armata de viteji se raspindise cu iuteala fulgerului prin 
împrejurimi. Așa că, după grămezile de bolovani din 
apropierea tăpșanului, răsăreau zeci și zeci de chipuri de 
Clipusi si Clipuse... Clipind mărunt, omuletii cátau cu 
nespusă dragoste la Tăietorul de Lemne, fostul lor 
cirmuitor. 


Enkin Fleed, în schimb, simţi un fior rece străbătîndu-i 
șira spinării cînd îl recunoscu, la rîndu-i, pe Táietorul de 
Lemne. Ştia el ce poate acest voinic, totuși nadajduia ca 
cumpăna victoriei se va înclina de partea lui, fiindcă, mai 
întîi și mai întîi, Tăietorul de Lemne nu avea topor, iar 
apoi, fiindcă era unul contra unsprezece. 


Așadar, vrajmasii se aflau fatá-n fata. Elwed dădu 
ordin soldaților să-l învăluiască pe Tăietorul de Lemne și 
să-l zdrobească cu măciucile, după care se trase deoparte. 


Începu o luptă pe viata si pe moarte. Loviturile 
măciucilor curgeau cu nemiluita, lăsînd nenumărate 
semne adinci pe spinarea, pe pieptul si pe braţele 
Tăietorului de Lemne. Dar aceste lovituri, desi 
primejdioase, nu erau mortale pentru vajnicul luptător cu 
trup de fier. În schimb, loviturile barosului său făceau 
tandari capetele si trupurile de lemn ale vrajmasilor săi. 
Cele zece lovituri de baros date de Tăietorul de Lemne 
fură de ajuns pentru ca în locul plutonului de Capete de 
Lemn să rămînă un morman de lemne despicate, bune 

pentru foc. 


lată însă că ultimul soldat, înainte de a cădea fulgerat 
de barosul Tăietorului de Lemne, îi trase acestuia cu 
măciuca o lovitură atît de puternică în piept, încât peticul 
de metal, pus acolo de Goodwin după ce îi introdusese 
inima în coșul pieptului, se dezlipi și căzu în nisip. 
Vajnicul luptător se clătină pe picioare. Prin gaura 
rămasă, i se vedea inima roșie de pluș abia-abia ticăind... 
Mai înainte ca Táietorul de Lemne să-și vină în fire, 
caporalul Elwed care pînă atunci stătuse deoparte, 
urmărind desfășurarea bătăliei, se furișă în spatele lui, și, 
ridicînd de jos o măciucă, îl izbi cu atîta sete în spinare, 
încît inima se smulse de la locul ei și căzu în nisip. Trupul 
viteazului oștean se frînse în două si el se prăbuși în 
tarina, apucind să sopteasca doar aceste cuvinte: 


— Inima mea, biată inima meal... 


Caporalul Elwed slobozi un urlet de triumf, iar Enkin 
Fleed prinse a tipa cit îl tinea gura: 


— Mai dă-i una, ca să nu se mai ridice! Fă-l grămadă 
pe Mogildet! Zdrobeste-1 pe mareșal! Vezi să nu-ţi scape 
fata! Ea este zîna lor și capul tuturor relelor! 


Auzind asta, Mogildet, Charly Black și ceilalți pasira 
înainte, făcînd zid în jurul Ellyei. Sări și Leul din 
ascunzătoarea lui, dar era prea departe de locul bătăliei. 
Haggi-Carr se repezi glonţ la ochii caporalului, încercînd 
să-l orbească, însă truda îi fu zadarnică. Acesta venea 
dezlántuit ca o furtună, rotind uriașa-i măciucă deasupra 
capului. 


În aceeași clipă, de după un bolovan tisni fulgerător un 
omulet de-o șchioapă, unul dintre cei mai iscusiti meșteri 

fierari din Tara Clipusilor, si se trînti la picioarele 
namilei. Pierzîndu-și echilibrul, caporalul se duse de-a 
berbeleacul, dar cit ai bate din palme sări în picioare si 
înșfăcă maciuca, gata-gata să-l facă farimite pe 
dușmanul său ivit în chip neașteptat. Deodată se auzi 
șuieratul lassoului... Latul se încolăci în jurul brațelor 
caporalului. Charly Black, Faramant și Dyn Gyor smuciră 
cu nădejde de funie, și caporalul se prăvăli la pămînt cit 
era de lung. În aceeași clipă, de după pietre săriră zeci si 
zeci de Clipuși și Clipușe, care pînă atunci urmăriseră cu 
sufletul la gură desfășurarea luptei, și tabarira buluc 
asupra vrăjmașului, dezarmîndu-l și legîndu-l fedeles. 
Alții se năpustiră asupra lui Enkin Fleed, smulgîndu-i din 
miini paloșul și pumnalul, de care el, la drept vorbind, 
nici nu se încumetase să se folosească. 

În felul acesta, stăpînirea lui Urfin Juce In Tara 
Clipusilor luă sfîrşit. 


Deasupra capetelor guvernatorului și caporalului se 
ridicară, amenintátori, puzderie de bolovani. 


— Nu, nu asa — interveni Mogíldet. Mai bine să-i 
judecăm. 

Taietorul de Lemne iese din reparaţie 


Bucătăreasa Fregosa, o femeie tare de treabă, arătă fata 
de Elly o dragoste de mamă. Ajungínd la palat, ea o duse 
pe fată în baie și o îmbăie în cada uriașă, nicicînd folosită 
în trecut de Bastinda sau chiar de Táietorul de Lemne, 
căci amîndoi, după cum știm, se temeau de apă mai mult 
ca de orice. Fregosa îi spălă fetiţei si rochita, prăfuită de 
colbul atîtor drumuri străbătute, cum și funda cu care Elly 
obișnuia să-și lege părul. 


Urmă la rînd Toto, căruia i se făcu o toaletă pe cinste... 
Cu blănița frumos pieptănată, el minca după aceea o 
străchioară plină cu lapte și se linse fericit pe bot, căci de 
la plecarea lor din Ţara Mestecușilor nu mai pusese în 
gură așa ceva. Elly îi povesti bunei bucătărese toate 
peripetiile prin care trecuse în ultima vreme, iar Fregosa 
o ascultă, minunîndu-se din cale-afară că Zîna Apei 
Izbávitoare este o fetiță ca toate fetiţele si că îi place să fie 
alintată. 


— Voi, Clipușii, sinteti oameni tare de treabă și trăiţi în 
bună înțelegere — spuse fata. 


— E drept că trăim în înțelegere — răspunse Fregosa. 
lată, de pildă, tuturor acelora care au fost alungaţi de 
hainul guvernator, oamenii s-au gîndit să le construiască 
pînă și case, dar acum pesemne nu va mai fi nevoie, 
deoarece ei se vor întoarce ca să-i poarte de grijă iubitului 
nostru cîrmuitor, Da’ ce tot vorbesc eu! oftă bucătăreasa. 
Tăietorului de Lemne nu-i trebuie nimic. El nu mănîncă, 
nu bea, nu are nevoie de primeneli, ci doar din an în pasti 
iti cere, colea, putin ulei pentru cánitá... 

Toti așteptau cu nerăbdare ieșirea din reparaţie a 
Taietorului de Lemne. 


Și iată că, în sfîrșit, veni multașteptata clipă. Tăietorul 
de Lemne apăru vesel și strălucitor în fața prietenilor săi. 
Strălucea într-adevăr ca un soare, căci Clipusii se 
întrecuseră pe sine, vrînd să-și arate toată priceperea și 
dragostea fata de iubitul lor cîrmuitor. El se sprijinea in 
coada de aur a unui coșcogeamite topor, purtînd la bríu o 
canita de aur de toată frumusețea, umplută cu cel mai 
curat ulei din cîte sînt. 


Atât toporul cit si cánita fuseseră făurite întocmai după 
modelele vechi. În afară de asta, Clipusii îi mesterirá si lui 
Mogíldet un sceptru de aur, mult mai frumos decît 
celălalt, pe care, bietul de el, îl prăpădise în rîu în timpul 
inundatiei care îi surprinsese pe cînd călătoreau spre 
reședința Zinei Stella. Lui Mogildet îi păru nespus de rau 
să se despartă de sceptrul său de mahon primit în dar de 
la Charly Black, așa încît hotărî să se folosească de 
amindoua. Treaba se dovedi însă destul de stînjenitoare, 
căci Mogíldet se împiedica mereu de ele, ba uneori mai si 
cădea în nas... 


Elly îi dădu o idee salvatoare. Fata îl sfătui să 
folosească sceptrele pe rînd, adică într-o zi sceptrul 
primit in dar de la marinar, în cealaltă, sceptrul dăruit de 
Clipuși. 


— Vai, cum de nu mi-a venit mie această idee, e atît de 
simplă! se necăji Mogildet. 


— Nu ţi-a venit fiindcă n-ai avut timp să te gîndești la 
asta — îl liniști fata. 


Lui Toto, Clipusii îi făcură o zgardă de aur de mai mare 

dragul. 


Dar cele mai minunate daruri le primi Elly: o pereche 
de pantofi de argint și o caciulita de aur, copiate într- 
aidoma după pantofii si caciulita de anul trecut, cu 
singura deosebire că aceste daruri nu erau fermecate. 
Deh, dacă Clipușii nu cunoșteau farmecele și vrăjitoriile... 


Dar fata se bucură nespus de mult și așa. Ea le încercă 
numaidedt, ca să vadă cum îi vin. 


Cum le plăceau nespus de mult obiectele din metale 
prețioase Clipusii nu-i uitară nici pe noii lor prieteni. 
Astfel, Charly Black primi un picior de aur în locul celui 
de lemn, care se uzase între timp, Dyn Gyor — un 
pieptene din același metal pentru frumoasa-i barbă și un 
baston de mareșal cu incrustatii de aur și pietre scumpe, 
Faramant — un creion de aur și un registru cu coperte de 
aur în care să ţină evidența aprovizionării și înzestrării 
armatei, iar Kaggi-Carr — cîte un ineluș de aur pentru 
fiecare picior. 


Marinarul refuză darul, spunînd Clipusilor că, în 
primul rînd, un picior de aur este mult prea greu pentru 
el, iar în al doilea rînd, că aurul fiind un metal moale se 
va toci prea repede pe pietrele drumurilor. El îi rugă pe 
Clipuși să-i facă un picior de lemn, însă cît mai rezistent, 
drept care harnicii meșteri îi și făuriră pe loc unul, 
folosind un lemn tare ca fierul, despre care spuneau că nu 
se va toci niciodată. 


Dyn Gyor si Faramant rămaseră incintati de darurile 
primite. Dyn Gyor declară că singurul lucru care mai 
lipsea rangului său de mareșal era tocmai bastonul și că, 
în privinţa bărbii, l-ar putea invidia toți mareșalii din 

lume. 


Cum bucuria lui Mogíldet nu cunoștea margini, el se 
porni să dantuiasca cu foc în jurul prietenului său de fier, 
ieșit din reparație, strigînd și chiuind cât îl ţinea gura: 


— Hip-hip-ura! Hip-hip-ura, că scăparăm de belea și 
că bunul nostru amic, iar e teafăr și voinic! 


Acum nu se mai temea că-și poate stirbi autoritatea de 
cîrmuitor, deoarece Clipusii nu erau supușii săi. 


Elly mingiia cu duiosie umerii Táietorului de Lemne 
sticlind ca oglinda. 


Vazind această priveliște, Leul fu cuprins de o emoție 
atît de puternică, încît prinse a lăcrima. Rusinat de 
slăbiciunea lui, el se apucă să-și șteargă ochii cu 
pămătuful cozii, udîndu-și-l, ceea ce îl sili să tragă o fuga 
pînă afară, și să-și pună coada la uscat în partea unde 
bătea soarele. 


Peste cîteva zile, Elly, Charly Black și toţi prietenii 
noștri țineau un consiliu de război, la care, bineînțeles, 
fură poftiti și cîțiva Clipusi. 


Consiliul dezbătu pe larg tactica ce urma a fi adoptată 
în lupta împotriva lui Urfin, pentru zdrobirea armatei 
Capetelor de Lemn. Clipusii, care puseseră stapinire pe 
colecția de arme a lui Enkin Fleed, propuneau ca toate 
aceste arme albe să fie folosite din plin împotriva 
vrăjmașului. 


— Sînt și eu de părere să folosim aceste arme în 
războiul nostru împotriva lui Urfin — spuse Dyn Gyor, 
pieptănîndu-și podoaba de barbă cu pieptănușul de aur 
primit în dar de la Clipuși. 

— Fie-mi îngăduit să-mi spun si eu părerea în această 
privință — rosti cu modestie meșterul Lestar. După cum 
știm, săbiile și pumnalele sînt deosebit de folositoare în 
luptele ce se dau între oameni în carne și oase. În cazul 
nostru însă, mă întreb, ce ispravă vom face dacă vom 
împunge cu sabia un buștean? Părerea mea este că cele 
mai bune arme într-o asemenea luptă pot fi topoarele cu 
cozi lungi și máciucile de fier bine ghintuite. Pentru 
Capetele de Lemn ale lui Urfin, aceste arme vor fi deosebit 
de primejdioase. 


— Bravo, minunată propunere! strigară într-un glas 
toți membrii consiliului de război. 

Aici, Mogildet,  supunîndu-și mintea la un 
nemaipomenit efort, spuse cu neștirbita-i demnitate 
dintotdeauna: 


— Lemnul are proprietatea de a arde. Soldaţii lui Urfin 
au trupuri de lemn. Așadar, la foc cu ei! 


Toti rámaserá uimiti de istetimea lui Mogíldet. 


În concluzie, îi incredintara lui Lestar sarcina de a se 
gîndi la întocmirea unui dispozitiv de aruncare a focului 
asupra armatei vrăjmașe. Dispozitivul nu putea fi altceva 
decît un tun mare și greu care să sloboadă flăcări. Dar 
cum anume să le sloboadă, asta nu știa nimeni 

deocamdată. 

Ultimii soldați ai lui Urfin Juce 


În timp ce Dyn Gyor si Charly Black îi pregăteau pe 
Clipuși pentru campania împotriva așa-numitului rege 
Urfin Întîilea, în Tara Smaraldelor se pregătea o răscoală 
împotriva lui. Din păcate, datorită faptului că atît în 
Capitală cît și în împrejurimi patrulau necontenit soldaţii 
și politaii de lemn ai uzurpatorului, nu putea fi vorba de 
organizarea pe față a unei armate în vederea eliberării, ci 
toate pregătirile se făceau în mare taină și numai 
noaptea, în locurile cele mai ferite, cum ar fi crîngurile și 
poienile din păduri. 


Aflînd de sosirea Ellyei în tara, Urfin se apucă cu 
nădejde să fabrice noi plutoane de soldați, mult mai 
înalți, mai voinici si mai fiorosi decît cei dintii. Alți cîțiva 
soldați din primele serii fură puși să învețe, sub 
îndrumarea fruntașilor, meseria de timplar, așa încît in 
atelier munca nu contenea nici ziua, nici noaptea. 


De astă dată, Urfin nu se preocupă cîtuși de puţin de 
aspectul exterior al ostașilor săi, îndreptîndu-și toată 
atenția asupra supletei articulaţiilor: urmărea ca mîinile 
și picioarele lor să se miște cît mai lesne cu putinţă, iar 
degetele să se încleșteze cît mai vîrtos pe arme. Cît despre 
trupuri, ele arătau ca niște bușteni ciopliti grosolan, fără 
pic de vopsea, fiindcă vopsitul ar fi luat și el destul timp. 


Singura operaţie pe care Urfin o făcea cu mîna lui era 
cioplirea chipurilor, deoarece nici unul din tîmplarii săi, 
oricît s-ar fi străduit, n-ar fi putut să dea obrazului acea 
expresie fioroasă pe care o dorea regele. Dar cum zilnic 
ieșeau din mîinile meșterilor trei-patru soldaţi noi, fără a 

mai pune la socoteală caporalii, ale căror chipuri cereau o 
migală deosebită, Urfin abia se mai tinea pe picioare de 
oboseală. 


El nu reușea să închidă ochii mai mult de două-trei ore 
pe noapte, din care pricină adeseori adormea in fata 
mesei de tîmplărie, scăpînd dalta din mînă. Obrazul i se 
scofilcise, pielea era si mai neagră, ochii i se infundasera 
de tot în orbite, deasupra lor rămînînd doar sprîncenele-i 
negre, stufoase și veșnic încruntate. Dictatorul avea o 
înfățișare fioroasa și jalnică în același timp, ceea ce ii 
făcea pe curteni să se ferească infricosati din calea lui 
atunci cînd el avea răgazul să apară pentru cîteva clipe 
prin vastele săli ale palatului. 


Numărul soldaților de lemn ai lui Urfin ajunsese la vreo 
două sute de capete, cînd, pe neașteptate, se întîmplă un 
lucru îngrozitor. 


Stind în fata unui nou pluton de soldați intinsi pe 
dușumea, cu caporalul din lemn de mahon în flancul 
drept, Urfin vîrî masinal mina în bidonul cu praful 
miraculos pentru a le da viata, cînd deodată simţi un sloi 
de gheaţă lunecîndu-i pe șira spinării... Bidonul era gol: 
pe fundul lui rămăsese doar un strat subțire de praf. 


Cu inima ticăind iute-iute în piept, Urfin răsturnă 
bidonul pe masa de tîmplărie: din el căzu taman atîta praf 
cît să dea viață unui singur soldat, și bidonul acela era 
ultimul. Cuprins de disperare, Urfin începu să bată cu 
pumnii în bidon, doar-doar s-o mai scutura de acolo 
niscai pulbere de care avea nevoie, numai că truda lui 
rămase zadarnică. Urfin se repezi spre celelalte bidoane, 
le răsturnă cu fundul în sus, însă din ele nu căzură decît 
cîteva firicele de praf. 

„S-a  isprăvit!“ isi zise, îngrozit, cirmuitorul. 
Miraculosul praf care-i dăduse atîta timp putere asupra 
oamenilor și lucrurilor nu mai exista, rămînîndu-i doar 
forţa pe care reușise să o creeze între timp... 


Absorbit cu totul de grija completării armatei sale de 
lemn cu noi și noi plutoane, el consumase picătură cu 
picătură toate rezervele sale, încredințat că acestea nu se 
vor sfirsi niciodată. 


Durerosul soroc se implinise. 


Ce era de fácut? O, de-ar putea mácar, cu ce i-a mai 
rămas, să-i insufleteasca pe acești zece soldați, în frunte 
cu caporalul, ultima completare a efectivului Capetelor de 
Lemn! Luînd, așadar, dramul de praf miraculos, Urfin îl 
împărți în unsprezece părți egale, pe care apoi le presără 
peste trupurile oștenilor de pe dușumea. 


Ca de obicei, praful prinse a fisii și pătrunse fumegind 
în lemn. Urfin aștepta. Se scurseră zece minute, 
cincisprezece... Într-un tîrziu, soldaţii începură să dea 
semne de viata, aprinzîndu-li-se în ochi o luminitá abia 
ghicită. Peste alte zece minute, caporalul, care primise, ca 
de obicei, o doză mai măricică, încercă să se scoale de jos, 
dar nu izbuti. Urfin îi sări îndată în ajutor. Caporalul se 
ridică foarte anevoie și rămase în picioare, clătinîndu-se. 


Infimele doze de praf miraculos se  dovediră 
neîndestulătoare pentru a insufla viață masivelor trupuri 
de lemn. 


Peste alte cincisprezece minute, cu chiu, cu vai se 
ridicară de jos și soldaţii. Urfin îi alinie în flanc cîte unul, 
dar alinierea se strică numaidecit, căci, de slabi si 
prapaditi ce erau, soldații se clátinau pe picioare, tinindu- 


286 


se unul de altul ca să nu cadă. 


Drumul pînă la ușa atelierului fu străbătut de noul 
pluton cam într-o jumătate de oră. Așadar, pentru a 
traversa curtea palatului ca să ajungă la poartă, le-ar fi 
trebuit pe putin douăzeci și patru de ore... 


Dar Urfin nu-și pierdu vremea să socotească timpul. 
Chemîndu-l pe șeful atelierului, el îi porunci scurt: 


— La foc cu ei! 


Acesta fu tristul sfîrșit al ultimului pluton din armata 
Capetelor de Lemn a lui Urfin Juce. 

Victoria 


Trecuseră cîteva săptămîni din ziua evadării lui 
Mogíldet și a Táietorului de Lemne. Sprintenii politai, 
trimiși în recunoaștere în Tara Violetă, aduseseră vești de 
loc imbucuratoare. Strecurindu-se de colo-colo, la 
adăpostul întunericului, pitindu-se pe sub ferestrele 
caselor, prin șanțurile drumurilor și trăgînd cu urechea la 
tot ce vorbeau oamenii, ei aflară că împotriva lui Urfin va 
porni în curînd o armată alcătuită din cîteva sute de 
Clipusi, sub comanda lui Mogildet, a Taietorului de 
Lemne, a soldatului Barbalunga, Dyn Gyor și a 
enigmaticului Urias Picior de Lemn. Politaii raportară că 
pregătirile inamicului sînt în toi, că a fost pusă la punct o 
anumită armă secretă, că Clipusii fac instrucție militară 
sub comanda lui Dyn Gyor... 


Urfin, incoltit de spaime, își zise că nu mai poate amina 
la nesfirsit această stare de nesiguranţă. El îi chemá la 
sine pe primul administrator al statului Ruff Bilan si pe 
generalul Laan Pyrot. 


— Am de gînd să pornesc cu armata împotriva 
inamicului — declară el. A sosit timpul să le-arăt acestor 
uneltitori cine este cirmuitorul Imparatiei Fermecate! 


Primul administrator al statului păli. Doar el fusese 
acela care îi interogase cel dintîi pe politai si deci deținea 
mult mai multe informaţii decît cele pe care găsise de 
cuviință să le raporteze regelui. Prin urmare, dindu-si 
seama de riscul unei asemenea tactici, Ruff Bilan începu 
cu multă precauţie: 


— Preaputernice rege și stapinitor... 

— Mai scurt! 


— Am înțeles! Inamicul este puternic și mă gîndesc că 
poate ar fi mai bine să závorím porţile orașului și să 
încercăm a-i tine piept... 


— Esti un las! strigă Laan Pyrot, rotindu-și ochii 
fioroși. Viteaza mea oaste e în stare să nimicească orice 
vrajmas! 


— Bravo, generale! incuviinta cirmuitorul. Invata de la 
acest oștean ce Înseamnă neinfricarea, stimabile 
administrator Ruff Bilan! 


— Dar am primit stirea ca acest Dyn Gyor... 


— Sa taci! Si-apoi, cum de mi te adresezi fara a-mi 
rosti întregul titlu?! Ori, după părerea dumitale, nu mai 
sînt rege?! 


Luat din scurt, administratorul amuti descumpănit. 
Astfel hotărîrea de a-l lovi pe inamic rămase în picioare. 


A doua zi, după ce fu ștearsă bine cu cîrpele de praful 
depus pe ea și după ce generalul îi tinu o scurtă, dar 
nespus de înflăcărată cuvîntare, oastea lui Urfin Juce, cu 
un efectiv de o sută șaizeci și trei de soldați, 
șaptesprezece caporali, plus bravul general de palisandru, 
se puse în mișcare pornind spre răsărit. Ea înainta cu un 
rap-rap asurzitor pe pavelele de cărămidă galbenă ale 
drumului, miscindu-si măciucile de cadenta pasilor si 
sticlindu-si puzderiile de ochi fiorosi, de toate culorile. 
Urfin o urma îndeaproape, în marginea drumului, călare 
pe credinciosul său Tropotilă. 


Popasul de noapte îl făcură în plin cîmp; ostașii 
ramasera în picioare, în aceeași formatie, cu trupurile 

tepene și căutătura cumplită, atintind întunericul. 


Urfin dormi prost, chinuit ca niciodată de vedenii, și se 
sculă mai obosit de cum se culcase. Desi presimtiri negre 
îi copleseau inima, era prea tîrziu ca să mai dea înapoi. 


Întîlnirea cu inamicul avu loc pe o cîmpie întinsă, 
dincoace de hotarele Tárii Smaraldelor, mărginită la apus 
de cîteva ferme. Încă de departe, Urfin zări o lungă dirá 
violetă ce creştea necontenit. Era armata Clipușilor. În 
fruntea ei mărșăluia Uriașul Picior de Lemn, urmat de o 
fetișcană, de o mogildeata-sperietoare, de Tăietorul de 
Lemne, de un pui de fiară neagră și de Leu, care își tot 
rotea fioros coada, izbind-o năprasnic de coaste... Alături 
de Clipuși înaintau soldatul Barbalunga și Străjerul Porții. 


Urfin nu se simțea la largul său. Ce n-ar fi dat el acum 
ca tot ce se întîmplase începînd din noaptea aceea de 
pomină, cînd uraganul adusese în grădina sa de zarzavat 
semințele ciudatei buruieni, sa nu fi fost decît un vis, din 
care, trezindu-se, sá se vadă iar în cásuta-i tihnită din al 
cărei prag se zăreau la orizont semete piscuri albe 
scăpărînd în soare... 


— Generale, dă ordin de retragere! strigă Urfin. Ne 
vom întoarce în Orașul de Smarald, vom zavori porţile si 
ne vom bate la adăpostul zidurilor! Așa ne va fi mai lesne 
să rezistăm! 


— Stînga-mpree-jur! tună Laan Pyrot. 
Ordinul fu repetat de caporali. 


Oastea se rasuci pe calciie, însă Urfin începu deodată sa 
tremure ca scuturat de friguri. Din spatele fermelor de 
culoare verde, din umbra grădinilor ieșeau pilcuri-pilcuri 
de oameni în straie verzi. Erau locuitorii Ţării 

Smaraldelor, care se răsculaseră împotriva lui. 


În scurtă vreme, toţi acești orăşeni și fermieri, înarmaţi 
cu tîrnăcoape, furci, coase, sau de-a dreptul cu parii 
zăplazurilor smulsi la repezeală, intesara toată cimpia, 
tăind astfel orice posibilitate de retragere. 


Între timp, sirurile din fata ale oastei Clipusilor se 
dadura in laturi, descoperind un tun urias, cu teava 
scobita într-un trunchi gros de copac de către vrednicii 
armurieri ai lui Lestar. 


Zarind tunul, Capetele de Lemn inlemnira de-a binelea. 
Generalul Laan Pyrot deschise gura, dar ramase cu ea 
cascata, nefiind in stare sa ingaime un singur cuvintel. 


Tunul prinse a se zgiltii încet, apoi, din ce in ce mai 
tare, pina cind bufni din el o bubuitura asurzitoare, 
insotita de un nor urias de fum si azvirlind asupra 
Capetelor de Lemn puzderie de cirpe aprinse, de cilti si 
tot soiul de gunoaie. 


Armurierii lui Lestar se aruncară cu burtile la pămînt. 
Praful de pusca preparat dupa reteta lui Chary Black, 
dovedindu-se deosebit de puternic, teava tunului crapa 
dupa primul foc tras asupra vrajmasului. Dar acest singur 
foc fu de ajuns pentru ca armata lui Urfin sa o ia la 
sănătoasa. Generalului îi scaparau călcîiele mai abitir 
decît tuturor, și nici că se uita pe unde îl duc picioarele, 
singura lui grijă fiind să-și acopere capul cu mîinile, căci 
acum știa ce înseamnă focul pentru un Cap de Lemn. 


293 


294 


Văzînd spaima iscată în rîndurile vrăjmașului, Clipușii 
se repeziră pe urmele soldaților, care-și aruncaseră cît 
colo armele. Ajungîndu-i din urmă, îi doborira la pămînt 
și îi legară fedeles unul cîte unul, de miini si de picioare, 
stivuindu-i apoi la marginea cîmpului. 

Urfin se gîndi să se salveze, luînd-o la fugă. 

— Tropotila, du-mă într-o goană în Orașul de 
Smarald! îi strigă el ursului, dar în aceeași clipă lassoul 
marinarului Charly Black i se înfășură în jurul trupului, 
trîntindu-l pe dictator la pămînt. 

Tropotilă își pierdu deîndată acea înfățișare bătăioasă 
dintotdeauna, ba chiar făcu sluj pe labele de dinapoi, 
asteptindu-i pe Clipusi să se apropie ca să se dea prins. 
Charly Black se apropie de Urfin și-i zise: 


— Păcat de tine, amice! Cite lucruri bune ai fi putu face 

pe lumea asta cu praful tău miraculos! 


Fostul dictator îl fulgeră pe marinar cu o privire plină 
de ură, dar nu scoase un cuvînt. 


În jurul lor, Clipusii și locuitorii Tárii Smaraldelor se 
imbrátisau fericiți, felicitîndu-se reciproc pentru victoria 
obținută, cîntau și dantuiau de mai mare dragul. 


Zărindu-l pe Mogíldet, orășenii și fermierii se repezirá 
spre el si, luîndu-l în brațe, prinseră a-l purta de colo- 
colo strigind cit îi tinea gura: 


— Trăiască cirmuitorul nostru Mogíldet cel Înţelept! 
Slavă lui! 


lar Mogíldet cel Íntelept, cu minunatul său sceptru în 
mînă, răspundea la aceste ovatii, înclinînd cu multă 
demnitate capul într-o parte și alta. 


Purta straie noi și o pălărie cu boruri largi, cu zurgălăi 
de aur sub ele, primită în dar de la Clipusi, așa încît 
slăvitul cîrmuitor al Orașului de Smarald se infatisa 
dinaintea supușilor săi în minunate veșminte de 
sărbătoare. 


Tăietorul de Lemne se bucură și el de o primire la fel de 
caldă. Toată lumea știa că acest viteaz alergase la prima 
chemare în ajutorul prietenului său, că impartise cu el 
zilele de restriște în celula turnului-închisoare și că 
luptase fără preget împotiva lui Enkin Fleed și a Capetelor 
sale de Lemn, eliberînd Tara Clipușilor. Strálucea din cap 
pînă-n picioare, cu cánita-i de aur atirnata la sold, cu 
uriașul său topor în mînă... Oamenii încercaseră în vreo 
două rînduri să-l ridice si pe el în brațe, dar se lasasera 
pagubasi, așa încît, împărțind zimbete in dreapta și în 
stînga, Tăietorul de Lemne se preumbla falnic printre 

locuitorii Tárii Smaraldelor, care se străduiau să se 
apropie cît mai mult de el și să atingă măcar cu un deget 
scăpărătoru-i trup. 


O mare mulțime de oameni fremăta în jurul Ellyei, care 
venea călare pe Leu. Oamenii știau că această fată de 
dincolo de munți si de Marele Pustiu este o zînă buna care 
le vizita pentru a doua oară ţara, însoţită fiind acum de 
unchiul său, marinarul Charly Black. Locuitorii Tarii 
Fermecate nu văzuseră niciodată marinari, deoarece țara 
lor nu se învecina cu nici o mare, însă își făcură o părere 
excelentă despre ei tocmai datorită acestui unic 
reprezentant al lor, care luptase cu atîta abnegatie 
împotriva vicleanului Urfin Juce. 


Totul le plăcea la el: și statura lui uriașă, și obrazul 
oaches cu căutătura prietenoasă, ba chiar și piciorul lui de 
lemn, pe care, văzîndu-l, își închipuiră în mod greșit că 
toți marinarii din lume, fără nici o excepţie, au, de bună 
seamă, un picior de lemn... 


Elly și Charly Black mergeau alături și asupra lor se 
revarsa de pretutindeni o ploaie de flori; oamenii le 
stringeau mîinile, iar femeile o imbratisau si o sárutau pe 
fată, fără a se teme cîtuși de puţin de Leu. 


La rîndul său, acesta din urmă se bucura, de asemenea, 
de dragostea si de recunostinta locuitorilor, toți știind 
prea bine că el și nimeni altul își părăsise regatul la 
chemarea Ellyei, pornind în lungă călătorie spre Tara 
Mestecușilor și scăpînd ca prin minune de fiorosii tigri cu 
colti-baioneta; că apoi, împreună cu Charly Black si cu 
Elly, luase parte la eliberarea lui Mogildet si a Taietorului 
de Lemne din faimosul turn-închisoare. Asa încît, 
fetiţele, scotindu-si panglicile din cozi, le impleteau in 

mitoasa coamă a Leului Curajos, astfel că acesta ajunsese 
să aibă o mie de cosite. 


Dyn Gyor, Faramant și Lestar avură și ei parte de toate, 
onorurile cuvenite. Cu acest prilej, oamenii își aminteau 
de curajul și de abnegatia de care dăduseră dovadă Dyn 
Gyor și Faramant, apărînd Orașul de Smarald în timpul 
invaziei Capetelor de Lemn ai lui Urfin, precum și de 
nemaipomenita faptă de vitejie a lui Lestar, meșterul cel 
scund, care se aruncase sub picioarele fiorosului Elwed, 
salvînd astfel viata Ellyei si a prietenilor ei... 


Cît despre Kaggi-Carr, ea primi cele mai multe laude. 
Cine nu știa că, îndemnat si povátuit de ea, pornise 
Mogíldet în căutarea minţii, fără de care adaos la 
persoana sa Orașul de Smarald n-ar fi avut cîtu-i lumea 
și pămîntul un atare cîrmuitor înțelept, fie el și umplut cu 
paie din cap pînă-n picioare!... Kaggi-Carr și nimeni alta 
zburase, infruntind noian de primejdii, peste munți si 
pustiuri, în depărtatul și necunoscutul Kansas în căutarea 
Ellyei și a unchiului Charly, singurii în stare să-l biruie pe 
tiranul Urfin... 


Bineînţeles, fu sărbătorit și Toto, dar nu pentru că ar fi 
savirsit te miri ce acte de curaj, ci pentru simplul motiv 
că o iubea cu atîta devotament pe Elly, fiind gata oricînd 
să o urmeze pînă la capătul pămîntului, înfruntînd orice 
primejdie. Oamenii îl luau în brațe pe căţel, îl treceau din 
mină în mina, mîngîindu-i blánita moale si lăudîndu-l in 
fel și chip. 

Plin de mîndrie și măgulit în sinea lui, Toto prinse a 
mírii, în gînd bineînțeles, zicindu-si: „Ehei, de m-ai 
vedea tu acum, lăudărosule Hector!... Tu n-ai s-ajungi 
niciodată la asemenea cinste!“ 

Cîntecele, dansurile, uralele tinurá pînă seara tîrziu. La 
căderea întunericului, Clipusii pornirá si ei spre tara lor. 
Tăietorul de Lemne nu-i urmă, hotărînd să rămînă 
deocamdată cu Elly pînă în ziua plecării ei din împărăţia 
Fermecată. 


Orășenii și fermierii Tárii Smaraldelor își petrecura 
noaptea în cîmpie, împrăștiindu-se abia către ziuă pe la 
casele lor. Parte din ei îi escortará pe soldații si pe politaii 
lui Urfin Juce, făcuţi prizonieri. 


Urfin nu era escortat de nimeni. Dimpotrivă, oamenii 
se fereau de el. înconjurat de această răceală a lor, de 
atîtea priviri dușmănoase, fostul dictator se simţea mai 
stingherit decît dacă s-ar fi aflat după gratii. Urfin nu era 
legat, însă nici prin cap nu i-ar fi trecut să fugă. Unde să 

te duci, unde să te-ascunzi într-o ţară în care se părea că 
pînă și pietrele din drum te urăsc de moarte? 

Ochelarii verzi sînt obligatorii 


În timp ce prietenii noștri se apropiau de Orașul de 
Smarald, Charly Black, cum era mult mai înalt decît ei, 
zări cel dintîi in fata porții un grup de oameni nu prea 
numeros stînd într-o atitudine ciudată. Curînd își dădură 
seama că, de fapt, stăteau în genunchi, iar cînd ajunseră 
în dreptul lor, îi recunoscură pe foștii administratori și 
dregători ai fostului cîrmuitor. Auzind încă în ajun despre 
dezastrul armatei lui Urfin, ei se hotáriserá să se predea 
de bunăvoie, pentru a-și ușura în felul acesta pedeapsa ce 
pe drept o meritau. 


Pocáiti, purtind vechile si ponositele lor straie, ei 
stăteau în genunchi, cu ochii în pămînt, cu cenușă în cap, 
din rîndurile lor lipsind numai Ruff Bilan, primul care 
trădase orașul, deschizînd vrăjmașilor poarta. 


Tot întrebîndu-i pe unii și pe alţii, aflară că Ruff Bilan 
se făcuse nevăzut încă din ajun. Niste copii care se jucau 
în fata porții îl văzuseră pe trădător fugind în direcţia 
turnului-închisoare. Nu încăpea îndoială că acolo se 
ascunsese... 


Tăietorul de Lemne, marinarul Charly Black și Lestar 
porniră numaidecít spre turn, urmaţi de o mare mulțime 
de curioși. Dar nici în turn, nici pe platforma lui de sus nu 
dădură de urma fostului prim-administrator ai lui Urfin. 
Misterul fu dezlegat de cîteva petice de postav descoperite 
în spărtura din tăblia ușii de jos: strecurîndu-se anevoie 
pe-acolo, Ruff Bilan dispăruse în galeria subterană, de a 
cărei existență aflase, desigur, în timpul cercetărilor 
legate de evadarea lui Mogildet și a Táietorului de Lemne. 

— O să-l găsesc numaidecit — spuse Taietorul de 
Lemne, izbind în pămînt cu coada toporului. 


— Merg cu tine! se oferi Charly Black. 
— Si eu! spuse Lestar. 
Dar Tăietorul de Lemne refuză ajutorul celor doi. 


El pătrunse singur în galeria pe care o mai străbătuse o 
dată cu Mogildet în ziua evadării lor, facindu-se nevăzut. 


După o bună bucată de drum, indráznetul explorator 
ajunse în Peștera Monstrului. Ecoul pașilor săi de fier 
bubui prelung sub bolțile de piatră ale grotei. Curînd, cum 
ochii săi vedeau în întuneric tot atît de bine ca și la 
lumina zilei, zări silueta unui omulet bondoc dispărînd 
într-o galerie subterană. 


O frică oarbă îl mîna pe Ruff Bilan spre o moarte 
sigură. Alergînd pe urmele lui, Tăietorul de Lemne strigă: 


— Întoarce-te, smintitule! Ai să te prăpădești! 


Dar fugarul coti pe după un perete, mistuindu-se într- 
una din nenumăratele galerii săpate în masivul de piatră. 


Tăietorul de Lemne îl căută multă vreme, însă fără nici 
un rezultat. Ne-putînd da de urmele fugarului, Tăietorul 
de Lemne se întoarse la ai săi. De atunci, nimeni nu l-a 
mai văzut pe Ruff Bilan, fostul prim-administrator al lui 
Urfin Juce... 


Trebuie spus însă că Ruff Bilan nu părăsise palatul de 
unul singur, ci însoţit de bufnița Huamoco, care, la fel ca 
el, nu se aștepta la cine știe ce răsplată din partea 
învingătorilor. Locuitorii orașului erau incredintati că 
Huamoco îl ajutase pe Urfin în toate cite le savirsise el, 
deși, de fapt, în ultimele luni, dictatorul nu mai apelase la 


304 


sfaturile bufniței... 


Cocotatá, prin urmare, pe umărul lui Ruff Bilan, 
Huamoco bombănea supărată: 


— Întotdeauna am fost de părere că din Urfin ăsta n- 
are să iasă un vrăjitor mai de doamne-ajută. Spune și 
dumneata, cum poți fi vrăjitor dacă nu te îndestulezi 
zilnic cu o portie respectabilă de șoareci, păianjeni sau 
lipitori. În această privinţă, Gingema putea sluji drept 
pildă. Cîtă vreme, Urfin n-a fost decît un impostor... 


Huamoco nu se învoi în ruptul capului să-l urmeze pe 
Ruff Bilan în turnul-inchisoare. Desfacindu-si aripile, ea 
își luă zborul de pe umărul acestuia și se îndreptă greoaie 
către pădurea din partea locului. 


Ajungînd acolo, Huamoco se adăposti de minune în 
scorbura unui stejar uriaș și ceru îndată tuturor bufnitelor 
si ciufilor să-i plătească un bir destul de pipárat; căci, 
altminteri, spunea ea, fiind dumneaei un învățăcel de 
seamă al Gingemei, va abate asupra capetelor lor nápaste 
cum n-au mai pomenit din  mosi-strámosi... 
Înspăimîntate de moarte, bietele păsări nu avură încotro 
și începură a-i aduce la ziua sorocită șoareci și păsărele, 
iar Huamoco, dupa ce se îndestula bine, aduna 
zburătoarele ciotcă în jurul ei și se pornea să le înșire 
verzi și uscate despre cîte și mai cîte minuni savirsite, 
chipurile, în lunga ei carieră vrăjitorească. 


Cînd Táietorul de Lemne și toți ceilalți se înapoiară la 
porțile orașului, fură invaluiti încă de departe de 
minunata strălucire a uriașelor smaralde, pe care toți o 
cunoscuseră pe vremuri în afară de marinarul Charly 
Black. Mesterii giuvaergii, cocotati pe scări sau stind la 

largul lor în cosulete suspendate, incrustau în poartă, și 
în zidurile orașului pretioasele nestemate, scoase din 
cămările palatului. Orașul de Smarald își redobîndea, în 
sfîrşit, tilcul numelui său! 


Sub bolta de la intrare, grupul fu întîmpinat de 
Străjerul Porții, purtînd o ranitá de culoare verde la sold. 


— Rog toată lumea să-și pună ochelari verzi! rosti cu 
severitate Faramant, întinzînd celor de față ranita, 
doldora de ochelari. Fără asemenea ochelari, intrarea în 
Orașul de Smarald este strict interzisă — urmă el. Această 
dispoziție a dat-o Goodwin cel Mare și Cumplit și de azi 
înainte o vom respecta cu toată strictetea, și iată de ce. 
Plecînd de aici spre alte meleaguri, Goodwin ne-a 
prevenit să purtăm întotdeauna acești ochelari verzi, căci 
altfel mari nenorociri se vor abate asupra capetelor 
noastre. Dispozitia lui a fost încălcată, iar ce-am pátit 
după aceea ati văzut cu toţii! 


Nimeni nu mai stătu pe gînduri. Charly Black își puse și 
el o pereche de ochelari verzi, din care clipă toate în jurul 
său prinseră a scăpăra într-o lumină feerică, ca de basm, 
in mii si mii de nuanţe. 


— Jur pe colții dragonului — strigă el în culmea 
încîntării — că acum îi dau crezare Ellyei, care-mi 
spunea că Orașul de Smarald este cel mai frumos oraș din 
lume! 


Tăietorul de Lemne și prietenii săi străbătură străzile 
răcoroase, aclamati de mulțimi de oameni veseli ca-n zi 
de sărbătoare, și ieșiră în piața palatului, unde fîntînile 
tisnitoare fuseseră puse din nou în funcțiune. 


Șanțul împrejmuitor era plin cu apă, ca altădată, iar 

podul ridicat. Și, la fel ca altădată, pe zidul palatului ședea 
Dyn Gyor, pieptanindu-si mindretea de barbă cu 
pieptenele de aur primit în dar de la Clipuși. 


— Dyn Gyor! strigă Lestar. Deschide porțile! 


De sus însă nu se auzi nici un răspuns. Soldatul 
Barbălungă, cătînd într-o oglinjoară de buzunar, își 
dichisea cu grijă, zimbind, mindretea de barbă. 


— Dyn Gyor, n-auzi?! strigară inciudati oamenii într- 
un glas, iar Tăietorul de Lemne batu cu muchia toporului 
în balustrada din fata șanțului. 


Însă Dyn Gyor părea surd cu desávirsire. Auzind larma, 
pe una din ferestrele deschise tisni Kaggi-Carr și prinse a 
cirii la urechea mareșalului: 


— Ai asurrzit?! N-auzi, prrietenii te strrigă! 
Dezmeticit, Dyn Gyor aruncă o privire grupului de jos. 


— Ah, voi erati? spuse el. Iertati-ma, m-am cam luat 
cu treaba... 


Acum, după ce armata lui Urfin fusese zdrobită și nici o 
altă primejdie nu mai amenința Orașul de Smarald, 
soldatul Barbălungă redeveni același uituc simpatic de 
odinioară. 

Podul fu coborit, poarta se deschise si Tăietorul de 
Lemne împreună cu prietenii săi intră în sala mare a 
tronului, unde îl întîmpinase cîndva Goodwin cel Mare și 
Cumplit în chip de balaur cu zece capete... 


Azi, în locul său, pe tron sedea cu fală Mogildet, avind- 
o alături pe Elly, incaltata în pantofii de argint, cu 
caciulita de aur pe cap, pe Leu si pe Toto, cu zgărzile lor 
de aur la gât, și pe Kaggi-Carr, instalată ca la ea acasă pe 

speteaza tronului. 


De o parte și de alta a sălii, curtenii, veseli, flecăreau 
între ei, bineînţeles numai acei curteni care nu trecuseră 
de partea lui Urfin. Erau din cale-afară de mîndri și cătau 
a se arăta care mai de care în ochii lui Mogildet, 
asteptind, fără doar si poate, din parte-i, binemeritata 
rasplata... 

Mogildet cel Intelept coborî de pe tron si făcu cinci pași 


in intimpinarea oaspetilor, gest considerat de curteni 
drept semn al celei mai înalte pretuiri. 


Îndată după aceea, în sală fu așezat un lung șir de 
mese, care se acoperiră cît ai bate din palme cu tot soiul 
de bucate și băuturi alese. Începu o petrecere pe cinste, 
zgomotoasă și plină de veselie, care tinu pînă noaptea 
tîrziu. 

Locuitorii se preumblau pe străzi în straie de 
sărbătoare, amintindu-și de zilele domniei lui Urfin ca de 

un vis urit. 


La o saptamina dupa asta avu loc judecata fostului 
cirmuitor. Cei mai multi dintre vorbitori cerura sa fie 
osindit la munca silnica, la ocna. 


— Prieteni — spuse Charly Black — oare nu socotiti ca 
ar fi nimerit să-l lăsăm să se perpelească de unul singur 
în mijlocul vostru? 


— Are dreptate unchiul Charly — interveni Elly. Asta 
va fi cea mai grea pedeapsă pentru el. Să trăiască printre 
oamenii pe care a vrut să-i subjuge. Oamenii vor ști să-i 
amintească zilnic de toate uneltirile si mirsáviile lui puse 
la cale împotriva poporului. 


— Bravo, Elly, sînt întru totul de acord cu tine și cu 
unchiul tău! spuse Mogildet. 


— Si eu! rosti Táietorul de Lemne. 
— Si eu! făcu Leul Curajos. 
— Si eu, si eul... sari Toto. 


Kaggi-Carr deschise pliscul sá spuná si ea vreo douá 
vorbe, însă în clipa aceea mesenii prinserá a striga în cor 
cit îi tinea gura: „Ura! Trăiască Elly și prietenii ei!” 


Cît despre Urfin, acesta, lăsat în voia sorții, porni 
încotro văzu cu ochii, însoțit de strigătele și huiduielile 
mulțimii. 

Unul dintre meseni ridică problema soldaţilor și a 
politailor de lemn ai fostului dictator. Ce vor face cu 
aceștia? 


— La foc cu ei! strigă Kaggi-Carr. 


Mogildet duse un deget la frunte, rugîndu-i pe cei de 
fata să-l lase cîteva clipe să cugete. Toti amutirá. 


După îndelungată chibzuinţă, slăvitul cîrmuitor rosti: 


— Nu, nu-i vom da pradă flăcărilor, ci, în cazul de fata, 
ne vom lăsa calauziti de un temeinic spirit gospodăresc. 

Din soldaţii aceștia de lemn va trebui să facem niște 
muncitori vrednici si de folos obștei noastre. lar după 
cum știți, avem destule de înfăptuit. M-am gîndit, că, 
fiind ei de lemn, fără doar și poate că se vor pricepe la cîte 
probleme ridică acest prețios dar al naturii, care este 
lemnul. Prieteni, zic să-i facem pădurari și grădinari de 
mina intiia! Ei vor sti ca nimeni altul să îngrijească 
pădurile și livezile noastre! Bine ar fi dacă le-am putea 
viri în cap și olecutá de minte, dar, din păcate, capetele 
lor sînt deșarte. 


Mogildet tăcu, încîntat peste măsură de cuvîntarea sa, 
de altfel destul de lungă. 


Mesenii îl ascultaseră cu luare-aminte. 
Tăietorul de Lemne spuse: 


— După mine, am putea introduce în piepturile acestor 
soldați alte inimi mai bune. 


— Cu neputinţă, deoarece ei nu au nici un fel de inimă 
— zise Mogildet. 

— Atunci... nu știu nici eu ce-i de făcut — rosti mîhnit 
Tăietorul de Lemne. 


Mogildet ceru iar un răgaz pentru adîncă cugetare. De 
data asta chibzui cam mult, mai bine de un ceas, 
muncindu-și în așa hal mintea, încît acele cu gămălie 
iesirá toate cîte erau din teastá, fácindu-i pe prieteni sá 
se uite la el cu un soi de groază amestecată cu milă. 

Într-un tîrziu, Mogíldet se lovi cu palma peste frunte, 
glasuind: 

— Am gasit! 


La care exclamatie cei de fata oftara din rarunchi, 


312 


usurati. 


— Care va să zică — urmă Mogildet — dacă acești 
soldați de lemn nu au nici minte, nici inimă, e la mintea 
cocoșului că întregul lor caracter se află întipărit în 
trăsăturile obrazului. Nu de florile mărului le-a zugrăvit 
Urfin asemenea chipuri fioroase. După mine, ar fi de 
ajuns să le schimbăm expresia feței, întiparindu-le pe 
chip zîmbetul cel blajin, și atunci vor avea cu totul altă 
purtare. 


Propunerea lui Mogildet păru tuturor cit se poate de 
întemeiată. În orice caz nu strica să facă o încercare. 


Hotarira ca prima experiență să se efectueze asupra 
generalului Laan Pyrot. Generalul fu adus in fata 
completului de judecată. 


— Ascultă, generale — i se adresă Mogildet — te simți 
vinovat pentru toate nelegiuirile cîte le-ai făptuit în 
calitatea dumitale de general? 


— Nu! răspunse prompt bravul general. Le-am savirsit 
îndeplinind ordinele regelui meu! 


— Da’ ia spune, dacă te-am lăsa liber și ţi-am înapoia 
soldaţii, ce-ai face? 


Generalul își luă o mutră atît de fioroasă, încît copiii 
care se aflau în mulțimea adunată în piață tipará de 
spaimă, iar Toto, zbirlindu-si blanita, mírii asurzitor. 


— Ce-as face? întrebă el cu o voce de bas rágusit. Ar 
face rázboaie, as práda, cáci acesta este scopul suprem al 
vietii mele! 


— Luati-1 de aici! strigă Mogildet. 


Generalul fu dus îndată în atelierul de tîmplărie al 

palatului, unde-l aștepta cel mai iscusit sculptor în lemn 
al Orașului de Smarald. Operația dură destul de mult, cam 
vreo trei ceasuri încheiate, dar nimeni nu părăsi piața, 
deoarece toată lumea era curioasă să vadă rezultatul 
acestei experiențe unice în felul ei. 


Și iată că de pe pod cobori un bărbat vesel, cu fața 
zimbitoare, în care oamenii reușiră să-l recunoască pe 
fostul general numai dupa culoarea lemnului de 
palisandru. 


Laan Pyrot trecu în pas de dans prin mulțime și se opri 
vesel în fața completului de judecată. 


— Mi se pare că ati binevoit să mă chemaţi? întrebă el 
cu o voce nespus de plăcută. 


—  Întocmai — răspunse Mogíldet. Cu cine avem 
onoarea? 


— Cu cine aveți onoarea? Hm... Într-adevăr, cum m-o 
fi chemînd? Zău dacă știu... 


O dată cu expresia feței, se schimbase cu desavirsire si 
caracterul acestui om, el uitîndu-și pînă și trecutul. 


— După cîte știm, te cheamă Laan Pyrot — spuse 
Mogildet. 

— Ah, da, Laan Pyrot ma cheama! Cum de-am putut 
uita?! 


— Laan Pyrot, profesor de dans! spuse Elly, căreia îi 
placura din cale-afara atit pasii de dans cit si gesturile 
plin de gratie ale fostului general. 


— Intocmai, întocmai, sînt profesor de dans! exclamă 
vesel Laan Pyrot. Unde mi-or fi elevii? Sint tare 
nerabdator sa incepem lectiile noastre. 


314 


Si Laan Pyrot, îngînînd un cîntecel și dántuind vesel, 
părăsi piața, urmat de o droaie de băieți si fete... 


Cînd zarva se mai potoli, mulțimea hotărî în 
unanimitate să-i acorde lui Mogildet următorul titlu 
onorific: 


— Mogildet Întîilea, cel mai înțelept cîrmuitor al 
Orașului de Smarald. 

Cuvint de încheiere 


Trecură cîteva zile. Capetele de Lemn, acum pădurari 
veseli și vrednici cum nu se mai află alții pe lume, fură 
trimiși în nesfirsitele păduri din Tara Mestecusilor, 
primind totodată ordinul de a stîrpi în drum tot neamul 
tigrilor cu colti-baioneta, sarcină de care se achitară cit se 
poate de bine. 


Veni și ziua plecării Ellyei și a unchiului Charly Black 
din Oraşul de Smarald. Acum, calea spre Tara 
Mestecușilor fiind ferită de orice primejdie, nu mai aveau 
de ce să zăbovească. 


Mogildet, Taietorul de Lemne și Leul hotărîră sá se 
despartă de Elly la poarta orașului, după cum fuseseră 
sfátuiti de Charly Black, care le arătă pe drept temei că, cu 
cît o vor însoţi mai departe pe buna lor prietenă, cu atît 
despărțirea le va fi mai grea. 


Leul Curajos, Taietorul de Lemne si Mogildet o 
invidiară pe Kaggi-Carr, deoarece, cioara se gîndea nu 
numai să-i însoțească pe cei doi pînă în Tara 
Mestecușilor, dar chiar să străbată din nou împreună cu 
ei Marele Pustiu. 


— Elly — spuse într-un tîrziu Mogíldet — ia din vîrful 
pălăriei mele acest smarald minunat... 


Oarecum mirată, fata îi îndeplini rugămintea si îi 
întinse cîrmuitorului smaraldul. 


— Nu pentru mine te-am rugat să-l scoţi. Dă-l 
Uriașului de peste Munţi. Va fi darul recunostintei mele. 

Emotionat, Charly Black luă pretiosul dar și îl ascunse 
într-unul din nenumăratele sale buzunare. 


Cu lacrimi în ochi, Elly mingiie obrazul rotund și atît de 
drag al lui Mogildet, imbrátisa trupul de fier ce sclipea in 
soare al Tăietorului de Lemne, își trecu mîna prin coama 
mitoasá a Leului Curajos, șoptindu-le tuturor cuvinte 
dragi de rămas bun. 


Pentru ultima dată, cei trei cîrmuitori ai Împărăției 
Fermecate o imbratisara pe Elly, pe Toto si îi strinsera 
bărbătește mîna lui Charly Black. Aceștia din urmă își 
luară un călduros rămas bun de la Faramant, 
incredintindu-i totodată cele trei perechi de ochelari 
verzi. Străjerul Porții puse ochelarii într-un anume 
sertáras după care zise: 


— Am să-i păstrez pînă la întoarcerea voastră. 
— Crezi că ne vom mai întoarce? zîmbi Elly. 


— Mai știi? surise Faramant. 

